
ELŐSZÓ. 


A zsidóság  régebb  ideje  él  Európában  mint  a 
modern  népek,  de  még  ma  sem  ismerik,  sőt  ismerete 
hanyatlik,  saját  köreiben  is. 

Midőn  a Pesti  Izraelita  Hitközség  nemrég  ala- 
kult közművelődési  ügyosztályának  elnöke  fölvetette  az 
eszmét,  hogy  a talmud  etikai  szellemének  ismertetésére 
rövid  tanulmány  adassék  közre,  főleg  a művelt  zsidó 
közönség  és  érett  ifjúság  tájékoztatására  és  okulására 
és  a hitközség  elnöksége  magáévá  tette  ezt  az  eszmét, 
azzal  a célzattal,  hogy  hitsorsosaink  olvassák  ezt  a mun- 
kát és  megismerjék  e valláserkölcsi  forrás  tisztaságát 
és  szellemének  mindenek  fölött  álló  nagy  vallási  komoly- 
ságát : a fent  említett  oknál  fogva  örömmel  vállalkoz- 
tunk arra,  hogy  a művelt  közönséget  a talmud  erkölcsi 
tanításaira  vonatkozólag  az  igazsághoz  hívén  infor- 
máljuk. 

Noha  a talmud  csak  egyik  forrása  a zsidó  vallás 
megismerésének,  a biblia,  a vallástörvény-kódexek,  a 
vallásbölcseleti  és  a tulajdonképeni  etikai  irodalom 
mellett,  mégis  annak  és  a vele  rokon  hagyományos  iro- 
dalomnak szelleme  a zsidó  valláserkölcsi  eszmének 

nagyarányú  megnyilatkozása  történeti  alakulások  és 
kortani  fejlődések  formái  között. 

Midőn  napjainkban  a szokottnál  élénkebb  érdek- 
lődés és  figyelem  fordul  a talmud  felé,  a megtisztelő  meg- 
bízásnak sine  ira  et  stúdió  teszünk  eleget,  azzal  a nyu- 
galommal és  higgadtsággal,  melyet  a tudomány  meg- 
kíván, bízva  abban,  hogy  az  igazság  szenvedélytől  zak- 
latott korunkban  is  utat  tör  magának. 

Másfél  ezredév  viharát  megállotta  a talmud  mint 
kész  mű,  ezer  év  alkotta  és  még  visszanyúló  ezredévek 
szellemi  emlékei  rétegeződnek  és  halmozódnak  benne. 
Csak  egy  oldaláról  ismertetjük,  etikai  szellemét  mutat- 
juk be  e kis  műben,  melyet  együtt  írtunk  és  mely  mint 
az  Izraelita  Magyar  Irodalmi  Társulat  kiadványa  két 
folytatásban  lát  napvilágot.  Reméljük,  hogy  az  olvasó 
közönség  rokonszenvével  fog  találkozni,  ami  buzdításul 
szolgál  nekünk  hasonló  tájékoztató  és  fölvilágosító  iratok 
kibocsátására. 


A szerzők . 


I. 


BEVEZETÉS. 

A zsidóság  erkölcstana  az  egyisteneszméből  fo- 
lyik. Nemcsak  történelmileg  mutatkozik  azzal  teljes 
összeforrottságban,  hanem  okszerűleg  fakad  belőle 
nem  csak  úgy  volt,  hanem  úgy  kellett  lennie,  mert  az 
egyisteneszme  oly  világfölfogást  adott,  mely  mei  őben 
eltért  az  ókori  népek  vil ágfölfogásától  és  éltető  talaja 
lett  oly  erkölcsi  fölfogásoknak,  melyek  természetszerű- 
leg hivatottak  voltak  arra,  hogy  az  egész  emberiség 
gondolkozását  átalakítsák  és  érzületét  megnemesítsék. 
Az  isteni  ige  a lét  princípiumának  a magán  való 
tisztalétű  istenséget  állítja  oda  abban  az  első  tanítás- 
ban, mely  az  egyiptomi  rabságban  sínylődő  gyönge 
néptörzsnek  adatott.  , Mózes  szólott  az  Űrhoz  : íme 
én  elmegyek  Izrael  fiaihoz  és  hirdetem  nekik: 
»Őseitek  Istene  kü.dött  hozzátok !«  és  ők  kér- 
dik: mi  a Neve?  — mit  feleljek  nekik?  Es  mondá 
az  Ur:  » Vagy  ok,  amennyiben  vagyok«  és  mondá: 
így  szólj  Izrael  fiaihoz:  »Ehje  küldött  tihozzátok !« 
(Ex.  3 13 — 14.)  A meghatározatlan  és  meghatároz- 
hatlan  tiszta  lét,  az  örök  szellemi  lét  — Ekje  aser 
Ehje  — jelölheti  meg  csupán  megközelítőleg  az  isten- 
séget, mely  minden  létnek  forrása  és  melynek  teremtő 
akarata  alkotja  a biblia  első  igéje  szerint  a minden- 

séget.  A létfakadás  princípiuma  nem  az  anyag,  hanem 
a legfelsőbb  szellemiség  és  ezzel  már  eredeténél  fogva 
meg  van  szentelve  a lét,  és  az  embernek  meg  van 
adva  lényében  és  belső  mivoltában  a lehetőség,  hogy 
önmagát  megszentelje.  így  függ  össze  az  isteneszme 
az  erkölcsi  élettel.  Bölcseleti  szempontból  nézve  így 
hat  az  isteneszme  az  erkölcsi  életre  — bár  a vallásos 
érzelmek  fölkeltésével  egyéb  útjai  is  vannak  ezen 
erkölcsi  hatás  elérésére  — és  ezért  beszélünk  mi 
erkölcsi  monoteizmusról.  Önmagában  tekintve  az 
isteneszme,  mely  az  »Ehje  aser  Ebje«  metafizikai 
meghatározásában  tükröződik,  nagy  bölcseleti  meg- 
ismerés értékével  bír  és  ezért  mondják  is  a régi  exe- 
geta  bölcsek:  (Jalk.  Ex.  121.)  »Mózes  szóllott  az  Úr 
előtt : ,Mindenség  Ura,  tudasd  velem  a te  nagy  ég 
szent  Nevedet,  hogy  hívhassam  Nevedet  és  meghallgass 
engem’  — és  közölte  véle  az  Úr:  ,Ehje  aser  Ehje’ 
— és  látták  a fölsőbb  lények,  hogy  az  Úr  átadta 
neki  a tiszta  Istennevet  (Sém  hammefóras)  és  szól- 
tanak:  dicsértessél  Örökkévaló,  ki  kegy  ajándékul  adja 
a megismerést ! « Ez  isteneszme  és  a vele  összefüggő 
megismerés  és  világszemlélet  tette  Izrael  népét  alkal- 
massá arra,  hogy  a felebaráti  szeretet  és  az  erkölcsi 
érzés  klasszikus  népe  legyen.  Duruy,  a nagy  francia 
államférfi  és  történetíró,  azt  mondja,  hogy  az  asszo- 
nyok, az  özvegyek,  az  árvák,  az  idegenek,  a rabszol- 
gák, a szegények,  szóval  a gyöngék  védelmét  először 
a zsidó  népnél  találjuk  a világtörténet  során.  Antonio 
di  Papafava  a nemzetközi  jog  történetéről  írott  művé- 
ben kiemeli,  hogy  az.  idegenek  és  más  nemzetbeliek 
védelmének  első  nyomai  & bibliában  találhatók.  Tét- 

szés  szerint  szaporíthatnék  e tannságtételeket  modern 
autorok  műveiből,  de  fölösleges.  Maguk  a bibliai  ada- 
tok és  a régi  bibliamagyarázók  eléggé  világosságba 
helyezik  ezt  a valóságot  és  maguk  a tények  beszél- 
nek. ,Egy  atyánk  van  mindnyájunknak,  egy  Isten 
teremtett  bennünket/  — A világteremtés  bibliai  tör- 
ténete egy  első  emberpárra  vezeti  vissza : egy  apára 
és  anyára  az  egész  emberiséget  — ezek  a meggyőző- 
dések a legjobban  kedveztek  a »Szeresd  felebarátodat, 
mint  tenmagadat!*  magasztos  elvének.  Igazság,  becsü- 
letesség, szeretet,  könyörületesség,  önmegszentelés  a 
bibliai  istenfogalom  és  világfölfogás  alapjaiba  gyöke- 
reztetve  lettek  szilárd  alkotó  elemei  a zsidó  életnek. 
2 >Mért  alkotta  a Szentsége s Isten , dicsért  ess  ék , aki 
igaznak  és  gáncstalan  tisztának  neveztetik , az  embert 
az  ö tulajdon  képmására?  Csakis  azért , hogy  az 
ember  is  igaz  és  gáncstalan  tiszta  legyen , miképen 
— így  olvassuk  a régi  írásmagyarázatban.  (Tanchuma 
ad  Genezis  3,  22.)  Oly  érett  és  világos  kijelentés  ez, 
mely  bármely  modern  vallásbölcselő  dicséretére  válna; 
oly  mély  bepillantásról  tesz  tanúságot  az  Istenről 
alkotott  fogalom  és  az  erkölcsi  élet  összefüggésébe, 
mely  nagy  kultúrtörténeti  érzékre  vall'  és  a vallási 
és  erkölcsi  eszmék  viszonyának  helyes  fölismerését 
árulja  el.  A vallás  és  erkölcs  összefüggését  és  annak 
az  összefüggésnek  már  a régi  forrásokban  megnyil- 
vánuló szabatos  kifejezését  világosan  látjuk  itten.  Ha 
általánosságban  mondhatjuk,  hogy  az  erkölcs  vallásos 
előzmények  híján  nincs'  eléggé  megalapozva  és  a 
vallás  erkölcsi  következesek  és  eredmények  nélkül 
nincs  betetőzve,  hiányos  és  nem  éri  el  a célját : úgy 

különösen  kiemelhetjük,  hogy  a zsidó  erkölcsi  mono- 
teizmus, a zsidó  monoteisztikus  isteneszme,  mint  a 
zsidó  vallás  centrális  és  alapvető  gondolata  — fun- 
damentoma  és  pillére  az  életet  megszentelő  tiszta 
erkölcstannak.  Ez  a sorrend : vallás,  vallásos  világföl- 
fogás, erkölcstan,  erkölcsös  élet,  a természetes  és 
egyenes  vonal.  Az  egyén  az  Univerzumról  alkotott 
egyetemes  fölfogása  szerint  helyezkedik  belé  az  uni- 
verzumba és  így  az  egyistenthivő  világfölfo^ás  vallója 
és  követője  mint  Isten  teremtett  világának  egy  része, 
elsősorban  az  isteni  akarattal  vágyik  harmóniába 
helyezkedni  és  ezen  értelemben  törekszik  helyét  a 
világban  elfoglalni  és  betölteni.  Tisztán  elméletben 
és  bölcseleti  nézőpont  alatt  az  említett  közvetlen 
összefüggést  vallás  és  erkölcs  között  megfordított  sor- 
rendben is  lehetne  látni.  Nem  előbb : vallás  és  azután  : 
erkölcs,  hanem  »előbb  erkölcs  és  azután  vallási.  Ez 
Plató  fölfogása  is,  aki  a legfőbb  jó  es^meképéből  jut 
el  az  istenség  fogalmához.  Hasonló  irányú  Kant 
Immánuel  tana  is,  aki  az  embertől  olyan  erkölcsi- 
séget  követel,  mely  nem  függ  semmi  mástól,  semmi 
kü-ső  vagy  fölső  tényezőtől  és  befolyástól,  azaz  anio- 
nom erkölcsöt,  melyet  az  ember  maga  akar  és  nem 
pedig  heteronom  erkölcsöt,  mely  kívülről  adott.  Kant- 
nak magas  fogalma  az  ember  etikai  értékéről  és 
méltóságáról,  erős  hite  az  ember  etikai  lényegeben 
ezt  a fönséges,  de  túlmagas  álláspontot  fogadtatja  el 
vele,  hogy  azután  az  ember  ezen  csőé  ás  erkölcsi  vilá- 
gából, melyben  nem  a természeti  megkötöttség  érc- 
törvénye uralkodik,  hanem  az  ember  nemes  erkölcsi 
törekvésének  fölsőbbsége  és  szentséges  szabadsága  — 

következtessen  az  istenség  létére  és  az  erkölcsi  meg- 
ismerésből vezesse  át  az  embert  a vallási  eszmébe. 

Hogy  ezen  gondolatsor  lehetőségének  tudomásával 
bírtak  a régi  szentírásmagyarázók  is,  annak  bizonyí- 
tására elegendő  lesz  egyetlen  idézet.  Az  énekek  éneke 
az  almafához  hasonlítja  Izraelt;  miért?  mert  az  alma- 
fa előbb  hoz  virágot,  azután  levelet,  így  Izrael  a 
kinyilatkoztatás  idején  eléje  helyezte  a cselekedetet 
az  isteni  ige  meghallgatásának,  szólván:  , mindazt, 
amit  Isten  parancsolt,  megcselekedjük  és  meghallgat 
juk‘  (Sir.  r.  a vershez,  v.  ö.  Jalk  277,  és  Sabbat  88a.) 
De  még  világosabban  tanúsítja  a következő  hely: 
Midőn  Izral  gyermekei  eléje  helyezték  sorrendben  a 
cselekvést  az  ige  meghallgatásának,  akkor  égi  hang 
szólalt  meg:  ,ki  tárta  föl  ezt  a titkot  az  én  gyer- 
mekeimnek, mellyel  csak  a szolgálattevő  angyalok 
élnek ?‘  amint  írva  van:  ^áldjátok  Istent  erőben  ki- 
válók, akik  cselekszik  igéjét,  hogy  meghallgassák  igéje 
hangját*,  tehát  előbb  cselekszenek  és  azután  készek, 
hogy  meghallgassák!  (Jalk.  277,  Sabbat  88a.)  A midras- 
exegeta  e szerint  finom  hallással  Izrael  szavaiból: 
^mindazt,  amit  Isten  parancsolt,  megcselekedjük  és 
meghallgatjuk*,  az  autonóm  erkölcsiség  büszke  ambí- 
ciójának megszólalását  veszi  ki,  ami  által  Izrael  oly 
kiváló  lesz,  mint  az  almafa  az  erdő  fái  között  — de 
ez  az  álláspont  szinte  meghaladja  az  emberi  erőt  és 
ez  oly  titok,  olyan  misztérium,  mellyel  csak  a z,  erőre 
kiválók  élhetnek,  a szolgálattevő  angyalok,  emberek 
között  pedig  csak  a legkiválóbbak,  akik  önmagukból 
tudják  meríteni  a legfönségesebb  erkölcsi  méltóságot 
és  a soha  meg  nem  rendülő  erkölcsi  akaratot.  Alta- 

lánosságban  azonban  szükséges,  hogy  a vallás  nevelje 

és  formálja  ilyenné,  ha  lehetséges,  vagy  legalább  ehhez 

hasonlóvá  az  embert  és  benne  kifejlessze,  megedzze 

az  igaz  erkölcsi  akaratot.  Tehát  a természetes  egyenes 

sorrend,  a pedagógiai  sorrend : vallás  és  erkölcs , 

tiszta  isteneszme  és  tiszta  erkölcsi  élet. 

/ 

Am  a zsidó  vallás  bennerejlő  fölfogása  szerint  az 
sem  elég,  hogy  a vallási  eszméből  egy  általános  erkölcsi 
elv  eredjen  és  az  emberben  egy  általános  erkölcsi 
akarat,  egy  egyeteme*  princípium,  egy  univerzális 
imperativus  támadjon,  hanem  szükséges,  hogy  törvé- 
nyek rendszere  valósítsa  meg  és  tegye  valósággá  az 
erkölcsi  eszmét  és  teremtse  meg  az  erkölcsi  életet. 
A hit  önmagában  még  nem  üdvözít,  a hit  önmagá- 
ban még  nem  vált  meg  az  erkölcsellenességek  nyűgei- 
ből, az  érzület  önmagában  még  nem  helyettesíti  a 
cselekvések  életrendszerét,  az  általános  elv  még  nem 
pótolja  a helyes  cselekvések  skáláját,  azért  a zsidó  vallás 
erkölcstanát  kifejezve  találjuk,  úgyszólván  keresztül- 
vive  — általános  elvekben  és  részletes  törvényekben, 
melyek  amazok  kifejtései  és  magyarázatai  és  melyekre 
kettős  értelemben  áll  a hitbeli  szó : »zil  gemór !«  menj 
és  tanuld  meg,  menj  és  vidd  végbe! 

A törvény  nagy  jelentősége  a zsidó  vallási  föl- 
fogásban ennélfogva  nemcsak  erősen  kidomborodó, 
hanem  természetszerűleg  és  a cél  szempontjából  is 
indokolt.  Yan  egy  régi  tanítás,  egy  közismert  vallási 
hagyományos  tétek  mely  szerint,  ha  valaki  imájában 
így  szól:  >a  madárfészekre  is  kiárad  a te  irgalmad, 
elhallgattatják,  mert  az  isteni  akarat  teljesítése  nem 
a megindultságra  és  a könyörületes  érzelmekre  van 

alapítva,  hanem  a szigorú  törvényes  igazságra. « (Bera- 
choth  33.  b).  Az  idézett  imaformu’a  ugyanis  arra  a 
törvényre  céloz,  mely  az  útfélen  talált  madárfészekről 
szól  és  az  anyamadár  elbocsátását  írja  elő.  Az  egyéb- 
ként költői  és  szép  imaformula  mégis  oly  szellem  hatá- 
sát árulja  el,  mely  a törvényt  szigorúan  és  pontosan 
követő  vallási  odaadás  helyébe  a múló  szentimenta- 
lizmust  teszi  és  a szubjektív  hangulatot,  mely  nem 
mindig  következetes,  mely  változékony  és  az  ember 
megalkuvásra  hajló  természeténél  fogva  könnyen  lesz 
puszta  külszín,  mely  alatt  az  önzés  buján  tenyész  és 
mely  ép  akkor  mond  csütörtököt,  mikor  leginkább 
volna  szükség  reá  és  sokszor  a maga  külső  színének 
kenetes  megtartásával  lényegben  önmagának  ellen- 
tétévé fajul.  Nevezetesen  forrongó  időkben,  politikai- 
lag izgatott  korokban  nem  tanácsos  a cselekvést  a 
hangulatra  bízni,  ami  kegyetlenkedésekre,  túlzásokra, 
igazságtalanságokra,  törvénytiprásra,  jogsértésre  és  a 
bűnös  cselekedetek  ámító  elméleti  önigazolására  vezet, 
de  az  igazságos  törvény  tiszteletét  kiküszöböli,  holott 
a törvény  helyes  irányvonalat  ád  és  ha  mindenkor, 
úgy  nyugtalan  időben  fokozott  mértékben  van  az 
ember  erkölcsiségének  a törvény  támaszára  és  mér- 
tékére szüksége. 

Ezért  becsülte  meg  mindenkor  a zsidó  vallási 
fölfogás  a törvényt,  annál  inkább,  mert  a bibliai 
törvény  már  eredeténél  fogva  is  méltó  arra,  hogy  a 
vallási  fölfogás  a legnagyobb  mértékben  megbecsülje. 
Ezt  megtette  a zsidó  szóbeli  hagyomány,  a szentírás- 
magyarázat  és  a hagyományos  irodalom.  Talán  nincs 
a világon  és  nem  volt  a világon  nép,  mely  irodalmát 

annyira  megbecsülte,  annyira  beleolvasztotta  volna 
leikébe  és  életébe,  mint  a régi  zsidó  nép.  A szentírás 
minden  betűjét  megolvasták  és  számon  tartották.  Úgy 
látszik,  hogy  a tudós  körök  hatása  alatt  azokban  az 
időkben  a nép  zöme  szaturálva,  át  volt  hatva  a bibliá- 
val, a Mózesi  könyvek  szövegével,  a próféták  tanítá- 
saival, a zsoltárok,  proverbiák  és  egyéb  szent  iratok 
tartalmával  és  formáival,  úgy  hogy  az  emberek  lelké- 
ben a tóra  benne  volt  mint  egy  kész  álapy  melyhez 
a törvénymagyarázatot  hozzá  lehetett  fűzni,  hozzá 
lehetett  kapcsolni,  mindazon  változataival,  melyek  a 
törvényt  az  életre,  a fejlődő,  a változó  életre  alkalmaz- 
hatóvá alakították,  A zsidónak,  különösen  a meste- 
rek tanítványainak  lelkében  a tóra  tudása  kész 
alap  volt,  úgyszólván  kifeszített  pergamen,  amelyre 
a palimpszesztírást  oly  módon  rögzítették,  hogy  az 
eredeti  írás  látszott  alatta  és  az  eredeti  a szent  szö- 
veg volt,  amelynek  egy-egy  szava,  egy-egy  fölösleges- 
nek látszó  betűje  lélektanilag  és  mnemotechnikai  erő- 
vel ható  eszközül  szolgált,  mely  a szóbeli  hagyomány 
és  írásmagyarázat  tételeit  a politikai  változások  för- 
getegei között  is  az  elfeledéstől  megóvta.  A szent 
szövegnek  ismerete  ily  formán  mintegy  helyettesítette 
a pergament  és  a szentírásmagyarázatnak  sokszor 
mesterkélt  módja  nemcsak  azt  a célt  szolgálta,  hogy 
a szöveget  értelmezze  és  nemcsak  azt,  hogy  a hagyo- 
mányos és  az  élet  alakulásai  folytán  a régiből  elő- 
fejlő  újabb  tételeknek  a szentírás  tekintélyét  szerezze 
meg,  hanem  azt  a célt  is,  hogy  a szentírás  ismert 
szövegének  valamely  részletével  segítő  és  könnyítő 
eszközt  szerezzen  a bővebb  tételek  nagy  tömegének 

rögzítésére,  tehát  igazán  nagy  pszichológiai  bölcses- 
séggel jelentős  pedagógiai  célt  is  szolgált  és  ért  el, 
amennyiben  az  ismerttel  rögzítette  meg  az  ismeret- 
lent. Ezért  ismerték  el  oly  föltétlenül  R.  Akibának 
ebbeli  nagy  érdemeit,  mint  aki  ezt  a módszert  a 
tökéletességig  fejlesztette,  amikor  azt  geniális  módon 
bővítette  és  kiterjesztette.  Hogy  a kapcsoló  magyará- 
zatok sokszor  önkényeseknek  látszanak,  az,  különösen 
ha  a jelzett  célt  és  eredményt  tekintjük,  korántsem 
elegendő  ok  arra,  hogy  a misnát  és  talmudot  nem 
értő  egyes  áltudósok  vagy  modern  írásmagyarázók 
mosolyogva  emlegessék  a régiek  exegézisének  feltűnő 
példáit.  Hiszen  az  elkalandozó  magyarázatok  más 
vallások  teológiájában  sem  ismeretlenek,  anélkül  hogy 
a követett  tendencián  kívül  az  említett  hasznos  és 
gyakorlati  célhoz  hasonló  föladatot  tartanának  szem 
előtt.*  Tagadhatatlanul  a törvény  megbecsülése  nyi- 
latkozik meg  ebben  a módszerben  is,  mely  a szent- 
írást és  a későbbi  törvényt  egymáshoz  fűzi  és  egy- 
mással konzerválja. 

Ezek  után  fölvethetjük  a kérdést,  hogyan  vi- 
szonylik  a hagyományos  irodalomból  és  a régi  exe- 

* Erre  nézve  csak  egy  példát : Arca  a Noacho  exstructa 

tam  Christum  quam  Ckristi  Ecclesiam  significabat  Pix 

illa,  qua  juncturae  arcae  praecepto  Dei  illitae  fuerunt  ad  omnem 
aquarum  ingressum  excludendum,  Hebraice  dicitur  Cofer,  quae 
vox  expiationem  quoque  et  redemptionis  pretium  nótát.  Nonne 
eleganter  hoc  modo  significatum  est,  soli  nos  expiationi  et 
redemptioni  Christi  debere,  quod  a diluvio  divinae  vindictae 
immunes  simus  ? (Hermanni  Vitsii  De  Oeconomia  Foederum 
Dei,  lib.  IV.  Cap.  VI.  XXI  Op.  De  Xoacho  et  Arca.  Basüeae 
MDCCXXXIX.) 

gézisből  és  hermeneutikából  eredő  vallástörvényi 
tételek  szelleme  magához  a bibliai  alaptörvény- 
hez? A feleletet  erre  a kérdésre  csakis  disjunctiv 
formában  adhatjuk  meg.  Sokszor  szigorító,  de  sűrűn 
enyhítő.  Szigorító  azon  szent  buzgalomnál  fogva,  hogy 
Istennek  rendelését  mennél  lelkiismeretesebben,  men- 
nél részletesebben,  mennél  pontosabban,  mennél  mélyre- 
hatóbban és  gondosabban  teljesítsük. 

Gyakran  meg  enyhítő,  főképen  ha  összehasonlít- 
juk a karaitáknak  a betűhöz  ragaszkodó  eljárásával. 
A hagyomány  iskolája  kritikai  módszert  és  kritikai 
szellemet  követ.  Súlyt  helyez  ugyan  a betűre,  hisz 
ahhoz  fűzi  magyarázatait,  de  el  is  tud  tekinteni  tőle. 
»Jobb,  hogy  kitépessék  egy  betű  a tórából,  de  Isten 
neve  meg  legyen  szentelve !«  (Jebamoth  79a.)  A kü- 
lönböző helyek  egybevetéséből  vonja  végkövetkezteté- , 
seit  és  az  alapszöveg  expansiv  vagy  restrictiv  értelme- 
zését, a törvény  alkalmazásának  ágazatait  és  az  élet- 
hez idomításának  részleteit.  Mondhatjuk,  hogy  főképen 
ahol  az  ember  kíméléséről  van  szó,  ott  enyhítő  a 
talmud  eljárása.  A halálos  ítéletek  végrehajtását  szinte 
az  abolicionizmus  határait  érintő  céltudatossággal 
oly  föltételekkel  veszik  körül,  melyek  az  igazságszol- 
gáltatásnak ezt  a legsúlyosabb  formáját  a lehető 
legritkábbá  teszik.  A javíthatatlan  lázadó  és  enge- 
detlen, megromlott  tékozló  fiú  szigorú  büntetését  oly 
körmönfont  föltételekhez  csatolják,  melyeknek  összeta- 
lálkozása egészen  ritka  kivételes  eset.  Főszempont  akímé- 
let  és  az  emberszeretet.  A büntető  hatalom  gyakorlását 
óvatosan  kezeli  a hagyományos  törvény,  bizonyos 
aggodalommal;  a büntetések  nagy  részét  Istennek 

tartja  fönn  és  kerüli  a legsúlyosabb  büntetések  alkal- 
mazását, mert  Istennek  igéjét  úgy  érti,  liogy  az  ember 
az  ítéletben  a legnagyobb  mértékben  elővigyázatos 
legyen  Midőn  a hagyomány  szelleme  ilyen  eljárással 
módosítja  a gyakorlatban  a törvényt,  épen  a tóra 
igéje  iránt  táplált  határtalan  tiszteletből  nem  ragasz- 
kodik a betűhöz,  hanem  a szellemet  keresi  és  a kor 
szükségleteihez  és  szellemi  igényeihez  mé!t  csöndes 
és  mérsékelt  reformot  visz  keresztül.  Mondhatjuk 
tehát,  hogy  főleg  a talmud,  mint  a szóbeli  tan  és  a 
hagyományos  anyag  kritikai  földolgozója,  nem  forra- 
dalmi módon  reformál,  de  egyben  konzervatív  és  a 
haladást  szolgáló,  az  üdvös  és  alapvető  lényeghez 
ragaszkodva  újító  és  teljes  harmóniában  tartja  a 
múltnak  tiszteletével  a fejlődés  igényeit.  Ebben  a 
tekintetben  is  rendkívül  tiszteletre  méltó  és  igen 
bölcs  és  megfontolt  szellemnek  letéteményese. 

A talmudot  sokfélekép  és  igen  eltérő  módon 
ítélték  meg.  Strack  Hermán  azt  írja  róla:  »Kevés 
írásműről  mondtak  oly  sokféle  ellentmondó  ítéletet, 
mint  a talmudról.  A törvény  hű  zsidók  oldalán  a 
, szent  talmud£-ról  a legmagasabb  tisztelet  kifeje- 
zéseivel beszélnek,  mások  ostobaságok  és  hitványságok, 
valamint  a kereszténység  ellen  irányuló  ellenséges 
kifakadások  zagyva  egyvelegének  nyilvánítják.«  Ter- 
mészetesen ut)bbi  véleményt  azok  vallhatják  csupán, 
akik  nem  értik  és  akik  nem  ismerik.  Akik  nem  értik, 
azoknak  a talmud  szűkszavú  sürgönystílusa  eliptikus 
szólásaival,  amelyekbe  gondolat-  és  fogalomkomp- 
lexumok merész  kombinációit  foglalják,  hasonlítják  és 
tömörítik  össze,  érthetetlen  egyvelegnek  tűnik  föl, 

Etika  a talmudban.  2 

hogy  bámészkodva  állanak  előttük;  már  pedig  azok, 
akik  a talmudot  nem  ismerik,  azt  is  elhihetik  vagy 
elképzelhetik,  hogy  esyes  nyilatkozatai,  melyek  a 
pogányság  ellen  árulnak  el  sokszor  jogos  fölháboro- 
dásból  eredő  idegenkedést  és  ellenszenvet,  a keresz- 
ténységre vonatkoznak,  holott  a talmudnak  és  a 
talmud  történetének  ismerői  jól  tudják,  hogy  a tekin- 
télyben jelentéktelenebb  Palesztina!  Gemára  fölött  a 
Babilóniai  Talmudot  illeti  nem  csupán  az  elsőbbség, 
hanem-a  vallási  életben  irányadó  súly  is  — és  tudja  azt 
is,  hogy  a Talmud  Babilóniában  az  V.  század  végén 
nyerte  befejezését  és  hogy  a III — V.  században  Babi- 
lóniában a kereszténység  nem  volt  a hatalom  birtoká- 
ban, érdekei  a zsidóságéval  sokszor  azonosak  voltak. 
A tűzimádó  perzsák  részéről  egyidőben  egyforma  tá- 
madásnak voltak  kitéve,  zsidók  és  keresztények  között 
az  érintkezés  legtöbbször  barátságos  volt.  A keresz- 
tények jórészt  megtartották  a szombatot,  a circumciziót, 
a pászkabárány  szertartását,  a zsidó  tudósok  kerülték 
a velük  való  vallási  disputákat,  mint  pl.  a legnagyob- 
bak egyike  Rába  is,  a talmud  megszerkesztésének  ez 
úttörő  korifeusa,  nehogy  a jó  viszony  vallási  viták  által 
megzavartassék.  A babilóniai  zsidó  és  keresztény  forrá- 
sok ugyanazon  perzsa  uralkodókat  dicsőítik  és  ugyan- 
azokat gáncsolják,  ami  érdekeik  azonosságát  mutatja 
és  egymásra  utaltságukat  igazolja,  hiszen  a hatalom 
birtoka  a pogányság  kezében  volt  és  annak  nyomását 
érezte  Babilóniában  a pogányság  tömegeitől  körülvett 
zsidóság  és  kereszténység  ez  időszak  nagy  részén  át 
egyformán,  tehát  a főiskolákban  fölhangzó  és  a babiló- 
niai talmudban  előforduló,  a pogány  népekre  vonat- 

kozó  esetleges  kedvezőtlen  kijelentések  aligha  irányul- 
hattak más  ellen,  mint  a pogányság  ellen. 

Igaz  talmudisinerő  azt  is  tudni  fogja,  hogy  az 
»Akum«  szó,  aminek  értelme,  ha  az  abbreviatura  szavait 
kimondjuk:  »csillagok  és  égi  testek  imádói«  megfelel 
ugyan  az  akkori  korviszonyoknak,  de  eredetileg  a tal- 
mudban  nem  állt,  hanem  csak  annyi  állt : idegenek, 
pogányok,  idegen  nemzetek  — s csupán  abból  a célból 
vették  föl  később  a szövegekbe,  hogy  az  elhagyott  szavak 
helyett  világosan  jelezzék,  hogy  a keresztényekre  nem 
vonatkozik ; arról  pedig  már  nem  tehettek  a zsidók, 
hogy  a gyanúsítás  ebből  a minden  kétséget  kizárni 
akaró  pót-szóból  új  vádat  faragott,  »Krisztus  és  Mária 
imádóit«  keresve  alatta,  ami  bizonyára  lehetetlen  volt, 
mert  a talmud  szerzőinek  idejében  a Mária-kultusz 
Babilóniában  anakronizmus  volna  I.  Sergius  pápa 
előtt.  Az  ókori  népekről  sok  elismerő  és  gáncsoló 
nézet  fordul  elő  a talmudban,  dicséret  és  kifakadás, 
amit  a kor  és  a viszonyok  megokolnak  vagy  legalább 
érthetővé  tesznek,  de  amelyek  törvényerővel  nem  bír- 
nak, nem  is  mint  olyanok  szerepelnek.  Egyes  né- 
pekről vagy  szektáriusokról  (Minim)  fölhozott  gán- 
csoló kifejezések  nem  sérthetik  ma  senkinek  személyes 
vagy  faji  érzékenységét,  még  kevésbé  vallási  érzékeny- 
ségét és  nem  lehetnek  otromba  támadások  tárgyai 
vagy  ürügyei  ez  okból  sem.  Továbbá  vannak  közöt- 
tük olyanok  is,  amelyeket  a szentírásból  vettek,  mint 
például,  hogy  testrészük  hasonlatos  a szamáréhoz,  amivel 
Ezekiel  próféta  az  idegenekkel  űzött  erkölcstelenséget 
bélyegzi  meg  és  teszi  undorítóvá  a bálványimádási 
kicsapongásokkal  kapcsolatos  idegen  kultusz  utánzá- 

2* 

sát,  hogy  elriassza  attól  a bűntől  a reá  hallgató  nem- 
zedéket; a szentírást,  a prófétát  pedig  támadni  vagy 
lerántani  nem  lehet  a talmudgáncsolónak  se  szán- 
déka. Használ  a talmud  egy-egy  bölcse  olykor  erős 
szólamokat,  erős  túlzó  kifejezéseket,  ami  ugyan  kihasz- 
nálható rosszakaratú  célzatossággal,  de  ha  jól  odafigye- 
lünk, rendszerint  észrevehetjük,  hogy  valami  bűn  vagy 
szenvedély  megútáltatása  a kijelentés  célja.  Asszo- 
nyokról, gyermekekről,  öregekről,  férfiakról  vannak 
röpke  szavak,  velős  kijelentések,  erős  kritikák,  de 
ezek  nem  általános  érvényű  dogmatikus  tételek,  hanem 
egyes  félszegségek  vagy  hibák  gáncsolásai  és  relatív 
érvényűek;  hiszen  elég  sűiűn  tanítja  a talmud  az 
öregek  tiszteletét,  a nők  tiszteletét  kötelező  erővel. 
Lehet  fölhányni  a talmud  túlzó,  részletekbe  menő 
kazuisztikáját  is,  de  a nagy  jogi  és  vallástudományi 
régi  szakművek  is  kazuisztikusak  voltak.  — Azonban 
engedjük  át  a szót  újra  a föntidézett  szerzőnek. 

A talmud  különböző  szempontú  megítéléseiről 
így  folytatja  Strack  további  fejtegetéseit:*  »Az  ítéle- 
tek ezen  eltérő  voltának  okát  részben  a vallási  fölfogás, 
a nevelés  (származás,  megszokás)  különböző  voltában 
leli  a megítélő  személye  szerint,  másrészt  a megítélt 
tárgy  tartalmának  rendkívüli  sokféleségében,  mely 
sokféleség  alkalmat  ad  a bírálónak  a talmudból 
olyan  nyilatkozatokat  idézgetni,  melyek  az  ő véle- 
ménye mellett  szólnak,  vagy  amellett  szólni  látszanak. 
A talmudnak  helyes  megítéléséhez  kettő  szükséges. 
A)  Tudnunk  kell  nemcsak  azt,  milyen  (politikai) 


Einleitung  in  den  Tkalmud,  (Leipzig  1894.)  95.  1. 

viszonyok  között  és  milyen  (vallási)  nézetek  hatása 
alatt  éltek  a zsidók  .Palesztinában  és  Babilóniában 
a kereszténység  első  öt  százada  alatt,  hanem  azt  is, 
hogy  állottak  elő  és  hogyan  keletkeztek  ezek  a 
viszonyok  és  nézetek;  B)  Szem  előtt  kell  tartani,  hogy 
a talmud  nem  törvénykönyv , nem  kódex,  amely- 
ben minden  mondat  föltétien  érvénnyel  bír.  Már  a 
misnában  is  nagyon  gyakran  különböző  nézetek  lesz- 
nek egymás  mellett  fölhozva,  anélkül  hogy  lezáró, 
végleges  megállapítás  füzetnék  hozzájuk.  Es  a Gremara 
végesvégig  vitázócsarnok  jellegét  viseli  vagy  jegyző- 
könyvek gyűjteményét  azon  diszkussziók  fölött,  melyek 
során  az  Amórák  a misna  tételeit  megbeszélték  (meg- 
magyarázták, kiegészítették,  módosították).  » — Teljesen 
visszás  és  fonák  dolog  ezek  szerint  egyes  tanítóknak 
a talmudban  előforduló  nyilatkozatait  egyszerűen 
,a  talmud  tanításának*  kiadni. « — »A  talmudot  rend- 
szerint így  kellene  idézni : N.  N.  mester  mondotta, 
és  amellett  nemcsak  a kort  kellene  megjelölni,  amely- 
ben élt,  hanem  azt  is  meg  kellene  jegyezni,  vájjon 
ellentmondással  találkozott-e,  avagy  a halácha  szerinte 
marad-e  végleg  megállapítva  ?« 

A jeles  keresztény  tudós  és  kiváló  szakember 
alapos  és  higgadt  ítélete  után  halljuk  egy  zsidó  szak- 
írónak nézetnyilvánítását  a talmud  különböző  érté- 
keléséről. »A  talmud  — írja  Eunk  S.*  — ellenséges 
támadásban  és  védelemben  bőven  részesült,  de  túlon- 
túl kevéssé  tették  tanulmányozás  tárgyává.  Alig- 
hogy keletkezése  helyét  elhagyta,  egy  római  császár 

* Die  Entstehung  des  Talmuds  (Leipzig  1910.)  113.  I. 

ellenséges  novellával  üdvözölte.  (Justinian  145  nov. 
553.  év.)  Átokmondásokat,  bullákat,  konfiskáló  dekré- 
tumokat vittek  ellene  ütközetbe,  lobogó  máglyaraká- 
sokat gyújtottak  meg  számára.  Á XVI.  sz.  második 
felében  nem  kevesebbszer  mint  hatszor  égették  el. 
Nemes  védő  lovagjai  is  akadtak,  szellemi  héroszok, 
akik  érte  bátran  síkra  szálltak ; csak  egyet  említünk, 
Reuchlint.  Pártszenvedély  ezen  csodálatos  mű  meg- 
ítélésére egyes  mondásokat  kiragadott,  nem  gondolva 
meg,  hogy  a talmudban  törvénytanítók  ezrei  jutnak 
szóhoz,  oly  tanítók,  akik  különböző  országokban,  a 
legkülönbözőbb  politikai  és  társadalmi  viszonyok  között 
éltek  és  működtek.  Olyan  művek  mint  a talmud  nem 
foszthatok  szét  ízekre.  Csak  mint  egészek  ítélhetők 
meg  és  értékelhetők. « 

Valóságban  a talmud  egy  komplikált  csodálatos 
szellemi  termék,  óriási  szellemi  munkának  eredménye, 
amelyről  csak  az  alkothat  tiszta  fogalmat,  aki  bele- 
mélyedt, tartalmával  és  módszerével  megismerkedett 
és  a nagy  föladatokkal  tisztába  jött,  amelyeket  a 
benne  szereplő  mesterek  és  nemzedékek  maguk  elé 
kitűztek.  Mert  nemcsak  arról  volt  szó,  mint  az  első 
exegetáknál,  a midraszszerű  szentírásmagyarázat 
úttörőinél,  hogy  a szentírás  szövegét  magyarázzák, 
új  szükségszerűségekből  fakadó  új  törvények  és  tételek 
jogosultságát  a szentírásra  visszavezessék,  ősrégi  tra- 
díciókat, melyek  még  a zsidó  népben  elevenen  éltek 
és  ős-zsidó,  olykor  egyiptomi  és  babilóniai  forrásokból 
fakadtak,  a szentírással  összhangba  hozzanak.  Hanem 
szó  volt  arról  is,  hogy  a szóbeli  tannak  írásba  fog- 
lalt eredményeit,  az  ősi,  sokszor  a Szinájig  visszamenő 

tradíciónak  megrögzített  tanait,  a misnának  tételeit, 
miután  azoknak  értelmét  a politikai  üldözések  vihara 
elhomályosította,  a politikai  katasztrófák  hatalma  meg- 
zilálta,  aminők  a Trajan  és  Hadrian  alatti  események 
voltak,  a politikai  változások  mindent  összekuszáló  és 
szétromboló  ereje  — aminő  a Palesztinából  Babilóniába 
való  áttelepülés  volt  — bizonytalanná  tette,  kritikai  és 
összehasonlító  módszerrel,  a rengeteg  anyag  részeinek 
egybevetésével,  a hiteles  és  nem  hiteles  szövegmaradvá- 
nyok szembeállításával  és  vonatkozásba  hozásával,  tárgyi 
és  módszertani,  külső  és  belső  okok  mérlegelésével,  tudo- 
mányos eljárással,  igen  nagy  szellemi  munkával  és  rend- 
kívüli elmeéllel  megvitassák,  újra  átvitassák,  az  eltűnt 
értelmet  újra  megtalálják  és  megállapítsák,  a helyes 
vallási-  és  joggyakorlatot  a maga  legvalószínűbben  hite- 
les eredeti  mivoltában  újból  helyreállítsák.  Mindezen 
felül  pedig  oly  egységes  rendszert  alkossanak,  amely 
véglegesen  írásban  fogalmazva  ugyan  nincsen,  de  leg- 
alább elmében  és  elméletben  tisztázva  van,  hogy  annak 
rengeteg  sok  része  egymással  és  az  egésszel  sehol 
ellentmondásban  ne  legyen  és  ízeinek  belső  harmó- 
niájával jogelvi  egységet  alkosson.  Ennek  a műnek  a 
tanulmányozása  a zsidó  elme  fejlődésére  igen  nagy 
hatással  volt,  de  a benne  foglalt  alapvető  erkölcsi  elvek- 
nek is  igen  nagy  a jelentősége  a gyöngéd  emberbaráti 
szeretet,  a nemes  érzés,  az  igazságosság,  a jogtisztelet,  a 
békés  szellem,  a családi  életbeli  tisztaság,  az  etikai 
élet  kifejlesztésében  és  biztosításában. 

A talmud  helyes  megítélését  és  kellő  értékelé- 
sének elterjedését  nemzsidó  körökben  nagyban  aka- 
dályozta a sok  rágalmazás,  hamisítás,  illetve  hamis 

idézet,  félremagyarázás  és  koholmány,  melyekkel  főképen 
a zsidóellenes  irodalomban  találkozunk,  amelyeknek 
vándorló  anyaga  könyvből  könyvbe  költözik  minden 
kritika  nélkül  a hasonló  tendenciájú  irodalomnak 
időről-időre  fölbukkanó  termékeiben. 

Hogy  ezeket  a hamisításokat,  amelyek  Eisenmenger 
óta  a zsidók  ellen  irányuló  célzatos  irodalomban  az 
nnalmasságig  szerepelnek  és  melyek  úgy  a talmudra, 
mint  az  egész  régebbi  és  későbbi  haláchai  irodalomra 
kiterjeszkednek,  némileg  ismertessük,  főleg  Holding- 
nak, a Dér  Talmudjude  szerzőjének  irataira  utalunk, 
amely  említett  műnek  jellemzésére  Strack  csak  annyit 
mond  a szakirodalom  összeállításában : »Plagiat  eines 
ebenso  verlogenen  wie  gehassigen  Menschen  aus  Eisen- 
mengers  Buch«rvagyis  egy  époly  hazug  mint  gyűlölködő 
embernek  plagiátuma  Eisenmenger  könyvéből.  Szán- 
dékos hamisítások  mellett  természetesen  előfordulnak 
tudatlanságon  alapuló  egyszerű  félreértések,  de  a 
tendencia  mindig  ugyanaz : a félreértett  vagy  a félre- 
magyarázott helyeket  a zsidók  ellen  kihasználni  és  a 

zsidókat  azok  alapján  megrágalmazni  vagy  meggyanu- 
/ 

sítani.  Érdekes  példája  ennek  egy  jogi  vélemény 
hamis  értelmezése.  Arról  van  szó,  ha  egy  zsidó  nem- 
zsidótól  földet  vásárol  és  az  ügylet  két  különböző 
jogrendszer  szempontjából  ítélhető  meg,  például  az 
eladó  római  vagy  babilóniai  törvény  alá  tartozik,  a 
vevő  pedig  a zsidó  törvény  alá;  ebben  az  esetben, 
az  eladó  már  megkapta  a pénzt,  tehát  a föld  saját 
törvénye  szerint  már  nem  az  övé,  a zsidó  lefizette 
ugyan  már  a vételárt,  de  a vallástörvény  előírt  for- 
mái között  a birtokbavételi  aktust  még  nem  fogana- 

tosította,  tellát  a föld  még  nem  az  övé  — így  az  a 
földterület  jogilag  gazdátlannak  tekintendő  mind- 
addig, míg  az  előírás  szerinti  birtokbavétel  meg  nem 
történt  és  idegen  foglalás  veszélyének  ki  van  téve  a 
zsidó  vevő  kárára,  tehát  ebből  az  következik,  hogy 
a formaszerű  birtokbavétellel  sietni  kell.  Ebből  a 
rendelkezésből  azt  olvasták  ki,  hogy  a nemzsidónak, 
de  legfőkép  a kereszténynek  vagyona  a zsidó  előtt  a 
talmndi  jog  és  morál  értelmében  szabad  préda.  Ala- 
pos tévedés!  Menthető  azzal,  hogy  a talmud  nehéz, 
tűlrövid  és  tömör  műszavas  stílusát  a kezdő  orien- 
talisták nehezen  értik  meg,  és  nem  minden  az 
orientális  szövegekben  betűzgetni  és  szótagolni  tudó 
szaktudós  vagy  író  szokott  hozzá  két  jogrendszer 
vonatkozásainak  a gyakorlati  élethez  való  viszonyáról 
gondolkozni.  A felhozott  példa  esetében  tehát  a zsidó 
vevő  ki  van  téve  annak  a veszélynek,  hogy  esetleg 
egy  másik  zsidó  (akitől  talán  valamikor  ugyanezt  a 
birtokot  erőszakos  hódító  a háború  jogán  vette  el) 
beléhelyezkedik  az  általa  megvásárolt  és  kifizetett 
birtokba.  Ez  így  volna  az  ó zsidó  theológiai  jog  sze- 
rint. De  Majmonides,  az  első  nagy  kodifikátor  már 
megjegyzi,  hogy  csak  abban  az  esetben  volna  így,  ha 
nincs  a zsidó  lakóhelyén  állami  törvény,  mely  ilyen 
kérdésekben  intézkedik,  de  ha  van  állami  törvény, 
úgy  az  mértékadó,  mert  vallási  szempontból  is,  a régi 
Samueli  tán  szerint  minden  vagyonjogi  kérdésben  az 
állami  törvény  követendő.  (Jad  Chazáka,  Zechia  I. 
14.  15.)  Ilyenek  a tudatlanságból  és  meg  nem  értés- 
ből eredő  vádak  a talmud  ellen.  De  vannak  egyszerű 
hamisítások  is.  Xe  csodálkozzunk  ezen  sem.  Ha 

Kohling  képes  volt  »Der  Antichrist  und  das  Ende 
dér  Welt«  címen  1875-ben  megjelent  művében  azt 
írni:  »ein  Protestant,  dér  nach  Luthers  Eezepten 
lebt,  ist  ein  Ungeheuer«  — vagyis  »egy  protestáns, 
aki  Luther  receptjei  szerint  él,  az  szörnyetege  és 
1877-ben  megjelent  könyvében:  »Der  Kateckismus 
des  19-ten  Jahrhunderts  für  Juden  und  Protestanten« 
287.  lapon  idézőjelben  mint  Luther  mondását  idézi  a 
következő  erkölcsi  elvet : »Sündige  tapfer  und  glaube 
mit  grösserer  Tapferkeit«  vagyis : »vétkezz  merészen 
és  higyj  még  merészebben « és  ezt  az  idézetet  egy 
másik  művében  latinul  ismétli : »pecca  fortiter  et 
fortius  crede«  mint  Luther  tanítását,  továbbá,  ha 
a felekezetközi  türelmesség  nála  oly  alacsony  fokon 
áll,  hogy  a zsidónak  protestáns  hitre  térését  így 
nevezi:  »cambiar  stanza  in  casa  dél  diavolo«,  azaz 
»szobát  cserélni  az  ördög  lakóházában«,  ügy  azon 
sem  kell  csodálkozni,  ha  a talmudot  hamisan  idézi, 
hiszen  még  Agobard  püspököt  is  megajándékozza  egy 
hamisított  szöveggel,  mely  az  ő erkölcsösnek  aligha 
nevezhető  céljainak  támogatására  van  ravaszul  ki- 
eszelve. Ezekkel  a törekvésekkel,  gyanúsításokkal  és 
ráfogásokkal  szemben  épen  az  áll,  hogy  a talmud  egész 
szelleme  a legkomolyabb  erkölcsi  szellem,  és  célkitűzése 
az  embernek  komoly  erkölcsi  szellemre  való  nevelése. 

ítohling  ellenében  bizonyára  inkább  Dr.  Eriedrich 
Frank,  (Pfarrer  und  Landtagsabgeordneter)  nézete  jár 
közelebb  az  igazsághoz,  ki  1892-ben  megjelent  tanul- 
mányában: Die  Kirche  und  die  Juden  a 70.  lapon  így 
ír:  »En  nem  vagyok  talmudismerő,  hiányzik  nálam  a 
szükséges  nyelvismeret,  hogy  a talmudot  megértéssel 

olvashassam,  már-már  30  éve  nem  foglalkozom  a 
sémi  nyelvekkel.  Azonban  figyelemmel  és  előítélet 
nélkül  olvastam  a keresztény  és  zsidó  tudósok  szakba- 
vágó  műveit,  egybevetettem  legjobb  tudásom  és  lelki- 
ismeretem szerint  a nézeteket  és  úgy  alkottam  meg 
ítéletemet.  Ez  oda  irányul,  hogy  a talmud  jelenlegi 
általános  értelmezése  szerint  a keresztények  számára 
semminemű  veszedelemmel  nem  jár,  a zsidók  számára 
pedig  nem  akadály,  hogy  a keresztényekkel  békében 
és  egyességben  éljenek.  Sőt,  ha  a zsidó  az  életét  a tal- 
mud tanai  szerint  rendezi  be,  úgy  amint  az  jelenleg 
az  iskolákban  előadatik,  akkor  a szó  legteljesebb  értel- 
mében igaz  ember  (Ehrenmann)  lesz,  akitől  a ke- 
resztény nem  tagadhatja  meg  legteljesebb  nagyra- 
becsülését^ Fölösleges  ezen  egyszerű  szavak  után  az 
igazi  kiváló  keresztény  szaktudósok,  mint  Delitzsch 
Ferenc,  Strack  Hermán  és  mások  véleményét  föl- 
sorolni. A zsidó  etika  irányának  és  jellegének  ismer- 
tetésére a talmudból  és  egyéb  forrásokból  tárgy- 
csoportok  szerint  fölhozott  hiteles  idézetek  képet 
fognak  nyújtani  a tanulni  vágyó  zsidóknak  és  elfogu- 
latlanul ismereteket  szerezni  vágyó  másvallásúaknak 
azon  vallásos  buzgalomtól  áthatott  és  az  ember- 
szeretet szellemétől  ihletett,  tiszta  jogérzetről  és  fenn- 
költ  erkölcsi  törekvésről  tanúskodó  szellem  felől,  mely 
az  egész  talmudot  átlengi  és  szükséges  alkotó  eleme 
annak  az  ősi  zsidó  vallásos  gondolkodásnak,  mely 
lényegében  nem  egyéb,  mint  fáradhatatlan  és  kitartó 
törekvés  ideális  élettartalom  után. 

Néhány  évtizeddel  ezelőtt  a modern  zsidó  tudo- 
mány képviselői  a zsidó  etikának  vezérelveit  össze- 

foglalták.  Ez  az  összefoglalás  mint  függelék  a német 
fordítással  ellátott  imakönyvekbe  is  fölvétetett  a hívek 
épülésére  és  a vallási  erkölcsiség  megszilárdítására. 
Ezek  a magasztos  tanok  a jellemek  megnemesítésére 
és  a társadalom  erkölcsi  alapjainak  megerősítésére  a 
legüdvösebb  hatást  gyakorolni  fölötte  alkalmasak  és 
az  erkölcsi  nevelés  terén  az  emberiségnek  a legna- 
gyobb szolgálatot  tenni  hivatvák.  A szakember  min- 
den szavában  fölismeri  a bibliai  és  a hagyományos 
irodalomból  eredő  színt  és  sugallatot.  Aki  pedig  a 
jelen  munkában  később  bemutatott,  különböző  tárgy- 
csoportok  szerint  összeállított  idézeteket  elolvassa, 
meg  fogja  találni  az  ősi  források  és  a modern  formu- 
lázás  között  uralkodó  belső  rokonságot,  a lélek  és 
szellem  egységét.  Mielőtt  tehát  a hagyományos  iro- 
dalomból az  olvasó  elé  tárjuk  a talmudi  etiká- 
nak lényeges  tanításait,  útunk  elején  előrebocsátunk 
néhány  megvilágosító  idézetet  a hagyományos  iroda- 
lomból és  fölállítjuk  a zsidó  valláserkölcsi  fölfogás 
ezen  említett  új  dokumentumát,  hogy  mint  szövétnek 
világosságot  árasszon  az  ó zsidó  és  talmudi  etiká- 
nak szent  ösvényeire. 

A talmud  igazságosságra,  becsületességre,  ember- 
szeretetre,  erkölcsi  tisztaságra,  jámborságra,  istenféle- 
lemre a szülők  és  tanítók  tiszteletére,  a f ölöttes  hatóságok 
iránt  való  engedelmességre,  békeszeretetre,  erkölcsi  töké- 
letesedés után  való  törekvésre  tanít,  egészen  a biblia 
szellemében,  amelynek  céljait  követi  és  amelynek  leiké- 
től ihletve  van.  Idézetekből  egy  kis  csokort  kötünk  össze, 
előrevetőleg,  hogy  némi  fogalmat  nyújtsunk  a talmud 
és  a hagyományos  irodalom  nevelő  törekvéseiről. 

— Idézetek  a talinudból  és  midrásból.  — 

Jótékonyságra,  embertársaink  megsegítésére 
többek  között  így  int  és  ezzel  buzdít  a talmucl: 
»A  bilincsbe  vert  rab  nem  szabadíthatja  ki  egyedül 
magát  börtönéből«.  (Berack  5.) 

Istenbe  vetett  bizalomra  és  reményre  így 
tanít:  »Ka  a kifent  kard  éri  is  már  az  ember 
nyakát,  még  mindig  ne  tegyen  le  az  isteni  irgalom- 
ról.* (Bér.  10.) 

Veszélyben,  bajban  vallásos  megnyugvásra 
tanít:  »Amit  az  irgalom  Ura  tesz,  javunkra 
teszi.*  (Bér.  60.) 

Embertársunk  életének  megbecsülésére  önfel- 
áldozásra készt  és  arra  tanít,  hogy  saját  életünk 
megmentésére  se  törjünk  másnak  életére  e sza- 
vakkal : »Mi  jogon  véled,  hogy  a te  véred  piro- 
sabb mint  az  övé,  talán  az  ő vére  pirosabb  mint 
a tiéd!*  (Peszáchim  286.) 

Őrizkedjünk  embertársunkat  a nyilvánosság 
előtt  megszégyeníteni.  »Üdvösebb  az  embernek, 
hogy  a tüzes  kemencébe  vesse  magát,  semhogy 
sápadttá  tegye  embertársa  arcát  a nyilvánosság 
előtt.*  (Berach.  436.  Bába  Mec.  59 a) 

»Ami  neked  rossz,  azt  felebarátodnak  se  tedd ! 
— ez  az  egész  tóra,  a többi  mind  ennek  magya- 


30 


ETIKA  A TALMIDBAN. 


rázása«  (Sabbath  31a.)  így  tanítja  Hillel  a zsidó 
hitre  térő  pogánynak  az  általános  emberszeretet, 
a könyörületet  és  kíméletet,  a jóakaratot  minden 
ember  iránt,  mint  a zsidó  vallás  alapelvét. 

A gondos  figyelmet  embertársunk  érdekére  és 
javára  ezzel  a képpel  ajánlja  rabbi  Júda  hanászi: 

öntse  ki  az  ember  ciszternája  vizét,  ha  még 
másoknak  szüksége  lehet  rája. « (Jebam.  11&.) 

• 

A népies  példaszót  szentírási  idézettel  erősítve 
megtanítja  Rába  az  előbbihez  rokon  metaforá- 
val a hála  kötelező  voltát:  »A  kútba,  melynek 
vizéből  ittál,  ne  dobj  követ !«  (Bába  K.  92 b.) 

Aki  mást  jóra  int,  legyen  bűntől  tiszta, 
nehogy  az  ítélőt  az  elítélt  megróhassa;  »Az  egyik 
szól : vedd  ki  a szálkát  szemeidből,  a másik  szól : 
vedd  ki  a gerendát  szemeidből !«  (Bába  Bat.  15&.) 

* 

Arra  tanít,  hogy  teljes  kifogástalanságra 
törekedjék  az  ember.  »Tartsd  távol  magad  a 
rúttól  és  ami  hozzá  hasonlít !«  (Chul.  44 5.) 

A szerénytelen  szereplési  vágyat  így  osto 
rozza : »A  műveletlen  ember  előtérbe  tolakszik.* 
(Megilla  125.)  »Nem  a hely  teszi  tiszteltté  az 
embert,  hanem  az  ember  a helyét.«  (Taanith  215.) 

A tudást  nagyrabecsüli.  Igazi  szegénység  a 
tudatlanság.  »Nincs  nagyobb  szegény,  mint  a 

tudásban  szegény,  mint  a szent  földön  mondják: 
akiben  tudás  van,  abban  minden  van,  ha  az  nincs 
benne,  mi  van  benne?  ha  azt  megszerezte,  mi 
hiányzik  neki  ? ha  azt  meg  nem  szerezte,  mije 
van ?«  (Ned.  41a.) /A  példaszó  mondja:  tudást 
szereztél,  miben  van  hiányod,  tudásban  vagy 
szegény,  mit  szereztél  ?«  (Peszikta  Buber  33.  1.) 

Nagyon  szabadelvűén  nyilatkozik  az  idegen 
népekről  Rabbi  Jóchanan:  »A  külső  országi 
idegen  népbeliek  nem  minősíthetők  bálványimá- 
dóknak, csak  őseik,  szokásaihoz  ragaszkodnak* 
(Chulin  13ö.),  vagyis  belső  gondolkozásukban  már 
szakítottak  a bálványimádással  és  ha  a jeruzsá- 
lemi  szentélyben  áldozatot  óhajtanak  bemutatni, 
az  tőlük  elfogadható.  (U.  o.) 

»Az  idegen  népek  szegényeiről  gondoskodni 
kell  együtt  Izrael  szegényeivel.*  (Gittin  59 b.  misna 
és  Gittin  61a.) 

Az  ember  arra  törekedjék,  hogy  a tulajdon  ke- 
resetéből éljen  meg,  kerülje  a jótékonyság  igénybe 
vételét,  inkább  mondjon  le  arról  is,  hogy  szombatját 
méltó  módon  ünnepelje  »Tedd  szombatodat  inkább 
köznaphoz  hasonlóvá,  de  ne  szorulj  rá  embertár- 
saidra*, vagyis  elégedj  meg  szombaton  is  kevéssel, 
mint  köznapon.  (R.  Akiba  nevében  Sabb.  118a. 

» Akinek  kenyér  van  kosarában  és  azt  mondja, 
mit  eszem  holnap?  kicsinyhitű.«  (Szóta  48&.) 

Az  érdemet  illeti  meg  a jutalom : » Aki  fára- 
dozott szombat  előtt  való  napon,  az  élvezzen 
szombaton !«  (Abóda  Z.  3a.) 

»Idegen  népbeli,  aki  foglalkozik  a szentírással, 
olyan  mint  a főpap  Izraelben,  mert  írva  van,  ,az 
ember  gyakorolja  azokat  és  él  általuk*  — (Lev.  3.)« 
(Jutalmat  nyer  az  idegen  a szentírás  tanulmányo- 
zásáért, ha  nem  is  épen  olyan  nagyot,  mint  aki  a 
szentírás  tanulmányozásával  megbizatutt.)  (U.  o.) 

Aki  a szentírással  foglalkozik  és  jótékonyságot 
gyakorol,  fölszabadul  a bűuös  indulatok  hatalma 
alól.  »Boldogok  az  izraeliták,  amidőn  foglalkoznak 
a tórával  és  jótékony  cselekedetekkel,  a vétkes  haj- 
lam hatalmukba  van  adva  és  nem  ők  vannak  a 
vétkes  hajlam  hatalmában. « (Bába  K.  17.) 

»Az  ember  cselekedjék  jót  még  azzal  is, 
aki  rosszat  tett  vele,  és  ne  legyen  bosszúforraló 
és  haragtartó,  mert  írva  van:  ,ne  légy  bosszú- 
forraló és  haragtartó*  és  ez  az  útja  a szentéletű 
Izraelnek.*:  (Jalk.  33.  zs.) 

»Aki  elzárja  szemét,  hogy  ne  kelljen  jóté- 
konyságot gyakorolnia,  olyan,  mintha  bálványt 
imádna !«  (B.  Józsua  nevében  Jalk.  Béé,  14.) 

»Babbi  Józsua  b.  Lévi  Bómába  utazott  és 
látott  ott  márványoszlopokat,  melyek  be  voltak 
vonva  szőnyegekkel,  nyáron,  hogy  meg  ne  hasad- 

janak,  télen,  hogy  meg  ne  kérgesedjenek,  és  látott 
egy  szegény  embert  ottan,  aki  nádgyékényen 
feküdt,  és  nádgyékénnyel  volt  betakarva  és  a 
zsoltárigével  szólt : A te  igazságod  rendületlen, 
mint  az  örök  hegyek,  a te  ítéleted  mély,  mint  a 
nagyörvény:  akit  sújtasz,  mélyen  sújtod,  akinek 
adsz,  bőven  adsz.«  Rabbi  Jonathan  mondja, 
amint  az  örök  hegyek  útját  állják  a nagy  örvény- 
nek, hogy  hullámai  el  ne  árasszák  a világot, 
úgy  az  igazak  cselekedetei  legyőzik  a büntető 
végzetet,  hogy  ne  érje  a világot. « (Peszik.  Búb. 
9.  20.  és  11;  73.  és  74.  1.) 

»Rabbi  Júda  a fejedelem  mondá,  melyik  az 
üdvös  út,  melyet  az  ember  kiválasszon  magának? 
— Ragaszkodjék  az  erős  hithez !«  (Tamid  28a.) 

Es  most  hadd  következzék  az  etikának  új  tételes  fo- 
galmazása, melyet  a mi  korunk  jeles  teológusai  állítottak 
össze  a biblia  és  a zsidó  vallási  irodalom  alapján,  minta 
zsidó  erkölcstan  rövid  katechizmusát,  mely  — mint  emlí- 
tettük- a fordítással  ellátott  imakönyvekbe  is  felvétetett, 
annak  igazolására,  hogy  múltban  és  jelenben  a szellem  egy. 

— A zsidó  erkölcstan  alapelvei.  — 

A zsidó  vallás  tanítja: 

1.  az  emberiség  egységét. 

A zsidóság  az  emberi  nem  egységét  vallja.  Egy 
atyánk  van  mindnyájunknak,  egy  Isten  teremtett 
bennünket. 


Etika  a talmudbau. 

Ennélfogva  meghagyja : 

2.  A felebaráti  szeretetet. 

A zsidó  vallás  kötelességünkké  teszi : »Szeresd 
felebarátodat,  mint  tenmagadat!«  és  a szeretetnek 
ezen  minden  embert  átölelő  parancsát  a zsidó  vallás 
alapvető  legfőbb  elvének  jelenti  ki. 

Ennélfogva  megtiltja : minden  emberrel  szemben 
— bárminő  legyen  származása,  bármely  nemzethez 
tartozzék,  bármely  hitet  valljon  — az  ellenséges  indulat, 
irigység,  rosszakarat  és  szeretetlenség  minden  nemét; 
becsületességet  és  jogtiszteletet  követel,  megtilt  minden- 
féle igazságtalanságot,  kiváltképen  minden  jogtalansá- 
got az  emberi  érintkezésben  és  kereskedelemben,  min- 
den jogtalan  haszonszerzést,  kihasználását  mások 
kényszerhelyzetének,  könnyelműségének  és  tapasztalat- 
lanságának, továbbá  minden  uzsorát  és  mások  erejé- 
nek uzsoraszerű  kizsákmányolását. 

3.  Felebarátunk  személyének  és  jogai- 

nak védelmét. 

A zsidó  vallás  kötelességünkké  teszi : embertár- 
sunk életének,  egészségének,  erejének  és  vagyonának 
tiszteletbentartását.  Ennélfogva  megtiltja  embertár- 
sunk károsítását  csellel  vagy  erőszakkal  vagy  bármely 
más  jogellenes  módon,  javaiból  kiforgatását  és  jogta- 
lan támadások  ellenében  védtelenül  hagyását. 

4.  Felebarátunk  becsületének  tisztelet- 

ben tartását. 

A zsidó  vallás  kötelességünkké  teszi:  felebarátunk 
becsületének  mint  a magunkénak  szentül  tartását. 

Ennélfogva  megtiltja  embertársunk  kisebbítését  meg^ 
szólás  által,  megbántását  gúny  és  megszégyenítés  által. 

5.  Felebarátunk  hitének  tiszteletben  tartását. 

A zsidó  vallás  kötelességünkké  teszi  mások  vallási 
meggyőződésének  tiszteletét.  Ennélfogva  megtiltja  a 
tiszteletlen  vagy  sértő  magatartást  máskitűek  vallási 
jelvényeivel  és  szokásaival  szemben. 

6.  Felebarátunk  szenvedéseinek  enyhítését. 

A zsidó  vallás  kötelességünkké  teszi,  hogy  kö- 
nyörületet  gyakoroljunk  mindenkivel,  a mezíteleneket 
ruházzuk,  az  éhezőket  tápláljuk,  a betegeket  ápoljuk, 
a gyászolókat  vigasztaljuk.  Megtiltja  tehát,  hogy  gon- 
doskodásunkat kizárólag  magunk  és  a mieink  javára 
korlátozzuk  és  mások  bajánál  részvétlenek  maradjunk. 

A zsidó  vallás  követeli: 

7.  A munkát. 

Kötelességünkké  teszi,  hogy  a munkát  tiszteljük ; 
mindenki  a maga  helyén  vegyen  részt  az  összesség 
tevékenységben,  testi  vagy  szellemi  munkával  és  az 
alkotás  és  működés  szorgalmában  keresse  az  élet 
áldásait.  Követeli  ennélfogva  erőink  és  képességeink 
ápolását,  kiképzését  és  tevékenységben  alkalmazását. 
Megtilt  ellenben  minden  tétlen,  renyhe  élvezetet  és  a 
mások  támogatására  számító  tétlenséget. 

8.  Az  igazságszere  re  tét. 

Kötelességünkké  teszi,  hogy  törhetetlenül  valljuk  az 
igazságot, igazságot  gyakoroljunk,  igenünk  ^e?2,nem-sza- 
# 3* 

vünk  nem  legyen  ; tiltja  ennélfogva  az  igazság  minden  el- 
ferdítését, tilt  minden  megtévesztést,  félrevezetést,  hízel- 
gést, álcsillogást  és  mindennemű  hamis  látszatkeltést. 

9.  A szerénységet. 

A zsidó  vallás  kötelességünkké  teszi,  hogy  alá- 
zatban járjunk  Isten  előtt  és  szerénységben  az  embe- 
rek előtt ; tiltja  tehát  a fölfuvalkodást,  gőgöt,  fönn- 
héjázást,  tolakodó  képzelődést,  dicsekvést  és  mások 
érdemeinek  kicsinylését. 

10.  Az  emberek  között  az  összeférést. 

Előírja  az  összeférést,  engesztelékenységet,  szelíd- 
séget a bánásmódban  és  a jóindulatot ; kötelességünkké 
teszi  tehát,  hogy  rosszat  jóval  viszonozzunk,  inkább  tűr- 
jünk igazságtalanságot,  mintsem  tegyünk  igazságtalan- 
ságot; megtiltja  ennélfogva  a bosszúállást,  a gyűlölet 
megőrzését  bensőnkben,  a haragtartást  és  ellenfeleink- 
től a segítség  megtagadását. 

11.  Az  erkölcsi  tisztaságot. 

A zsidó  vallás  kötelességünkké  teszi  a szemér- 
mességet, a szigorú  erkölcsi  tisztaságot,  a házasság 
szentültartását ; ennélfogva  tiltja  az  erkölcsi  fegyel- 
mezetlenséget, a kicsapongást,  a családi  kötelékek 
minden  lazítását. 

12.  Az  engedelmességet  a fölsőbbség 
iránt. 

A zsidó  vallás  kötelességünkké  teszi,  hogy  az  állam 
törvényeit  lelkiismeretesen  kövessük,  a hatóságot  tisz- 

teljük  és  annak  engedelmeskedjünk ; ennélfogva  tiltja  a 
hatóság  rendeletéivel  szemben  való  ellenszegülést  és  a 
törvények  mindennemű  megkerülését. 

Mindezen  kötelességek  teljesítése  által  pedig  célozza: 

13.  Embertársunk  javának  előmozdítását. 

A zsidó  vallás  kötelességünkké  teszi,  hogy  ember- 
társunk javát  előmozdítsuk  és  hogy  az  egyesnek  vala- 
mint az  összességnek  kiki  erejének  mértéke  szerint 
szolgáljon ; tilt  ennélfogva  minden  renyhe  közömbös- 
séget a köz  java  iránt  és  minden  önző  elzárkózást  a 
társadalomnak  az  emberiség  megnemesítésére  és  a 
jótékonyság  céljára  alkotott  intézményei  elől. 

14.  A haza  üdvének  biztosítását. 

A zsidó  vallás  kötelességünkké  teszi : a hazát  sze- 
retni, annak  becsületéért,  boldogságáért  és  szabad- 
ságáért vért  és  vagyont  készségesen  áldozni. 

15.  Az  emberiség  t es  t vér  i .s  z ö vet  s ég  én  ek 
eljövetelét. 

A zsidó  vallás  kötelességünkké  teszi,  hogy  Isten 
nevét  megszenteljük  cselekedeteinkkel  és  odahassunk, 
hogy  elérkezzék  az  az  idő,  mikor  az  emberek  egyesül- 
nek Isten  szeretetében  és  emberszeretetben. 

* * 

Dr.  Norbert  Peters  (a  paderborni  filozófia- 
teol.  kar  teológiai  professzora),  aki  nagyon  szigorú 
mértéket  alkalmaz  a zsidó  vallásra,  mert  fönn- 
tartja magának  a fokozati  megkülönböztetést  saját 
vallása  és  annak  etikája  javára,  egyébként  igen  tanul- 

ságos  művében  — Die  Reügion  des  Altén  Testaments 
in  ihrer  Einzigartigkeit  unter  den  Religionen  des 
altén  Orients  — (München  1913)  mégis  elismeri  a 
bibliai  etika  magasságát,  majd  így  folytatja:  » Külö- 
nös tárgyalást  igényel  az  emberszeretet  az  ótesta- 
mentomban.  Legbelsőbb  magva  az  ótestamentomi  val- 
lásnak a szeretet  Isten  iránt;  ez  azonban  az  isteni 
Atya  gyermekeire  való  tettbeli  alkalmazásban  jut 
kibontakozásra,  az  emberszeretetben.  Buzdító  tanításá- 
ban a vallás  azt  az  emberi  társadalomra  nézve  nélkü- 
lözhetetlen műveletet  végzi,  hogy  az  embert  áldozat- 
hozatalra készti,  ott  is  ahol  a természetes  érzés  föl- 
mondja a szolgálatot.  Az  istenszeretet  motívumából 
eredő  felebaráti  szeretet  az  altruisztikus  humanitás- 
gondolatot vonatkozásba  helyezi  a szellemi  világ  cen- 
trális napjával.  így  az  emberszeretet  és  annak  minden 
egyes  cselekménye  az  isteni  Név  megszentelése  lesz. 
Azért  a régi  igét:  Szeresd  felebarátodat,  mint  ten- 
magadat  (Mózes  III.  19.,  18.)  már  Hillél  joggal  az 
egész  vallás  összefoglalásának  tekinti,  minden  egyéb 
csak  magyarázat  ehhez  a tételhez.  Es  valósággal  az 
ótestamentomi  vallás,  noha  ma  a régi  sémiták  vallá- 
sának erkölcsi  tartalma  is  lényegesen  magasabbra 
értékelendő,  mint  eddig  vélték,  egészen  egyedülálló 
módon  a felebaráti  szeretet  elsőrendű  iskolájának  bizo- 
nyul, melyet  Lao-tsze  se  szárnyal  túl.«  Reámutat  arra, 
hogy  a bibliai  büntetőjogban  nincs  kínos  halálblinte-  , 
tés,  csonkítás,  kínvallatás,  nincs  büntetéssúlyosbítás 
visszaesés  címén,  a talio  pénzértéket  jelent,  kivéve  a 
gyilkosság  esetét,  a gyilkosság  és  emberölés  élesen 
meg  van  különböztetve  és  a vérbosszú  joga  a mene- 

dékvárosok  intézménye  által  ellensúlyozva,  a barbár 
hadijog  letompítva;  még  az  ellenség  gyümölcsfáit  sem 
szabad  kipusztítani. 

A tulajdonjog  és  a zálogjog  tiszteletben  tartja, 
ami  az  élethez  legszükségesebb  és  nem  nyúl  hozzá;  a rab- 
szolgatörvény is  humánus  és  a rabszolga  tagjává  lehet 
a gyülekezetnek,  az  isten  választotta  szent  népnek, 
egyébként  joga  van  a szombati  nyugalomra  és  gaz- 
dája önkénye  ellen  meg  van  védve.  Az  idegenek,  sze- 
gények, özvegyek,  árvák,  kiváló  védelemben  részesül- 
nek. A vándor  csillapíthatja  éhét  az  útmenti  gyü- 
mölcsökön,, a tallózás  és  böngészés  a szántóföldön  és 
a szőlőkertben  a szegény  és  az  idegen  joga,  ezeké  a 
termés  széle  a gabonaföldön;  a pihenőév  ugartermése 
a szegényeké.  A jóbelév  egyedülálló  szociális  intéz- 
ménye és  a kamattilalom  honbeliekkel  szemben  meg- 
őrzik a népet  az  elszegényedéstől  és  kizsákmányolástól. 
Nemes  szánalom  él  egyes  részletes  rendelkezésekben. 
A vakot  nem  szabad  félrevezetni,  a szombati  nyuga- 
lom az  állatok  kímélésére  is  szolgál,  a szájkosár 
tilos  a nyomtatásnál,  eltévedt  állatokon  segíteni  kell 
stb.  »Mindent  egyl  efogva:  az  ókor  egyéb  törvény- 
hozásai  mutathatnak  egyes  nemes  vonásokat,  de  a 
nemes  emberiességnek  ilyen  az  egészen  áthúzódó  szel- 
leme nem  található  egyebütt  sehol.  Még  keresztény 
törvénykönyvekben  is  vannak  egyes  részletrendelkezé- 
sek, melyek  Izraellel  szemben  visszaesést  jelentenek 
a durvaságba  és  barbárságba.  Azután  gondoljunk  a 
jótékonyság  gyakori  ajánlására,  ami  jobb  a böjtölésnél 
— a prófétáknál  és  a példabeszédekben.  A jótékony- 
ság a bűnt  is  kiengeszteli.  Ez  a fölfogás  egyébként 

világosan  mutatja,  hogy  az  ótestamentomi  embersze- 
retet mint  az  Isten  iránt  való  szeretet  gyümölcse 
van  elgondolva. « 

Igaz  — mondja  — hogy  az  emberszeretet  leg- 
előbb a honfitársra  vonatkozik,  ezt  a szeretetnek  min- 
den emberrel  közös  helyes  rendje  hozza  magával.  De 
testvér  a népnek  minden  tagja,  a rabszolga  is  és 
az  idegen  települt  is.  »Áz  izraelita  ezt  ne  nyomja 
el,  a szombati  nyugalom  és  az  ünnepi  öröm  jótéte- 
ményében részesítse  és  azonképen  mint  honfitársát 
szeresse,  mint  önnönmagát,  amint  Isten  is  szereti  őt. 
Mint  támogatásra  szoruló  sokszor  az  özvegyek  és 
árvák  előtt  van  említve.  így  nyilatkozik  meg  Izrael 
idegen- jogában  gyakorlatilag  a próféták  univerzáliz- 
musa  jövendőbeli  univerzális  országával.  Hasonlítsuk 
ezzel  össze  az  idegenek  megvetését  és  gyűlöletét  más 
régi  népeknél,  mialatt  az  izraelitáknak  tiltva  volt, 
hogy  régi  elnyomóikat,  az  egyiptomiakat,  utálattal 
illessék.  Egyáltalában  az  ótestamentomi  vallás  előtt 
az  emberek  mind  egy  házból  való  testvérek,  amely 
háznak  a noachita  törvényekben  közös  alaptörvénye 

van Ezzel  szemben  az  emberszeretet  sehol,  de 

még  az  ezen  irányban  oly  kimagasló  avesta  vallásban 
se  terjed  túl  a vallásközösség  határain  és  Görög- 
országban az  összes  emberek  között  fönnálló  rokonság 
eszméje  csak  a Stoában  sarjadzott  ki.  Még  a legneme- 
sebb hellénnek,  Szokratesznek  jóakaró  humanitása 
se  terjedt  tál  tulajdon  hazácskája  határain,  úgy  amint 
az  asszonyok  és  rabszolgák  se  állottak  érdeklődése 
körében. « (77 — 80  1.) 

Ez  a humánus  és  etikai  szellem  később  se  vál- 

tozott  meg,  a hagyományos  irodalomnak  se  kifejlődési, 
se  kifejlési  korában,  se  a midrásban,  se  a talmudban. 
Egyes  kínzók  és  üldözők  ellenében  megnyilatkozó 
keserű  kifakadások  nem  változtatnak  a nagy  emberies 
állításon  és  a nagy  célkitűzésen,  a rendszerben  ural- 
kodó nagy  alapeszméken  és  a törvényekben  megvaló- 
sodó  és  kijegecesedő  magas  erkölcsi  tendencián. 
A halácha,  a vallástörvény,  át  van  hatva  az  etika 
szellemétől  (V.  ö.  Bloch : Etika  a kalácliában.) 
Ugyanez  a szellem  virágzik  az  agadában.  Ugyan- 
ezen szellem  lengi  át  a mesterek  és  tanítók  életét. 
(L.  néhány  adat  dr.  Eischer  Gyula:  Az  etika  a kala- 
ckisták  életében,  Bloch  emlékkönyv  1905.) 

A zsidó  gondolat  lényege  mindvégig  ugyanaz : 
»A  zsidógondolat  — írja  Marco  Mortara  — az  egye- 
temes embeii  polgáriasulásban  a reábízott  részt  a 
legmagasabb  és  legnemesebb  hivatásnak  látja,  a leg- 
felsőbb vallási  igazságnak  és  a vele  azonos  legfelsőbb 
erkölcsi  jónak  megőrzésében,  ami  a népek  életének 
lelke.  A zsidó  gondolat  megszilárdul  és  megerősödik 
abban  a meggyőződésben,  melyet  gondviselésszerű 
rendeltetéséről  alkotott  és  mely  több  mint  negyven 
évszázad  történetéből  ered,  hogy  a művelődés  összes 
többi  elszigetelt  elemei  nem  elegendők  arra,  hogy 
örök  életet  adjanak  egy  népnek « ...  *A  mózesi  tör- 
vényhozásnak hatása  a legműveltebb  nemzetek  elmé- 
jére és  erkölcsi  érzésére  az  utolsó  két  évezred  alatt 
nem  tagadható. « Kétségtelen,  nem  tagadható  annak 
hatása  magára  a zsidó  népnek  további  szellemi  irá- 
nyára sem.  Ez  a szellem  nem  veszett  el  és  nem  volt 
elnyomható.  Tovább  élt  a haláchában  és  az  agadá- 

bán.  Az  egyik  nevelte  az  elmét  és  a jellemet,  a másik 
az  ember  erkölcsi  vágyódását  a jó  után.  Az  agada 
által  kifejlesztett  ez  az  érzés  teremtette  meg  azt  a 
sóvárgást  a belső  jó  és  a legfőbb  jó,  az  Isten  és  Isten 
országa  után,  melyben  a megszülető  kereszténység  is 
participál  és  melynek  alapiratai,  az  evangéliumok,  az 
agada  többrendbeli  hatását  híven  tükröztetik.  (Duschak, 
die  Morál  dér  Evang.  u.  d.  Talm.  és  Ziegler  J.:  Néhány 
midras-párhuzam  stb.) 

A szellem  nem  veszett  el  és  nem  volt  elnyom- 
ható. La  veritá  non  corre  pericolo  di  andar  perduta  — 
mondja  M.  Mortara  *az  igazságot  nem  fenyegeti  az 
elmúlás  veszedelme,  türelmesen  vár  és  ereje  tudatá- 
ban föltámad  a küzdelemből,  melyben  legyőzöttnek 
látszott;  és  újjászületve  megújult  erőre  kiterjeszti 
századról-századra  az  ő uralmát  az  emberi  szellemek 
fölött,  megszabadítja  a ködtől  az  elméket,  tovaszáguld 
a tévedések  fölött  és  megváltoztatja  az  erkölcsöket«. 
(11  Pensiero  Israelitico  139.) 

A bibliának  és  a talmudnak  etikája  is  hivatva 
van,  hogy  ezt  az  utat  megtegye.  Hiszen  a cél,  a világ- 
fejlődés célja  az  erény  uralma : a bűn  megszűnése.  Ez 
az  agada  fölfogása.  »Véget  állapít  meg  az  Ur  a sötét- 
ségnek és  minden  végcélt  ő kutat*  e vershez  fűzi  a 
magyarázatot  (Jalk.  Mi kéc  41.) : »időt  állapított  meg 
az  Ur  a világnak,  meddig  működhetik  sötétségben; 
amíg  a bűnös  indulat  uralkodik  a világon,  addig 
sötétség  és  halálos  homály  ül  rajta;  ha  ki  lesz 
gyomlálva  a bűnös  indulat  a világból,  akkor  öröm  lesz  és 
világosság  a mindenségben. 51  Ez  a zsidó  etika  eszménye 
és  célja,  mely  felé  a biblia  és  a talmud  mutat. 

A zsidóságnak  két  nagy  alkotása  van : a biblia 
és  a talmud,  mindkettő  1000 — 1000  esztendő  szellemi 
munkájának  terméke.  A zsidó  intellektuális  erő  nem 
csupán  ezeket  alkotta,  hisz’  már  a Prédikátor  fele- 
melte szavát  a sok  köny  vcsinálás  ellen,  melynek  nincsen 
vége.  Ott  vannak  az  apokrif  iratok,  melyek  csak 
görösr  és  más  fordításokban  jöttek  ránk,  ezenfelül  a 
talmud  még  említ  héber  könyveket,  melyeknek  tel- 
jesen nyoma  veszett.  Mindezeket  kivetette  kebeléből 
a zsidó  nép,  múló  jelenségeknek  tekintette,  nem  látta 
bennük  nemzeti  szellemével  kapcsolatos  vallási  eszmé- 
je lüktetését,  mint  a biblia  24  könyvében,  a hit  és 
erkölcs  örök  foglalatjában.  Nagyjában  ugyanez  áll  a 
hagyományról,  főkép  oly  értelemben,  hogy  egyéb 
maradványok  mellőzésével  a zsidóság  a talmudot 
tekintette  a hagyomány  hű  tolmácsának.  A biblia  és 
a talmud  egy  és  ugyanazon  népnek  időrendben  köz- 
vetlenül egymásután  következő  és  egymással  szorosan 
összefüggő  alkotásai  és  mégis  mily  különböző  a két 
mű  sorsa.  A biblia  volt  az  első  könyv  a világiroda- 
lomban, amelyet  idegen  nyelvre  fordítottak,  először 
2100  év  előtt  az  akkori  kultúr-  és  világnyelvre,  a 
mindenütt  ismert  görög  köznyelvre.  A biblia  volt 
akkor  és  ma  is  a legolvasottabb  könyv,  a 'népkönyv, 

amit  a neve  is  jelent  (biblia  = könyv).  Kandake,  az 
etiops  kamarás  — az  evangélium  közlése  szerint  — 
Jeruzsálemből,  ahol  áldozott,  hazatérőben,  felült  a 
kocsira  és  olvasta  Ezsaiás  prófétát  — az  első  utazó 
olvasmány,  miről  a történet  tud.  A biblia  tanította 
meg  a népeket  az  olvasásra  és  az  írásra,  a biblia 
tanulása  kedvéért  alapították  a mai  népek  az  első 
iskolákat;  a biblia  a népeknek  valóságos  civilizátora. 
Több  mint  400  nyelven  szólal  meg  ma  és  az  évenként 
eladott  példányok  száma  meghaladja  a milliót.  Nem 
vetekedhetik  vele  se  Homeros,  se  Shakespeare,  se 
Goethe,  se  senki  más.  A könyv  szeretetét  a biblián 
tanulták  meg  a népek,  aranybetükkel  írták,  bíborpi- 
ros. pergamenre,  képekkel  iliuminálták,  ezüstbe  kö- 
tötték és  drágakövekkel  díszítették.  Még  a vad  népek 
is  el  vannak  bűvölve  a Genesistől,  Mózes  első  köny- 
vétől, melyet  a térítők  először  adnak  kezükbe. 

A zsidó  írástudók  a prófétáknak,  a bibliai  írók- 
nak vérbeli  és  szellemi  utódai,  mint  viszont  a talrnud 
szerzői  az  írástudóknak  utódai.  Alig  van  a talmud- 
ban  lap,  amelyen  ne  volna  idézve  a biblia  és  alig 
van  mondás,  amelyet  végeredményben  nem  a biblia 
szava  sugallt  volna.  Egy  szellem  lengi  át  a prófétát, 
az  írástudót,  a rabbit  és  mégis  mily  különböző  szel- 
lemi termékeik  sorsa.  Eg  és  föld ! Az  első  könyv, 
amelyet  elkoboztak,  szintén  a biblia  volt  ugyan. 
A szírek  2094  év  előtt  a Szentföldön  kutattak  Mózes 
könyve  után  és  a talált  példányt  megsemmisítették 
(birtokosával  együtt);  századok  múlva  egy  római  had- 
vezér elégettette  a falu  tórapéldányát  azért,  mert  az 
adót  nem  fizették  meg,  de  annyiszor,  mint  a talmudot, 

Justinian  óta  a XVIII.  századig,  nem  kobozták  és 
nem  égették  el  az  ókori  pogányok  a bibliát.  A tal- 
mud  a biblia  leszármazottja,  sokszor  volt  a gyűlölet, 
a szenvedély,  a harag  áldozata.  Talán  azért,  mert  a 
zsidósággal  azonosították.  Most  is  mutatkoznak  tüne- 
tek, melyek  a talmud  ellen  intézett  támadásokkal 
készek  támogatni  a felekezeti  izgatást. 

A világháború  elült  és  a bellum  omnium  contra 
omnes  a legyőzött  népek  kebelébe  helyeződött  át, 
amint  ez  történni  szokott.  A néplélekben  a felgyü- 
lemlett keserűség  — különösen  oly  nagy  szenvedések 
után  és  között,  amilyeneket  ez  a világtörténetben 
arányainál  és  eszközeinél  fogva  példátlan  néptusa 
okozott  és  okoz  — és  a primitív  néplogika  bűnös  után 
kutat.  Aki  pedig  keres,  a gyűlölet  nagyítóüvegével 
könnyen  talál.  Nem  meglepő  tehát,  ha  most,  mint 
35  év  előtt,  a modern  zsidógyűlölet  első  nagy  tobzó- 
dása idején,  ismét  sűrűn  emlegetik  a talmudot.  Nem 
nagyobb  tudománnyal,  mint  akkor,  sőt  talán  keve- 
sebbel, mert  a talmud  ilyen  irányú  emlegetése  for- 
dított arányban  áll  ismeretével.  A talmud  ismerete 
a zsidók  között  is  egyre  hanyatlik,  széiésebb  népré- 
tegek már  száz  év  óta  nem  tanulmányozzák,  a hiva- 
tásos tudósokat  nem  számítva,  a zsidók  maguk  sem 
tudják,  mi  a talmud,  legkevésbé  a modora  művelt 
zsidók.  A tájékoztatás  tehát  pro  foro  interno  is  szük- 
séges. Tárgyilagosan  és  hidegen,  alanyi  érzések  nélkül, 
a megbízható  tiszta  tudományos  igazságot  közöljük  a 
legegyszerűbb  alakban.  A költészethez  forró  lélek, 
a tudományhoz  hideg  elme  kell.  Ugyanezért  ismerteté- 
sünkben csak  azokat  az  olvasókat  tartjuk  szem  előtt, 

akik  e sokat  emlegetett  műről  az  objektív  igazsághoz 
híven  óhajtanak  informálódni.  Ezt  annál  inkább 
tehetjük,  mert  hosszú  tapasztalat  igazolja,  hogy  a 
gyűlöletet  legyőzni  lehet,  de  meggyőzni  nem.  A tal- 
mud  ellenségei  különben  sem  a talrnud  ellenségei  — 
mint  aki  lányát  korholja  és  a menyét  érti.  A nagy 
gáncsoskodás  azonban  zsidó  körökhöz  is  elhat  mint 
minden  egyéb,  ami  ellenük  szól,  nem  felesleges  tehát, 
ha  magukat  a zsidó  hittestvéreket  a talrnud  mivol- 
táról tárgyilagos  tanítással  felvilágosítjuk.  Tesszük  ezt, 
nem  tekintve  sem  jobbra,  sem  balra,  a történelmi 
igazság  világítása  mellett  A kitűzött  célhoz  képest, 
tudományos  nehéz  fegyverzet  mellőzésével,  mondani- 
valónkat egyszerűen  adjuk  elő,  nem  tételezve  fel  előre 
olvasóinknál  semmiféle  szakbeli  tudást  a talmudról, 
olyat  se,  aminőt  esetleg  tisztátalan  forrásból  merít- 
hettek. Nem  kívántunk  érdekesek  lenni,  csak  igazak. 
Es  most  rátérhetünk  tárgyunkra. 

L 

A talrnud  (amely  szónak  értelme : tanulás,  tanítás, 
átvitt  érteledben:  a biblia  szavából  folyó  törvényt 
ismertető  és  fejlesztő  tanítás)  egy  nagy  műnek  elfo- 
gadott neve,  mely  12  fólió  kötetből  áll.  így  nyom- 
tatta ki  először  1520 — 23.  években,  45  évvel  az 
első  nyomtatott  héber  könyv  megjelenése  után, 
Bomberg  Dániel,  az  Antwerpenből  Velencében  letele- 
pedett nemes  úr,  minden  idők  legnagyobb  héber 
könyvkiadója.  Akkortájt  a középkori  írásos  szokás  után 
indulva,  a jogi  műveket  ebben  a nagy  formátumban 
nyomták.  De  míg  más  corpus  iurisok  az  idők  folyamán 

tetszetősebb  alakra  mentek  át,  a talmud  nem  annyira 
saját,  mint  inkább  tanulmányozóinak  középkori  konzer- 
vatívizmusánál fogva,  megmaradt  a fóliónál  és  az  első 
kiadás  lapszámozásánál.  A kereken  50  talmud  kiadás 
csekély  kivétellel  az  első  kiadás  mása,  ami  párat- 
lan eset  az  egész  könyvvilágban.  A sztereotip  kiadás 
12  kötete  2947  lapot  ölel  fel,  de  benne  van  a két 
kommentár  is,  a Hasié,  az  1105*ben  Troyesben,  a 
Champagne  fővárosában,  meghalt  Salamon  Jiczchákié, 
aki  a kommentátorok  klasszikusa, és  a XII— XlV.század- 
bán  szintén  franciák  által  szerzett  »Toldások«  (tószafót) 
kísérő  szövege  is.  A félelmetesnek  látszó  terjedelem, 
ami  »a  talmud  tengere«  (már  a talmudban  is  hasz- 
nált) megjelöléshez  jól  illett,  lényegesen  csökken,  ha 
csak  az  alapszöveget,  a tulajdonképi  talmudot  vesszük 
tekintetbe.  A XIY.  századból  eredő,  a müncheni  állami 
könyvtárban  őrzött  egyetlen  majdnem  teljes  talmud 
kézirat,  a Codex  Monacensis,  amely  ránk  maradt,  a 
babiloni  talmudot  490  nyolcvan  soros  lapon  adja. 
Még  mindig  tekintélyes  mű,  de  terjedelme  nem  éri  el 
Goethe  összes  műveiét,  Jókairól  nem  is  szólva.  A talmud 
külső  alakja,  ami  első  látásra  idegenszerűnek  tün- 
teti fel,  nem  származik  keletről,  sem  a zsidóktól, 
hanem  az  általános  középkori  szokásból.  Epúgy  az  is, 
hogy  a kommentárt  a szöveg  köré  írják.  A talmud 
külalakjában  az  európai  középkori  könyvvilágnak 
formája  maradt  meg  és  így  a talmud  képviselője  a 
jelenkorban  a középkori  könyvnek,  legalább  külső 
alak  dolgában. 

E külső  bemutatás  után  vessünk  egy  pillantást 
a talmud  belsejébe,  üssük  fel  a fóliánst.  Azt  látjuk, 

hogy  az  alapszöveg  maga  két  műből  áll;  mely  úgy 
viszonylik  egymáshoz,  mint  szöveg  és’  megvitatás. 
A szöveg  a misna , a magyarázat  vagy  megvitatás 
a talmud . Ez  utóbbi  részt  vagy  alkotó  elemet  ara- 
meus  szóval  gemárának  is  mondják,  a misnát  a gemá- 
rával  együtt  nevezik  ma  talmudnak  A két  mű : a 
Misna  és  a G-emára  eredetre  és  nyelvre  egyaránt  külön- 
bözik egymástól:  a misna  palesztinai  termék  és  héber 
nyelven  van  írva,  almára  babilóniai  termék  és  arameus 
nyelven,  a babiloniak  nyelvén  van  írva.  Ha  a babilóniai 
(nem  zsidó)  nép  akkor  magyarul  beszélt  volna,  a 
babilóniai  talmud  magyar  nyelven  szólna.  A misnát 
I.  Júda  pátriárka  szerkesztette  200  körül  Sepho- 
risban  és  tekintélyével  egyedüli  érvényre-  emelte  azt, 
kiszorítva  az  előbbi  hasonló  műveket.  Tanítványa 
Rab  (a  tanító),  kinek  tulajdonképeni  neve  Abba  Areka 
volt,  átplántálta  az  új  kódexet  saját  hazájába,  Babi- 
lóniába, hol  219  után  Szúra  városában  új  iskolát 
alapított,  amely  kereken  800  évig  állott  fenn.  Szura 
és  Pumpedita  két  iskolája  teremtette  meg  elsősorban 
a babilóniai  talmudot,  amely  500-ban  fejeződött  be, 
tehát  300  év  szellemi  munkájának  a terméke.  Szer- 
kesztője a nagytekintélyű  Hab  Ase  volt,  ki  a szer- 
kesztéssel 50  évig  foglalkozott  (meghalt  427-ben), 
továbbá  Rabina  (ki  499-ben  halt  meg).  A misna,  vala- 
mint a talmud  szerkesztője  nemcsak  tudós  volt,  hanem 
egyúttal  a zsidó  nép  vezére  is.  Nem  szobatudósok, 
hanem  világi  emberek  voltak,  kik  a való  életet  ismer- 
ték és  művükkel  a való  életet  szolgálták. 

Mikor  200  körül  a talmud  alapját  képező  misna 
mint  törvénykódex  és  e minőségében  a tanházban 

mint  szövegmű  érvényre  emelkedett,  Palesztinában  is 
tárgyalták  annak  tartalmát.  Tiberiásban  is  keletke- 
zett talmud,  amely  380  körül  a keletrómai  üldözések 
folytán  mintegy  magától  záródott  le.  Nincs  megszer- 
kesztve, de  főtartalma  Eabbi  Jóchananra  vezethető 
vissza,  aki  279-ben  halt  el.  Ezt  a talmudot  »palesz- 
tinai«,  legsűrűbben  »jeruzsálemi«  talmudnak  nevezték. 
Ez  is  megvan  még,  habár  nem  teljesen  és  szintén 
Bomberg  Dániel  nyomatta  ki  Velencében  (1523). 
De  ha  talmudról  beszélnek,  a babilóniai  talmudot 
értik,  mert  az  a babilóniai  zsidóság  világi  és  egy- 
házi tekintélyénél  fogva  az  egész  világon  elterjedt  és 
elismertetett.  A zsidóságon  belül  is  minden  időben 
csak  annak  a zsidóságnak  volt  vezérszerepe,  amely 
politikailag  vezérszerepet  vivő  országban  élt.  Maga 
a szentföldi  zsidóság  elvesztette  ezt  a vezetést,  mikor 
az  ország  politikailag  megsemmisült,  a babilóniai 
zsidóság  is  elvesztette  később,  mikor  az  arabs  világ 
politikai  és  kultúrái  súlypontja  (1000  körül)  Európába, 
a pyrenaei  félszigetre  helyeződött  át.  De  akkor  a tal- 
mud már  500  esztendős  volt  és  az  európai  orszá- 
gokban is  meggyökeresedett. 

Az  említett  misnán  és  két  talmudoh  kívül  a 
rabbinikus  irodalom  még  számos  egykorú  művet  foglal 
magába,  melyek  kivétel  nélkül  a Szentföldön  kelet- 
keztek. Ezeknek  zöme  biblia-értelmezés,  homilia  és 
hasonló,  de  vannak  törvénygyűjtemények  is.  Az  előb- 
biek összefoglaló  neve  midras , ami  a szentírás  értel- 
mének kutatását  jelenti.  A szentírásmagyarázat,  a 
történet,  az  általános  tudományok  szempontjából  ezek- 
nek a műveknek  is  nagy  a jelentőségük,  de  a zsidó 

vallásos  életben  a talmudhoz  hasonló  szerepet  nem 
vittek.  Ha  talmudról  beszélnek,  ezekre  nem  gondol- 
nak, bár  a zsidóság  ellenségei  idézeteikben  elég  sűrűn 
ezekre  is  rátérnek.  Mi  azonban  célunkhoz  képest  első- 
sorban a tulajdonképi  talmuddal  foglalkozunk,  neve- 
zetesen a palesztinai  misnával  és  a hozzáfűződő  babi- 
lóniai gemárával,  melyeknek  összefoglaló  neve : talmud ; 
idézeteink  azonban  a midras  irodalmat  sem  hagyják 
figyelem  kívül,  melynek  anyagával  a talmudban  is 
sűrűn  találkozunk. 

H. 

A misnának  és  talmudnak  csak  végleges  kiala- 
kulását tudjuk  korszerűen  megállapítani,  de  csiráját 
époly  kevéssé  látjuk,  mint  a földbe  vetett  mag  csírá- 
zását. Az  ásatások  által  ismeretessé  vált  ókeleti  népek 
szokásai  és  törvényei  közt  nem  egyre  akadunk,  melyet 
a talmud  rabbinikus  intézménynek  mond.  Ilyen  pl.  a 
hétnapos  lakodalmi  ünnep  és  a hétnapos  halotti  gyász, 
melyekről  már  Mózes  első  könyvében  van  említés,  az 
elsőről  Jákob  házasságánál,  melyet  az  arameus  Lábán 
rendezett  leányának,  a másodikról  Jákob  halálánál, 
amikor  József  szentelt  hétnapos  gyászt  atyjának. 
A születési,  házassági  és  halotti  szokások  általában 
igen  szívós  természetűek,  különösen  pedig  a stabilis 
regi  népeknél,  (nemcsak  a keleti  népeknél,  mint  álta- 
lánosan gondolják).  Nincs  ma  már  semmi  kétség  az- 
iránt, hogy  számos  »rabbinikus«  törvény,  szokás, 
monda  s hasonló  eredetét  tekintve  Mózes  előtti  korba 
nyúlik  vissza.  Volt  élő  hagyomány.  Ez  nem  jelenti 
azt,  hogy  a »szóbeli  tan«,  amint  már  Hillel  nevezi, 

(meghalt  időszámításunk  eleje  körül)  a rabbinikus 
tant  ellentétben  az  »írott  tannal«,  a tórával  szemben, 
— mint  ilyen  már  a pátriárkák,  Abrahám,  Izsák  és 
Jákob  idejében  létezett  volna.  Mindenesetre  tény,  hogy 
a rabbinizmus  régi  termékei  gazdag  kincses  bányái 
ősrégi  törvényeknek,  népszokásoknak,  népmondáknak, 
történeti  emlékeknek,  kezdetleges  és  haladott  reális 
ismereteknek,  valóságos  kincses  lelőhelyei  a néprajznak 
(folklóré)  is ; de  a rabbinizmus  maga,  mint  történelmi 
jelenség,  mint  vallásbeli  irányító  erő  a történelem 
színterén  először  ez  időszámításunk  előtti  Y.  század 
közepén  tűnik  elő,  Ezra  írástudó  (héberül  szó  fér) 
személyében.  A talmud  gyökérszálai  visszanyúlnak 
Ezra  idejébe.  Ez  a tudós  és  lelkes  pap  (kóhén)  a 
perzsa  nagykirály  engedélyével  és  messzemenő  felha- 
talmazásával 80  évvel  az  első  visszatérés  után  újabb 
exuláns  csapatot  vezetett  vissza  Babilóniából  a Szent- 
földre, hogy  a jeruzsálemi  szentélyt  és  annak  kultu- 
szát az  ez  irányban  tett  sikertelen  kísérletek  után 
helyreállítsa  és  a zsidó  államot  újból  megalapítsa. 
Judea  az  egyetlen  példa  a világtörténetben,  hogy 
letiport  és  ókori  szokás  szerint  idegen  fogságba  hur- 
colt nép,  a maga  országát  újból  felépítse  és  második 
állami  életet  kezdjen.  Az  erőt  e példátlan  alkotáshoz 
a nemzeti  vallás  szolgáltatta.  Nem  karddal,  hanem 
isteni  szellemmel  alapította  meg  Ezra,  a zsidó  nép 
restaurátora,  a templomkultuszt  és  az  ezzel  álló  és 
bukó  államot,  valójában  vallási  közösséget.  Nem  új 
vallást  alapított,  hanem  a zsidó  nép  jobbjai  által  már 
régóta  követett  vallásgyakorlatot  tette  általánossá, 
minden  egyes  zsidó  által  követendő  gyakorlattá. 

Alapeszméje  az  volt,  hogy  a zsidó  népnek  és  a 
zsidó  közösségnek  talpköve  a tóra , melyet  Isten 
Mózesnek  a Sinai  hegyén  kinyilatkoztatott.  Ebben  a 
szent  könyvben  örök  időkre  nyilvánult  meg  Isten 
akarata,  mely  mértékadó  a zsidó  nép  és  minden  egyes 
tagja  számára.  Ami  a tórában  elő  van  írva:  törvény, 
parancs,  rendelet,  erkölcsi  tanítás,  az  kötelező  minden 
zsidóra;  de  értelme  nyomozandó.  »Ezra  arra  irányí- 
totta gondolatát,  hogy  kutasson  Isten  tanában. « 
A tóra  nem  rendelkezett  világosan  minden  egyes 
esetre,  amely  a köz-  és  magánéletben  az  idők  folya- 
mán előadhatja  magát;  nincs  törvénykönyv,  amely 
ily  teljes  lehetne  — de  tartalmából,  irányából,  szelle- 
méből, betűjéből  következtetni  lehet,  ha  kutatjuk. 
A kutatás  héber  szavából:  dáras  származik  a tör- 
vénymagyarázatnak neve : midras,  amely  szó  az  összes 
törvénymagyarázatoknak,  úgy  műveknek,  mint  egyes 
tételeknek,  kétezer  évnél  régibb  összefoglaló  neve. 
Ami  kutatás  útján  a szent  szövegből  leszármaztatható, 
a tóra  parancsának  tekintendő,  mint  Isten  kinyilvá- 
nított akarata.  Ezra  szellemében  állították  a későbbiek, 
hogy  a próféták  és  a többi  szent  iratok  tartalma 
szintén  bennfoglaltatik  már  Mózes  öt  könyvében.  Isten 
csak  egyszer  nyilatkozott  meg  és  a .sinajhegyi  kinyi- 
latkoztatásban valamely  formában  már  benne  rejlenek 
a próféták  és  szent  írók  beszédei  és  eszméi  is.  Ez  az 
eszme  hatja  át  Ezra  követőit,  az  írástudókat  (szófér),  a 
bölcseket  (chácham)  és  a törványmagyarázókat  (amóra), 
tehát  a hagyomány  összes  képviselőit  kereken  ezer 
éven  át  Ezra  fellépésétől  a talmud  befejezéséig.  (460 
idősz.  előtt  — 500  isz.  után.)  Ezért  mondja  a talmud 

és  a midrás,  kogy  azt  is  előre  megmutatta  Isten  Mózes- 
nek, ami  újat  valamely  jeles  tanítvány  egykor  mondani 
fog.  Mindaz  virtuálisán  benne  van  már  a tórában. 

A tóra  tehát  az  alapkönyv  volt,  ennek  szelleme 
hatja  át  a prófétát,  az  írástudót  és  a bölcseket  a 
későbbi  zsidó  irodalom  egymásra  következő  rétegeit. 
Az  egész  nép  esküvel  és  írásban  kötelezte  magát 
445  őszén  Mózes  tanának  megtartására.  Tehát  Ezra 
nem  áll  magában,  ő a néplélek,  népszellem,  a nép- 
akarat megtestesítője.  A zsidó  nép  gondolkozott  a 
fennebb  vázolt  értelemben  a tóráról,  a zsidó  nép 
tehát  az  írástudók,  bölcsek,  talmudisták  szülőanyja. 
Mózes  törvénye  nem  volt  idegen  könyv  a zsidó  nép 
körében,  mint  500  évvel  később  ama  pogány  népeknél, 
melyek  között  a zsidók  évszázadokkal  Pál  apostol 
előtt  folytatták,  még  pedig  óriási  sikerrel,  a térítést, 
és  amelyek  az  új  életmód  berendezését  az  előttük 
új  szent  könyvből  merítették.  A zsidó  nép  vallás- 
gyakorlatában  élt  a tóra,  Mózes  törvénye,  a népélet 
a tóra  megtestesítője  volt.  A népélet  egészében  vallás 
volt,  a közélet  épúgy,  mint  a magánélet.  Nagyon 
természetes,  hogy  sok  megszentelt  szokás,  törvény  s 
egyéb  nem  volt  Mózes  öt  könyvében  található,  sem 
abból  kutatás  útján  leszármaztatható.  Kedves  volt , 
szent  volt , régi  volt  — hagyomány  volt  Ez  »az  ősök 
hagyományának « első  forrása.  De  a népélet  forgata- 
gában új  intézkedésekre  (takkána)  is  volt  szükség, 
melyeket  üdvös  voltuk  mellett  az  idő  is  mindinkább 
megszentelt.  Ez  a hagyomány  második  forrása.  Egy 
eredetére  nézve  homályba  burkolt  és  talán  már  Ezra 
korában  létesült  hivatalos  testület,  a»nagy  gyülekezet« 

(synagoga  magna)  liturgiái  és  egyéb  intézkedéseket 
honosított  meg;  hasonlóképen  járt  el  az  előbbi  testü- 
letet a görög  időben  követő  »Synhedrion«,  a mai 
napig  ismert  szanhedrin  is  Ez  a hagyomány  harma- 
dik forrás  t.  Eredetileg  minden  tóra  volt,  akár  kifeje- 
zetten benne  volt  Mózes  könyvéb  n,  akár  nem.  De 
az  idők  folyamán  tudatossá  vált  a kettő  közt  levő 
származási  különbség ; tudatára  ébredtek  annak,  hogy 
vannak  bibliai  és  vannak  rábhinikus  parancsok,  van 
írott  és  van  szóbeli  tan.  Az  »írott  tan«  és  »szób^li 
tan«  kitételeket  először  Hillel  pátriárka  használta,  de 
pogánnyal  szemben,  a talmudban  elég  ritka,  csak 
Maimonides  vette  használatba,  és  így  lett  a modern 
tudósoknál  népszerűvé,  míg  a régiek  a két  csoportra 
való  tekintet  nélkül  egyszerűen  tóráról  beszéltek.  Es 
ez  helyesebb,  mert  mindkettőben  egy  szellem  lüktet. 

Ezrának  követői  az  írástudók , a »szóferek« 
voltak,  akik  a könyvvel,  s,  széferrel  foglalkoztak.  Hogy 
a szóferek  korszaka  mikor  ér  véget,  nem  bizonyos, 
de  bizonyos  az,  hogy  tanulási  és  tanítási  módszerük 
kereken  500  évig  tartott.  A módszer  abból  állt,  hogy 
magyarázataikat,  fejtegetéseiket,  kutatásaikat  a tóra 
szavához  fűzték,  műkifejezéssel:  midrasok  t teremtet- 
tek. A törvények,  hogy  csak  a fontosabbról  beszéljünk, 
nem  jelentek  meg  önálló,  hanem  az  írás,  a tóra 
szavához  fűzött  alakban.  A törvény  újhéber  neve 
halácha , amely  szó  a bibliai  mispat  arameus  fordítása. 
Értelme  az,  hogy  szerinte  kell  járni,  azaz  meg  kell  tar- 
tani. A hagyomány  tartalma  eszerint  kétféle  alakba 
volt  foglalható : midras  alakba  és  halácha  alakba. 
Az  idők  folyamán  a természetes  fejlődés  útján  a 

törvény,  amely  egy  fél  évezred  alatt  egyfelől  felszapo- 
rodott, másfelől  a tóra  szavától  formailag  független 
lett,  önálló  összefoglalásra,  rendszeresítésre  szorult, 
már  azért  is,  hogy  könnyebben  legyen  áttekinthető 
és  az  emlékezetben  megtartható.  Ezt  a körülmények 
követelte  munkát  Hillel  pátriárka  végezte  el,  meg- 
teremtve az  időszámításunkat  közvetlenül  megelőző 
években  az  első  halácha - azaz  törvénygyűjteményt. 
A midras  nem  tűnt  ugyan  el,  de  háttérbe  szorította 
a halácha , amit  később  misnának  neveztek,  mint  még 
mai  napig  is.  Hillél,  a türelmességéről  és  emberszere- 
tetéről  híres  tudós,  a 400  évnél  tovább  uralkodó 
Palesztinái  pafcriarka  család  őse,  új  korszakot  nyit 
meg  a hagyomány  történetében.  A továbbfejlődés 
Hilleltől  Rabináig  mindvégig  az  általa  jelölt  irányban 
és  az  ő szellemében  történik  és  újból  500  évig  tart, 
mint  az  előző  fejlődés  menete  Ezrától  Hillelig.  Abban 
is  hasonlít  Ezra,  az  írástudó  és  Hillel,  a hagyomány 
tudósa  egymáshoz,  hogy  mindkettő  Babilóniából  tért 
vissza  a Szentföldre. 

A fejlődés  most  már  a politikai  viszonyoknál 
fogva  gyorsabban  halad.  Pompejus  63-ban  időszámí- 
tásunk előtt  elfoglalta  Jeruzsálemet  és  megszentség- 
telenítette  a szentélyt.  Két  hasmoneus  testvér  trón- 
villongása folytán  az  idumeus  Heródes  hatalmába 
kerül  Palesztina.  Röviden  halála  után  római  proku- 
rátorok  igazgatják  Judeát,  amelynek  népe  vallási  és 
politikai  okokból  60  évig  forrong,  míg  65-ben  nyílt 
lázadásba  tör  ki.  A rómaiak  a szabadságharcot  vérbe 
fojtják  és  Titus  70-ben  leromboltatja  a szentélyt.  Az 
ostromlott  Jeruzsálemben  három  párt  marcangolja 

egymást,  a békebarát  Jóchanan  ben  Zakkai,  az  első , 
aki  a rabbi  címet  viseli , koporsóban  halottként  viteti 
ki  magát  a városból  és  Vespasianustól  engedélyt  nyer, 
hogy  a szabadságharcban  kompromittált  pátriárka 
helyett  ő alapítson  iskolát  a tengerparti  Jamnia  váro- 
sában. O,  Hillel  legfiatalabb  tanítványa,  emelte 
érvényre  a hillelita  iskola  könnyítő  irányát,  (ami 
különben  minden  jogfejlődésben  történni  szokott)  és  a 
hagyomány  új  alakú  összefoglaló  művét  is.  A hagyo- 
mány tekintélyei  a bölcs  (ehácham)  nevet  és  a rabbi 
(tanító,  mester)  címet  kapják.  Főérdeme  azonban  az, 
hogy  a zsidó  vallást  függetlenítette  a szentélytől, 
azaz  az  áldozati  kultusztól  és  a szent  földtől  is.  Ez 
a rabbi  volt  az  első  a világon , aki  a vallást  tudatosan 
függetlenítette  országtól  és  néptől  és  így  a zsidó  val- 
lást igazi  egyetemes  vallássá  tette  a népvallásokkal 
szemben . 

A hagyomány  most  már  két  egymás  mellett  futó 
folyóra  oszlott,  a midrasra  és  a haláchára.  Elevenen 
lüktetett  azonban  az  Ezrát  eltöltő  eszme,  hogy  Isten 
akarata  csak  a tórában  nyilatkozott  meg,  minden 
eszmének  és  törvénynek  tehát  a tórából  kell  jogo- 
sultságát igazolnia.  A tórától  függetlenül  megjelenő 
kódex  minden  egyes  törvényét  Mózes  könyvére  kellett 
visszavezetni.  Ezt  a műveletet  elvégezte  Rabbi  Akiba , 
a zsidó  nép  vezére  és  harcosa,  aki  a Barkochba  sza- 
badságharca idején  (132 — 135)  Hadrián  császár  ural- 
kodása alatt  vértanúhalált  halt,  mert  nem  engedel- 
meskedett a tanítást  betiltó  császári  rendeletnek. 
Akiba  a szent  szöveg  és  a héber  nyelv  minden  sajá- 
tosságéi, a betűk  minden  vonását,  (amit  már  az  evan- 

géliupa  is  említ)  »kutatás«  tárgyává  tette  és  ily 
magyarázattal  a hagyomány  minden  törvényét,  az 
olyant  is,  melyről  a tórában  nincs  szó,  visszavezette 
Mózes  törvényére.  Ezáltal  a Hűiéitől  inaugurált  irány 
végleg  diadalmaskodott  és  az  Akiba  által  újból  meg- 
szerkesztett törvénykódex  abban  az'  alakban,  melyet 
I.  Júda  pátriárka  adott  neki,.  »misna«  név  alatt  a 
zsidó  vallás  törvénykönyve  lett.  A misna  tehát  tör- 
vénykönyv lett,  de  annak  rendelkezéseit  a később 
hozzáfűződő  gemára  sokszor  módosította.  Amint  látjuk, 
a misna  közel  700  év  szellemi  munkájának  a ter- 
méke. Sok  száz  elme  dolgozott  rajta,  névről  ismertek, 
de  leginkább  névtelenek.  A személy  háttérbe  szorul 
az  ügy  mellett;  írástudók  nevével  Ezrán  kívül  elő- 
ször valójában  csak  a makkabeusoknak,  a zsidó  vallás 
szabad  gyakorlatáért  vívott  harcai  idején  (165  idő- 
számításunk előtt)  találkozunk.  Az  idők  folyamán 
egyre  több  és  több  lesz  a névvel  megnevezett  tudósok 
száma,  ami  egyrészt  a központi  államhatalom  meg- 
szűnésével, másrészt  a más  irodalmakon  is  megfigyelt 
individualizálódással  függ  össze.  Korszakalkotó  csupán 
négy  van  közöttük:  Ezra,  Hillel,  Jóchanan  ben 
Zakkai  és  Akiba. 

Az  írástudók  a papság  és  az  arisztokrácia  kebe- 
léből, a nép  vezéreiből,  kerültek  ki.  Sokan  papok  és 
arisztokraták  voltak  egy  személyben.  A tudomány  más 
régi  népeknél  is  a papok  és  nagy  urak  domíniuma 
volt.  Lassanként  azonban  a tudomány  — a szentírás 
és  a hagyomány  volt  a zsidó  népnél  az  egyedüli  min- 
dent magába  ölelő  nemzeti  tudomány  — demokrati- 
zálódott, amit  szintén  megfigyelhetünk  más  népeknél, 

legszembeötlőbben  a modern  népeknél,  melyeknél 
nem  is  oly  nagyon  régen,  a papság  és  a nemesség 
volt  az  irodalom  művelője.  A zsidó  papság  és  a 
főnemesség  azonban  a makkabeusok  uralkodása  óta 
a hagyomány  ellensége  lett.  Mózes  törvényét  betű 
szerint  értelmezték  és  alkalmazták,  ami  a tórában 
nem  állt,  azt  elvetették.  Ez  a párt  Cádok  papról  a 
»szaddukeus«  nevet  viselte,  míg  az  írástudók  zöme 
» farizeus*  volt,  de  nem  az  Újtestamentomi  értelem- 
ben, hanem  azért,  mert  jámborságból  és  a tisztasági 
és  egyéb  vallástörvény  skrupulózus  megtartása  céljá- 
ból »elkiilönödött«.  A demokrata  felfogást  a farizeu- 
sok képviselték,  úgyszintén  a haladást.  Ez  paradoxon- 
nak tetszik  és  mégis  úgy  van.  A magyarázat  volt 
az  az  eszköz,  amelynek  segítségével  a viszonyok  paran- 
csolóan  követelte  változásokat  és  intézményeket  léte- 
sítették. Semmiképen  sem  voltak  csökönyösek  vagy 
megcsontosodottak.  Hogy  közérthető  példát  említsek,  a 
farizeusok  voltak  azok,  akik  a »szemet  szemért*  tör- 
vényét vagyis  a ius  talionist  megszüntették,  úgy  magya- 
rázva a biblia  szavát,  hogy  kárpótlás  értendő  alatta, 
ezzel  a magyarázattal  azonban  egy  régi  forrásokra 
visszamenő  élő  hagyományt  léptettek  életbe.  Azt  az 
elvet  vallották,  hogy  Isten  előtt  mindenki  egyenlő, 
a jámborságban  nincs  privilégium.  A nép  velük  tar- 
tott és  a szaddukeusok  az  államhatalom  lehanyatlá- 
sával mint  párt  megszűntek.  Hogy  a misna  törvényeire 
vagy  szerkesztésére  az  ő felfogásuk  hatást  gyakorolt 
volna,  nem  valószínű. 

A misna  lett  az  egész  zsidóságnak  új  törvény- 
könyve,  e tekintetben  a tóra  helyére  lépett.  Babilóniá- 

bán  is  kiszorította  az  addig  ott  létezett,  de  általunk 
nem  ismert  hasonló  törvénygyűjteményt  A misna 
'lett  a corpus  iuris , ennek  folytán  az  iskolák  tankönyve, 
a tanházak  diszkusszióinak  az  alapja.  Babilóniában 
a zsidók  a III.  század  elején,  mikor  a már  említett 
Báb  a misnát  oda  vitte,  immár  800  év  óta  laktak, 
amióta  Nebukadnecár,  az  újbabilóniai  birodalom 
megalapítója,  Júda  népének  színe-virágát,  586-ban 
a mostani  i.  sz.  előtt  oda  fogságba  hurcolta.  Számuk 
az  anyaországból  való  bevándorlásból  is  szaporodott. 
A fővárosban,  Nahardeában,  igen  tekintélyes  község 
élt  és  Pumpadita  környéke  Izráel  országának  nevez- 
tetett. Autonómiájuk  volt  és  népéletet  éltek,  akár 
őshazájukban.  Politikai  községeket  alkottak  a nagy- 
részt földmíveléssel  foglalkozó  zsidók,  élükön  »a  szám- 
űzés feje*  állott  mint  politikai  vezér.  Községeiket  a zsidó 
törvény  szerint  igazgatták  és  saját  bíróságaik  voltak, 
melyek  zsidó  törvény  szerint  ítélkeztek.  A misna  nem 
volt  puszta  iskolatárgy,  vallásos  könyv,  hanem  országos 
törvény.  Midőn  ezt  fejtegették,  nem  akadémiai  fog- 
lalkozást űztek,  hanem  a gyakorlat  számára  értelmez- 
ték a törvényt.  Minden  tavasszal  és  ősszel  egy-egy 
hónapra  (adar  és  ellul)  összegyűltek  az  iskolafők,  kik 
egyúttal  a községek  vagy  kerületek  fejei  is  voltak,  a 
misna,  az  érvényben  levő  törvénykódex  egy-egy  trak- 
tátusának megbeszélésére.  A babilóniai  iskolák,  vala- 
mint a palesztinai  iskolák  is,  nem  voltak  a mai  érte- 
lemben vett  iskolák,  amelyekben  bizonyos  ismerete- 
ket közölnek,  vagy  akár  a bolognai  és  más  egyetemek 
a középkorban,  ahol  továbbképzés  céljából  a jogászok 
mindenfelől  összesereglettek,  hanem  törvénvhozótes- 

tülétfélék.  Törvénytudók  jöttek  össze,  akik  egyúttal 
a gyakorlat  emberei.  Innen  van  a nagy  józanság  a 
talmud  tartalmában  és  a felette  száraz  stílus  a for- 
mában. Az  egész  országból  összesereglettek,  sok  min- 
denfélét beszéltek  el  egymásnak,  ami  egyáltalán 
nem  tartozott  a tárgyalás  alapjául  szolgáló  misna- 
szövegkez.  Az  érdekesebb  vagy  nevezetesebb  közlést 
érdemesítették  a talmudba  való  felvételre.  Nem 
azért , hogy  zsinórmértékül  szolgáljon , hanem  azért , 
mert  érdekes  vagy  nevezetes  volt . A babiloniak  saját 
talmudjukon  kívül  semmiféle  más  művet  nem  produ- 
káltak. Amit  zsidó  rabbinak,  bírónak,  szónoknak 
tudni  kellett,  vagy  tudni  hasznos  volt,  azt  találja 
meg  mind  a talmudban.  Egyebet  nem  kellett  tanulnia, 
itt  találjon  meg  tehát  mindent,  amire  szüksége  van. 
Ezért  oly  változatos  a talmud  tartalma  és  ezért  oly 
sajátszerű  a formája. 

Ezzel  már  beleestünk  a jellemzésébe,  pedig  előbb 
a keletkezését  akarjuk  előadni.  Az  iskolákban,  az 
összejöveteleken  vitatkozás  alakjában  állapították  meg 
a törvénykönyv  egyes  tételeinek  az  értelmét.  Nem  a 
puszta  végeredményt,  hanem  az  utat  formulázták  meg, 
melyen  reá  jutottak  és  a vita  menetét  is  felvették  a tal- 
mudba, sokszor  befejezetlenül  is  hagyták.  Ily  módon  az 
anyag  egyre  nőtt,  az  egyik  réteg  a másikra  rakódott. 
Kronológiai  sorrendben  következnek  egymásra,  és  a 
nemzedékek  mintegy  hozzá  sorakoznak.  Eőképen  iskola- 
fők vagy  tekintélyes  tudósok  szerepelnek.  A ritka  ki- 
vételek csak  megerősítik  a szabályt.  A legkiválóbbak : 
Rab  (rnh.  247),  Sámuel  (mh.  3 53),  Abáje  (mh.  337), 
Rába  (mh.  352),  Ase  (mh.  427),  Rabina  (mh.  499). 

Ezek  a talmud  fő  építőmesterei.  A végleges  szerkesz- 
tést azonban  mégis  az  500  után  élt  nemzedékek 
végezték,  tehát  a későbbiek,  mint  I.  Júda  pátriárka 
misnájánál  történt. 

A végleges  megszerkesztésre  a kedvezőtlen  kor  viszo- 
nyok is  hatottak,  amelyek  a mi  napjainkban  reánk 
nézve  különösen  érdekesek.  Ez  okból  szó  szerint  idézzük 
Brüll  Nehemiás  frankfurti  rabbinak  egy  1876-ból  eredő 
leírását,  mely  a talmudszerkesztés  tárgyával  szorosan 
összefügg : »498  körül  Perzsiában  II.  Mazdak  oly  tan 
hirdetőjekép  lépett  fel,  mely  tannak  gyakorlati  keresz- 
tülvitele szükségszerűen  maga  után  vonta  volna  az 
eddig  fennállóit  minden  jogrendnek  és  minden  val- 
lási és  társadalmi  berendezésnek  megdőltét.  A család 
megszüntetése,  a magánvagyon  eltörlése,  az  összes 
javak  közössége,  az  élvezetek  korlátlansága  voltak 
azok  az  alapelvek,  melyeket  Mazdak  proklamált  és 
melyeket  azonnal  keresztül  akart  vinni.  Ez  a tan, 
melynek  hívei  az  alapító  után  Mazdakijának  nevezték 
magukat,  különben  Muharaira  (a  vörös  i uhások), 
Huramija  (a  jókedvűek,  kicsapongók),  vagy  Zendik 
(a  Zend,  azaz  az  Igaz  szó  hívei)  nevet  viselték,  csak- 
hamar elterjedt  és  azáltal,  hogy  az  uralkodó  király, 
Kobad  is  hívei  közé  szegődött,  az  állam  fölött  ural- 
kodó befolyásra  tett  szert.  Ez  a mozgalom  a zsidó 
köröket  is  súlyosan  érintette.  Habár  vallásos  meg- 
győződéseik és  életelveik  sokkal  szilárdabbak  voltak, 
semhogy  ennek  a mozgalomnak  áramai  gyökerestől 
kitépheti  k vagy  akár  csak  alámoshatták  volna,  oly 
kor,  melyben  a családi  életet  és  a társadalmi  rendet 
teljes  feloszlás  fenyegette,  még  sem  volt  alkalmas  arra, 

hogy  a tanítói  tevékenységet  és  a szellemi  élet  tovább- 
fejlesztését előkészítse. « (Jahrbücher  II.  21.)  Mellé- 
kesen megjegyezzük,  hogy  ezt  a perzsa  kommunizmust 
a babilóniai  zsidók  verték  le.  Érthető  azonban,  hogy 
ez  az  üldözés,  amely  csak  előző  üldözéseknek  folyta- 
tása volt,  a babiloni  zsidók  iskoláit  és  szellemi  erejét 
meggyengítette,  úgy  hogy  tudósaik  nem  voltak  többé 
gondolkozásukban  oly  önállóak,  mint  elődeik.  Nem 
fűzték  tovább  a talmudot,  nem  döntöttek  többé  ön- 
állóan, hanem  csak  megfontolták  az  elődök  nézeteit, 
amely  tulajdonságukról  a » szobor eus«  (szebára  = meg- 
gondolás) nevet  adták  nekik  a régiek.  Ezek  a szabo- 
reusok  voltak  azok,  akik  kereken  60  év  alatt  a tal- 
mudot végleg  lezárták.  Itt-ott  kivételesen  saját  meg- 
jegyzéseik is  belekerültek. 

A szaboreusok  (Brüll,  87.  szerint)  az  amórák 
által  hátrahagyott  iskolai  hagyományok  egész  anyagát 
összegyűjtötték,  de  az  értelmezést,  valamint  a tar- 
talmi kritikát  a későbbiekre  bízva,  legtöbbször  vég- 
megállapítás nélkül  nyílt  vita  alakjában  vagy  adalé- 
kok formájában  vették  fel  a talmudba.  Ha  tehát  a 
babilóniai  talmudban  a jeles  ismeretanyag  mellett 
némely  elbeszélést,  értesítést  vagy  mondást  találunk 
egyes  törvénytanítók  nevében  közölve,  a cél  nem  az 
volt,  hogy  nagyobb  legyen  a jelentőségük  és  az 
utókorra  kötelező  erejük ; ezért  nem  is  szabad  a 
talmud  szellemét  ezen  részletek  szerint  megítélni. 
A szaboreusok  gyűjtők,  másolók,  kompilátorok  voltak, 
akik  minden  hagyományos  anyagot  összehord  tak. 
»A  talmud  a babilóniai  főiskolának  csupán  archívuma 
akart  lenni,  de  nem  a tannák  és  amórák  tanának 

kánonja. « A szóbeli  tannak  csakis  általánosságban 
volt  magasabb  tekintélye,  de  nem  az  egyes  tanítók 
véleményeinek  és  szubjektív  nézeteinek.  Hogy  a sza- 
boreusok  mindent  felvettek- e a talmudba,  ami  reájuk 
maradt,  nem  tudjuk.  Bizonyos  az,  hogy  a csodás  tisz- 
telettel körülvett  régiek  mellett,  amely  minden  vallás- 
nak és  minden  keleti  világias  szellemnek  is  sajátos- 
sága, a talmud  végleges  megszerkesztőit  az  a szem- 
pont is  vezette,  ami  elődeiket,  hogy  t.  i.  a talmudba 
fel  kell  mindent  venni,  amiről  jó,  hogyha  tudomással 

r 

bírnak  róla.  így  érthető  csak  a sok  nézeteltérés, 
vitatkozás,  ami  benne  minden  lapon  található.  Már 
említettük,  hogy  a babiloniak  a talmudon  kívül  semmi- 
féle más  művet  nem  alkottak  — a talmud  volt  az 
egyedüli  szellemi  táplálék,  belevettek  tehát  mindent, 
ami  erre  alkalmas  volt,  itt-ott  olyat  is,  ami  csupán 
érdekes,  anélkül  hogy  annak  kötelező  erőt  vagy  egyéb 
értéket  tulajdonítottak  volna.  Nachmáni  Mózes  (Bam- 
bám), a nagyjámbor  geronai  rabbi,  ki  a XIII.  század 
második  felében  a szentföldi  telepítést  végbevitte,  a 
nagy  biblia-  és  talmudmagyarázó,  aki  nagyobb  talmud- 
kritikus  volt,  mint  akár  Maimonides,  akiben  megvolt 
az  orthodoxizraus  bátorsága  — egyik  munkájában 
azt  mondja:  »A  talmud  a tóra  parancsolatainak 
magyarázata,  mert  a tórában  613  parancsolat  van. 
Nincs  ezek  közt  egy  sem,  melyet  a talmud  meg 
nem  magyarázott  volna  és  mi  hiszünk  a talmudban 
a parancsolatok  magyar  ázása  tekintetében^  ; » minden 
egyéb,  ami  a talmudban  van,  épúgy,  mint  az,  ami  a 
midrasokban  van,  csak  szónoklat«  (saját  szava  szerint: 
sermones).  »Aki  hisz  bennük,  jó,  aki  nem  hisz  ben- 


64 


ETIKA  A TALMTOBAN. 


nük,  nem  károsodik.*  Máshol  Nachmáni  kétségbe 
vonja  azt,  hogy  a tórában  pontosan  éppen  613  paran- 
csolat volna  és  azt  mondja,  hogy  ez  is  csak  az  egyik 
talmud tekintély  ötlete  volt.  Nachmáni,  aki  ezt  mondja, 
törzsökös  talmudista  és  Aquinói  Tamás  kortársa  volt. 

ni. 

A talmnd  formájáról  és  tartalmáról  modern 
embernek  azért  nehéz  képet  nyújtani,  mert  nincs  neki  ? 
mivel  összehasonlítania  és  így  nincs  is  elég  képzet- 
anyaga,  hogy  a talmud  mibenlétét  appercipiálhatná.  Az 
európai  műveltség  a görög-római  klasszikus  irodalom- 
ból fakadt  és  annak  formáit  tartotta  meg.  A » rend- 
szer görög  elme  terméke,  a kelet  nem  ismerte. 
A genuin  zsidó  szellem  nem  annyira  rendszeres,  mint 
inkább  ötletes.  A tórához  fűződő  régi  magyarázó 
művek,  midrasok,  természetszerűen  a tóra  sorrendjét 
követik;  de  a midrastól  függetlenné  vált  törvény, 
a halácha , amelyről  már  beszéltünk,  csak  nagy  álta- 
lánosságban követ  rendszert.  Nem  görög  értelemben 
rendszeres.  A benne  csak  fővonásokban  rejlő  rend- 
szerezéssel — Aristoteles  nem  lett  volna  megelégedve. 
A zsidó  törvény  első  rendszerét  Maimonides  alkotta 
meg  1000  évvel  a misna  (az  első  törvénykönyv)  után, 
oly  művészettel,  hogy  páratlanul  áll  a világ  összes 
törvénykönyvei  közt,  a Code  Napóleont  is  beleértve. 
Hogy  a misndban,  a talmudnak  alapul  szolgáló  ezen 
régibb  tör  vény  kódexben  mennyiben  van  rendszer,  az  tar- 
talmának következő  rövid  bemutatásából  fog  kitűnni. 

A misna  terjedelemre  nézve  körülbelül  akkora, 
mint  a biblia  24  könyve,  Loive  W,  H.  angol  kérész- 

tény  tudós  kiadásában  (Cambridge  1883)  500  har- 
minckétsoros oldalból  álló  kötetet  tesz  ki.  Hat  részre 
oszlik,  melyeket  rendnek  (széder)  nevezlek,  minden 
rend  traktátusokra  (maszecket  = szövés,  textus),  min- 
den traktátus  fejezetekre  (perek)  és  minden  perek 
'paragrafusokra  (alinea)  oszlik.  Az  első  rend  »Zeráim« 
(vetések)  a föld  termékeire  vonatkozó  törvényeket 
tartalmazza.  Szó  van  benne  a papoknak,  levitáknak, 
szegényeknek  járó  adományokról,  a szombatévről,  t.  i. 
a hetedik  évről,  amelyben  a fö.ldet  parlagon  kell 
hevertetni,  a tiltott  vetésekről  és  gyümölcsökről,  t.  i. 
hogy  nem  szabad  kétfélét  együtt  vetni  és  nem  szabad 
a fa  gyümölcsét  az  első  három  évben  enni.  Első 
helyen  azonban  ez  a »rend«  a semá  olvasásáról  és  bene- 
dikciókról  szól.  — A második  rend  »Móéd«  (ünnepek) 
a szombat  és  az  ünnepek  törvényeit  tartalmazza. 
— A harmadik  rend  »Násim«  (nők)  a házassági  jogot 
tartalmazza,  ezenfelül  még  a fogadalmat  és  nazirátus 
(bortól  való  tartózkodás  stb.)  szabályait. — A negyedik 
rend  »Nezikin«  (károk)  a magán-  és  büntetőjogot 
tartalmazza,  beleértve  a bálványimádást,  ezenfelül  még 
a rabbinikus  etikát  tartalmazó  Abót  (atyák,  patres) 
és  a tradíciókat  összegyűjtő  Edujót  (tanúskodások) 
traktátusait.  — Az  ötödik  rend  »Kodásim«  (szent 
dolgok)  az  áldozatokról  és  a tiltott  eledelekről  szól.  — 
A hatodik  rend  »Tohárót«  (tisztaság)  a halott  érin- 
tése által  és  más  okokból  tisztátalanná  válásról  szól 
és  a megtisztulás  és  a vele  összefüggő  szertartások  tör- 
vényeit adja  elő.  Eredetileg  60  traktátus  volt,  most  két 
traktátus  megosztása  folytán  63  traktátus  van  a tal- 
mudban.  A misnát  sohasem  nevezik  könyvnek,  mert  élő 

szóval  hagyományozták  és  adták  elő,  és  ugyanezért 
választották  a $Itend«  és  »Szövés«  műszavakat.  Az 
egyes  rendeken  belül  a traktátusokat  terjedelem  sze- 
rint rendezték;  oly  elv,  mely  a bibliai  könyveknél 
is  érvényesült  és  amelyre  a klasszikus  irodalomban 
is  bukkanunk. 

A talmud  ezt  a misnaszöveget  veszi  tárgyalásai 
alapjául,  de  nincs  talmud  az  összes  részekhez,  csak  37 
traktátushoz.  Ezekben  a nem  tárgyalt  misnatraktá- 
tusok  is  szóba  kerülnek  és  hozzájuk  is  lehetne  a más- 
hol meglevő  anyagból  talmudot  összeállítani.  A tal- 
mud nem  pusztán  kommentár,  hanem  diszkusszió  a 
misna  tartalma  fölött.  Igen  sűrűn  más  forrásból  vett 
szöveget  épűgy  diszkutálnak,  mint  a misnaszöveget. 
Ebből  és  más  okokból,  melyekről  még  szó  lesz,  a tal- 
mud terjedelemre,  noha  csak  37  traktátust  ölel  fel, 
talán  hatszor  akkora  mint  a misna.  Kitenne  tehát 
összesen  6 olyan  kötetet,  mint  a Lowe  misnakiadása. 
Terjedelmét  tekintve  tehát  nem  tenger , mint  a régiek 
és  az  újabbak  is  nevezik.  Az  egyházatyák,  kikhez  a 
talmudbölcseket  hasonlítani  szokták,  sokkalta  terje- 
delmesebbek. A talmud  kommentár  is,  de  nem  csak 
kommentár.  Ez  az  általános  tévedés  Maimonidesre 
megy  vissza,  aki  azt  mondta,  hogy  a talmud  a misna 
»pérusa*.  De  nála  a pérus  szó  nem  puszta  magyará- 
zatot jelent,  hanem  a törvényeknek  és  nézeteknek 
dialektikus  mérlegelését,  diszkusszióját.  Ezt  teszi  a 
talmud.  De  nemcsak  ezt,  hanem  ezenkívül  minden- 
féle a témájával  szorosabb  vagy  távolabb  összefüg- 
gésben álló  idegen  témákat  is  bevon  a tárgyalásba. 
A felvetődött  eseteket  megtárgyalja,  még  akkor  is, 

ha  a misnában  nincs  róluk  szó.  Ezt  nem  kerülhette  el. 
Ezenfelül  elméleti  kérdéseket  is  taglal,  ha  elég  érde- 
kesek vagy  szellemesek.  A vélemények  és  ellenvélemé- 
nyek vita  alakjában  jelennek  meg,  mintegy  előttünk 
alakulnak  ki. 

Mint  minden  jogrendszer,  a talmud  is  általáno- 
sabb, magasabb  princípiumokat  fejleszt  ki,  mindig 
több  és  több  jogesetet  akar  egy  alapelv  alá  össze- 
foglalni. A misna  jogrendszerét  magasabb  fokra 
emeli.  Hogy  a misna  ezeket  a magasabb  jogelveket 
valóban  szem  előtt  tartotta-e  és  hogy  a misna  egyes 
tételei  ily  magasabb  elv  alá  estek- e megállapításuk  ide- 
jén, arra  épúgy  nem  gondolnak,  mint  a misna  szerzői, 
a tannák  sem,  mikor  a biblia  egyes  tételeit  vezették 
vissza  általános  jogelvekre  és  hasonló  módon  nem 
alkalmaz  történelmi  módszert  és  kritikát,  mint  a 
római  jogászok,  mikor  a XII.  tábla  törvényeiből 
vezettek  le  mindent  fictio  útján.  Későbbi  időben  a 
francia  toszafisták,  kik  a talmudot  úgy  glosszálták, 
mint  a római  jogot  az  egykorú  francia  glosszátorok, 
kérdéseikben  már  éleseszű  helyes  kritikát  gyakoroltak. 
Sokszor  ki  nem  elégítő  feleleteiket  a szuperkommen- 
tátorok kritizálták  és  az  így  folytatódik  a mai  napig. 
Tárgyi  szemponttól  azonban  a talmudi  jog  magasabb 
színvonalon  áll . A jogfejlődés  a talmudistáknál  ugyan - 
oly  módon  és  ugyanoly  eszközölő  segítségével  történt , 
akár  a pandektáknál.  A talmudi  jog  sem  a mózesi , sem 
a misnikus  törvénnyel  szemben  nem  mutat  hanyat- 
lást, sőt  számos  pontban  fejlődést.  Ez  áll  a jog  minő- 
ségéről. A jog  mennyiségéről,  vagy  a jogrendszer  tel- 
i jességéről  még  kedvezőbb  az  ítélet.  Már  a misna 

tökéletesítette  a biblia  törvényeit,  természetesen  a 
biblia  szellemében.  Kifejtette  a bibliából  azt,  ami 
betű  szerint  nem  volt  benne,  de  benne  van  szellem 
szerint.  A tannák  az  Istenre  bízták  a tóra  36  ki- 
irtási büntetését,  Jóchanan  ben  Zakkai  illuzóriussá 
tette  a halálbüntetés  végrehajtását,  Akiba  pedig  egye- 
nesen kimondta:  »Ha  a szanhedrinban  ültem  volna, 
nem  öletet t volna  meg  egy  ember  sem«  — 1700  évvel 
Beccaria  előtt.  A talmad  még  tovább  haladt  a jog- 
rendszer kiépítésében.  Mindezt  tehette  az  exegézis  és 
az  interpretáció  szabadságával , melynek  erőltetett 
voltát,  naívságát,  bizarrságát  stb.  szemére  lobbantják 
kritikusai,  kik  szellemébe  behatolni  nem  képesek.  így 
járt  el  a misna  és  még  inkább  a talmud  a tisztán 
vallási  törvényeknél  is.  Megszüntették  a rituális  tisz- 
tátalanság  törvényeit  — a misna  ezen  rendjét  sem  a 
Palesztinái,  sem  a babilóniai  amórák  nem  kommen- 
tálták. A gyakorlat  emberei  voltak.  A babilóniaiak 
a vetésekre  vonatkozó  traktátusokat  sem  kommentál- 
ták, mert  ezek  a törvények  csak  a szent  földön  bír- 
nak érvénnyel.  A szombat  traktátusa  egyike  a lég- 
terjedelmesebbeknek.  Azt  hiszik,  hogy  a misna  és  a 
talmud  szigorították  a szombat  törvényeit;  a histó- 
ria az  ellenkezőt  tudja;  a szamaritánusok  és  a fala- 
sák  (az  abbessziniai  zsidók)  szombatja,  a praetalmu - 
dikus  szombat , szigorúbb  a talmudi  szombatnál.  Szembe- 
tűnik ez  a könnyítési  törekvés  a törvények  nagy  terü- 
letén, miről  azonban  itt  tovább  ne  legyen  szó. 

Általában  jellemzi  a talmudot  a gyakorlatiasság. 
A jogeseteket  mindig  az  életből  veszi.  Ezt  maga  ki- 
emeli, meg  is  formulázza:  »A  bölcsek  rendes  esetekről 

beszélnek*,  vagyis  tételeik  normális  eseteket  tartanak 
szem  előtt  és  kivételes  esetekre  nem  okvetlen  vonatkoz- 
tatandók.  így  is  van.  Es  mégis  a kazuisztika,  a fur- 
fang,  a spintizálás  prototípusának  minősítik.  A tálmad 
specialitásának  tulajdonítják  a laikusok  azt,  ami  a 
jogi  gondolkozás  és  vitatkozás  általános  sajátsága . Nem 
felejtendő,  hogy  jogászi  szempontból  nézve,  rendszerint 
laikusok  azok  a teológusok  felekezeti  különbség  nélkül, 
akik  a talmudot  tanulmányozni  szokták.  Ellenben  a 
háború  előtti  években  a jogtudomány  köreiben  oly  áram- 
lat keletkezett,  mely  szerint  a jogot  ne  absztrakt  álta- 
lános elveken,  hanem  egyes  konkrét  jogeseteken  tanít- 
sák és  formulázzák  és  a jogi  diszkussziók  is  ily  alapon 
folyjanak.  (Nem  is  tudták,  hogy  misnát  és  talmudot 
fognak  így  csinálni.)  Az  új  áramlat  mindenesetre 
bizonyítja,  hogy  a jog  ezen  régi  formája  nem  elve- 
tendő. Hogy  a keleti  népek  a zsidó  hagyomány  korá- 
ban a jogot  ily  formában  tárgyalták-e,  nem  tudjuk. 
Az  illető  népek  örök  nyugovóra  tértek  és  nem  volt 
annyi  erejük  vagy  kultúrájuk,  hogy  jogrendszerüket  az 
utókorra  hagyták  volna.  A talmud  az  eloázsiai  ókeleti 
kultúra  legnagyobb  emléke  és  kiemelhetjük:  egyetlen 
élő  emléke . Nem  kell  kiásni,  mint  az  ékiratokat  vagy 
a görög  papyrusokat.  Mennyi  szeretettel  veszik  ezeket 
körül,  minden  darab  cserép,  melyen  betű  van,  minden 
papyrusrongy,  minden  ékiratos  tégla  igazi  kincs. 
Megható  tisztelet  az  ókor  emlékei  iránt.  Semmikép 
sem  vetekedhetnek  tartalmukban  a talmuddal,  jórészt 
nem  is  régibbek,  miért  állítják  tehát  csak  a talmudot 
sarokba  és  miért  tekintik  ellenséges  szemmel? 

Mivel  a talmud  adeptusai  az  utolsó  négyszáz 

évben  gettóban  éltek,  azt  hiszik,  hogy  a talmud 
gettókönyv.  Semmikép  sem  áll.  Szerzői  nem  voltak 
szobatudósok,  a községek  fejei,  bírái,  papjai  voltak, 
nagy  részük  földmívelő,  iparos,  kereskedő,  orvos.  Nagy 
tudományuk  volt,  szóról  szóra  tudták  betéve  a talmu- 
dot,  a nemzeti  tudományt,  és  egyebeket  is.  Egyes 
törvényekből  és  elejtett  nyilatkozatokból  látszik,  hogy 
ismerték  más  népek  törvényeit  és  egyéb  tudományát. 
Legismertebb  lévén  ma  a római  jog , ez  kínálkozott  össze- 
hasonlításra. Azt  hiszik,  hogy  a római  jognak  a zsidó 
jogtudományra  igen  nagy  befolyása  volt.  Ez  nem  áll. 
Palesztinában  a római  jog  érvénnyel  nem  bírt,  a ró- 
maiak maguk  a keleti  tartományokban  a honi  jogot 
respektálták.  Nagyobb  befolyással  volt  a zsidó  jogra  a 
keleti  nép  jog,  amelyet  most  a görög  papyrusokból  isme- 
rünk. A legnagyobb  befolyást  azonban  az  ókeleti  jog 
gyakorolta,  még  pedig  már  talmudelőtti  időben.  Áll 
ez  a babilóniai  talmudról  is,  amelyre  az  akkor  ural- 
kodó perzsa  jog  is  hatott.  Következik  mindebből , hogy 
az  ókori  zsidók  nem  zárkóztak  el  a világtól , ha  régi 
nemzeti,  jogukra  is  engedtek  befolyást  gyakorolni. 
A talmud  valójában  zsidó  vallási  jelentősége  mellett 
egy  darab  ókor , az  ókori  kultúrának  nagybecsű 
maradványa . Koránál  fogva  is  tiszteletet  érdemelne 
minden  kuítúrember  előtt. 

IV. 

A kultúráról  szólva,  elérkeztünk  ahhoz  a ponthoz, 
amely  az  általános  tudományt  érdekli.  Mit  meríthetne 
a tudomány  a talmudból  ? A misna  hébersége  sok 
fényt  derít  a biblia  héber  nyelvére,  a bibliamagya- 

rázatnak  jelentős  segédeszköze.  A talmnd  keleti  aram 
nyelve  érdekelhetné  a sémi  nyelvtudományt.  Az  iskolai 
és  jogi  terminológiára  gazdagabb  anyag  e körből  alig 
található  máshol.  Az  asztronómia  ős-zsidó  nemzeti 
tudomány,  mivel  a kalendárium  a vallásos  élet  szem- 
pontjából elsőrendű  jelentőséggel  bír.  Igen  érdekes 
ismeretekkel  bírtak  e körből.  Egy  hetven  évenként  vissza- 
térő, talán  a XVIII.  században  fölfedezett  Halley-féle 
üstökös  is  említve  van  a talmudban.  A talmud  mathema- 
tikája  mint  a kelet  mathematikájának  képviselője  jelen- 
tős. Orvostudománya  (Kohlmann  szerint)  elsőrendű.  Már 
ismeri  a »császármetszést«.  Számos  hygieniai  szabályt 
közöl,  melyeknek  összeállítása  kis  egészségtant  adna. 
Állat-  és  növénytani  adatai  köteteket  tölthetnek  meg. 
Az  ásványokról  (drágakövek)  sokszor  esik  szó.  Geográ- 
fiája egész  kötetre  valót  szolgáltat.  Történeti  adatai 
példái  a keleti  történeti  stílusnak.  Anekdotaszerű. 
Valóságos  kincsesbányája  a mondáknak,  régi  babonák 
leírásainak,  a mythológiának,  a folklóré  minden  faj- 
tájának. Semmiféle  más  forrásban , a görög  és  latin 
irodalmat  sem  véve  lei,  nem  látható  az  ókori  népélet 
óig  elevenen , mint  a talmudban . A talmudisták  nem 
írók,  egyáltalában  nem  írtak,  csak  szóbelileg  hagyo- 
mányoztak, nem. egyéni  reprodukciókat  adnak  az  ókori 
életről,  hanem  egyes  részletekben  magát  az  óbori 
életet.  Ha  a Kelet  histórikusa  a kronológiai  adatokat 
és  a világeseményeket  nem  is  merítheti  a talmudból, 
de  \ színeket  leginkább  onnan  veheti.  A népélet  leg- 
frappánsabban ott  látható.  Az  ókori  reáliáknak  kiapad- 
hatatlan forrása.  A teológiát  nem  kell  külön  hang- 
súlyozni, az  őskereszténység,  sőt  az  evangélium  meg- 

értéséhez  az  út  sokszor  a talmudon  át  vezet.  Az  újtesta- 
mentom  szerzői  a ta.lmudisták  szemüvegén  át  nézték 
magát  a bibliát,  150-ig  a keresztények  arra  nem  is 
gondoltak,  hogy  a zsidó  bibliához  még  egy  szentirat- 
gyűjtemény  fog  járulni,  azaz  hogy  lesz  egy  ó-  és  egy 
újtestamentom.  Az  újtestamentomhoz  írandó  rabbi- 
nikus  kommentár  még  mindig  jámbor  óhajtás.  A tal- 
mud  erkölcstanáról,  minthogy  azzal  behatóbban  fog- 
lalkozunk, e helyen  nem  szólunk,  csak  azt  említjük, 
hogy  felülmúlhatatlan  az  élettapasztalata,  ember- 
ismerete. A legszebb  és  legtalálóbb  mondásai  vannak. 
Bájos  az  erkölcsi  tendenciája  az  optmizmus  és  pesz- 
szimizmus  és  az  életértékelés  vitás  kérdésében:  mi 
jobb  az  embernek,  ha  megszületik,  vagy  ha  nem  szü- 
letik meg?  A vitázó  két  iskola  a korviszonyok  szo- 
morú hatása  alatt  a pesszimista  irány  felé  hajolva 
végül  megegyezik:  Jobb  lett  volna  az  embernek  meg 
sem  születnie;  ha  pedig  már  megszületett,  legyen  jámbor 
és  becsületes . 

A » tál  műd « belső  anyagát,  ahogy  röviden  az  egész 
zsidó  hagyományt  is  nevezik,  belőle  magából  vett 
műszókkal  haláchára  és  agádára  osztják.  A haláéba  a 
törvényes  rész,  az  agáda  minden  egyéb.  Velejében 
szén tírásm agyarázat,  elsősorban  a szónoklat  céljaira. 
Az  élet  terheit  sokszorosan  viselő  régi  zsidó  népet 
tanította,  buzdította,  vigasztalta  az  agadista,  azaz  a‘ 
zsinagógái  szónok.  Szónoklata  kiinduló  pontját  a szent 
szóból  vette,  végül  arra  tért  vissza,  de  beszédjének 
tartalmát  szabadon  formálta.  Belevett  mindent,  amivel 
hallgatói  figyelmét  leköthette,  amin  épültek,  ami  fel- 
emelte őket.  Szabadon  csapongott  képzelete  a zsidó 

évezredes  múltban,  annak  nagy  eseményei  és  nagy 
férfiai  körül.  Való  és  költészet  ölelkeznek  előadásá- 
ban. A próféták  ihlete  őt  is  megszállta,  de  monda,  mese, 
bölcselet  alakját  öltötte  magára.  Az  agádista  a zsidó 
költő,  történész,  bölcselő,  szónok  egy  személyben.  A 
nép  órákon  át  hallgatta  és  nem  fáradt  bele.  Az  első 
példa  a népek  történetében , hogy  a nép  nem  politikai 
tartalmú  beszédek  iránt  érdeklődést  mutatott  és  az 
első  példa  arra  is,  hogy  a szónok  önző  cél  nélkül 
szónokolt.  Az  agádista  az  egyházi  szónoklat  atyja . 
Mivel  mindenről  beszélt,  beszédeiben,  melyeknek  csak 
gerince,  magva  maradt  reánk,  a legkülönfélébb  isme- 
retkörök tűnnek  elő,  és  így  az  agáda  a tudományok 
történetére,  miről  már  beszéltünk,  elsőrendű  forrás. 
Bájos  mesék,  bűvös  mondák,  elragadó  hasonlatok, 
megkapó  mondások  fűszerezik  az  előadást.  Jézus 
híres  hasonlatai  szintén  az  agádával  mutatnak  rokon- 
ságot. Mikor  Drews  keresztény  tudós  Jézus  létezését 
kétségbe  vonta,  Fiebig  evangélikus  teológus  az  egykorú 
agáda  hasonlataiból  bizonyította  létét.  Az  agáda 
mondáiból  Bin  Gorion  (Berditschewski)  kedves  és 
bájos  mese-  és  mondagyűjteményt  bocsátott  közre. 
De  mindenek  felett  a hit  és  erkölcs  forrása,  ezek 
szolgálatában  áll  az  agáda,  és  ezeknek  hivatott  tol- 
mácsa, mestere  az  agadista.- 

y. 

Összefoglaljuk  az  eddigieket,  rövid  visszapillantás- 
sal. Még  a próféták  és  a zsoltárosok  el  sem  némul- 
tak,  már  megszólalt  az  írástudó , az  ő vérbeli  utódjuk, 
szellemük  örököse,  eszméik  őre  és  tenyésztője.  Az  írás- 

tudó  hódította  meg  az  antik  népeket,  ő közölte  Telük 
a bibliát,  a szent  könyveket  ő magyarázta,  ebben  az 
értelmezésben  vették  át  azt  az  evangélisták  is.  Az  evan- 
gélium hátterében  az  agáda  ál] ; ami  új  van  az  evan- 
géliumban, az  is  sokszor  fölhasználja  és  követi  a 
régit,  alkalmazza  annak  módszereit.  A zsidó  biblia- 
magyarázat, az  agadisták  domíniuma,  joggal  imponált 
az  őskeresztényeknek.  Sokáig  nem  akadt  közöttük  egy 
sem,  aki  a bibliát  a héberből  fordította  volna.  Erre  csupán 
egyetlenegy  vállalkozott,  Jeromos , a híres  egyházatya, 
aki  a IY.  század  második  felében  élt,  Betlehemben, 
ahova  bevándorolt.  Megnevezi  zsidó  tanítóit,  kiktől 
tanult  és  kiknek  tanítása  nyomán  a bibliát  a »bebraea 
veritas«  elve  szerint  latin  nyelvre  fordította.  Biblia- 
fordítása,  amely  az  agádát  is  tükrözteti,  Yulgata  név 
alatt  ismeretes.  A Vulgata , a IV.  századbeli  zsidó 
szentírásmagyarázat  legnagyobb  emléke , a római  egy- 
ház kanonizált  bibliája . (Jeromos  műveiben  egyéb- 
ként annyi  gyűlöletes  nyilatkozat  van  a zsidókról, 
amennyit  a talmud  ezer  szerzője  ezer  év  alatt  együtt- 
véve sem  tett  a pogányokról.  A többi  egybázatyáról 
inkább  hallgatunk.  Rarnack , a nagynevű  berlini 
teológus,  a keresztény  dogmák  történetírója,  azt 
mondja,  hogy  a pogányok  átvették  a zsidóktól  szent 
könyvüket  és  deposszedálták  őket.  »Ez  a hálátlanság 
hallatlan  a történelemben. «) 

Az  írástudó  helyére  lép  kereken  300  év  múlva 
a bölcs,  helyesebben  a törvénytudós,  aki  az  írásban 
is  kutatott  ugyan,  de  szembeötlőbb  mint  a törvény 
(halácha)  mi  velője.  Ezek  a bölcsek  jórészt  név  szerint  is 
ismeretesek,  az  első  rabbinikus  törvénykönyvben,  a 

misnában,  amely  az  ő alkotásuk,  sűrűn  szerepelnek. 
Ezért  a babilóniaiak  nyelvén  tannáknaJc  neveztetnek, 
azaz  misnatudósoknak.  A zsidóság  kialakulása  a misná- 
ban megy  végbe  és  minden  későbbi  törvénykönyv  gyökere 
amisna.  Szerzői  függetlenítették  teljesen  a zsidó  vallást 
nemcsak  a szentélytől,  hanem  a Szentföldtől  és  az 
állami  élettől  is.  A zsidó  vallás  leveti  a nemzeti 
jelleget  és  egyetemessé  válik.  A történelmi  emlékek 
megmaradnak,  tisztán  vallásos  jelleget  öltenek,  poli- 
tikai tartalomtól  mentessé  válnak.  A népélet  alapja 
a vallás  lett,  amely  a zsidót  híven  kíséri  születésétől 
a sírig.  A vallás  idegen  befolyásnak  ezentúl  szívósan 
ellenáll,  a monoteizmus  minden  elhomályosítását 
sikerrel  megakadályozzák.  A tannák  individualizálják 
a hagyományt,  amely  velük  irodalommá  vált  volna, 
ha  az  írást  a hagyomány  körében  megengedik. 

A misnát  mint  törvénykódexet  veszik  alapul  a 
tannák  utódai,  az  amóráJc , a magyarázók,  a palesz- 
tinaiak  épúgy,  mint  a babiloniak.  Ha  el  is  ismerték 
a misna  tekintélyét,  * önállóságukat  megtartották, 
önállóan  gondolkoztak  és  intézkedtek.  Csodás  elme- 
éllel szüntették  meg  azt,  ami  fenntartható  többé  nem 
volt,  mint  pl.  a rituális  tisztasági  törvényeket  és  a 
capitalis  büntetőjogot.  Babilóniára  száll  át  a vezérség. 
A haláchát  fejlesztik,  a jogrendszert  tökéletesítik,  de 
az  agádában  nem  állják  ki  a régiekkel  a versenyt. 
Sok  szenvedés  éri  őket  is  és  itt-ott  haragos  nyilat- 
kozatra és  kifakadásokra  ragadtatják  magukat.  Senki- 
nek sem  görbült  még  meg  attól  a haja  szála.  A babi- 
loniak jogászok,  nem  költők,  nem  bölcselők,  nem 
agádisták.  A kivételek  csak  megerősítik  a szabályt. 

"Végül  súlyos  üldözések  közepette  befejezik  a talmu- 
dof,  300  év  szellemi  munkálkodásának  termékét  a 
szaboreusok. 

Hogy  felírták-e  akkor  a talmudot,  mai  napig 
vita  tárgya,  épúgy  mint  az,  hogy  I.  Júda  pátriárka 
felírta-e  a misnát,  melyet  szerkesztett.  Ilyen  kódexet 
soha  nem  említenek,  ilyenre  soha  nem  hivatkoznak, 
akkor  sem,  mikor  egy  szó  olvasatáról  vagy  akár  a 
szöveg  betűjéről  vitatkoznak.  De  akár  így  van,  akár 
úgy,  tény  az,  hogy  betéve  tudta  minden  tudós  a 
misnát  is,  a talmudot  is.  Hogy  ez  nem  lehetséges, 
csak  azok  állítják,  akik  nem  tudják,  hogy  az  iiás 
feltalálása,  mint  már  Plató  megjegyzi,  gyengítette  az 
emlékező  tehetséget,  és  akik  nem  tudják  azt,  hogy  az 
analfabéták  mekkora  anyagot  képesek  emlékezetükbe 
fölvenni. 

Egy  orosz  paraszt  szájából  16000  verssort  írtak  fel. 
Évszázadokon  át  folytatott  gyakorlása  az  emlékező  tehet- 
ségnek, mely  annyira  ment , hogy  gyermekek  is  könyv 
nélkül  tanulták  a misnát  — ezt  a szellemi  tehetséget 
csodás  módon  fejlesztette  ki  a tálmud  a zsidó  népben , 
mélyet  egy  évezred  író  és  olvasó  szokása  sem  volt  képes 
tönkre  tenni.  Még  napjainkban  is  akad  olyan  zsidó 
(nem  Magyarországon ),  aki  a talmudot  vagy  legalább 
néhány  traktátusát  betűről  betűre  tudja  betéve , sőt 
azt  is  megmondja , hogy  a szövegbe  szúrt  tű  hegyén , 
akár  50  lappal  tovább , milyen  szó  áll.  A tálmud  éles 
eszű  vitáin , finom  jogi  disztinkcióin  nevekedett  a 
zsidó  ifjúság  évszázadokon  át.  Majdnem  azt  lehet 
mondani , hogy  jogásznép  volt.  Bárhogy  gondolkoznak 
a tálmudról , tény  az , hogy  a zsidók  neki  köszönik 

intellektuális  erejüket , faji  intelligenciájukat , mint  a 
szentírásnak  erkölcsüket . Akárhány  apostata  a tal- 
mudnak  köszönte  azt  az  észt,  amellyel  a talmudra 
tört.  Talán  nem  is  tudta,  miért  káptalan  a feje. 
A talmud  előírt  életmódjával  az  élet  fegyelmezésére 
szoktatta  híveit,  mértékletes,  józan  életre.  A romlott 
zsidó  nem  a talmudon  romlott  meg,  hanem  a talmud 
ellenére.  Sötét  századokban,  mindenfelől  üzve-nyomva, 
a műveltségből  kizárva,  a talmud  nyújtott  a zsidónak 
szellemi  táplálékot,  lelki  vigasztalódást.  Az  elnyomott, 
szellemi  és  lelki  műveltségben,  elnyomója  fölött  állt, 
ami  szintén  nem  mindennapi  jelenség. 

VL 

Az  elnyomásból  kijutott  a talmudnak  magának 
is,  épúgy  mint  a híveinek ; az  egyik  a világtörténetnek 
legüldözöttebb  könyve,  a másik  annak  legüldözöttebb 
népe.  Mindkettőnek  útja  egyaránt  igazságtalan  meg- 
bélyegzéssel, máglyával , autodafével  van  kirakva . 
A talmud  befejezésével  egyidejű  Justinianus  császár 
rendelete,  amely  állást  foglalt  a biblia  görög  fordítá- 
sának kiküszöbölése  és  a hagyomány  (deuterósis)  ápo- 
lása ellen  a zsinagógái  istentisztelet  körében  (146. 
novella).  Ez  az  ellenséges  rendelet  egyelőre  elszigetelt 
előfutárja  a talmud  ellen  intézett  támadásoknak.  Csak 
700  év  múlva  kezdődött  az  igazi  üldözés,  még  pedig 
Franciaországban,  hol  a talmud  tudomány  középkori 
héroszai  éltek.  A talmud  ellen  Donin  Miklós  által 
emelt  vádak  vezettek  az  első  nyilvános  disputációhoz, 
amely  -zsidók  és  keresztények  között  folyt  és  a talmud 

nyilvános  elégetéséhez,  amely  1244-ben  történt  Páris- 
ban.  A már  említett  Nachmáni  és  a kitért  Pablos 
Christiani  között  Barcelonában  ment  végbe  egy  nagy 
disputáció,  melyben  az  ortbodox  talmudista  rabbi 
latin  nyelven  verte  le  neofita  ellenfelét.  Pablos  a tal- 
mud  ellen  is  emelt  vádat. 

Ennek  eredménye  egy  pápai  bulla,  amelynek 
értelmében  Barcelonában  egy  dominikánusokból  álló 
bizottság  megállapította  azokat  a helyeket  a talmudban, 
melyek  felfogásuk  szerint  keresztény  szempontból  tör- 
lendők. Ez  volt  a talmud  első  cenzúrája , de  nem  a 
morál f hanem  a (keresztény)  hit  szempontjából  (1264). 
Azokról  a nyilatkozatokról  van  szó,  melyeket  a tal- 
mud J ézusról  és  a beretikusokról  (minim)  tesz.  Ezek  a 
kiadásokban  mai  napig  hiányzanak  és  keresztény 
tudósok  által  nagy  buzgalommal  állíttattak  össze. 
Nincs  bennök  jelentősebb  momentum.  Egész  higgadtan 
ítélték  meg  az  elnyomás  ez  ellenhatását.  Tény  az, 
hogy  a zsidók  az  első  két  században  Jézussal  egy- 
általában nem  foglalkoztak,  autochton  hagyománya  a 
talmudnak  róla  nincs.  Későbbi  nyilatkozatok,  amiket 
a talmud  a kereszténység  alapítójáról  és  terjesztőiről 
említ,  mind  pusztán  visszhangjai  az  evangélium  elbeszé- 
léseinek, vagy  esetleg  a szenvedett  üldözések  hatása  alatt 
alakultak  ki.  A talmudhoz  ezek  az  apró,  tartalmatlan 
részletek  nem  tartoznak,  hiányát  évszázadok  óta  a 
jámbor  talmudisták  nem  érzik,  a külön  kiadásokat, 
melyek  e törölt  részleteket  összegyűjtötték,  ritkán 
vásárolták,  még  ritkábban  olvasták.  150  év  múlva,  az 
1413-iki  Tortosában  történt  disputáció  után  V.  Márton 
pápa  már  tovább  ment,  megtiltotta  a zsidóknak  a 

talmud  olvasását  és  elrendelte  az  összes  példányok 
megsemmisítését. 

Alig  száz  év  mnlva  a talmud  volt  az  ütköző 
pont  a dominikánusok  és  a humanisták  közt : a ki- 
tért Pfefferkorn  János,  aki  a talmud  elkobzását 
követelte  és  Rendűin  János,  aki  a talmudot  meg- 
védelmezte, álltak  egymással  szemben.  A huma- 
nisták és  az  obskuránsok  közt  folyt  a harc,  a refor- 
máció ez  előjátéka,  de  a zsidók  részvéte  nélkül. 
A császár  és  a pápa  Eeuchlin  szavára  hall- 
gattak. X.  Leó  pápa  1520-ban  visszavonta  a talmud 
elleni  bullát  és  a váratlan  eredmény  az  volt,  hogy  a 
már  említett  keresztény  Bomberg  Dániel  (1520) 
kinyomatta  Velencében  a talmudot,  amely  az  egész 
talmudnak  első  összkiadása.  Egy  emberöltővel  később, 
1553  szeptember  9-én  (zsidó  újév  napján)  pápai  ren- 
deletre az  inkvizíció  határozata  értelmében  Rómában 
nyilvánosan  elégették  a talmudot  ; ezt  a példát  más 
olasz  városok  is  követték.  1559-ben  az  Index  expurga - 
toriusra  került  a talmud  é3  1565-ben  a pápa  elren- 
delte, hogy  a talmudot  fosszák  meg  a nevétől.  A kija- 
vított talmud  első  kiadása,  melyen  a legtöbb  későbbi 
kiadás  alapszik,  pápai  engedéllyel  Bázelben  jelent  meg 
1578 — 81.  években.  Eszerint  az  a talmud , amely  köz - 
kézen  forog,  már  átment  a pápai  cenzúrán , akik 
támadják , pápábbak  a pápánál.  A talmud  túlélte  kis 
és  nagy  ellenfeleit  és  ma  is  él,  mint  a keleti  ókor 
egyetlen  éld  tanúja.  El  pedig  nem  kulturális  jelentő - 
ségénél  fogva,  mély  elegendő  méltánylásra  a külvilág- 
ban még  nem  talált,  hanem  intellektuális  és  morális 
vitalitásánál  fogva . Hamis  vádakat  emelnek  ma  is  ellene , 

valahogy  nincs  szerencséje , de  alcilc  ismerik,  pártjára 
állottak.  Ilyenek  voltak  korunkban : Delitzsch,  Nöldeke, 
Wünsche,  Strack  s mások,  kik  közül  az  első  és  utolsó 
orthodox  keresztény  teológus . Erkölcsi  tanításait 
embertársaink  és  hitíeleink  okulására  és  épülésére 
hiteles  szemelvényekben  közöljük,  hogy  arról  az 
erkölcsi  felfogásról  és  finom  érzékről,  mely  benne  él 
és  uralkodik,  minden  elfogulatlan  olvasónak  hű  képet 
nyújtsunk.  E szemelvények  tárgyak  szerint  csoporto- 
sítva itt  veszik  kezdetüket  és  a második  részben 
folytatódnak* 


m. 

A MUNKA. 

Mint  minden  etikai  alapgondolat  felismerésében 
azonképen  a munka  értékének  felismerésében  is  a zsidó- 
ság ellentétbe  helyezkedett  az  egész  ókorral  Az  egész 
ókori  pogány  világban  a munka  megvetés  tárgya 
volt,  nem  szerzett  tiszteletit  annak,  aki  vele  foglal- 
kozott, általában  inkább  lenézték  a munkást,  mint 
tisztelték.  A heloták  Spártában,  a páriák  Indiában 
és  a rabszolgák  a hatalmas  romai  b rodalo inban  dol- 
goztak uraik  helyett  és  mélységes  megvetés  volt 
osztályrészük.  Ha  rabszolga  hiányában  szabad  ember 
volt  kénytelen  földjét  művelni  vagy  kézművességet 
gyakorolni,  az  volt  a leglenézettebb  a közösségben. 
A biblia  tanítja  legelőször  az  emberiséget  a munka  meg- 
becsülésére. Rendeltetése  ez  az  embernek  a földön.  Csak- 
nem minden  bibliai  könyvből  a munka  dicsőítése  csendül 
ki,  a teremtés  történetétől  a szkeptikus  bölcs  töpren- 
kedését  tartalmazó  Kohéletig,  mely  utolsónak  kerül 
be  a bibliába.  >->Leovdo  ulesomro« , hogy  művelje  és  hogy 
őrizze,  helyezi  el  Isten  az  embert  a Paradicsomba. 
(I.  M.  2.  15 .)  És  a szombatról  szóló  parancsolatban 
az  ember  munkája  az  inteni  teremtéssel  halad  pár- 
huzamosan. »Hat  napon  át  dolgozzál  és  végezd  min- 
den munkádat«  teljesen  megfelel  annak  a megokolás- 

nak : »Mert  hat  napon  át  alkotta  az  Örökkévaló  az 
eget  és  a földet,  a tengert  és  mindent,  ami  benne 
van«.  (II.  M.  20.,  9.  és  11.).  A hatnapos  teremtés 
története  tehát  egyszersmind  a munka  apotheozisa. 
Es  tényleg  a biblia  hősei,  a vallási  ideálok,  mind 
munkás  embereknek  vannak  bemutatva,  kik  kemény 
testi  munkát  végeznek.  Földművesek  és  pásztorok, 
kik  maguk  fogják  az  eke  szarvát,  vesződnek  a nyáj- 
jal. Saul  király  egyenesen  az  eke  mellől  megy  Jábes 
Qileád  -megszabadítására  (I.  Sám.  11.  5.).  A zsoh 
táros  az  ember  igaz  boldogságáról  énekli:  »Boldog 
az,  ki  istenfélő,  ki  az  Ő útjain  jár.  Ha  kezed  mun- 
káját élvezed,  boldog  vagy  és  jó  dolgod  vagyon.  Hit- 
vesed mint  termő  szőlő  házad  belsejében,  fiaid  mint 
az  olajfacsemeték  asztalod  körül.  Bizony,  íme  így  lesz 
megáldva  a férfiú,  aki  istenfélő«  (Zs.  128.  1—4). 

A munka  eredményét  és  a henyélés  következ- 
ményeit, a munkás  boldogságát  és  a lusta  szerencsét- 
lenségét számos  példázat  és  szálló  ige  variálja 
a Példabeszédek  könyvében,  megmutatva,  hogy  az 
egész  pogány  ókor  felfogásával  ellentétben  a mun- 
kában látja  a biblia  az  ember  életfeladatát.  »Aki 
műveli  földét,  jóllakik  eledellel,  de  hiúságok  után 
jár  a balgaszívű.«  (12.  11.).  »A  rest  ember  mezejé- 
nél elmentem  és  a balgának  szőleje  mellett ; íme 
mindenütt  fölverte  a tövis,  színét  elfedte  a gaz,  kőke- 
rítése pedig  düledezett.  Ezt  láttam,  szívemre  vettem, 
ezt  néztem  és  tanulságot  vettem  belőle.  Egy  kis  álom, 
egy  kis  szunnyadás,  egy  kis  kézösszekulcsolás  az 
alvásra.  így  jön  el,  mint  az  útonálló  a te  szegénységed 
és  a nyomorod,  mint  a pajzsos  férfi«  (24.  30—34.).  De 


Á mukká. 


83 


nemcsak  a férfiú  dísze  a munka,  koronája  az  a nőnek 
is*  Az  és  esz  chájílt , a derék  nőt  dicsőítő  dal,  mely 
a Példabeszédek  könyvét  méltó  módon  befejezi,  azt 
énekli  róla : Keres  gyapjat  és  lent  és  feldolgozza 
azt  kedvvel  kezével . . . Fölkel  éjjel,  eledelt  ad  szol- 
gálóinak . . . Karját  kinyújtja  a guzsaly  után  és  kezé- 
vel fogja  az  orsót . . . vigyáz  háza  népe  dolgára  és  a 
restségnek  kenyerét  nem  eszi.  (31.,  13.,  15.,  19.  és 
27.)  »Edes  az  álom  a munkásnak,  akár  sokat,  akár 
keveset  eszik«  mondja  a bölcs  Prédikátor  (5.,  11.), 
kiemelni  akarván  a munka  erkölcsi  értékét.  Még  a 
szegénynek  adott  alamizsna  is  munkát  jelent  a sze- 
gény számára.  A mező  szélét  arassa  le  maga  a szegény, 
a szol  ^böngészést  végezze  el  maga  a szűkölködő,  a 
gyümölcsfán  az  utószedést  tartsa  maga  a nyomorgó, 
hogy  munkához  szokjék.  (III.  M.  19.,  9.,  10.  és  V. 
M.  24.,  19—22.)  / 

Ha  a Szentírás  így  értékeli  a munkát,  termé- 
szetes, hogy  a hagyományos  irodalom  sem  fog  mögötte 
maradni.  Csakugyan*  lépten-nyomon  rábukkanunk  a 
talmudban  és  midrásban  kijelentésekre,  melyek 
mutatják,  miként  gondolkodnak  róla  a bölcsek,  a nép 
hivatott  és  ünnepelt  vezérei,  kik  nagyrészt  maguk  is 
munkások  voltak,  kik  arcuk  verejtékével  keresték  meg 
mindennapi  kenyerüket.  Mert  számosán  a talmud 
ünnepelt  nagyságai  között,  kiket  bálványoztak  a zsidók 
és  a kikre  mint  szellemi  vezérekre  tekintettek,  egy- 
szerű munkások  vagy  kézművesek  voltak.  Míg  Aris - 
tozeles  nem  tartotta  szabad  férfiúhoz  méltónak  a 
munkát,  és  Plató  nem  tartotta  helyesnek,  hogy  a 
köztársaság  a kézművesnek  polgárjogot  adjon,  addig 

a* 

a palesztinai  főiskolákon  és  törvényszékeken  a bölcse- 
ség  korifeusai  között,  a nép  nagyjai  között,  akik 
tanítottak  és  döntöttek,  sokan  kezük  munkája  után 
éltek.  A műhelyből,  melyben  kalapácsot  forgatott  és 
az  erdőből,  ahol  fát  vágott,  ment  az  ünnepelt  mester, 
hogy  ezren  hallgassák  áhítattal  szavát.  Az  a férfiú, 
ki  vagy  harminc  évvel  a rendes  időszámítás  előtt  egy 
áttérni  akaró  pogánynak  kijelentette,  hogy  a vallás 
lényege  az  : Miről,  nem  akarod,  hogy  véled  tegyék,  azt 
ne  tedd  másoknak  — favágó  volt,  mert  ez  volt  Hittel 
mestersége.  J őzsua  ben  Chananja,  ki  Hadrian  csá- 
szárral volt  érintkezésben,  ki  a zsidó  vallási  törvény 
egyik  elsőrendű  tekintélye,  szénégető  és  szegkovács 
volt.  Es  a talmud  nagyjai  között  érckovácsok,  saru- 
készítők, sütőmesterek,  szabók,  tímárok  és  teherhordók 
szerepelnek,  kiknek  törvénymagyarázata  döntő  értéket 
nyert  és  kiknek  erkölcstanát  megőrizte  az  agada. 

»Szeresd  a munkát  és  gyűlöld  az  úrhatnámságot« 
volt  Sémája  és  Abtálion,  Hillel  tanítóinak  jelszava. 
(Abóth  I.  10.)  »Aldás  csak  a kéz  munkáján  van« 
mondja  r.  Meir  (Tos.  15i9).  A jeruzsálemi  Edó  Kedósó, 
szent  gyülekezet,  azzal  vált  híressé,  hogy  a napot 
három  részre  osztotta.  A nap  egy  harmadát  tórata- 
nulmánvozással,  egy  harmadát  imával,  egy  harmadát 
munkával  töltötte.  Télen  tanultak,  nyáron  pedig  a 
mezőn  dolgoztak.  Nevükben  tradálja  I.  Júda:  Tanulj 
kézművességet  a tóra  mellett.  (Jer.  Maasz.  S.  C.  2 
végén  53  d.  és  Koh.  r.  9.  9-hez.)  Ha  naponként  két 
törvénytételt  tanulsz  reggel  és  kettőt  este,  egész  nap 
pedig  dolgozol,  olybá  számítódik  néked,  mintha  az 
egész  tórát  teljesítetted  volna,  mondja  Józsua  b.  Cha- 

nanja,  az  ünnepelt  tanító,  ki  egy  mesével  nyugtatta 
meg  egyszer  a római  uralom  ellen  felkelő  zsidó  népet 
és  kit  bálványozásig  szerettek.  (Mechilta  16. 4 re.  47  b.) 
» Amely  időben  dolgozol,  megmenekülsz  a haláltól,  de 
ha  tétlen  vagy,  bizony  halált  érdemelnék,  Akiba  mon- 
dása, ki  maga  is  nehéz  testi  munkát  végzett,  mielőtt 
ünnepelt  mesterré  lett  volna.  (Ab.  d.  r.  Nátán  ed. 
Schechter  I.  r.  11.  §.)  Szeresd  a munkát  és  ne  gyűlöld 
azt,  mert  amint  a tórát  Isten  a szövetségben  adta, 
akként  a munkát  is  a szövetségben  adta.  (U.  o.)  Csak  a 
tétlenség  öli  meg  az  embert,  mondja  hasonló  szellemben 
Jósze  b.  Cháláfta.  (U.  o.  I.  r.  11.  §.)  Aki  nem  dolgozik 
a hét  alatt,  annak  majd  szombaton  kell  dolgoznia,  tét- 
lenség nyomorra  visz,  nyomor  bűnbe  kerget  és  a mun- 
kától iszonyodó  mint  fogoly  szombaton  is  kénytelen 
lesz  dolgozni,  tanítja  Meir.  (U.  o.  II.  r.  21.  §.) 

Vallási  törvény  a munka,  oly  vallási  törvény, 
mint  a szombat  megünneplése.  Ezért  mondja  r.  Eliezer : 
Nagy  dolog  a munka,  ahogy  Isten  meghagyta  Izrael- 
nek a szombat  megtartását,  úgy  meghagyta  neki  a 
hatnapi  munkát  is,  mert  a Szentírás  előírja:  Hat 
napon  át  dolgozzál  és  végezd  minden  munkádat,  de  a 
hetedik  nap  szombatja  az  Örökkévalónak  a te  Istened- 
nek. (Ab.  d.  r.  N.  II.  r.  21.  §.)  Rabbi  Júda  hanászi 
következőképen  dicsőíti  a munkát : Nagy  dolog  a 
munka,  mert  aki  nem  dolgozik,  arról  sugdosnak 
az  emberek  és  azt  rebesgetik : Ugyan  miből  él  ez 
az  ember?  Úgy  mint  a férj  nélküli  asszony,  ki  fel- 
cicomázva  az  utcán  jár,  szó  tárgyát  képezi  az  embe- 
rek között  és  suttogva  beszélnek  róla.  (U.  o.)  Ádámot 
is  kitanította  Isten  a mun^a  értékére  a paradicsom* 


86 


ETIKA  A TALMUBBAN. 


bán.  Nem  élvezhette  előbb  a paradicsom  gyümölcseit, 
míg  nem  dolgozott  értük.  (I.  M.  2.  15.)  Mert  előbb 
kapja  a parancsolatot,  hogy  megművelje  a kertet  és 
megőrizze,  és  csak  azután  engedi  meg  neki  Isten  a 
paradicsom  fái  gyümölcsének  élvezetét,  így  prédikál 
Simon  b.  Elázár.  (Ab.  di  r.  N.  I.  r.  11.  §.)  Áldás  a 
munka  és  nem  átok,  ezt  példázza  gyönyörűen  az 
agada  nagymestere  Józsua  b.  Lévi,  kit  a néplegenda 
dicskörrel  vett  körül  azt  regélve  róla,  hogy  a 
paradicsomot  és  általán  a túlvilágot  elevenen  megjárta 
és  a halál  angyalának  kezéből  is  ki  tudta  csavarni 
a kardot.  Azt  mondja  egy  ízben:  Midőn  Isten  így 
szólott  Ádámnak : »Átkozott  legyen  a föld  miattad. 
Tövisét  és  bogáncsot  teremjen  tenéked«  (I.  M.  3.  18.): 
elöntötték  szemét  a könnyek  és  eképpen  kiáltott  fel : 
Uram  Istenem,  világ  teremtője!  Yajjon  szamarammal 
egyem-e  egy  jászolból?  De  midőn  e szavakat  hallotta: 
Arcod  verejtékével  egyed  a te  kenyeredet  (u.  o.  19.  v.), 
lecsillapodott  és  földerült.  (Peszáchim  118a  és  Gren. 
r.  20.  §.  végén.) 

Isten  csak  végzett  munka  után  nyilatkozott  meg 
Izraelnek,  mondja  B.  Tarfon.  Csak  a szentély  befeje- 
zése után,  melyen  annyi  szorgalmas  kéz  dolgozott  Izrael- 
ben, melynek  létrejöttén  férfiak  és  asszonyok  dolgos  keze 
munkálkodott,  jelent  meg  a Seehina : Isten  dicsfénye 
Izraelben.  (Ab.  d.  r.  Nátán  I.  r.  11.  §.)  Azért  senkise 
maradjon  tétlenségben.  Keressen  kiki  magának  mun- 
kát udvara  telkén  vagy  mezején,  tanítja  Juda  ben 
Bathyra.  (U.  o.)  Nagyobb  jutalom  vár  a munkásra 
mint  az  istenfélőre,  mert  az  istenfélőről  azt  mondja 
a zsoltáros  : Boldog  az  istenfélő  férfiú,  (Zs.  112,  1.) 

de  arról,  ki  keze  munkája  révén  megél,  azt  mondja 
a jámbor  zsoltáros : Ha  kezed  munkáját  élvezed, 
boldog  vagy  és  jó  dolgod  vagyon.  (Zs.  128.  3.)  A dupla 
kifejezés  a boldogság  megjelölésére  azt  tanítja,  hogy 
boldog  a munkás  a földön  és  jó  dolga  vagyon  a túl- 
világon, míg  az  istenfélőnél  nincs  utalás  a túlvilági 
jutalomra.  (Ckija  b.  Ami  tanítása.  Berackot  8a.) 
A híres  Simon  b.  Jocháj,  ki  a rómaiak  üldözése 
elől  éveken  át  barlangban  élt  fiával,  ki  csodatevő 
hírében  is  állott,  büszkén  ül  kosarán,  amelyben 
terhet  szokott  vinni,  a tanházban,  és  így  kimagas- 
lik társai  közt.  Nagy  dolog  a munka,  mert  magasra 
emeli  az  embert,  mondja  evvel  kapcsolatosan  (Nedá- 
rim  49.  b.).  Jobban  jár  az,  ki  dolgozik  és  a sajátjá- 
ból gyakorol  jótéteményeket,  mint  az,  ki  rabol  és 
zsarol  és  mások  pénzéből  gyakorol  jótéteményeket 
csupán  azért,  hogy  nemes  jótevőnek  lássák.  Jobb  ha 
valakinek  kis  gazdasága  van,  ezt  trágyázza  és  megmű- 
veli és  abból  eltartja  magát,  mintha  mások  gazdasá- 
gát bérli  csupán  azért,  hogy  földbirtokosnak  nézzék. 
(R.  Izsák  mondása  Lev.  r.  C.  3.  és  Koh.  r.  4.  6-hoz.) 
Rabba  mondja  a mechuzai  földmunkásokról,  hogy 
betegek  voltak,  ha  nem  dolgozhattak.  (B.  Mec.  77a.) 

Semmiféle  munka  nem  alacsonyít  le.  Sőt  ellen- 
kezőleg, a munka  nemesít.  Még  pogányhoz  is  szegőd- 
jék az  ember  munkásnak,  hogy  ne  szoruljon  rá 
halandó  támogatására,  Ráb  mondja  rabbi  Kahanának : 
Nyúzd  le  az  esett  állat  bőrét  az  utcán  és  vedd  el 
érte  béredet,  de  ne  mondjad:  kóhanita  vagyok,  nagy 
férfiú  vagyok,  nem  méltó  hozzám  az  ilyen  munka 
(B.  Batra  liOa  és  többször).  Szálló  ige  lett  e mondás 

apáinknál.  A munkás  lelkiismeretesen  dolgozzék,  ne 
pocsékolja  gazdája  idejét.  Még  az  imádságát  is  rövi- 
debben végezheti,  hogy  ne  rabolja  el  gazdája  idejét. 
Egy  ízben  r.  Jóchanan  egy  városkában  a tanítót 
mély  álomba  merülve  találta.  Megtudta  róla,  hogy 
magánáhitatból  böjtöt  tartott.  Megdorgálta  őt  és  így 
szólt  hozzá : Ha  emberhez  szegődnél  munkásnak,  nem 
volna  szabad  bőjtölnöd,  mert  megkárosítod  munka- 
adódat, annál  kevésbé  bőjtölhetsz  munkádnál,  melyet 
Istennek  végzel.  (J.  Demáj  265.) 

De  a munkaadó  se  legyen  méltánytalan  munká- 
sával szemben.  A tóra  előírja,  hogy  a béres  munka- 
díját még  aznap  fizesse  ki  a munkaadó,  »hogy  ne 
kiáltson  miattad  az  Örökkévalóhoz,  és  vétek  volna 
rajtad. « (V.  M.  24.,  14.  és  15.) 

Mezőben  és  szőlőben  dolgozó  munkás  kedve 

szerint  ehetik  a szőlőből  és  a leszedett  termésből. 
(Y.  M.  25.,  26.  B.  Mec.  87 a,  b.)  Ne  egyél  fehér 

kenyeret,  mikor  neki  feketét  adnál,  nem  ihatol 

ó bort  mikor  neki  fiatalt  adnál,  nem  alhatol  puha 
ágyon,  mikor  neki  kemény  fekvőhelyet  készítenék 
(Kiddusin  20a).  Még  a szigorúan  vett  jogosság  elle- 
nére is  méltányossággal  kell  viseltetned  munkásoddal 
szemben.  Rába  b.  Cháma  munkásokat  bérelt,  kiknek 
egy  hordó  bort  kellett  volna  számára  elhozni.  De 

útközben  rosszul  jártak,  a hordó  leesett  és  a bor 
kifolyt.  Rába  kárpótlásául  elvette  felső  ruháikat. 
A pörük  Aha  bíró  elé  került.  Ez  így  szólt  tudós 
barátjához:  Add  nekk  vissza  kabátjaikat  Jog-e  ez? 
kérdé  Rába.  — Igen,  válaszolt  a bíró,  mert  az  van 
írva  a szentírásban : » Járj  a jóknak  útján.*  A mun- 

kások  azonban  elégedetlenek  voltak  az  ítélettel,  sírtak 
és  jajgattak:  Szegény  emberek  vagyunk,  most  egész 
nap  dolgoztunk  és  nincs  ennivalónk.  — Add  nekik 
napibérüket ! folytatta  a bíró.  — Ez  az  ítélet  sem  jogos ! 
mondá  Rába.  — Minden  bizonnyal,  fejezte  be  a bíró, 
mert  az  idézett  vers  azt  mondja  tovább : »Menj  az 
igazak  útján.«  (Jalkut  Misié  932.  Példab.  2.  20-hoz.) 

Még  az  oktalan  állatban  is  becsülendő  az, 
hogy  munkát  végez.  » Jöjj  és  lásd,  mily  becses  a 
munka  az  előtt,  kinek  szavára  támadt  a világ. 
A baromért,  mely  munkát  végez,  a tolvaj  ötszörösét 
fizet  büntetésül,  a juhért  azonban,  mely  tétlen  és  nem 
dolgozik,  csak  négyszerest  fizet  büntetésül  a tolvaj. « 
(Mech.  Ex.  21.  37-hez  88&.  B.  Kam.  79&.) 

Kötelessége  volt  az  atyáknak  gyermekeiket  kéz- 
művességre tanítani.  (Tos.  Kidd.  336.,  Kidd.  29 a.) 
Ki  fiát  nem  tanítja  kézművességre,  az  mintegy  rab- 
lásra tanítja,  mondja  r.  Júda  b.  Illái.  (Tos.  Kiddus. 
I.  11.  Kiddusin  29a.)  Izmáéi  iskolájában  tanították: 
^Válaszd  az  életet !«  (V.  M.  30.,  19.)  Ez  intésben 
rejlik  a parancsolat,  hogy  mindenki  tanuljon  valamely 
mesterséget  életfenntartásának  alapjául.  (Jer.  Pea 
15 c,  j.  Kidd.  61a.)  Minden  úton-módon  megkeresheti 
az  ember  megélhetését.  Üdv  annak,  kit  szülei  tisztes 
kézimunkára  tanítottak,  jaj  annak,  kit  szülei  nem  tisz- 
tes kézimunkára  tanítottak,  (Jer.  Kidd.  végén)  mondja 
Meir  rabbi.  Minden  kézimunka  — mondja  ugyancsak 
r.  Meir  — vezethet  szegénységre  vagy  gazdagságra. 
Az  ember  érdeme  állapítja  meg  sorsát;  azért  tanítsa 
az  ember  gyermekét  tiszta,  habár  alacsony  kézműves- 
ségre és  imádkozzék  Istenhez,  kinek  kezétől  függ  a 

gazdagság  és  vagyon.  (Jer.  Kidd.  82 i.)  K.  Gamliel 
mondja : Ki  kézművességet  tud,  hasonlatos  egy  szőlő- 
kerthez, melynek  kerítése  van  és  kerthez,  mely  körül- 
határoltatott.  Barom  és  vad  nem  mehet  bele,  hogy 
azt  lelegelje  vagy  letapossa,  járókelők  meg  nem  ehetik 
idő  előtt  gyümölcsét,  és  nem  látható,  ami  benne 
van.  Ki  nem  tud  kézművességet,  hasonlatos  a kerítés 
nélküli  szőlőhöz,  melyet  letaposhat  vad  és  barom, 
melyet  kifosztanak  járókelők.  (Tos.  Kidd.  336.)  Ne 
tanítsa  az  ember  fiát  oly  mesterségre,  mely  eltérítheti  az 
egyenes  útról.  Aba  Grorion  mondja : Ne  tanítsa  az  ember 
fiát  szamárhajtsár,  tevehajtó,  hajós,  pásztor  vagy  kufár 
mesterségére,  mert  mesterségük  könnyen  lesz  zsivány  mes- 
terség. (Kidd.  8 2a.)  Jósze  b.  Chanina  mondja:  Nincs 
megvetettebb  mesterség  a világon  a pásztorénál,  ki  egész 
életén  át  jár  botjával  és  pásztortarisznyájával,  és  Dávid 
mégis  pásztornak  nevezte  Istent...  (Soch.  Tob.  23.,  2.) 
Apáról  fiúra  száll  sok  mesterség  és  sokan  dicsekednek 
avval,  hogy  hűségesen  kitartottak  atyjuk  mestersége 
mellett.  Minden  céhnek  megvolt  a régi  Jeruzsálem- 
ben a maga  külön  bazárja.  Sőt  még  egyes  zsinagógák- 
ban is  a céhbeliek  együtt  ültek.  így  a nagy  alexand- 
riai bazilikában  külön-külön  ültek,  hogy  az  érkező 
idegen  mesterember  rögtön  megtalálja  embereit  és 
megélhetését.  (Jer.  Szűk.  V.  1.)  Oly  fontos  a kézmű- 
ves számára  a munka  és  oly  szent  előtte,  hogy  nem 
köteles  a közelében  elmenő  bölcs  előtt  felállni  és 
munkáját  megszakítani.  (Kidd.  33a.) 

A munkában  látják  a bölcsek  a kapcsot,  mely 
összeköti  a nemzedékeket,  a múltat  a jövővel.  Had- 
rianus császárnak  ily  értelemben  válaszol  egy  aggas- 

tyán,  ki  fügefát  ültet.  Öreg  ember  vagy  már,  szólt 
hozzá  a császár,  másokért  vesződök  Ha  vesződtél  ifjú- 
korodban, miért  kínlódol  öreg  korodban  is  ? — Szoká- 
somhoz híven  dolgoztam  fiatalon  és  dolgozom  most, 
válaszolt  az  öreg,  ha  megérdemlem,  talán  megérem 
még,  hogy  a fa  gyümölcsöket  érlel  számomra.  De  ha 
nem  élem  meg,  fiaim  bizonyára  élvezik  munkám  gyü- 
mölcseit. Amint  apáim  dolgoztak  értem,  úgy  dolgozom 
én  fiaimért.  (Lev.  r.  25.) 

Megkapó  részlet  az  Ábrahám  vándorlásait  tárgyazó 
hagyományos  elbeszélésben  (Bér.  r.  39.)  a munka  sze- 
retetét  és  megbecsülését  tanító  kis  közlés : Rabbi  Lévi 
mondá,  midőn  Ábrahám  vándorlásai  közben  Aram 
Saharáimban  és  Aram  Náchorban  járt,  látta  a lakos- 
ságot, amint  ettek,  ittak  és  mulatoztak  és  szólott : Oh 
vajha  ne  lenne  sorsom  hozzáfűzve  ehhez  az  országhoz ! 
Mikor  pedig  elérkezett  Tyrus  lépcsőzetes  terrászaihoz 
és  látta  a lakosokat,  mint  foglalkoznak  ásás  idején 
ásással,  kapálás  idején  kapálással,  gyomlálás  idején 
gyomlálással,  szólott:  Vajha  hozzá  lenne  sorsom  fűzve 
ehhez  az  országhoz!  Rabbi  Jirmi ja  mondá : Becsesebb 
a munka,  mint  az  ősök  érdeme.  (Bér.  r.  74.) 

Legelső  válasza  volt  Izraelnek  Isten  hívására: 

Náásze.  (II.  M.  19.  8 ) Tettekben  akarjuk  tanúsítani 

engedelmességünket.  Ebben  is  a munka,  a cselekvés  elve 
/ 

rejlik.  Es  e szócskának  felel  meg  hagyományos  irodal- 
mának szelleme,  mely  állhatatosan  dicsőíti  a testi 
munkát.  • Avódó , e héber  szó,  aminek  eredeti  értelme  : 
nehéz  munka,  istentiszteletet  is  jelent,  istentiszteletet 
és  testi  munkát.  A két  fogalom  őseink  szellemében  egy- 
mással találkozik. 


IV. 

ADÁS-VEVÉS,  KERESKEDELEM. 

»NeMj  Káppájim«  a tiszta  Tcezü  embert  nevezi 
meg  első  helyen  a zsoltáros;  ki  méltó  arra,  hogy  Isten 
hegyére  felmenjen  és  álljon  szentséges  helyén  (71.,  24.,  3.), 
kinek  kezéhez  nem  tapad  jogtalanság,  ki  adás-vevésé- 
hen  becsületes  mindvégig.  A biblia  kevés  számú  rövid, 
de  annál  világosabban  hangzó  törvényben  inti  Izraelt 
a becsületes  kereskedelemre.  Kevés  volt  eredetileg  a 
kereskedő  Izraelben,  földműves  nép  volt  az  a biblia 
korában.  Talán  ezért  a kevés  bibliai  törvény.  De  ezek 
oly  határozottan  jelölik  ki  az  erkölcsi  irányt  és  oly 
világosak,  sokatmondók,  hogy  a hagyományos  iroda- 
lomnak könnyű  volt  a lassan  fejlődő  kereskedelmi 
élet  számára  megtalálni  bennük  a helyes  irányítást. 

»Ne  cselekedjetek  jogsértést  az  ítéletben,  se  a 
bosszmértékben,  a súlymértékben  és  az  űrmértékben. 
Igaz  mérlegserpenyő,  igaz  súlykő,  igaz  mérce  és  igaz 
itce  legyen  nálatok.  Én  vagyok  az  Örökkévaló  a ti 
Istenetek,  ki  kihoztalak  titeket  Egyiptom  földjéről. « 
(III.  M.  19.,  35.,  36.)  E jelentős  szavakkal  fejezi  be 
az  írás  a szentségtörvények  fenséges  sorozatát, 
mely  fáklya  gyanánt  bevilágított  a sivár  pogány 
erkölcstelenség  sötétjébe.  »Ne  legyen  a te  tüsződben 
kétféle  súlykő,  nagyobb  és  kisebb.  Ne  legyen  a te 

házadban  kétféle  véka,  nagyobb  és  kisebb.  Teljes  és 
igaz  8Úlyköved  legyen  néked,  teljes  és  igaz  vékád 
legyen  néked,  hogy  hosszú  ideig  élj  a földön,  melyet 
az  Örökkévaló  a te  Istened  ád  neked.«  (V.  M.  25., 
13 — 15.)  Azon  tanításban  talál  e törvény  kiegészítést, 
mely  szerint  még  a házban  sem  szabad  tartani  oly 
mérleget,  mely  csalárdságra  vezethetne.  » Tiszta  lehe- 
tek-e bűnös  mérleggel  és  csalárd  súllyal  tüszőmben « 
mondja  a próféta  hatalmas  szózatában,  melyben  a mispot 
igazság  és  cheszed  szeretet  és  hacnéá  lechesz  tiszta 
erkölcsösség  gyakorlását  tűzi  ki  a vallásos  ember  elé 
főkötelesség  és  életcél  gyanánt.  (Micha  6.,  11.) 

»A  csalárd  súlykő  utálatos  az  Örökkévaló  előtt, 
de  az  igaz  mérték  kedves  neki.«  (Példab.  11.,  1.) 
»Kétféle  súlykő,  kétféle  véka  — utálatos  az  Örökké- 
való előtt  mindkettőd  (U.  o.  20.,  10.)  »Utálatos  az 
Örökkévaló  előtt  kétféle  súly  és  a csalárdság  mérlege 
nem  jó.«  (U.  o.  20.,  23.)  Ezeket  tanítja  a bölcs  a 
Példabeszédek  gyöngyei  közt.  »Ha  eladsz  valami  eladni- 
valót  a te  felebarátodnak,  vagy  vásárolsz  valamit  a 
te  felebarátodtól,  egymást  az  árral  meg  ne  tévesszé- 
tek.«  (III.  M.  25.,  14.)  Egymást  meg  ne  tévesszétek, 
hanem  félj  a te  Istenedtől,  mert  én  vagyok  az  Örök- 
kévaló a ti  Istenetek.  (U.  o.  17.  v.)  Egyszerű  és  vilá- 
gos szavai  a tórának,  melyek  hathatósan  megalapozzák 
az  emberek  adás-vevési  viszonylatait  szabályozó  törvé- 
nyeket. 

Ezen  törvények  igazi  szelleme  jellemzi  a hagyo- 
mányos irodalom  felfogását  a kereskedői  becsületről 
és  tisztességről.  ^Legyen  felebarátod  vagyona  oly 
drága  előtted  mint  a magadé. « (Abóth  2.,  12.)  Vezér- 

elve  a talmudnak.  »Ha  a helyeset  teszed  Isten  szeme 
előtt«  (II.  M.  15.,  26.)  az  írás  ezen  kitétele  r.  Elá- 
zár  szerint  az  adás-vevésre  vonatkozik,  amivel  azt 
akarja  az  írás  mondani,  hogy  az,  aki  becsületesen  jár 
el  adás-vevésben,  szeretetet  szerez  a teremtmények 
előtt  és  olybá  vétetik,  mintha  az  egész  tórát  tel- 
jesítette volna.  (Mechilt  XV.  26-hoz.)  Aki  a súly- 
mértékkel csal,  mondja  a legrégibb  tannaitikus  mid- 
rás,  bűnösnek,  Isten  előtt  gyűlöltnek,  megvetendőnek, 
átkozottnak  és  undoknak  neveztetik.  Öt  dolgot  okoz 
könnyelműségével : megfertőzi  a földet,  megszentségte- 
leníti  Isten  nevét,  okozza,  hogy  a Sechína  távozik  Izra- 
elből, kard  elé  veti  Izraelt  és  száműzetést  hoz  reá.  .. 
(Szifrá,  Kedósim  VlLL.)  A kérdések  közül,  mikkel  a 
hazatérő  lelket  fogadják  a túlvilágon  az  isteni  ítélőszék 
előtt  az  első:  Vájjon  becsülettel  kereskedtél-e  a földön, 
így  tanít  Rába.  (Sab.  31a.)  Az  igaz  ember  ideálját 
adja  a talmud  fölfogása  szerint  a XV.  zsoltár.  Annak 
egyik  versét  »Igazat  beszél  szívében, « (15.,  2.)  rabbi 
Száfrára  vonatkoztatja,  kiről  a régi  hagyomány  a követ- 
kezőt beszéli : Egy  ízben  eladni  vitt  valamit  a vásárra. 
Egy  pogány  odament  hozzá,  hogy  a holmit  meg- 
vegye. A rabbi  történetesen  a Sémát  mondta  épen  kellő 
áhitattal.  A pogány  a holmiérért  egy  bizonyos  összeget 
ajánlott  fel.  Az  imájába  merült  rabbi  nem  válaszolt. 

A pogány  azt  gondolta,  hogy  Száfrá  kevesli  az  árt, 
mire  nagyobb  összeget  kínált.  Midőn  Száfrá  befejezte 
imáját,  a pogánynak  odaadta  a holmit  az  első  ízben 
kínált  összegért,  mert  ennyiért  akarta  elejétől  fogva  el- 
adni. (Makót  24 a,  Rási  a Seéltót  nevében.) 

Oly  cikkekkel,  melyek  feltétlenül  az  élet  fenntartá- 

sához  szükségesek,  nem  volt  szabad  a régi  Palesztiná- 
ban üzérkedni,  mint  pl.  liszttel  és  olajjal.  (B.  Kamma 
91  a)  Nem  volt  szabad  életfenntartáshoz  szükséges  cik- 
keket Palesztinából  kivinni,  mert  ez  által  drágaságot 
okoznak  otthon.  Csupán  a borkivitelt  engedi  meg  r. 
Jehuda  b.  Bathyra,  mert  ez  által  csökken  otthon  a 
könnyelműség.  (U.  o.  90a.)  Éhség  idején  csak  meghatá- 
rozott időre  való  elegendő  készletet  volt  szabad  besze- 
rezni ; ki  ilyenkor  fölhalmozza  a gabonát,  uzsorásokkal 
áll  egy  sorban.  (TJ.  o.  906.)  Áruhalmozás  az  árak  mes- 
terséges felcsigázása  céljából  szigorúan  tilos.  (U.  o.) 
Sámuel  amórának  az  atyja  a gabonáját  rögtön  eladta 
a szérűről,  nehogy  visszatartása  által  az  ára  emelked- 
jék. A fia  azonban  a gabonáját  csak  később  adta  el, 
de  a csépléskori  régibb  áron.  Mégis  jobban  dicsérték 
a bölcsek  az  atya  eljárását,  mint  a fiúét.  Mert  ha  az 
ár  egyszer  fölmegy,  akkor  nem  száll  alá  olyan  könnyen, 
és  ha  Sámuel  jószívűségből  a régi  áron  adta  is  el  a 
búzáját,  visszatartása  által  mégis  hozzájárult  az  ár 
emelkedéséhez.  (U.  o.)  Általános  szabály  volt,  hogy 
ha  a piaci  ár  nem  sokkal  magasabb,  akkor  az  eladó  a 
beszerzési  költségén  túl  legföllebb  egy  hatod  nyereség- 
gel elégedjék  meg.  (Bába  B.  90a.)  Közvetítő  nélkül 
maga  a termelő  adja  el  áruját.  (U.  o.)  Vitás  kérdés, 
vájjon  szabad-e  az  eladónak  a piaci  áron  alul  eladni  ? 
Némelyek  tiltják,  mert  a többi  eladó  károsodik,  néme- 
lyek pedig  megengedik,  mert  csökken  az  ár  általa. 
(B.  Mec.  60a.) 

Az  eladó  jótáll  az  áru  ama  hibáiért,  melyekről 
a vevő  a vételkor  nem  szerzett  tudomást,  még  akkor 
is,  ha  a hibák  csak  évek  múltán  derülnének  ki. 

Kivétetnek  az  olyan  hibák,  melyek  annyira  szembe- 
ötlők, hogy  a vevő  a vételkor  rögtön  meglátja.  (Ketubot 
576)  Mihelyt  a vevő  a hibát  észreveszi,  nem  veheti 
többé  használatba  a holmit,  mert  különben  úgy  vehető, 
hogy  belenyugszik  és  a hibákkal  nem  törődik.  (U.  o.) 

Ha  valaki  oly  adás-vevési  ügyletet  zár  le,  mely 
szerint  túlfizetés  esetén  nem  szavatol  a túlfizetésért,  a 
túlfizető  mégis  visszakövetelheti  a túlfizetett  összeget. 
(Jer.  B.  Mec.  IV.  9 d.)  A biblia  parancsa:  Ne  tévesz- 
szétek  meg  egymást  (III.  M.  25.  14),  Onóó  vagy  Ho- 
nóó  név  alatt  tárgyaltatik  a talmudban.  Ez  a szó  káro- 
sítást, sérelmet  jelent  szószeri nt,  megfelel  a laesio  enor- 
mis  római  jogi  fogalmának,  határ  megállapítása  azon- 
ban hasonlíthatatlanul  szigorúbb,  mint  a romai  jogban, 
vagy  a modern  törvényekben ; ilyen  károsítás  esetében  az 
ügylet  semmis.  Nem  szabad  — mondja  a misna  — egyik 
mező  új  termését  a másik  mezőével  összevegyíteni,  nem 
szabad  új  gabonát- régivel  keverni  (az  eladónak).  Erős 
bort  lehet  gyöngébbel  vegyíteni,  mert  meglágyítja.  Nem 
szabad  a bor  seprűjét  beléje  vegyíteni,  de  külön  elad- 
hatja neki  a seprűjét.  Ha  valakinek  bora  vízzel  vegyült, 
noha  a bornak  vízzel  vegyítése  ivás  előtt  az  ó-korban 
bevett  szokás  volt,  nem  adhatja  el  nyílt  üzletben,  hacsak 
meg  nem  mondja  világosan,  (hogy  a bor  vegyített). 
Viszontelárusítónak  azonban  még  ez  esetben  sem 
adhatja  el,  mert  az  esetleg  visszaél  vele.  (B.  Mec.  IV.  11.) 
Nem  szabad  — az  egyik  nézet  szerint  — dió-  és  gyü- 
mölcskiosztás által  magához  édesgetni  a kereskedőnek  a 
gyermekeket,  hogy  nála  vásároljanak. (U.o.)  Nem  szabad 
a barom  szőrét  felfésülni,  hogy  kövérebbnek  lássák, 
vagy  bármely  más  módon  félrevezetni  a vevőt.  (B.  Mec. 

606.)  Még  hamis  reményt  sem  szabad  kelteni  a piacon 
megjelent  kereskedőnél  azáltal,  hogy  kérdezik  tőle : 
Hogy  adod  árudat  ? ha  nincs  szándéka  vásárolni.  K. 
Júda  szerint  még  az  áru  megtekintése  is  tilos  ily  eset- 
ben. (B.  Mec.  IV.  10.)  Tilos  árut  úgy  elrendezni,  hogy 
a felső  rétegből  eltávolítják  a rosszabb  minőséget  s 
csupán  a java  marad  a vevő  szeme  előtt.  (B.  Mec. 
IV.  12.)  Zeira  vászonnal  kereskedett.  A vásár  előtt  meg- 
kérdezte Abáhútól,  mennyire  adhat  árujának  tetszetős 
külsőt,  anélkül  hogy  ámítást  követne  el.(J er.  B.  Mec.  9 d.) 
Ha  a vevőt  az  eladott  tárgy  rendes  árának  több  mint  egy 
hatod  részével  túlfizettették,  a vétel  semmis,  (Bab.  m. 
496.)  ha  pedig  az  eladó  az  érték  egy  ötödével  károsult, 
a vétel  szintén  semmis.  (Jer.  B.  Mec.  IV.  9 d.) 

Szigorúan  ítéli  meg  Isten  azt,  ki  felebarátját 
megcsalja,  a büntetést  Isten  sokszor  küldött  által  vé- 
gezteti — mondja  r.  Eleázár  b.  Pedász  — de  a felebará- 
todon elkövetett  csalást  maga  bünteti.  (B.  Mec.  586.) 
Abáhú  tanítja : Három  vétek  van  olyan,  mely  elől  az  is- 
teni trónus  előtt  levő  függöny  soha  sincs  leeresztve: 
(azaz  melyeket  Isten  minden  időben  közvetlenül  büntet) 
a csalás,  a rablás  és  a bálványimádás.  (U.  o.  59&.) 
Midőn  — így  meséli  Lévi,  a jeles  agadista  — minden 
lény  párosán  jelent  meg  Noénál,  hogy  a bárkába  vo- 
nuljon, a Hazugság  is  megjelent,  hogy  a bárkába 
bemehessen.  Akkor  így  szólt  hozzá  Noé:  Csak  úgy 
jöhetsz  be,  ha  valakit  párnak  hozol  magad  mellé. 
Kiment  a Hazugság  és  keresett  magához  való  párt. 
Találkozott  az  Elszegényedéssel  és  kérdezte  tőle : 
Akarsz-e  párom  lenni  ? — Mit  adsz  nekem  jutalmul  ? — 
Kötelezem  magam  arra,  hogy  mindent  átadok  neked, 

mit  szerezni  fogok.  Kikötötték  tehát  egymással,  hogy 
mindent,  amit  a Hazugság  szerez,  azt  magához  veszi 
az  Elszegényedés.  így  is  történt.  Midőn  azután  — az 
özönvíz  elmúltával  — elhagyták  a bárkát,  az  Elszegé- 
nyedés lassan-lassan  magához  vett  mindent,  amit  a Ha- 
zugság szerzett  volt.  Midőn  pedig  a Hazugság  számon- 
kérte  az  Elszegényedéstől  a szerzeményét,  ez  a megegye- 
zésre hivatkozott  és  a Hazugság  mit  sem  tudott  vá- 
laszolni. Innen  mondják:  Mit  a Hazugság  szerez,  az 
Elszegényedés  elveszi.  (Soch.  Tob.  Zsolt.  7.  15-re.  Jal- 
kut  II.  638.)  Ugyancsak  Lévi  mondja,  hogy  a hazug 
és  csalárd  mérlegről  szóló  törvény  tőszomszédságában 
szól  a Szentírás  Amálékről,  Izrael  ősi  ellenségéről,  (V.  M. 
25.  13.)  jelképezni  akarván  vele,  hogy  a nem  becsületes 
kereskedelem  az  idegen  uralom  ellenséges  beavatkozását 
vonja  maga  után.  (Rut.  r.  I.  elején,  stb.)  Az  áldásos 
cselekedetek  magukban  rejtik  az  áldást,  az  átkos  csele- 
kedetek pedig  az  átkot.  Ha  becsületes  vagy  adás-vevé- 
sedben,  lesz  mivel  kereskedned,  de  hogyha  hamis  mér- 
leget használsz,  bizony  nem  lesz.  (Lev.  r.  15 f.  végén.) 
Három  napig  lebeg  a lélek  a holttest  fölött  és  azt 
gondolja,  hogy  visszatérhet  beléje;  midőn  azonban 
látja,  hogy  arca  fénye  elhomályosult,  elhagyja  a 
testet  és  elvonul.  Három  nap  után  a felhasadt  test 
ráönti  tartalmát  a holttest  arcára,  mintha  azt  akarná 
mondani:  Nesze,  itt  van,  amit  rablással  és  csalással  sze- 
reztél és  belém  gyömöszöltél.  (J.  Moed.  Katan  826.) 

Számos  intézkedés  fűződik  a mérleghez  és  a súly- 
kőhöz. Csalás,  mit  elkövetnek  hamis  mértékkel  és  súly- 
lyal,  nagyobb  bűn,  mint  a tulajdonképpeni  rablás, 
mert  az  elrablóit  dolgot  vissza  lehet  adni  tulajdono- 

sának  és  így  jóvá  tehető  a hiba.  Hamis  mérlegnél  ez 
nem  lehetséges,  hiszen  az  elkövetett  csalás  számos  embert 
károsított  és  lehetetlen  megállapítani,  kit  károsított 
meg  és  mennyire  rúg  a csalás  összege.  (B.  Batra  88b 
és  köv.  old.)  Sőt  súlyosabb  e bűn,  mint  a szemérme- 
tesség  ellen  elkövetett  bűn,  mert  ez  a bűnbánat  útján 
nyerhet  engesztelést,  míg  az,  melyet  az  egész  világgal 
szemben  követett  el,  semmiképpen  sem  tehető  jóvá. 
(U.  o.)  Vigyázni  kell  a mérleg  pontosságára;  folya- 
déknál a súlynak  egy  századrészét,  száraz  dolognál  egy 
négyszázadrészét  kell  ráadásképpen  adni.  (B.  Batra 
885.)  A mérleget  oly  helyen  kell  felfüggeszteni, 
hol  a serpenyők  szabadon  lenghessenek.  A mérleg 
nyelvének  kellő  távolságban  kell  állnia  a mérleg  villá- 
jától, a serpenyőknek  egyenlő  magasságban  kell  lelóg- 
niok  a mérleg  rúdjától.  (B.  Batra  29 a.  Maim.  Hilch. 
Genévó  VIII.  8 — 12.)  Nem  szabad  a súly  köveket  só  köze- 
lében tartani,  elvesztik  ugyanis  ezáltal  nehézségük  egy 
részét,  amikor  a só  a nedveket  elvonja.  (U.  o.  895.) 
Az  űrmértéket  tisztítsa  kétszer  hetenként  a kalmár, 
a súlyokat  hetenként  egyszer,  a mérleget  magát  pedig 
minden  használat  után.  (U.  o.  88a.)  Folyadék  méré- 
sénél elkerülendő  a nagyobb  habzás.  Abba  Saul  b.  Bot- 
nisz  gyűjtött  300  kancsó  bort  a mértékek  habzásából, 
társai  pedig  háromszáz  kancsó  olajsöprűt  a mértékek 
maradékából.  Ezeket  átadták  a jeruzsálemi  szentély 
kincstárnokainak.  Ezek  pedig  mondták : Nem  vagytok 
erre  kötelezve.  Erre  azt  válaszolták : Mi  nem  akarjuk 
megtartani.  Amire  a kincstárosok  mondták : Mivelhogy 
oly  szigorúságot  tanusíttottok  magatokkal  szemben, 
szolgáljon  hát  közcélra.  (Béca  29«.)  — Zsírok 

mérésére  használatos  űrmérték  mindig  tisztítandó, 
mert  lerakodásuk  által  szűkülhet  a mérték  tér- 
fogata. (B.  Batra  89a.)  Súlyköveket  nem  szabad  vas- 
ból, ólomból  vagy  ércbql  készíteni,  hanem  kemény 
kőből  vagy  üvegből,  hogy  a rárakodó  rozsda  meg  ne 
marja  azokat. (B.  Batra  89&.)  Csak  felére  kisebbített  mér- 
téket lehet  használni  pl.  egész  szád,  fél  száá,  negyed 
száá;  egész  Mb , fél  káb,  negyed  káb.  (U.  o.)  Külön 
felügyelők  ügyeltek  a mérlegre,  a súlyokra  és  az  árakra. 
Agoranomoi , agoradémozioi  és  agoradáémioi  fontos  sze- 
repet játszanak  a piacon.  (Számos  helyen  a hagyo- 
mányos irodalomban.) 

A legnagyobb  világossággal  kiemeli  a törvény,  hogy 
a súly  és  mérleg  tisztasága  és  becsületessége  a pogánnyal 
szemben  is  a leglelkiismeretesebben  megóvandó,  mert 
Isten  legszigorúbb  büntetését  vonja  ennek  elhanyago- 
lása maga  után.  (B.  Kam.  113a.)  Tilos  a csalás  pogány- 
nyal szemben,  mert  ezt  mondja  az  írás : »Es  számoljon 
vevőjével*,  (III.  M.  25.,  50.)  amit  úgy  magyaráz  a 
hagyomány,  hogy : vevője  mellett,  annak  javára  és  arra 
is  utal,  hogy  a héber  szó  »Kaunéhu«  az  Alkotót, 
Istent  is  jelentheti.  Amidőn  az  ember  elád,  gondoljon 
Alkotójára,  azaz  legyen  az  ember  lelkiismeretes  vevőjé- 
vel szemben,  bárki  volna  is  az.  (B.  Kam.  113&,  j. 
B.  K.  IY.  3.  stb.)  Simon  b.  Setach  kenderrel  kereske- 
dett. 0 maga  vitte  a vásárra.  Tanítványait  bán- 
totta mesterük  vesződése,  ezért  egy  arabstól  teherhordó 
szamarat  vettek  neki.  Amint  átadták  neki,  értékes 
gyöngyöt  találtak  rajta.  Mester  — így  szóltak  — nem 
kell  többé  vesződnöd.  Nézd,  a szamáron  drágagyöngy 
van : — Tud-e  róla  az  arabs  — kérdé  tőlük  — kitől 

az  állatot  vettétek?  — Nem!  volt  a válasz.  Úgy  adjá- 
tok vissza  a gyöngyöt  neki.  A tanítványok  így  csele- 
kedtek. Az  arabs  pedig  felkiáltott : DicsértesséJc  a 
zsidók  Istene.  A pogány  felkiáltása : Dicsértessék  a 
zsidók  Istene,  felért  a mesternek  a világ  minden 
gyöngyével.  Kitől  tanulta  ezt  Simon  b.  Setach  ? Rabbi 
Ckaninától,  ki  azt  beszéli ; Régi  tanítóink  vásároltak 
egyszer  katonáktól  egy  mérő  búzát,  melynek  alján 
egy  zacskó  pénzre  bukkantak.  Visszavitték  azt  a kato- 
náknak, kik  felkiáltottak : Dicsértessék  a zsidók  Istene. 
(Jer.  Bab.  Mec.  II.  8c.) 

Aki  hamisan  mér  vagy  hamis  súllyal  ad  el  fele- 
barátjának, vagy  a pogánynak,  vét  a bibliai  törvény 
ellen.  (III.  M.  19.,  35.)  Egy  ízben  — így  beszéli  a 
Tanna  de-bé  Elijaüu  — elmondta  nekem  valaki,  hogy 
hamis  mérleggel  adott  el  nem-zsidónak  datolyát  és 
ennek  árán  olajat  vásárolt.  Azonban  a hordó  eltörött 
es  az  egész  olaj  kiömlött.  Akkor  így  szóltam  hozzá: 
Dicsértessék  a Mindenható,  ki  előtt  nincs  személyválo- 
gatás. Az  írás  azt  mondja:  Ne  nyomd  el  felebaráto- 
dat és  ne  rabolj.  (III.  M.  19.,  13.)  Felebarátod  (a  nem 
zsidó)  ugyanolyan  elbírálás  alá  esik,  mint  testvéred 
(a  zsidó).  (T.  debé  Elijahu  nevében  Jalkut  Cáv.504.  § 
végén.) 

Mindezen  törvényekre  mondja  a nagy  Jóchanan 
b.  Zákkái : jaj  nekem,  ha  tanítom  azokat ; jaj  nekem, 
ha  nem  tanítom!  Ha  tanítom,  tanulhatnak  belőlük 
a csalók ; ha  nem  tanítom,  mondhatják  a csalók : 
nem  tudják  a bölcsek,  hogy  mit  teszünk  mi.  Erre  azt 
kérdezték:  Tanította- e hát  azokat  avagy  nem? 
Sámuel  b.  Jicchák  mondta : Tanította,  kapcsol*- 

tosan  az  írás  szavával:  Egyenesek  az  Örökkévaló 
útjai,  az  egyenesek  járnak  azokon,  a gonoszok  pedig 
megbotlanak  rajtuk.  (Hós.  14.,  10.  B.  Batra  896.) 
Megható  a bölcs  mesternek  tépólődése,  mi  helyesebb  ? 
Hiszen  a célja  csak  az,  hogy  az  embereket  szigorú 
becsületességre  nevelje.  »Á  föníciainak  kezében  csalárd 
mérleg  vagyon«  mondja  a próféta.  El  lehetett  terjedve 
a jogtalan  előny  szerzésének  sokféle  módja  Tirus, 
Szidon  és  egyéb  nagy  kereskedő  városok  karaván  utjain  : 
de  a talmudi  mester  ki  akarja  azokat  a zsidó  nép 
köréből  zárni  a vallási  törvény,  az  istenfélelem  és  a 
lelkiismeret  hatalmával.  Tépelődése  is  csak  azt  mutatja, 
mennyire  fájdalmas  volna  neki,  ha  az  igaz  célt,  bár 
csak  túlbuzgósággal  is  elvétené.  Igen  érdekes  adat, 
nagyszabású  és  mélyenjáró  szent  törekvéseik  őszinte- 
sége és  komolysága  mellett.  Tanítja  tehát  a törvényt 
kazuisztikusan  minden  részletében.  Tanítja  a talmudiz- 
mus  a becsületességet  és  egyenességet  minden  dologban, 
és  aki  útjain  jár  »a  tiszta  kezű  és  tiszta  szívű  ember « 
méltó  arra,  hogy  »az  ITr  hegyére  fölmenjen  és  szent- 
sége helyén  megálljon !« 

KAMATVÉTEL  ÉS  UZSORA  TILALMA. 

»Ha  a te  atyádfia  elszegényedik  és  keze  erőtlenné 
lesz  melletted,  segítsd  meg  őt,  akár  jövevény,  akár 
zsellér,  hogy  megélhessen  melletted.  Ne  végy  tőle 
kamatot  vagy  uzsorát,  hanem  félj  a te  Istenedtől, 
hogy  megélhessen  melletted  a te  atyádfia.  Pénzedet 
ne  add  neki  kamatra,  se  uzsoráért  ne  add  élelmi- 

/ M 

szeredet.  En  vagyok  az  Örökkévaló,  a ti  Istenetek, 
aki  kihoztalak  titeket  Egyiptom  földéről,  hogy  nektek 
adjam  Kánaán  földét  és  Istenetek  legyek  nektek. « 
(III.  M.  25.  35 — 38.)  »Ha  pénzt  adsz  kölcsön  az  én 
népemnek,  a szegénynek,  ki  veled  van,  ne  légy  hozzá 
olyan,  mint  a hitelező;  ne  vessetek  reá  uzsorát. « 
(II.  M.  22.  24.)  »A  te  atyádfiától  ne  végy  kamatot, 
se  pénzben  kamatot,  se  élelmiszerben  kamatot,  se 
eleségben  kamatot,  se  más  egyéb  kamatot,  amit 
kamatra  szokás  adni.  Az  idegentől  vehetnél  ugyan 
kamatot,  de  a te  atyádfiától  ne  végy  kamatot,  hogy 
megáldjon  téged  az  Örökkévaló  a te  Istened  mindenben, 
ami  kezednek  foglalatossága. « (V.  M.  23.  20,  21.) 
így  hangzanak  a tóra  törvényei,  amelyek  a kamattal 
foglalkoznak.  Kamatra  sem  pénzt,  sem  élelmiszert 

nem  szabad  adni.  A Kánaánban  tartózkodó  pogány- 
nak,  kit  nem  köteleznek  a biblia  törvényei,  ki  akkor 
is  művelheti  a földjét,  amikor  a zsidó  azt  parlagon 
tartozik  hevertetni,  a szombatév  folyamán  (Semitta. 
Y.  M.  15.  1—3.).  és  akinek  ugyanazon  oknál  fogva 
a Szombatévben  nem  kell  elengedni  tartozását,  ad- 
hatott kamatra  az  izraelita.  Hiszen  mint  idegen, 
nyerészkedés  céljából  tartózkodott  a Szentföldön.  Hogy 
azonban  a talmud  bölcsei  még  az  idegenre  is  kiter- 
jesztették a kamatvétel  tilalmát,  világosan  kiderül 
azok  intézkedéseiből,  melyekre  később  rátérünk.  Ezekiel 
próféta  híres  .beszédje,  mely  a személyes  felelősség 
elvével  foglalkozik,  az  igaz  emberről  festett  képben 
kiemeli,  hogy  az  »uzsorára  nem  ad,  kamatot  nem  vesz, 
megvonja  kezét  az  álnokságtól«  (18.  8.);  a gonoszról 
pedig  azt  mondja:  »uzsorára  adott  és  kamatot  elfo- 
gadott, vájjon  életben  maradhat-e?«  (U.  o.  13.)  Jezsajás 
próféta  arról  a férfiúról,  ki  » máj  dán  a magasságban 
lakozik^  és  aki  majd  a »Királyf  látandja  teljes  szép- 
ségébenmondja:  »Igazságban  jár,  egyenesen  beszél, 
megveti  a zsarolt  nyereséget.  (33.15.)  Hasonló  szellem- 
ben festi  a zsoltárköltő  az  ideális  ember  képét : Uram 
kicsoda  tartózkodható  sátorodban,  ki  lakozható  szent 
hegyeden  P . . . Aki  pénzét  nem  adja  uzsorára  ...  stb. 
(15.  5.)  Ki  öregbíti  vagyonát  kamattal  és  uzsorával^ 
— mondja  a Példabeszédek  könyve  — annak  gyűjt, 
aki  könyörül  a szegényeken  (28.  8.)  vagyis  elveszti 
vagyonát,  A Perzsiából  hazatérő  Nehemias  mély  meg- 
döbbenéssel tapasztalja,  hogy  az  exiliumból  hazajött 
zsidók  egy  része,  idegen  példát  követve,  súlyosan 
szorongatta  adósait.  Gyűlésbe  idézi  és  meginti 

őket : »Xe in  jó  a dolog,  amit  ti  cselekesztek.  Nemde 
a mi  Istenünk  félelmében  kellene  járnotok,  a nemzetek, 
ellenségeink  gyalázása  miatt. « Kényszeríti  őket  az 
adósságok  elengedésére  és  az  uzsora  árán  szerzett 
kis  birtokok  visszaadására,  »Ki  is  ráztam  köntösöm 
ölét  — így  beszéli  — és  szóltam : így  rázzon  ki  Isten 
üresre  minden  embert,  aki  ezt  a dolgot  nem  teljesíti, 
házától  és  szerzeményétől  fossza  meg  és  így  legyen 
kirázott  és  üres.  Erre  mondta  az  egész  gyülekezet : 
Amen.«  (Xehem.  5.  9,  13.)  Nem  is  lehetett  e tekintetben 
azután  panasz  a zsidóságban.  Josephus  Flavius  mondja, 
^ hogy  a zsidók  szorosan  Mózes  kamat  tilalmához  alkal- 
mazkodtak.  (Antiqu.  IV.  8.  25.)  Apion,  a hírhedt 
zsidógyűlölő,  ki  Alexandriában  írta  a legelső,  dühtől 
tajtékozó  és  hamis  vádakkal  .telített  gv alázó  iratot  a 
zsidóság  ellen,  az  uzsorát  nem  is  érinti,  úgyhogy 
Josephus  Flatausnak  ismert  védőiratában  e kérdést 
nem  is  kell  érintenie. 

A hagyomány  és  a talmud  bölcseinek  tanítása  e 
téren  is  megfelel  a legmagasabb  és  a legminuciózu- 
sabb  etikai  követelményeknek.  A kamat  héber  elne- 
vezésében is  látták  már  annak  káros  voltát.  Nesech  = 
kamat  szó  eredeti  jelentésében  marást  jelent,  kígyómarás. 
(I.  M.  49.  17.,  Példab.  23.  32.)  A kamat  olyan,  mint 
a kígyómarás,  mely  kis  sebet  ejt,  mire  kezdetben  nem 
vet  ügyet  az  ember ; de  az  hirtelenül  megdagasztja  és 
megduzzasztja  a testet  egészen  a feje  búbjáig;  ilyen  a 
kamat  is,  mely  hirtelenül  nő  és  óriási  anyagi  kárral 
végződik.  (Ex.  r.  31/1,  v.  ö.  Rásit  II.  M.  22.  24-hez.) 
A szegényt  kölcsönnyújtás  által  gyámolítani  köteles- 
ség a Szentírás  tanítása  és  az  írást  értelmező  bölcsek 

fölfogása  szerint.  »Ha  pénzt  adsz  kölcsön  az  én  népem- 
nek«  (II.  M.  22.  24.)  — ezen  szövegrésszel  kapcsolat- 
ban tanítja  R.  Ismael:  Mindenütt  a Szentírásban  a 
>Ha«  szócska  feltételesen  veendő,  itt  pedig  a »Ha<^ 
szócska  kötelességet  jelent.  (Mechiltg  II.  M.  22.  24-hez.) 
Aki  ezt  a kötelességet  teljesíti,  az  olyan  jutalmat 
fog  nyerni,  mintha  a tóra  összes  parancsolatait  teljesí- 
tette volna.  (Ex.  r.  31.  1.)  A hitelező  ne  igyekezzék 
találkozni  adósával,  hanem  lehetőleg  kerülje  el  messziről, 
annyira  kell  kímélni  a szegény  érzékenységét.  »Ne  légy 
hozzá  olyan,  mint  a hitelező«,  (II.  M 22.  24.)  ezt  úgy 
értelmezi  R,  Dimi : Ha  tudod,  hogy  adósod  nem  képes 
fizetni,  akkor  még  elmenned  sem  szabad  mellette, 
(B.  Mec.  76b).  Hiszen  »az  Örökkévalónak  ad  kölcsön, 
aki  könyörül  a szegényen «.  (Példab.  19.  17.) 

Gonosz  ember  az,  a hagyomány  tana  szerint,  ki 
kamatra  ad  kölcsön.  Mindenki,  aki  kamatra  ad  köl- 
csönt, megszegi  a tóra  összes  parancsolatait  és  nem 
fog  majdan  szószólóra  akadni.  (Ex.  r.  31.  §.)  Isten- 
félelem nélküli  ember  az  (u.  o.).  »Félj  a te  Istened- 
től« (III.  M.  19.  14.)  mondja  az  írás,  még  akkor  is, 
ha  senkisem  lát.  (Lev.  r.  III.  24.)  Aki  kamat  nélkül 
ad  kölcsön,  evvel  oly  érdemet  szerez,  mintha  vala- 
mennyi törvényét  teljesítette  volna  a Szentírásnak. 
(Ex.  r.  31.)  Aki  a kamatvétel  tilalma  alá  veti  magát, 
az  magára  vette  a mennyei  birodalom  igáját;  aki 
azonban  e tilalomtól  elrugaszkodik,  az  egyúttal  leve- 
tette magáról  a mennyei  birodalom  igáját.  (Szifrá, 
Behár  6.)  A kamatvétel  tilalmának  befejezése  így 
hangzik : En  vagyok  az  Örökkévaló  a ti  Istenetek,  aki 
kihoztalak  titeket  Egyiptom  földéről  ...  és  Istenetek 

legyek  nektek  (III.  M.  25.  38.);  ez  azt  akarja  mon- 
dani : Aki  ezen  tilalmat  szem  előtt  tartja  és  ahhoz 
igazodik,  az  az  Egyiptomból  való  kivonulást  is 
vallja;  aki  azonban  azt  megtagadja,  az  mintegy 
az  Egyiptomból  való  kivonulást  is  megtagadja.  (Szifrá 
u.  o.)  Simon  b.  Eleázár  tanítja:  Kinek  pénze  van  és 
azt  kamat  nélkül  kölcsön  adja,  arról  mondja  az  írás : 
Aki  ezt  teszi,  az  nem  ingadozik  sohasem  (Zsolt.  15.  5.); 
ebből  az  következik,  hogy  azok,  akik  pénzükkel  uzso- 
ráskodnak, meginognak  és  a világból  eltűnnek.  Mert 
azon  megingásról  van  szó,  mely  a Példabeszédek  24. 
11.  versében  említtetik:  »akik  a halálhoz  inognak« 
(Toseft.  B.  Mec.  6.  18.)  Ugyanezen  írásversből  folyólag 
tanítja  ugyanazon  mester,  hogy  aki  kamatra  ad  köl- 
csön, annak  vagyona  elvész.  (B.  Mec.  71a.).  A már 
fizetett  kamatokat  visszafoglalhatja  a törvényszék  az 
adós  számára.  (U.  o.  615.).  Rabbi  Száfrá  tanítja: 
A pogány  törvényszékek  kényszerítik  az  adóst,  hogy 
a hitelezőnek  fizesse  meg  a kölcsönvétel  alkalmával 
kikötött  kamatokat;  a zsidó  törvényszékek  azonban 
kényszerítik  a hitelezőt,  hogy  az  adósnak  visszafizesse 
a tőle  kapott  kamatokat.  (U.  o.  62a.).  Rablóknak 
minősíti  a talmud  a kamatra  kölcsönzőket.  Kik  a 
gázlán-ók  ? (rablók)  kérdi  a talmud.  A kamatra  köl- 
csönzők, úgy  hangzik  a válasz.  (U.  o.  42a.).  Még 
megtérésüket  és  bűnbánatukat  sem  lehet  elfogadni, 
hiszen  nem  tudják  jóvá  tenni  az  általuk  okozott 
nagy  kárt.  (B.  Kamma  945.).  Gyilkosokhoz  hasonlók 
az  uzsorások ; amint  azok  nem  tudják  jóvá  tenni 
többé  gazságukat,  úgy  emezek  sem.  (B.  Mec.  615.). 
Aki  pénzét  kamatra  adja  kölcsön,  aki  kapzsi  és  min- 

dénáron  meg  akar  gazdagodni,  annak  birtokait  átok 
éri.  (Tanch.  Behár  I.)  A súlyos  földi  szenvedéseken 
kívül  örök  kárhozat  is  vár  az  uzsorásra,  nem  lesz 
részese  a tulvilági  üdvösségnek.  (U.  o.  és  B.  Mec.  71a.)- 
Az  uzsorások  majdan  saját  fogaikkal  fogják  húsukat 
marcangolni  és  mondani:  Vajha  inkább  nehéz  terhe- 
ket hordoztunk  volna  és  arcunk  verejtékében  dolgoz- 
tunk volna,  mintsem  hogy  uzsoráskodtunk  vala.  (Ex. 
r.  31.)  Nem  is  érvényes  tanúbizonyságuk  a törvény- 
szék előtt,  a tanuzásra  képtelenek  kategóriájában  fog- 
lalnak helyet.  (Szanhedr.  III.  3.,  Ros  Has.  I.  8.  stb.) 

Még  egv  »porszemnyi«  kamatot  sem  szabad  el- 
fogadni (Avák  ribbisz).  Az  anyagi,  tényleges  kamat 
mellett  még  egy  lelki  kamat  is  van,  melynek  elfoga- 
dása szintén  kárhozatos.  Akiba  tanítja : Ha  az  adós 
a kölcsönvétel  előtt  nem  szokta  volt  üdvözölni  a 
hitelezőt,  úgy  a kölcsönvétel  után  sem  szabad  neki 
köszönni,  mert  ez  tilos  kamatszámba  menne.  (Tos. 
B.  Mec.  VI.  végén.)  Ugyanilyen  szellemben  tanítja 
Simon  b.  Jóchaj : Súlyos  az  uzsora  bűne ; még  az 
adós  köszöntése  is,  ha  azelőtt  nem  szokott  volt  köszönni 
a hitelezőnek,  bűnös  kamatvételnek  tekintetik.  (Jer.  B. 
Mec.  10 d.,  Szifré.  Deut.  23.  20.)  A negyedik  század- 
ban élő  R.  Nachmán  amóra  tanítja,  hogy  tilos  fizetést 
vagy  bármilyen  más  dolgot  elfogadni  azért,  hogy  a tőke 
az  adósnál  további  időpontig  maradhasson.  (B.  Mec. 
63&.)  Van  uzsora  — tanítja  a hagyomány  — a kölcsön 
előtt  és  van  uzsora  a kölcsön  után.  Ha  valaki,  aki 
kölcsönt  szándékozik  felvenni,  a hitelezőnek  a kölcsön- 
vétel előtt  küld  valamit  ajándékba,  hogy  az  a kölcsönt 
meg  ne  tagadja,  az  előzetes  uzsora  ; ha  pedig  a kölcsön 

visszaszármaztatása  után  küld  neki  ajándékot  és  azt 
mondja : Ez  a pénzért  van,  melyet  te  nekem  nyerész- 
kedés nélkül  kölcsönöztél ; ez  utólagos  uzsora.  (R.  Gram- 
liel,  Szifré.  Deut.  263.  §.)  Az  adós  nem  adhat  hite- 
lezőjének ingyen  szállást  házában,  olcsóbban  sem  ad- 
hatja ki  neki  a lakást,  mert  ez  kamatszámba  megy. 
(B.  Mec.  646)  A hitelező  nem  veheti  igénybe  adó- 
sának szolgáit,  mert  ez  is  kamat.  (U.  o.  656) 

Simon  b.  Eleázár  tanítja:  Kik  kamatra  adnak 
kölcsön,  nagyobb  kárt  szenvednek,  mint  amekkora  a 
nyereségük,  mert  bűnük  által  mintha  azt  mondanák, 
hogy  Mózes  balga  ember  volt  és  tanítása  helytelen, 
mert  titokban  így  gondolkodnak : Ha  Mózes  tudta 
volna,  hogy  az  uzsora  milyen  hasznot  hajt.  nem  írta 
volna  meg  annak  tilalmát.  (Tos.  B.  Mec.  6.  17.,  B.  Mec. 
756,  Jer,  u.  o.  10 d)  Meir  tanítja:  Ki  kamatra  ad 
kölcsön  és  hívja  a nótáriust  és  mondja  neki : írd  a 
záloglevelet,  és  hívja  a tanukat  és  azt  mondja  nekik : 
írjátok  ezt  alá,  az  nyilvános  vallomást  tett  arról,  hogy 
nincs  része  abban,  aki  az  uzsora  tilalmát  adta.(Mechilt. 
22.  24-hez,  Tos.  B.  Mec  6.  17.  B.  Mec.  71a.)  Ugyancsak 
Meir  szerint  az  olyan  adóságlevéL  tulajdonosát,  melyben 
a tőkén  kívül  a kamatadósság  is  fel  volt  tüntetve,  a 
tőke  elvesztésével  büntették.  (B.  Kam.  30.  b.,  B.  Mec. 
72a.).  Különben  a bölcsek  nemcsak  a hitelezőt,  ha- 
nem az  adóst,  nótáriust,  kezeseket  és  tanukat  is  bűnö- 
söknek tartották  a kamattilalom  megszegésében.  (Me- 
chilt.  19.  sz.  23.  24-hez,  Ex.  r.  31.  stb.)  Hasonló  szel- 
lemben nyilatkozik  R,  Józsé  b.  Chalafta,  ki  tanítja : 
Jöjj  és  lásd,  mennyire  megyen  az  uzsorások  vaksága ! 
Ha  valaki  felebarátját  bűnösnek  nevezi,  úgy  a meg- 

bántott  élet-halálharcra  kel  vele ; az  uzsorás  azonban 
maga  hozza  a tanukat,  a nótáriust,  az  íróvesszőt,  a 
téntát  és  aláírat  egy  okiratot,  melyben  nyilvánosan 
kimondják  és  tanúsítják,  hogy  ő,  a kamattilalom  meg- 
szegője: N.  N.  megtagadta  Izrael  Istenét!  (B.  Mec. 
71a.  Tos.  u.  o.  6.  végén,  Jer.  B.  Mec.  5.  végén.)  Egy 
későbbi  amóra,  R.  Jiechák : »Siet  a vagyongyűjtésre  a 
gonosz  szemű  ember  és  nem  veszi  észre,  hogy  szükség 
jő  reá«  a Példab.  28.  22.  versével  kapcsolatban  azt  ta- 
nítja: »Gonosz  szemű*  alatt  értendő  az,  aki  kamat 
nélkül  nem  akar  kölcsön  adni;  ^szükség  jő  reá«,  mert 
aki  vagyonát  uzsorakamat  által  gyarapítja,  a szegények 
pártfogója  számára  gyűjti!  Ez  esetben  a szegények 
pártfogója  alatt  Róma  értendő,  kinek  hivatalnokai  ki- 
mennek a falvakba  és  ott  kifosztják  a gazdákat  és 
azután  visszatérnek  a városba  és  összegyűjtik  a sze- 
gényeket, hogy  nekik  adják  a rablott  javakat.  (Peszikta 
95&.,  Tanch.  ed  Buber  Reéh  6.^  Ex.  r.  31/1).  Ráv 
mondja,  hogy  próbaképen  adhat  az  ember  gyermekei- 
nek kamatra  kölcsön,  hogy  megérezzék,  milyen  fájdal- 
mas kötelék  lesz  idővel  a kamatból.  (B.  Mec.  75a.) 

De  nemcsak  zsidónak  nem  szabad  kamatra  köl- 
csönt adni,  pogánynak  is  tilos  az.  így  tanítja  R.  Hunna 
nevében  R.  Nachman.  Erre  Rabba  ellenveti : A tórá- 
ban úgy  olvassuk  azonban:  »Az  idegennek  adhatsz 
kamatra«.  (V.  M.  23.  21.)  Amaz  így  válaszolt : A szónak 
műveltető  formája  használtatik  a héberben  tásich , azaz 
te  kamatot  vétethetsz  általa,  azaz  te  neki  fizethetsz 
kamatot,  de  tőle  nem  fogadhatsz  el  kamatot.  (B.  M$c. 
70&.)  így  magyarázza  a szentírási  szöveget,  hogy 
szigorú  általánosságban  állapíthassa  meg  a kamattilal- 

mát.  ííachmani,  az  ismert  spanyol  exegeta,  ki  a XIII. 
században  élt,  glosszáiban,  miket  a tórához  írt,  a Szent- 
írás e helyét  akkép  magyarázza,  hogy  a nemzsidóktól, 
ha  vele  megállapodásra  jutsz,  elfogadhatsz  kamatot 
de  a méltányosság  és  a felebaráti  szeretet  azt  paran- 
csolják, hogy  a pogánytól  se  fogadj  el  kamatot. 
(L.  Nachmani  i.  h.)  Obadja  Szfornó,  a jámbor  olasz 
szentírásmagyarázó  pedig  így  értelmezi  a helyet : Az  ide- 
gennek »fizesd  meg«  a kamatot,  ha  azt  vele  kikö- 
tötted, és  ne  hűtlenkedj  ellene,  de  a zsidónak  ne  fizesd 
meg  azt,  még  ha  ki  is  kötötted  vele.  (Szfornó  V.  M. 
23.  21-hez.)  Ez  teljesen  fedi  R.  Nachman  amórának 
felfogását.  Don  Izsák  Abárbánel,  a spanyol  száműzetés 
nagy  tanúja,  kit  háromszor  is  földönfutóvá  tett  a 
felekezeti  türelmetlenség,  tórakommentárjában  kiemeli 
az  idegen  alatt,  kinek  kamatra  lehet  kölcsön  adni, 
csak  a hét  kánaáni  nép  értendő,  kik  nyerészkedés  vé- 
gett maradtak  meg  a Szentföldön.  Ellenben  tilos 
mindenképen  kereszténynek  vagy  mohamedánnak  vagy 
bárki  másnak  kamatra  kölcsönt  adni. 

Ezek  az  elvek  és  felfogások  nem  állanak  összhang- 
ban se  az  ókor,  se  a középkor,  se  a modern  gazdasági 
élet  gyakorlatával  és  tanaival,  mely  a művelt  államok 
törvényhozásában  is  kialakult  formában  a kamatozást, 
mint  a világkereskedelem  és  az  ipari  fejlődés  intéz- 
ményes eszközét  favorizálja,  azt  az  egyet  azonban 
világosan  tanítják,  hogy  a talmud  sem  az  uzsorának, 
sem  a kam átvételnek  nem  kedvez,  hanem  ellenkezőleg 
azzal  szembehelyezkedik  és  nem  gazdasági,  hanem 
magasabb  rendű  erkölcsi  szempontokon  alapuló  élet- 
fölfogást és  magasabb  etikai  elveknek  megfelelő 

életgyakorlatot  akar  teremteni,  szolgálni  és  biz- 
tosítani. 

Ki  lakozhatik  sátradban  ? kérdi  a zsoltár- 
költő,  ...  ki  pénzét  nem  adja  uzsorára,  (15.  5.), 
áfilu  ribbisz  denochri>  teszi  hozzá  a talmud,  még 
pogánynaJc  sem  ad  uzsorára . (Makkot  24a.)  R.  Amrám 
gáón,  ki  arról  is  nevezetes,  hogy  a diaszpórában  élő 
zsidóság  számára  imakönyvet  készített,  melynek  év- 
századokon keresztül  döntő  befolyása  és  tekintélye  volt, 
azt  követeli  a tudóstól,  hogy  nemzsidótól  még  egy 
porszemnyi  kamatot  se  fogadjon  el.  (Saáre  Cedek  resp. 
gyűjt.  40a.)  A Széfer  Chászidim  (Jámborok  könyve) 
című  óriási  népszerűségre  szert  tett  xnoralisztikus 
mű  szerzőjének  elbeszélése  szerint  valaki  előtte  nagyon 
panaszkodott,  hogy  a szerencsétlenség  mennyire  üldözi  ? 
leányait  mind  elvesztette  és  vagyona  idegen  kézre  került. 
Büntetés  ez  számodra,  mondta  a bölcs,  mert  pénzedet 
nemzsidóktól,  még  pedig  nem  becsületes  úton  szerezted. 
(Chászidim  133.  §.)  Nincs  áldás,  mondja  ugyancsak  a 
Chászidim  könyve  azok  kincsén,  kik  uzsorára  adták 
pénzüket,  gyermekeik  és  cimboráik  egyaránt  koldusbotra 
jutnak.  (1076.)  Eliezer  b.  Nátán  ismert  mainzi  rabbi 
(1150  körül),  kinek  döntései  sokáig  irányadóak  voltak 
a diaszpórában  élő  zsidóság  köreiben,  azt  írja:  A mi 
időnkben,  amikor  Izrael  fiai  nem  bírhatnak  sem  szántó- 
földet, sem  szőlőt,  a pénzkölcsönökkel  és  a kamatvé- 
tellel való  foglalkozás  szükséggé  vált  és  csak  ebből  a 
szempontból  engedhető  meg.  (Ráben  97a.)  Az  Ágiiddá 
néven  ismeretes  középkori  decízor  is  ezen  véleményen 
van.  Ha  pénzügyietekkel  foglalkoznak  a mieink,  azért 
van,  mert  életfenntartásunk  ezt  megköveteli,  hiszen  nem 

ismerjük  az  adók  nagyságát,  melyet  a király  követel 
rajtunk.  (B.  M.  20a.  §.  99.)  A Toszaphot  néven  ismert 
középkori  talmudi  glosszák  egyik  szerzője  is  csak  azért 
tartja  tolerábilisnek  a pénzkölcsönökkel  való  foglalko- 
zást, mivel  királyok  és  fejedelmek  hallatlan  adópréssel 
élnek.  (B.  Mec.  70&  s.  v.  Tásich.)  A Sulchan  Aruch 
mindamellett  gonosz  embernek  minősíti  az  uzsorást, 
aki  a hivatásos  játékoshoz  hasonlóan  tanuzásra  alkal- 
matlan. (Chos.  Mispát  34.  29.)  Hogy  milyen  keserves 
körülmények  szorították  a középkori  zsidót  a pénzzel 
való  üzérkedésre,  arról  beszélnek  krónikásaink  vérrel 
és  könnyel  áztatott  lapjai.  (Y.  ö.  Hoffmann  M.  alap- 
vető munkáját:  Dér  Geldhandel  dér  deutschen  .Tűdén 
wáhrend  des  Mittelalters  bis  zum  Jahre  1350  a 
Schmoller-Sering-féle  Staats-  und  socialwissenhaftliche 
Forschungen  152.  sz.  füzete,  Leipzig  1910.)  Még  egyszer 
hangsúlyozzuk : a hitelipart  nem  a talmud  teremtette 
meg,  mely  az  uzsorát,  de  még  a kamatnak  is  minden- 
féle nemét  a legszigorúbban  tiltja,  hanem  megterem- 
tette a modern  irányba  terelődött  gazdasági  élet,  a 
zsidóktól  függetlenül,  a vele  való  bár  nem  kizárólagos 
foglalkozásra  pedig  szorította  a zsidót  a középkor 
jogfosztó,  szűkkeblű  módszere  — a talmud  szellemé- 
nek és  tanításainak  ellenére. 


A,  FELEB  ARÁT  BECSÜLETE.  — MEG- 
^ SZÉGYENÍTÉS. 

• 

Ki  megveti  felebarátját , az  esztelen , mondja  a 
bölcs  király  (Prov.  11.  12.)  egyik  példabeszéde.  Más 
helyen  pedig  vétkesnek  mondja  azt,  ki  felebarátját 
gúnyolja.  (U.  o.  14.  20.)  Hiszen  Isten  képmása  az 
ember,  Isten  gyermeke,  a ki  megbántja,  Istene  ellen 
fordul.  E felfogás  jellemzi  a régi  zsidóságot.  Csodálatos* 
képen  nem  találunk  formulázott  törvényt  a bibliában, 
mely  felebarátunk  becsülését  teszi  kötelességünkké, 
mely  óva  intene  bennünket  megszégyenítésétől.  De 
a biblia  szelleme  oly  magától  értendőnek  tételezi 
azt  fel,  hogy  annak  külön  törvénybe  való  iktatását 
joggal  mellőzheti.  Gonosz  ember  leli  örömét  felebarátja 
megszégyenítésében  ; a jó  ember  hálásan  fogadja  a bölcs- 
nek dorgálását.  Gyalázkodni  akar  amaz,  vétektől 
visszatartani  akar  emez.  Számos  példabeszéd  variálja 
ez  alapgondolatot.  »A  gonosz  jöttével  jön  a gúnyoló- 
dás is,  és  a megszégyenítéssel  együtt  a gyalázkodás« 
(Prov.  18.  3.)  hangzik  a példabeszéd,  hogy  egyikét  ki- 
emeljük. A Léc  gúnyolódó,  gyalázkodó  társaságától  óva 
int  a Példabeszédek  és  Zsoltárok  jámbor  szerzője 

Jépten-nvomon.  A zsoltáros  költő  az  egész  gyűjte- 
ményt bevezető  zsoltárban,  mely  mintegy  jeligéje  az 
egész  zsoltárkönyvnek,  boldognak  mondja  azt,  ki 
távoltartja  magát  a Mausáv  lécimtöl , a gúnyolódó 
cinikusok-  társaságától.  A bölcs  jóakaró  meg- 
értéssel dorgálja  felebarátját,  ki  a bűn  felé  halad. 
Szemmel  tartja  az  írás  szavát  • lse  gyűlöld  testvére- 
det szívedben,  dorgálva  dorgáljad  felebarátodat,  de  ne 
hozz  reá  vétket.  (III.  M.  19.  17.)  Ezért  ajánlja 
ismételten  a Példabeszédek  könyve  az  ifjúnak, 
hogy  örömest  hallgasson  a dorgálok  szavára.  Hallat- 
lan jogtalanságnak  minősíti  a biblia  a megszégyení- 
tést, kitűnik  ez  abból  az  elbeszélésből,  mely  szerint 
Dávid  király  mélységesen  felháborodik,  mikor  követeit 
Chánun.  az  ámmonita  király  nyilvánosan  megszégyeníti. 
(II.  Sara.  10. 1 — 6.)  Még  a bűnös  embervoltát  sem  engedi 
meggyalázni  a biblia.  Bűnös  holttestét  nem  szabad 
éjjelen  át  az  akasztófán  hagyni,  el  kell  azt  még  aznap 
földelni.  (Y.  M.  21.  22.,  23.)  Testi  fenyítéknél  vigyázni 
kell,  hogy  az  a megállapított  mértéket  túl  ne  haladja, 
^nehogy  testvéred  szégyenben  maradjon  előtted«.  (V. 
M.  25.  3.) 

A hagyományos  irodalom  határozott,  világos  téte- 
lekben tanítja  azt,  amit  a biblia  szelleme  csak  sejtet. 
Elizer  ben  Hyrkanosznak,  kit  a nagy  Eliezernek  is 
neveztek,  az  első  évszázad  ünnepelt  mestere,  ki  gazdag 
atyja  akarata  ellenére  szentelte  életét  a tudománynak, 
ismeretes  jelszava  volt : Legyen  felebarátod  becsülete 
oly  drága  előtted,  mint  a tenmagadé.  (Ábot  II.  10.) 
Midőn  halálos  ágyán  feküdt,  köréje  sereglett  tanítványai 
azt  mondták  neki  • O mester,  oktass  bennünket  az 

élet  útjaira,  hogy  azok  által  a túlvilági  életre  mél- 
tókká váljunk ! Ügyeljetek  felebarátotok  becsületére, 
így  hangzott  válasza.  (Berach.  28 b.  Derech  Erec 

III.  Utóbbi  helyen  tévesen  Eleazar  b.  Az  arja  nevében.) 
Ben  Zóma , vagy  teljes  nevén  Simon  b.  Zóma,  az  első 
évszázad  végén  élő  bölcs,  kiről  a misna  azt  mondja : 
hogy  halálával  sírba  szálltak  a magyarázók,  a szent- 
írás megalapozói,  (Szóta  végén)  a következőt  tanítja: 
Ki  a bölcs  ? Aki  minden  embertől  tanul  valamit, 
amint  az  írás  mondja:  (Zsolt.  119.  99.)  »Mindazok 
által,  kik  engem  tanítottak,  bölcsességet  szereztem.« 
Ki  az  erős  ? Aki  indulatán  uralkodik,  amint  az  írás 
mondja  (Prov.  16.  32.)  :» Jobb  a hosszan  tűrés  az  erőnél, 
és  indulatán  uralkodni  (jobb),  mint  városokat  meghódí- 
tania Ki  a gazdag?  Aki  osztályrészének  örül,  amint 
az  írás  mondja  (Zsolt.  128.  2.):  »Ha  kezed  szerze- 
ményét élvezed,  úgy  üdv  neked,  boldog  vagy.«  Ki  áll 
tiszteletben  ? Aki  tiszteli  az  embereket,  amint  az  írás 
mondja  (I.  Sám.  2.  30.):  »Tisztelőimet  én  is  tisztelem, 
akik  pedig  kicsinylenek,  megvetésben  részesülnek « . . . 
(Abot  IV.  1.)  E négy  kérdésre  adott  válasz  megjelöli 
az  ember  etikai  magatartását  Ben  Zóma  szerint. 
Bölcsesség,  gazdagság,  hatalom  és  tisztelet,  e négy 
tulajdonság,  melyre  leginkább  törekszik  a halandó,  ily 
értelemben  képezheti  az  ember  boldogságát.  Tiberias 
híres  mestere  Simon  ben  Azzai,  vagy  röviden  Ben 
Azzai,  rabbi  Akiba  nagynevű  tanítványának  ismeretes 
jelmondata : Ne  kicsinyelj  semmiféle  embert, . . . mert 
nincs  olyan  ember,  kinek  nem  jöhet  el  az  órája.  (Abot 

IV.  3.)  Nechunja  ben  Hakána  kortársa  volt  Jóéba- 
nan  ben  ZaJcJcainaJc , kinek  azt  köszönhette  a zsidó- 


A FELEBARÁT  BECSÜLETE. 


MEGSZÉGYENÍTÉS. 


19 


ság,  hogy  a jeruzsálemi  templom  pusztulása  nem 
temette  romjai  alá  magát  a zsidó  vallást.  Jóchanan 
tanítványai  elé  Nechunját  állítja  követendő  minta- 
képnek. (B.  hatra  105.)  Öreg  ember  lett.  Midőn  tanít- 
ványai kérdezték,  hogy  milyen  érdemek  következté- 
ben ért  el  oly  magas  kort,  azt  válaszolta : Sohasem 
kerestem  tiszteletet  társaim  megszégyenítésében ; soha- 
sem vittem  fekvőhelyemre  rossz  kívánságot  társaim- 
mal szemben  és  mindig  bőkezű  voltam  vagyonomraal. 
(Megilla  28a.) 

Ez  a szellem  hatja  át  az  egész  hagyományos  iro- 
dalmat. Ennek  köszöni  néhány  intézkedés  az  eredetét. 
Nagy  népünnep  volt  valaha  az  engesztelési  nap  táján 
Izraelben.  A szőlőkben  összegyűltek  hófehér  ruhában 
a hajadonok  és  ott  körtáncot  lejtettek,  a legények 
pedig  akkor  választották  életpárjukat.  Egyforma 
ruhák  ékesítették  a szüzeket,  valamennyien  kölcsönvett 
ruhákban  jártak,  hogy  meg  ne  szégyenüljenek  ama 
leányzók,  kiknek  nem  volt  alkalmas  öltözetük. 
(Táánisz  IV.  utolsó  misna  és  31a.)  A legnagyobb  fáj- 
dalom, ami  érheti  az  embert,^  a megszégyenítés. 
(Szóta  8a,  Szanhedrin  45a).  Ki  a szégyenpírt  ker- 
geti felebarátja  arcába  (Há-málbín  pené  chavérau ), 
nem  részesül  a túlvilág  üdvösségében,  ép  oly  kevéssé, 
mint  az,  ki  csúfnevén  szólítja  embertársát,  noha  ez  már 
megszokta  hogy  mások  így  nevezik.  (Bab.  Mec.  59a.)  Az 
alvilág  mélyébe  jut  az,  ki  felebarátját  megszégyeníti, 
nincs  számára  feltámadás.  (Bab.  Mec.  585.)  »Ne 
szorongassátok  egymást « (III.  Móz.  25.  17)  ez  ige 
vonatkozik  a szókkal  való  bántalmazásra,  a meg- 
szégyenítésre, mely  súlyos  vétek  számba  megy. 

(Szifrá  e helyhez,  Bab.  Mec.  59a.).  Jóchauan  tanítja 
Simon  b.  Jóchaj  nevében,  hogy  súlyosabb  a szavak- 
kal való  bántalmazás,  mint  a vagyonban  elkövetett 
kártevés,  mert  ez  pótolható  és  jóvátehető,  amaz  pedig 
nem.  (U.  o.  58a.)  R.  Nachman  b.  Izsák  iskolájáé- 
ban tradáltákj  hogy  az,  ki  felebarátját  megszégyeníti, 
hasonlatos  a vérontóhoz,  mert  a szégyenpírt  kergeti 
felebarátja  arcába.  (U.  o.)  Hasonló  értelemben 

mondja  Ábáji  R.  Dimihoz,  aki  a Szentföldről  érkezett 
Babilóniába:  Mitől  őrizkedik  leginkább  a nyugaton 
lakó  ( = Palesztinái)  P A megszégyenítéstől,  attól,  hogy 
halavánnyá  tegye  felebarátja  arcát!  volt  a válasz. 
(U.  o.  59a.) 

Sokszor  variálja  a hagyományos  irodalom  Simon 
ben  Jóchaj  tannaita  mondását : Jobb,  ha  beleveti 
magát  az  ember  a téglavetőkemencébe,  mintsem  hogy 
nyilvánosan  megszégyenítse  felebarátját.  A trádensek 
egész  sorozata  ismétli  különböző  korokban  e tanítást, 
Babilóniában  és  a Szentföldön  egyaránt,  nyomatékot 
adván  e fontos  tanításnak.  (Berachot.  435,  Bab. 
Mec.  59a,  Szóta  105,  Ketubot  675.)  A bibliai 
Támárra  hivatkonak,  ki  még  akkor  sem  nevezte  meg 
Júdát  nevénél,  mikor  a máglyára  vezették. 

Számos  helyen  hathatósan  figyelmeztet  a talmud, 
hogy  főleg  a szegény  ember  önérzetének  megsér- 
tése nagyobb  bűn,  mint  az  alamizsna  megtaga- 
dása. Elszegényült  nemesemberhez  hasonló  a szűköl- 
ködő, kit  nem  szabad  megszégyeníteni.  Midőn  R. 
Jannai  látta,  hogy  valaki  nyilvánosan  adott  szegény 
embernek  pénzt,  így  szólt  hozzá : Jobb  lett  volna, 
ha  semmit  sem  adtál  volna  neki,  semminthogy  adó- 

Hiányoddal  megszégyenítetted.  (Chagiga  5 a,  Köb. 
r.  12.  14.) 

Ha  minden  emberrel  szemben  tiszteletet  és  meg- 
becsülést ír  elő  a hagyomány,  fokozott  mértékben 
követeli  azt  a tanult  emberrel,  a tudóssal  szemben. 
Eleazar  b.  Sammua,  ki  a Hadriánusz-féle  vallásüldözée 
kortársa  volt  és  akinek  egy  római  főur  mondja : 
Te  tudod,  mi  az  emberi  méltóság  (Jellinek:  Bet. 
Hamidr.  II.  71.),  következő  jeligét  használja : Légyen 
tanítványod  becsülete  oly  fontos  te  előtted,  mint  a 
magadé;  társad  becsülete  oly  drága,  mint  mestered 
tekintélye,  és  mestered  iránti  tiszteleted  olyan,  mint 
Istened  tisztelete.  (Abot  IV.  12.  Ab.  d.  r.  Nátán 
27 1.  végén.)  Sámuel  b.  Jicchák  szerint  Isten  sokkal 
súlyosabb  véteknek  veszi  a jámborok  becsületének 
megsértését,  mint  saját  tiszteletének^  elhanyagolását. 
(Gén.  r.  39c.  vége  felé.)  Jeruzsálem,  rabbi  Jebuda 
szerint,  csak  azért  pusztult  el,  mert  megbántották 
benne  a tudós  embereket.  (Sabbat.  119&.) 

Kényesen  ügyelni  kell  annak  becsületére,  ki 
gyönge,  tehetetlen.  Óvatos  légy,  hogy  asszonyodat  meg 
ne  bántsad,  könnyen  sírásra  fakad  és  mélyebben  érzi 
a megbán tást.  (B.  Mec.  59a.)  Még  a vétkes  embert 
-sem  szabad  megszégyeníteni.  A bünvallomást  és  az 
imádság  egyes  részeit  halkan  kell  recitálni,  hogy  meg 
ne  szégyenüljenek  a vétkesek,  mondja  Simon  b.  Jóchaj. 
Ugyanez  okból  mutatják  be  a bűnáldozatot  ugyanazon 
helyen,  melyen  bemutatják  az  égőáldozatot,  hogy  a 
bűnöst  ne  érje  különösebb  megszégyenítés.  (Szóta  32&.) 
Jóchanau  szerint  Abija  király  azért  bűnhődött,  mert 
Jerobeám  királyt  nyilvánosan  megszégyenítette,  noha 

Jeróbeám  Tétekbe  sodorta  egész  Izraelt.  (Jer.  Jebamot 
loe.  Ler.  r.  33c.  eleje.)  Megtérő  bűnöst  nem  szabad 
megszégyeníteni  azzal,  hogy  szemére  lobbantanád  neki 
régi  vétkeit.  (B.  Mec.  58a.) .»Bolcseink  tanítják:  Ki 
az  idegent  megbántja,  háromszoros  tilalom  ellen  vét- 
kezik: Jövevényt  ne  sanyargass,  és  ne  nyomorgasd, 
mert  jövevények  voltatok  Egyiptom  földjén.  (II.  M. 
‘22.  20.)  Hogyha  jövevény  tartózkodik  nálad,  a ti  föl- 
deteken, ne  sanyargassátok  őt.  (III.  M.  19.  33.)  Egy- 
mást ne  sanyargassátok,  hanem  félj  a te  Istenedtől. 
(U.  o.  25.  17.)  »A  nagy  B.  Eliezer  azt  mondta:  Miért 
int  kíméletességre  a tóra  harminchat  [helyen,  vagy 
mások  szerint  negyvenhat  helyen,' a jövevény  iránt? 
Mert  szenvedése  erősebb!  Mit  jelent  az  írás  szava: 
Jövevényt  ne  sanyargass,  és  ne  nyomorgasd  őt,  mert 
jövevények  voltatok  Egyiptom  földjén  ? (II.  M.  22.  20.) 
Egy  borajtában  tanultuk:  B.  Háthán  mondja:  Hibát, 
ami  rajtad  van,  ne  hánytorgass  fel  felebarátodnak. 
Ez  az,  amit  az  emberek  szoktak  mondani : Kinek  csa- 
ládjában akasztott  ember  van,  annak  társához  ne 
mondd:  Akaszd  fel  ezt  a halat.  (B.  Mec.  595.)  Aki 
'megbántja  az  idegent,  olyan,  mint  aki  bálványt 
imádna.  (Midr.  Agad.  II.  M.  22.  15.)  Még  a szolgát 
sem  szabad  megszégyeníteni.  »Munkára  adatott  ne- 
ked — mondja  Sámuel  — de  nem  megszégyenítésre. « 
(Nidda  47  a.) 

Jósze  ben  Chalafta  a maga  részére  kívánja  azok 
Mlvilági  jutalmát,  kiket  a földön  ok  nélkül  megbán- 
tanak és  gyanúsítanak.  (Moed.  Kát.  185.)  A leg- 
eszményibb etikai  magatartás  : megszégyenítést  tűrni  és 
azt  nem  viszonozni,  ahogy  azt  a.  mindennapi  ima  befe- 

jező  része  mondja : Atkozóim  előtt  némuljon  el  a 
lelkem.  Erről  tanítják  a bölcsek : Akiket  megszé- 
gyenítenék, de  ők  mást  nem  szégyenítenek  meg,  akik 
hallják,  mint  gyalázzák  őket,  de  nem  válaszolnak  reá, 
kik  szeretetből  cselekesznek  és  örvendeznek  fájdalmas 
megpróbáltatásuknak,  azokról  mondja  az  írás : Akik 
Ot  szeretik,  olyanok  mint  a kelő  nap  az  ő erejében. 
(Bir.  5.  31.  Sabbat.  885.) 


VII 

RÁGALMAZÁS. 

Lángoló  szavakkal  ostorozzák  a próféták  azokat, 
kik  a rágalom  gonosz  és  alattomos  fegyverét  hasz- 
nálják embertársaikkal  szemben ; kik  azt  mondják : 
Nyelvünkkel  felülkerekedünk,  ajkaink  velünk  vannak., 
ki  lehetne  űr  fölöttünk?  (Zsolt.  .12.  6.)  »Ne  járj 
rágalmazó  gyanánt  néped  közt«,  mondja  a bibliai 
törvény  (III.  M.  19.,  16.)  és  számos  hely  variálja  azt 
a Szentírásban  és  kemény  szavakkal  illeti  azt,  ki 
hauléch  róchil K ki  rágalmazó  hazugságokkal  házal  az 
emberek  közt  és  úgy  kínálja  bántó  szavait,  mint  a 
kereskedő  portékáját.  A kémek,  kiket  kiküldött  Mózes 
a Szentföld  kikémlelésére,  típusai  a rágalmazóknak, 
kik  dicsérő  szavakkal  megemlékeznek  a Szentföld  jó 
tulajdonságairól,  hogy  azután  annál  hathatósabban 
kiemeljék  annak  hibáit.  Rágalmazásuk  hatásaképen 
tünteti  fel  a bibliai  elbeszélés  Isten  büntetését,  mely 
negyven  éven  át  bolvongtatja  Izraelt  a pusztában  a 
negyven  napért,  melyet  a kémek  a Szentföldön  töl- 
töttek, kik  »rossz  hírét  költötték  a földnek«.  (IV.  M. 
13.,  32.)  Mirjáxn,  Mózes  nővére,  ki  fivére  ellen,  a 
halandók  legszerényebbike  ellen  szól.  bélpoklossá  lesz 

és  csak  Mózes  imádsága  után  gyógyul  fel.  (IV.  M. 
12/.)  Ezért  inti  a tóra  a népet:  Emlékezzél  meg 
arról,  hogy  mit  tett  az  Örökkévaló,  a te  Istened 
Marjámmal  az  úton,  midőn  kivonultatok  Egyiptomból. 
Jeremiás  búsan  panaszolja  népéről : Mindannyian  telje- 
sen elpártoltak,  rágalmazók  gyanánt  járnak,  értéktelen 
réz  és  vas, mindannyian  elvetemültek  ők.  (6.,  28.)  Szeretne 
messze  lenni,  a sivatagban  vándorok  tanyáján,  távol 
a népétől, « mert  mindannyian  paráznák,  hitszegők 
gyülekezete;  felvonták  nyelvüket,  az  ő íjukat,  hazug- 
sággal; nem  hűséggel  hatalmaskodtak  az  országban, 
mert  gonoszságtól  gonoszsághoz  mennek,  engem  pedig 
nem  ismernek,  úgymond  az  Örökkévaló.  Kiki  őriz- 
kedjék barátjától  és  még  testvérben  se  bízzatok,  mert 
minden  testvér  csalva  csal  és  minden  barát  rágal- 
mazva jár.  Kiki  felebarátját  csúfolja  és  nem  szólnak 
igazat,  nyelvüket  hazug  beszédre  tanítják,  elfáradtak 
a gonosztevésben.  Lakozásod  csalárdság  közepette  van, 
csalárdságból  vonakodnak  megismerni  engem,  úgy- 
mond  az  Örökkévaló.  Azért  így  szól  az  Örökkévaló, 
a seregek  Ura : íme  én  megolvasztom  őket  és  meg- 
próbálom őket,  mert  mit  tehetek  mást  népem  leánya 
miatt!  Sebző  nyíl  az  ő nyelvük,  álnokságot  beszél, 
szájával  békességesen  szól  barátjához,  a szívében  pedig 
cselt  vet  neki.  Vájjon  ezekért  ne  büntessem-e  meg 
őket,  úgymond  az  Örökkévaló,  avagy  oly  nemzeten, 
mint  ez,  ne  álljon-e  bosszút  az  én  lelkem. « (Jerem. 
9.  1 — 8.)  Ezékiel  is  szemére  veti  népének,  hogy  rágal- 
mazók jártak  közepette  és  a rágalmazás  bűnét  a vér- 
ontás és  bálványimádás  súlyos  vétkeivel  helyezi  egy 
sorba.  (Ezékiel  22.,  9.)  A Zsoltárköltő  és  a Példabeszé* 

dek  jámbor  szerzői  számos  helyen  erőteljes  szavakkal 
fordulnak  a rágalmazó  gonosztevése  ellen.  Isten 
sátrában  és  szent  hegyén  csak  az  lakozhatik,  ki  nem 
rágalmaz  nyelvével.  (Zsolt.  15.,  1.,  3.)  »Aki  titkon 
rágalmazza  a felebarátját,  elvesztem  azt,  a büszke 
szeműt  és  telhetetlen  szívűt,  azt  nem  viselem  el..-. 
Ne  lakjék  az  én  házamban  csalárdságot  tevő,  hazug- 
ságokat beszélő  ne  álljon  meg  szemeim  előtt. « (Zsolt. 

101.,  5.  és  7.)  Teljes  erkölcsi  felháborodással  fordul  a 
rágalmazó  ellen,  kivel  minden  közösséget  megtagad. 
» Szájadat  nekieresztetted  a rosszra  és  nyelved  csalárd- 
ságot sző;  leülsz  és  felebarátodra  beszélsz,  anyád 
fiára  mocskot  vetsz.«':  »Ezeket  teszed,  és  ha  hallgatnék, 
azt  gondolnád,  olyan  vagyok  mint  te.«  (Zsolt.  50., 

19.,  20.,  21.)  Átokkal  sújtja  a »síma  nyelvűt, « » síma 
ajkút « a beretvához  és  a kétélű  kardhoz  hasonlítja 
nyelvét,  beszédjét.  De  az  Űr  színe  előtt  nem  állhat 
meg  az  álnok  szava.  » Elveszíted  a hazugszavúakat,  a 
vérontás  és  csalárdság  embereit  utálja  az  Örökkévalód 
(Zsolt.  5.,  7.) 

A hagyomány  a legnagyobb  élességgel  küzd  a 
rágalom  ellen.  Romboló  hatalomnak  nézi,  mely  meg- 
ingatja a társadalom  rendjét  és  a viszály  magvát 
hinti  el  az  emberek  közt.  Ezért  a legnagyobb  bűnök 
közé  tartozik.  R.  Jóchanan  tanítja  Jószé  b.  Zimrá 
nevében : A rágalmazó  hasonlatos  ahhoz,  ki  Isten  lé- 
nyegét tagadja  (Kófár  beikkor )7  amint  azt  a Zsoltáros 
kifejezi:  Kik  azt  mondják:  nyelvünkkel  hatalmas- 
kodunk, ajkunk  velünk  van;  ki  Űr  fölöttünk!  (Zsolt. 
12.  5,  Arachin  15 b.)  Chiszda  Már  Ukba  nevében 
tanítja  : Aki  rágalmaz,  arról  azt  mondja  a Szent, 

dicsértessék  Ő:  Mi  ketten,  Én  meg  Ö,  nem  lakha- 
tunk egy  világban,  amint  a Zsoltáros  mondja:  Ki 
titkon  megszólja  felebarátját,  azt  megsemmisítem,  a 
íennhéjázót  és  telhetetlent  el  nem  viselhetem.  (Zsolt. 
101.  5.  Arach.  u.  o.)  Bár  Kappára  tanítja:  Négy 
kiváló  tulajdonság  tette  érdemessé  Izraelt  arra,  hogy 
megváltassék  Egyiptomból ; nem  változtatták  meg 
neveiket.- Mint  Bűben  és  Simon  menték  Egyiptomba 
és  mint  Bűben  és  Simon  szabadultak  ki  onnan.  Nem 
változtatták  meg  nyelvüket ; nem  volt  köztük  rágal- 
mazó; nem  voltak  erkölcstelen  életűek.  (Peszkt.  836: 
Lev.  r.  32c;  Cant.  r.  4.,  12;  Ex.  r.  c.  1,  S.  Tob. 
114.;  Mechilta  2.,  6.)  Gonosz  ellensége  az  embernek 
a rágalom.  A nép  nyelve  Selisí  hármas  bajokozónak 
nevezi,  mert  három  ember  halálát  okozza  — mondja 
Sámuel  b.  Nachman,  — megöli  azt,  aki  mondja,  azt 
is,  kinek  mondja,  azt*is,  kiről  mondja.  (Peszkt.  32 a; 
Tanch.  ed.  Buber  IY.  M.  8 ; Num.  r.  c.  19,  Deut. 
r.  c.  26,  Arachin  156.)  Bűnös  az  is,  ki  a rágalmat 
meghallgatja,  bűnrészese  a rágalmazónak.  B.  Sésesz 
tanítja  Eleázár  b.  Ázarja  nevében : Ki  rágalmat  beszél, 
ki  rágalmazásra  figyel,  ki  hamis  tanúságot  mond 
felebarátjáról,  megérdemelné,  hogy  az  ebek  elé  ves- 
sék... (Peszáchim  118a.)  Bűnös  volt  Dávid  király, 
ki  emberi  gyarlóságból  hallgatott  Cibának,  a Saul- 
ház  régi  szolgájának  szavára,  — tanítják  a talmud 
bölcsei,  — ki  urát,  a szerencsétlen  és  béna  Mefi- 
bosetet  rágalmazta,  J úda  Báb  nevében  mondja : 
Midőn  Dávid,  Ciba  rágalmazó  szavainak  hatása  alatt, 
szétosztotta  Saul  birtokait  a szolga  és  Mefiboset«, 
Saul  unokája  közt,  egy  égi  hang  ezt  mondta : 

Unokád  Rehábeám  és  vetélytársa  Jerobeám  fognak 
ezért  büntetésül  osztozkodni  a te  birodalmadon.  Ha 
nem  hallgatott  volna  Dávid  a rágalom  szavára,  nem 
szakadt  volna  ketté  az  ő birodalma,  nem  hódolt  volna 
Izrael  a bálványoknak  és  nem  mentünk  volna  szám- 
űzetésbe országunkból.  (Sabbat  565.).  Még  a különben 
vétkes  és  bálványimádó  király,  H.  Jerobeám  is  külö- 
nös dicséretet  érdemel,  mert  nem  hallgatott  a rá- 
galom szavára,  mellyel  Amácja,  a bétéli  főpap  illette 
Amosz  prófétát.  (Peszachim  875.)  Abba  b.  Káhaná 
tanítja : Dávid  kortársai  jámbor  emberek  voltak.  De 

akadt  köztük  delátor.  ezért  számosán  közülök  elestek 
' / 

a háborúban.  A bálványimádó  Ackáh  bálványimádó 
kortársai  között  nem  volt  rágalmazó.  Ezért  győztesek 
voltak  a háborúban.  (Jer.  Pea  16a,  Deut  r.  5 f.) 
A rágalom  bűnét  követi  el,  mondja  R.  Jochanan,  az 
is,  aki  terjeszti,  de  az  is,  aki  tudomásul  veszi.  (Jer, 
Pea  16a.)  ^Ügyeljetek,  ti  Istenről  megfeledkezők«  (Zsolt, 
50.  22)  — így  kiált  fel  r.  Jicchák  — a rágalmazókra 
vonatkozik,  akik  azt  mondják : Nyelvünkkel  érünk 
el  hatalmat,  ki  Űr?  felettünk  (Zsolt.  12.,  5,  Koh.  r. 
9.,  12.).  Négy  dologért  lakói  már  itt  a földön  az 
ember,  de  a főbüntetés  a tiilvilágon  éri.  Ezek  pedig 
a következők : Bálványimádás,  vérfertőzés,  vérontás,, 
de  valamennyivel  felér  a rágalmazás.  (J.  Pea  16a.). 
Ismael  iskolájában  tanították:  Rágalmazni  oly  nagy 
vétek,  mint  a három  kardinális  bűn ; mint  ahogy  a 
bálványimádást,  vérfertőzést  és  vérontást  nagy  vétek- 
nek nevezi  a Szentírás  (II.  M.  32.,  31 ; I.  M.  39.  8 ; 
TT.  o.  4.  13.),  úgy  a rágalmazó  nyelv  is  olyannak 
minősíttetik,  mely  2>nagyokai«  mond,  (Zsolt.  12.,  4, 

Berachot  19a.)  Ki  rágalmat  terjeszt,  tanítja  Simon 
ben  Lákis,  vétkeinek  mértékét  az  égig  halmozza; 
(Arachin  15S.)  Istentagadónak  minősíti  Józsua  b.  Lévi. 
(Jer.  Pea  16a.)  Ki  rágalmazza  felebarátját,  tanítja 
ugyancsak  Józsua  b.  Lévi,  a tóra  mind  az  öt 
könyvét  szegi  meg.  (Lev.  r.  16/’.)  A nem  fajodhoz 
tartozó  embertársadat  sem  szabad  rágalmaznod,  nem 
tehetsz  ebben  különbséget  fajtádbeli  közt  és  idegen 
közt,  tanítja  ít.  Jochanan.  (Deut  r.  6/.)  A rágal- 
mazók miatt  sopánkodik  Ezékiel  próféta  (21.,  17.)  - — 
tanítja  B.  Eliezer,  — kik  lakomáknál  közösen  ülnek, 
de  nyelvükkel  tőr  gyanánt  kölcsönösen  megsebesítik 
egymást.  (Jóma  9b.)  Sokán  a föld  ellen  vétkeznek, 
sokan  az  ég  ellen,  de  a rágalom  ég  és  föld  ellen 
követ  el  bűnt,  mondja  Chanina  b.  Gháma  (Koh.  r. 
9.,  12.)  Legveszélyesebb  fegyver  a rágalom,  mert  a 
fegyver  csak  közelről  sebesít,  de  ez  a legtávolabb 
levőt  is  megsebesíti/  (Jer.  Pea  16a.)  Minden 
parázs,  ha  külsőleg  elhamvad,  belül  is  elalszik;  de  a 
rágalomnál  nincs  úgy,  ha  külsőleg  el  is  hamvadt. 
belülről  megtartja  perzselő  erejét.  (U.  o.) 

A kígyó,  mely  a paradicsomban  síma  nyelvűsé- 
gével tönkretette  az  első  emberpár  boldogságát,  jel- 
képe lett  a rágalomnak.  A rágalmazás  hasonlatos  a 
kígyó  marásához.  Ha  csak  az  egyik  testrészt  is  éri 
marás,  az  egész  test  érzi  azt  fájdalmasan.  (Jer.  Pea 
16a.)  Kérdik  a kígyót,  mondja  Sámuel  b.  Nachman, 
az  ünnepelt  agadista,  miért  tartózkodói  falomladékok 
közt?  Mert  elcsábítottam  az  első  emberpárt,  hogy 
vétkezzenek  és  így  leromboltam  a világ  falait,  Miért 
nyugtalan  a nyelved,  miközben  csúszol-mászol  ? Mert  a 

a nyelv  okozta  bűnhödésemet,  hangzik  a válasz.  Miért 
érzi  valamennyi  tag  marásod  hatását,  ha  csak  egy 
tagot  is  megmartál  ? — Kérdezzétek  a rágalmazót,  — 
hangzik  a válasz,  miképpen  cselekszi,  hogy  ő itt 
van  és  a rágalmazása  Rómában  okoz  halált.  (Peszikta 
32a.  Tanch.  Chukkot,  Num.  r.  19.  Koh.  r.  10.,  11. 
Jer.  Pea  16a  és  b.  Lev.  r.  26.  Deut.  r.  5.)  Az  állatok 
eljönnek  a kígyóhoz  és  azt  mondják  neki : Az  oroszlán, 
a farkas  szétszaggatják  prédájukat,  * hogy  azt  meg- 
egyék. De  teneked  mi  hasznod  van  marásodból? 
A kígyó  erre  azt  válaszolja:  A rágalmazónak  sincs 
előnye  rágalmazásaiból,  de  azért  mégis  rágalmaz. 
(Taanit  8a.  Arachin  15&.)  »Ne  engedd,  hogy  szád 
vétekbe  sodorja  testedet«  (Kokéi.  5.  5.),  intésül  szolgál, 
mondja  Chanina  b.  Papa,  a gonosz  nyelvnek  : Ne 
használd  szádat  arra,  hogy  rágalommal  illessen  vala- 
kit. (Lev.  r.  16.  5.)  Rágalom  alatt  az  igazság  elmon- 
dását is  lehet-  érteni,  ha  oly  célból  történik,  hogy 
másoknak  ártsunk.  (Arachin  166  aés  17a.)  A Mózes 
által  küldött  kémek  a Szentföld  leírásában  az  igaz- 
sággal kezdték,  hogy  azután  annál  hathatósabban 
rágalmazhassanak,  mondja  r.  Meir.  (Szóta  35a.) 

Trikliniumáhan  ült  egzszer  R.  Jannai  és  biblia- 
olvasással  töltötte  idejét.  Akkor  hallotta,  amint  az 
utcán  valaki  a házaló  fűszeresek  módjára  kiáltotta ; 
Ki  akar  étetethozó  gyógyszert  venni?  Behívatja  a 
férfiút  Jannai  és  megtudja,  hogy  miféle  életelixírrel 
házal  a jámbor  férfiú.  A harmincnegyedik  zsoltár 
tizenharmadik  versét  ajánlja  az  emberek  figyelmébe: 
»Ki  a férfiú  aki  életet  óhajt  ? Őrizd  meg  nyelvedet 
a rossztól !«  Nagyon  örült  Jannai  a zsoltárvers  ilyen 


RÁGALMAZÁS. 


31 


értelmezésének  és  hozzáteszi,  hogy  bölcs  Salamon  is 
így  tanít : Ki  vigyáz  szájára  és  nyelvére,  megóvja 
bajoktól  lelkét.  (Prov.  21.  23.  Lev.  r.  36/!  Tanch 
Chukkot,  Num.  r.  18/.) 

Az  agada  számos  elmélkedése  a rágalmazó  nyelv- 
ről szól,  a veszélyről,  mely  a könnyelmű  fecsegésből 
fakadhat.  Jószé  ben  Zimra  egy  ízben  ekkép  elmél- 
kedik : Isten  így  beszél  a nyelvhez : Az  emberi  test 
valamennyi  tagja  függőleges,  te  vízszintes  helyzetben 
fekszel,  valamennyi  künn  van,  de  te  bent  vagy ; azon- 
felül csontból  és  húsból  álló  dupla  fallal  körülkerí- 
tettelek. »Mit  adjanak  még  neked  és  mit  tegye- 
nek még  veled  (hogy  kártékonyságodat  enyhítsék), 
ó csalárd  nyelv !«  (Zsolt.  120.  3.  Arachin  15ö.)  Más- 
kor pedig  így  szól : Kétszáznegyvennyole  tagja  van 
az  embernek,  részben  függőlegesek,  részben  vízszinte- 
sek. A nyelv  azonban  a két  állkapocscsent  közé  van 
helyezve,  alatta  vízvezető  ér  folyik,  hogy  fQrróságát 
enyhítse.  Es  mennyire  összezsugorodik ! (csukott  száj- 
nál). Jöjj  és  lásd  be,  milyen  tűzvészeket  támaszt- 
hatna. ha  szabad  és  függőleges  helyzetű  volna.  (Lev. 
r.  c.  16.)  Egy  másik  verzióban  e mondás  így  szól: 
Jöjj  és  lásd,  hogy  mily  veszélyes  a gonosz  nyelv. 
Börtönben  ül  a nyelv,  az  állkapcsok  körülveszik  : 
mennyi  művészi  készülék  van  fölszerelve  ellene  és  még- 
sem tud  megállani  vele  szemben  az  ember.  (Soch.  Tob. 
Zsolt.  52.  11-hez.)  Lévi,  a kedvelt  agadista  azt  tanítja: 
Hat  szolgája  van  az  embernek ; három  szolgálja  őt 
akarata  nélkül,  ú.  m. : szem,  orr  és  fül.  Látja,  hallja 
és  szagolja  azt  is,  mit  nem  akar  észrevenni.  Három 
szolgája  akaratától  függ:  száj,  kéz  és  láb.  Szájával 

taníthat,  de  rágalmazhat  és  káromolhat  is  vele ; kezé- 
vel végrehajthatja  Isten  parancsolatait,  de  lophat  és 
gyilkolhat  is  segítségével ; lábával  eljuthat  a zsinagó- 
gába és  a tanházba,  de  féktelen  mulatozás  helyére  is. 
Ha  az  ember  megérdemli,  akkor  Isten  az  emberi 
akarattól  függő  három  szolgát  is  önálló  biztos  mű- 
ködésre teszi  alkalmassá  az  ember  javára.  (Gí-en.  r. 
67  f Tanch.  ed  Huber.  Toldot.  7.) 

Nehéz  bűnnek  minősítik  mindezekért  a bölcsek 
a rágalmazást,  melynek  súlyos  a bűnhödése.  Az  év 
legnagyobb  napján  külön  engesztelést  kér  a főpap 
azok  számára,  kik  könnyelmű  módon  rágalmazzák 
embertársaikat.  Ismael  iskolájában  magyarázták,  hogy 
a Jomkippurkor  bemutatott  füstölőszer  a gonosz 
nyelv  által  elkövetett  bűnök  engesztelését  célozza ; 
jöjjön  azj  ami  titokzatos  módon  készül  és  szolgáljon 
engesztelésülatitokban  elkövetett  bűn  fölött.  (Jóina  44a.) 
Sőt  még  ruházatával  is  szimbolizálta  a főpap  a rágalom 
bűnének  súlyosságát  és  engesztelést  keresett  érte. 
Ohanina  b.  Cháma  szerint  a főpap  alsó  köpenyegén 
levő  csengők  a csengő  szavakkal  elkövetett  vétkek 
fölött  akartak  engesztelést  szerezni.  (Zebachim  88&.) 
Úgy  ahogy  a rágalmazó  elválasztja  egymástól  kár- 
tékony beszédjével  az_embereket  és  izolálja  őket, 
úgy  a büntetés  is,  mely  eléri  a rágalmazót,  elválasztja 
őt  embertársaitól.  Bélpoklosság,  mely  szomorú  egyedül- 
létre kárhoztatja  az  embert,  a rágalmazás  büntetése- 
képpen lép  föl.  Middá  Keneged  Middá.  Hasonló  bün- 
tetés a bűnért,  Jószé  benZimra  tanítja  ezt.(Arachin  15&.) 
Jócbanan  a Mirjam  büntetésére  utal,  ki  szájával  vét- 
kezett, midőn  Mózes  ellen  fordult;  minden  tagját  érte 

ezért  a bélpoklos&ág.  (Lev.  r.  16/.)  Simon  b.  Eleazar 
Elisa  szolgájára,  Gecházira  utal.  kit  vádaskodása  miatt 
ért  utol  a poklosság.  (Ab.  di  r.  Nátán  9/.)  Négy 
emberosztály  — tanítja  Jirmeja  b.  Abba  — nem 
üdvözölheti  a Sechinát  (Isten  szentségét) : a gúnyo- 
lódok (Hosea  7.  5),  a hazugok  (Zsolt.  101.  7.),  a kép^ 
mutatók  (Jób  13.  16)  és  a rágalmazók  (Zsolt.  5.  5.  — 
Szóta  42a  Sanh.  103a.)  Ezért  nem  láthatták  a kémek 
sem,  kiket  Mózes  kiküldött  Kánaánba,  a Szentföldet.. 
Eleazar  b.  Parta  mondja  róluk  : Mit  rágalmaztak  ők  ? 
élettelen  fákat  és  sziklákat.  És  mégis  bűnhődtek, 
még  pedig  nem  kis  mértékben  és  a jövőben  is  tovább- 
ható büntetéssel.  Mennyivel  inkább  lakói  majd  az, 
ki  felebarátját  megrágalmazza.  (Toszift.  Arachin  2.  11. 
Arachin  15a.)  Kik  a bölcseket  és  tanítványaikat 
gyűlölik,  így  szól  Jószé  b.  Chalafta,  kik  hamis  próféták 
gyanánt  lépnek  fel  és  kik  rágalmaznak,  azok  nem 
részesei  az  örök  üdvösségnek.  (Derech  Erec  r.  11/’.) 
Hósaja  tanítja,  hogy  a betegségek,  melyek  miatt  a 
tisztátlanok  a táborból  kiközösíttettek  (IV.  M.  5.,  2), 
büntetésképpen  szálltak  reájuk,  mert  rágalmazták  nagy- 
jaikat.  (Lev.  r.  18  f.  végén.)  Chanina  b.  Chámá  mondja : 
Miért  kell  a bélpoklosnak  elkülönítve  lakoznia  ? 
(ILI.  M.  13.46.)  Mert  (rágalom  által,  minek  isteni  bün- 
tetése e szörnyű  betegség)  elkülönítést  idézett  elő  férj 
és  feleség  közt,  barát  és  barát  közt,  ezért  mondja  a 
tóra,  hogy  különválasztva  lakozzék  az  emberektől. 
(Arachin  166.)  A kígyó  is  rágalmazásáért  (I.  M.  3.  14.) 
bélpoklossággal  sujtatott.  A kerek  foltok,  melyek  rajta 
láthatók,  poklosság  foltjai,  mondja  r.  Lévi  (Gén.  r.  20. 4.) 
De  a közösség  is  érzékenyen  bűnhődik  a rágalom  miatt. 

A gonosz  nyelvek  miatt  kimaradnak  az  esőzések,  tanítja 
r.  Lévi.  (Taanit.  7 b.) 

Acha  b.  Cbanina  tanítja : A gonosz  nyelv  fölött 
Dávid  király  a szent  szellemtől  ihletve  a kiirtás  átkát 
mondta.  (Zsolt.  12.  4.)  Hogy  ne  essenek  az  emberek 
a rágalmazás  bűnébe,  arra  szolgál  a tudósoknak  a 
tannal  való  foglalkozás,  tudatlanoknak  pedig  az  ön- 
megalázás.  (Arachin  15&.)  Ugyanilyen  szellemben 
tanít  Chana.  A gonosz  nyelv  bűnétől  megszabadítja 
a bölcset  az  » Élet  fájával«  á tannal  való  foglalkozás : 
Gyógyulása  a nyelvnek  az  »Elet  fája«  (Prov.  15. 
a tudatlant  pedig  az  önalázkodás,  »a  szellem  meg- 
alázásai (U.  o.)  Isten  Sechinája  is  akkor  tartózkodik 
majd  Izraelben,  ha  a gonosz  nyelv  bűne  elnémul, 
amikor  Isten  kiönti  szellemét  minden  teremtményre. 
(Deut.  r.  6 f végén.) 


SZERÉNYSÉG,  ALÁZATOSSÁG. 
BÜSZKESÉG,  GŐG. 

Az  isteni  férfiú,  kiről  az  írás  mondja:  Es  nem 
támadt  többé  Izraelben  olyan  próféta,  mint  Mózes, 
akit  ismert  az  Örökkévaló  színről-színre  (V.  M.  34.  10), 
népe  legszerényebb  emberének  mondatik.  Kiemeli 
róla  legnagyobb  dicséreteképen  a Biblia:  A férfiú 
Mózes  pedig  legszerényebb  volt  minden  ember  közt 
a föld  színén.  (IV.  M.  12.  3.)  És  amit  a törvényhozó- 
nak legfőbb  erénye  gyanánt  magasztal,  azt  legmaga- 
sabb erkölcsi  posztulátumként  állítja  fel  minden  ember 
számára.  » Megjelentette  néked,  oh  ember,  mi  a jó  és 
mit  kíván  az  Örökkévaló  tőled!  Csak  azt,  hogy  igaz- 
ságot cselekedjél,  szeressed  az  irgalmasságot  és  hogy 
alázatosan  járj  a te  Isteneddel , (Micha  6.  8.)  így 
kiált  fel  a próféta.  Igazság,  szeretet  és  alázatosság, 
e három  kardinális  erényben  látja  a vallás  lényegét. 
Isten,  a legmagasabb  és  legfönségesebb,  ki  a minden- 
séget  alkotta,  az  alázatosra  tekint,  a szívét  nézi.  »Ne 
nézd  az  ő külsejét,  se  termetének  nagyságát,  mert 
megvetettem  őt.  Mert  az  Örökkévaló  nem  azt  nézi, 
amit  a*  ember;  mert  az  ember  azt  nézi,  ami  szeme 

előtt  van,  de  az  Örökkévaló  a szívet  nézi«  (I.  Sára. 
16.  7.)  mondja  Isten  a Jisáj  büszke  fiaiban  gyönyör- 
ködő Sámuelnek,  midőn  ez  Betlehembe  vonul,  hogy 
Izraelnek  új  királyt  adjon  a méltatlannak  bizonyult 
Saul  helyébe.  És  így  lesz  az  igénytelen  pásztor,  Dávid, 
Izrael  felkentje. « Mindezeket  alkotta  kezem,  úgyhogy 
mindezek  létrejöttek ; de  arra  tekintek  én,  ki  szegény 
és  megtörött  lelkű,  és  aki  igémre  buzgó « (Jes.  66.  2.), 
mondja  a babilóniai  nagy  próféta.  Közel  van  az 
Örökkévaló  a megtört  szívekhez  és  megsegíti  a seb- 
hedt  lelkeket.  (Zsolt.  34.  19.);  meggyógyítja  a meg- 
tört szívüeket  és  bekötözi  sebeiket.  (U.  o.  147.  3.) 
Isten  előtt  kedves  áldozatok : töredelmes  lélek,  a töre- 
delmes, bűnbánó  szivet,  ó Isten,  nem  veted  meg, 
(U.  o.  51.  19.)  énekli  a jámbor  Zsoltáros.  Bizony,  így 
szól  a magasságos  és  felséges,  ki  öröklétben  lakozik  és 
kinek  szent  a neve : Magasságban  és  szentségben  lakom, 
de  a sújtottal  és  alázatos  szívűvel  is,  hogy  megelevenít- 
sem az  alázatosok  lelkét  és  megelevenítsem  a meg- 
törtek szívét,  mondja  Jezsajás.  (57.,  15.)  És 

hasonló  szellemben  énekli  a Hállel  ájtatos  szerzője : 
Kicsoda  hasonló  az  Örökkévalóhoz,  ami  Istenünkhöz, 
aki  magasságban  lakozik,  aki  mélységbe  tekint 
az  égre  és  a földre;  felemeli  a szegényt  a porból  és 
a sárból  felegyenesíti  a szűkölködőt.  (Zsolt.  113.  5—7.) 

. A vétkek  közül,  melyeket  Jezsajás  próféta  szemére 
lobbant  népének,  főleg  a dölyf  az,  mely  Isten  harag- 
ját különösen  felidézi.  A nagy  leszámolás  alkalmával, 
melyet  Isten  napjának  nevez  a próféta,  főleg  a 
gőgért  lakói  majd  Jeruzsálem  népe.  (Jezs.  2.,  12— 17.. 
3.  16.)  Kern  szenvedheti  Isten  a gőgöst.  Utálatos  az 

Örökkévalónak  minden  dölyfös  szívű,  kezemet  adom 
reá,  hogy  nem  marad  büntetlenül.  (Prov.  16.  5.) 
Jobb  alázatos  lelkűnek  lenni  a szegényekkel,  mint 
zsákmányon  osztozkodni  a kevélyekkel.  (U.  o.  16.  19.) 
Ha  kevélység  jő,  gyalázat  is  jő:  az  alázatosoknál  van 
csak  bölcsesség.  (XT.  o.  11.  2.)  A kevélyeknek  házát 
lerombolja  az  Örökkévaló;  de  megerősíti  az  özvegyek 
határát.  (XI.  o.  15.  25.)  A bukás  előtt  kevélység  és 
a megbotlás  előtt  felfuvalkodottság.  (XJ.  o.  16.  18.) 
Hat  dolgot  gyűlöl  az  Örökkévaló,  hét  lelke  előtt  utála- 
tos: Dölyfös  szemek,  hazug  nyelv  .. . (XI.  o.  6.  16.,  17.) 
stb.  stb.  mindmegannyi  kitétele  a Példabeszédek 
könyvének,  mely  a dölyf  és  büszkeség  hiú  voltára 
akar  tanítani.  Fennhéjázó  szeműt  és  dölyfös  szívűt, 
azt  nem  bírom  el,  énekli  Dávid.  (Zsolt  101.  5.) 

A biblia  ilyennemű  tanításai,  melyeknek  teljes- 
ségét korántsem  merítik  ki  a felhozott  idézetek,  a 
hagyományos  irodalomban  művészi  tökéletességre 
emeltettek.  A misna  és  gemára  bölcsei,  kik  maguk  is 
a szerénységnek  és  alázatosságnak  mintaképei,  tovább 
szövögetik  a biblia  e nemes  tanításának  fonalait. 
Beállításukban  a biblia  hőseit  oly  világításban  mutat- 
ják be  a hallgatóiknak,  hogy  amazok  szerénysége  és 
alázatossága  követendő  mintakép  gyanánt  domborodik 
ki  előadásaikban.  A pátriárkák,  próféták  és  királyok 
jellemvonásai  közül  kikeresik  főleg  a szerénységet  és 
alázatosságot,  hogy  azok  segítségével  neveljék  hallgató- 
ságukat. Eliezer,  a galliléai  Jószé  fia,  kinek  agadikus 
fejtegetéseit  feszült  figyelemmel  szokták  volt  hallgatni, 
azt  tanítja  kapcsolatosan  az  írás  versével : Nem 
mivel  számosabbak  vagytok  mind  a népeknél,  kedvelt 

meg  az  Örökkévaló  és  választott  ki  titeket  stb.  (V.M.  7.  7.) 
Azt  mondja  a Szent,  dícsér  tessék  Ö,  Izraelnek  : 
Szeretlek  benneteket,  mert  akkor  is  lekicsinyítek 
magatokat,  amikor  én  nagyságot  adtam  bőségesen 
nektek.  Ábrahámnak  kölcsönöztem  nagyságot,  de  ő 
így  szólt  előttem : Én  csak  por  és  hamu  vagyok. 
(I.  M.  18.  27.);  Mózesnek  és  Áronnak  adtam  nagy- 
ságot, de  ők  azt  mondták:  Ugyan,  mik  vagyunk  mi? 
(II.  M.  16.  7.);  Dávidnak,  de  ő azt  mondta:  Én 
csak  féreg  vagyok,  és  nem  ember.  (Zsolt.  22.,  7.) 
Bezzeg  a pogányok  nem  úgy  viselkedtek.  Adtam 
nagyságot  Nimródnak,  de  ő azt  mondta : Rajta,  épít- 
sünk várost  és  tornyot.  (I.  M.  11.  4.);  F araónak,  de 
azt  mondta : Ki  az  az  Örökkévaló  ? (II.  M.  5.  2.) ; 
Szanheribnek,  de  ő azt  mondta : Kicsoda  ezen  országok 
istenei  közül  tudta  országát  kezemből  megmenteni  ? (II. 
Kir.  18.  35.);  Nebukadnecarnak,  de  ő azt  mondta:  Fel- 
megyek a*  fellegzetes  magaslatokra.  (Jes.  14.  14.); 
Hirámnak,  de  ő azt  mondta : Isteni  lakóhelyen  lakom, 
tengerek  szívében.  (Ezek.  28.  2.  — Chullin  89a.) 
R.  Áchá  a JoTctán  nevét  (I.  M.  10.  25.)  úgy  magya- 
rázza: Kicsinynek  (Miaun)  tartotta  magát,  azért 
Isten  abban  a szerencsében  részesítette,  hogy  tizen- 
három nemzedék  ősévé^  vált.  (Gén.  r.  6/*.  és  37 /’. 
végén.)  Ugyancsak  Áchá  mondja:  Miért  mondja  az 
írás  (I.  M.  48.  14.)  Efraimról,  hogy  ő a*üatalabbik, 
hiszen  azt  mindenki  jól  tudja.  De  e szavak  arra  cé- 
loznak, hogy  Efraim  szerény  volt  és  ügyeit  jelentő- 
ségteleneknek  tartotta.  Ezért  méltó  lett  az  elsőszülött- 
ség  előjogaira.  (Gén.  r.  6/1  4.)  Mózes  szerénységéről 
sok  helyen  elmélkednek.  Legalázatosabb  és  legszeré- 

nyebb  volt  ő a halandók^közt  e földön.  (Szifré/ Num. 

12.  3-ra.  Abót  di  r./N.  23/!)  Jonathán  b.  Eleazár 
mondja:  Mózes  alázatosan  viselkedett  akkor,  mikor 
Isten  megnyilatkozott  neki  a csipkebokorban  és  ezért 
három  kitüntetésre  méltattatott.  Mert  »arcát  elrejtette^  ^ 
(II.  M.  3.  6.),  arca  fényes  lett;  minthogy  »félt«, 
Izrael  félt  hozzá  közeledni,  és  'mert  nem  nézett  az 
isteni  látomásra,  »Isten  alakját  láthattam  (IV.  M.  12.  8* 
Berachot  7 a.)  Eldad  és  Médad  — így  tanítja  Simon 
b.  Jocháj  — szerénységből  nem  érezték  magukat  mél- 
tóknak, hogy  a nép  vénei  közé  soroztassanak.  Ezért 
el  is  rejtőzködtek.  Jutalmul  ezért  az  örökös  prófétai 
tehetséggel  áldattak  meg.  (Szifré  Num.  11.  26-hoz  ; 
Szanhedr.  17a.)  Midőn  Gamliel  pátriárka  jeles  tanít- 
ványát, Sámuel  hakátánt  dicsőíteni  akarja,  Eldádhoz 
és  Médádhoz  hasonlítja  szerénységre  nézve.  (Jer. 
Szanhedr.  18c,  Szemachot.  8/ ‘ b.  Sanh.  11a.)  Nádáh 
és  Abihu , Áron  két  reményteljes  fia,  kiket  tűz  emész- 
tett meg,  dölyfösek  voltak,  így  tanítja  a hagyomány, 
ezért  kellett  nekik  korán  sírba~  szállniok.  (Lev.  r.  20 f. 
Midr.  Tehillim  78.  63-ra,  Peszikta  Acharé  171&.  stb.) 
Dávid  király  alázatosságát  sokszor  kiemelik  a hagyo- 
mányos irodalomban.  Reámutatnak  arra,  hogy  a 
hatalmas  király  a frigyszekrény  ünnepélyes  bevonulása 
alkalmából  ott  táncol  a köznép  közt  Istene  tisztele- 
tére (II.  Sám.  6. 18.  Num.  r.  4/!);  az  őt  átkozó  Síméivel 
szemben  hallgat,  midőn  Absálom  elől  menekül  és  a 
felségkáromlót  leütni  akaró  Abisájt  rendreutasítja  o 
szavakkal : Bizonyára,  az  Örökkévaló  mondta  neki : 
átkozd  Dávidot . . . (II.  Sám.. 16. 10.).  Egy  böjti  prédiká- 
ciójában Tanchum  b.  Chanilai  hangoztatta,  hogy 

Isten  azért  kegyelmezett  meg  itéhabeámnak,  mert 
alázatossá  lett.  (II.  Krón.  12.,  7.  Jer.  Taanit.  65 ci. 
lent.  Eeh.  r.  3.  40-hez.)  A jámbor  ísehemia,  ki  annyi 
szolgálatot  tett  népének,  csak  azért  nem  tüntettetett  ki 
avval,  hogy  egy  külön  szentírási  könyv  róla  neveztetett 
volna  el,  mert  szerénytelen  volt  és  mert  ő maga  dicse- 
kedett többször  érdemeivel.  (5.  19.;  13.  21.  A Nehe- 
mias  könyve  u.  i.  a kánonban  Ezra  könyvéhez  tarto- 
zik.) Ezt  tanítja  Jirmejab.  Abba  amóra.  (Szanhedr.  936.) 

Es  ahogy  a biblia  alakjait  szerény  és  alázatos 
embereknek  mutatták  be  a bölcsek,  úgy  maguk  is 
szerénységükkel  és  alázatosságukkal  szolgáltak  minta- 
képül tanítványaiknak  és  a reájuk  tekintő  népnek. 
Csaknem  valamennyi  ünnepelt  mesterről  kiemeli  a 
hagyomány,  hogy  milyen  szerények  voltak  fellépésük- 
ben, igényeikben,  embertársaikkal  szemben.  Minta- 
képül állították  fel  Hillélt , Izrael  legnagyobb  tanítói- 
nak egyikét,  ki  inveszon  (alázatos,  szerénylelkü)  volt, 
kiről  a dicsérő  halotti  prédikáció  fájdalmasan  kiáltott 
fel:  O jaj,  odaveszett  a jámbor,  odaveszett  a szerény, 
Ezra  tanítványa  ! (Joma  96.  Szanhedr.  11a.  Szót.  486.) 
— Egyszer  egy  pogány  jött  Sammaihoz  és  azt 
mondta  neki,  hogy  szeretne  áttérni  a zsidó  hitre, 
de  csak  oly  feltétel  alatt,  ha  valamikor  főpap  lehet. 
Sammai  ez  oktalan  kívánságon  annyira  felbőszült, 
hogy  a pogányt  botjával  megfenyegette,  mire  ez 
odább  állt.  Hillelhez  ment.  »Ha  királyt  akarnak 
választani, « így  szólt  Hillel,  » akkor  ennek  előbb 
meg  kell  ismerkedni  az  udvari  szertartásokkal,  tehát 
ezt  joggal  tőled  is  követelhetik.  <<  Erre  a pogány  tanulni 
kezdett.  Midőn  a tórában  ahhoz  a tételhez  ért,  mely 

szerint  a laikus,  ki  a papi  szolgálatot  uznrpálja,  halált 
érdemel,  Hilleltől  megkérdezte,  kit  kell  ez  alatt  érteni, 
' Még  Dávid  király  is  az<-,  volt  a válasz.  Ha  ez  így 
van«,  gondolta  a pogány,  »milyen  sors  vár  a prozeli- 
tára,  aki  e törvény  ellen  cselekszik  ?«  Elment  Hillelhez 
és  monda  neki:  »Oh  te  szerény  Hillel,  nyugodjanak 
áldások  a te  fejeden,  mert  a Sechina  szárnyai  alá 
hoztál  engem. « — Egyik  ismeretes,  fontos  szentenciája 
Hillelnek:  Megalázkodásom  az  én  felemelkedésem,  de  fel- 
emelkedésem  az  én  megaláztatásom,  azaz  igaz  felmagasz- 
talása  az  embernek  alázatosságában  rejlik,  mórt  a 
dölyf  megaláztatáshoz  vezet.  (Lev.  r.  1 f.)  Hasonló 
szellemben,  de  más  formulázásban  tanítja  ezt  az  Evan- 
gélium : Aki  magát  felmagasztalja,  megaláztatok : és 
aki  magát  megalázza,  felmagasztaltatik.  (Máté  23. 
12,  Lukács  14.  11.) 

Akiba , Izrael  egyik  legünnepeltebb  mestere,  kit 
a ’ hagyományban  a legendák  egész  sorozata  vesz  körül, 
híres  volt  szerénységéről.  Szép  tanúságot  tesz  ezen 
tulajdonságáról  az  a halotti  beszéde,  melyet  fia  sírja 
fölött  tartott : Testvérek,  Izrael  háza,  halljátok ! 
Nem  azért,  mert  tudós  vagyok  (jöttetek  el  ily  nagy 
számmal),  van  itt  tudósabb  nálamnál ; nem  azért,  mert 
gazdag  vagyok,  van  itt  gazdagabb  nálamnál : a dél- 
vidék emberei  ismerik  Akibát,  miért  ismerjék  öt 
Gralilea  emberei : a férfiak  ismerik  őt,  honnan  ismer- 
jék az  asszonyok  és  a gyermekek  ? De  tudom,  hogy 
jutalmatok  nagy  leszen,  mert  azért  jöttetek,  hogy  a 
tórát  megtiszteljétek  és  hogy  eleget  tegyetek  vallásbeli 
kötelességteknek.  Vigasztalva  vagyok,  még  ha  hét 
fiamat  is  temettem  volna.  Vonuljatok  békében  házai- 

tokba.  (Szemackot  8 /.  Moed.  K.  215.)  Más  alka- 
lomkor is  kitűnik  szerénysége,  midőn  t.  i.  tudását 
lealacsonyítja  Eliezer  és  Józsua  tanítóinak  tudásával 
szemben.  »Nem  tudom  úgy  meghatározni  tudásom 
mértékét,  mint  ahogy  azt  tanítóim  tehették?  Azok  a 
tudás  nagy  részét  megszerezték.  En  azonban  csak  annyit 
vettem/  mint  az,  ki  az  ethrógot  megszagolja,  amikor 
a szaglónak  élvezete  van,  de  a gyümölcs  semmivel 
sem  lesz  kisebb,  vagy  mint  az,  aki  hatalmasan  folyó 
vízvezetékből  merít,  vagy  aki  az  egyik  gyertyán  meg- 
gyújt egy  másikat. « (Cant.  cant.  r.  I.  3.)  Éleaza/r^  b. 
Sammaa , a Hadriánus-féle  vallásüldözés  kortársa,  ki  a 
hagyomány  szerint  105  éves  korában  mártiromságot 
szenvedett,  híres  volt  szerénységéről  és  alázatosságá- 
ról. A mester,  kinek  tanterme  annyira  túlzsúfolt  volt, 
hogy  hat  hallgatónak  meg  kellett  elégednie  egy 
rőfnyi  hellyel,  (Erubin  53a.)  soha  hangos  szót  nem 
szólt  társainak.  Mintaképe  volt  az  igaz  szerénységnek- 
(Jelűnek:  Bet  Hámidrás  II.  72.)  E.  Jehuda  b.  Ilaiy 
a misna  legtöbbször  idézett  tanítója,  híres  volt  sze- 
rénységéről és  megelégedettségéről.  Hordókészítő  volt, 
ki  egy  sajátkezűleg  készített  hordóról  tartotta  szívesen 
hallgatott  előadásait.  (Nedarim  495.)  »Elégedjél  meg 
szerény  élelemmel,  ne  szokd  meg  a libákat  és  tyúko- 
kat, nem^gyötör  majd  azután  a vágyódás  ilyen  táplálé- 
kok után«  hangzik  egyik  mondása.  (Peszachim  114a.)  Az 
erények  közt,  melyekkel  Jócftaftan  bmZaklcai  ékeskedett, 
a szerénység  foglalta  el  a legfőbb  helyet.  Soha  nem 
előzte  meg  senkisem  őt,  akár  zsidó,  akár  pogány 
- — beszéli  a hagyomány  — a köszönésben.  (Berakot 
17a.)  Halálos  ágyán  könnyek  közt  búcsúzik  el  ta- 

nítványaitól  és  ő,  a jámbor  és  ünnepelt  mester,  han- 
goztatja: Két  út  van  előttem,  az  egyik  az  Edenbe 
vezet,  a másik  a Gehinomba ; nem  tudom,  hogy  melyik 
útra  vezetnek  majd  engem.  (U.  o.  28 b.)  Rabbi 
Jehiída  ha-násziról  dicsérőleg  említi  a misna : Mióta 
meghalt  Rabbi  (ez  J ehuda  ha-nászinak  neve,  a tanító 
pár  excellence !),  oda  van  a szerénység  és  a bűntől 
való  félelem ! (Szóta  végén.)  Meir  rabbi,  ki  halachikus 
és  agadikus  előadásaival  egyaránt  le  tudta  bilin- 
cselni hallgatóit,  ki  állatmeséivel  is  híressé  vált,  kitűnt 
szerénysége  által.  Jószé  b.  Chalafta  mondja  róla: 
Nagy  ember  volt,  szent  ember  volt  és  szerény  ember  volt. 
(Jer.  Berak.  5&.)  Szép  példája  önmegtagadásának  és 
alázatosságának  a következő : Előadásait,  melyeket  a 
szombat  beállta  előtt  szokott  volt  a zsinagógában 
tartani,  asszonyok  is  hallgatták.  Főleg  egy  nő  hall- 
gatta figyelemmel  és  mindig  az  utolsókkal  távozott. 
Egyszer  nagyon  megkésett  és  mire  hazaért,  már 
szombati  gyertyái  nem  égtek.  Férje  éktelen  haragra 
lobbant  és  megesküdött  arra,  hogy  neje  addig  nem 
teheti  be  házába  a lábát,  míg  R.  Meirt  nagyon  meg 
nem  sérti.  Evvel  akarta  megakadályozni,  hogy  neje 
Meir  előadásait  látogassa.  De  e kemény  feltételt  az 
asszony  nem  tudta  egyhamar  teljesíteni  és  így  heteken 
át  száműzve  volt  házából.  Egy  szomszéd  asszony  kínál- 
kozott, hogy  elmegy  a nővel  a zsinagógába,  hogy  meg- 
könnyítse a feltétel  végrehajtását.  Meir  már  értesült 
a házastársak  civakodásáról  és  a feltételről  is,  mit 
.a  haragvó  férj  asszonyának  szabott.  »Hallottam  róla- 
tok^ így  fogadta  Meir  az  asszonyokat,  »hogy  egviktek 
ért  a ráolvasáshoz.  Szemem  fáj  és  nagy  hálára  köte- 

]ezne  az,  ki  engem  bajomtól  ráolvasás  által  megsza- 
badít. Ezért  köpjön  arcomba  hétszer  az,  ki  *ehhez  ért. 
Hosszú  nógatás  után  tette  ezt  meg  a kizárt  asszony. 
-Menj  el  és  mondd  el  ezt  férjednek « mondá  R.  Meir. 
Tanítványainak  pedig  megmagyarázta,  hogy  ez  ön- 
megtagadása  a hitvestársak  közti  béke  helyreállítását 
célozza.  (Jer.  Szóta  16d  Num.  r.  9.  Lev.  r.  9. 
Deut.  r.  5.)  Tanítása  is  hasonló  volt : Korlátozd 
munkádat  és  foglalkozzál  a tórával,  de  mindenek- 
előtt  légy  szerény  és  alázatos  minden  emberrel  szem- 
ben. (Abót  IV.  10.)  A szerénység  megóvja  szerinte 
a tudóst  is,  ki  a Tannal  behatóan  foglalkozik,  a 
hivalkodás  nehéz  bűnétől. 

Abahu  felesége  panaszkodott  férjének,  hogy  amo- 
r újának  (minden  előadó  mesternek  amorája  volt, 
kinek  kötelessége  volt  az  előadó  tanításait  az  egybe- 
gyűlteknek hangosan  elmondani.)  neje  férjét  Abahu- 
val  egy  sorba  helyezi.  Nem  baj  az,  mondá  Abahu, 
hiszen  Abba  Akkóból  még  azt  is  tűrte  ellenmondás 
nélkül,  hogy  amorája  saját  véleményét  is  előadja 
elöljárójának  véleménye  mellett.  Alázatos  és  szerény 


volt  Abba  és  csak  tőle  tanultam  és  az  ő példáját 
követem.  (Zota  40a.)  Jehuda,  II.  Simon  b.  Gamliel 
pátriárka  fia,  keservesen  panaszkodott  atyjának,  hogy 
Eleázár,  Simon  ben  Jóchaj  fia,  nem  viseltetik  vele 
szemben  kellő  tisztelettel.  Alázatosságra  inti  erre 
fiát  Simon,  ha  egyenrangú  is  Eleázárral  tudásban, 
mégis  rókának  ő a fia  (tudósnak !).  (B.  Mec.  84A, 
Feszikta  94 b.)  Ezen  kijelentéséért  J ehuda  atyja 
szerénységét  egy  sorba  helyezi  a Bené  Bathyra  szerény- 
ségével, kik  előkelő  származásuk  és  rangjuk  melleti 

mégis  meghódoltak  a szegény,  de  tudósabb  Hiiiel 
előtt,  és  Jonatán,  Saul  király  fia  szerénységével,  ki 
önként  alárendelte  magát  barátjának,  Dávidnak. 
(I.  Sam.  23.  17,  Bab.  mec.  85a.)  Egyszer  egy  vak 
ember  jött  el  Eleázár  b.  Jákob  helyiségébe.  A köz- 
tiszteletben  álló  mester  a vak  embert  előkelőbb 
helyre  ültette,  mint  aminőt  ő elfoglalt.  Bőségesen 
támogatták  erre  a szerencsétlent,  kit  Eleázár  b. 
Jákob  így  kiemelt.  A vak  hálája  következő  áldásban 
jutott  kifejezésre:  Te  köny őrületet  gyakoroltál  vala- 
kin, kit  látnak,  anélkül  hogy  ő látna;  vajha  az,  aki 
lát  és  maga  láthatatlan,  meghallgatná  imáidat  és 
lenne  irántad  is  könyörületes.  (Jer.  Pea  8 végén, 
21  b.)  Büszkén  nagy  tudományára,  melyet  a tan- 
házban Szerzett,  < tért  vissza  szülővárosába  Simon  b. 
Eleázár . Az  úton  találkozott  egy  nagy,  rút  külsejű 
emberrel,  kinek  nem  viszonozta  köszönését,  és  akit 
tetejében  még  rútságáért  ki  is  gúnyolt.  Midőn  a 
megcsúfolt  azt  mondta  neki : Menj  el  és  mondd  a 
Mesternek,  aki  engem  alkotott,  hogy  mily  rút  az 
alkotása  — belátta  Simon  b.  Eleázár,  hogy  nagy 
vétket  követeit  el.  Leszállt  szamaráról  és  levetette 
magát  a megcsúfolt  előtt  és  megszégyenülve  bocsá- 
natot kért  tőle,  de  az  nem  bocsátott  meg  neki. 
Utána  ment  Simon  és  kérlelte  az  egész  úton,  míg 
szülővárosa  határához  nem  ért,  melynek  lakossága 
elébe  jött,  hogy  mint  rabbit  tiszteletteljesen  üdvö- 
zölje. »Ha  ez  rabbi<<  — mondta^a  kérlelhetetlen  — 
úgy  ne  legyen  sok  hozzája  hasonló  Izraelben  U< 
Ekkor  elbeszélte  nekik  a történteket  és  hosszú  kéré- 
sükre rászánta  magát  arra,  hogy  a sértegetőnek 

megbocsásson,  csak  ne  tegyen  ez  sóba  ilyesmit  ezen- 
túl.  Ugyanazon  napon  Simon  b.  Eleázár  elment  a 
tanbázba  és  a következőket  prédikálta : Mindig 
legyen  az  ember  oly  lágy,  mint  a nád,  de  ne  olyan 
kemény,  mint  a cédrus.  A nád  alkalmazkodik  a 
fölötte  elvonuló  szelekhez  és  ezek  elmúltával  vissza- 
foglalja eredeti  helyét,  ezért  lett  érdemessé  arra, 
hogy  belőle  vegyék  az  írónádat  (calamus)  a tóra- 
íráshoz  ; a cédrus  azonban,  mely  meg  nem  hajlik 
a förgeteg  előtt,  letöretik  általa.  Mi  lesz  a 
vége?  Ácsok  jönnek  és  felhasználják  házépítésre,  a 
maradékát  pedig  tűzre  vetik.  (Taanit.  20a,  Ab. 
di.  r.  Nát.  41.  Derech  Erec  4.)  Abba  b.  Pappal 
beszéli  magáról : Ha  emberek  társaságát  láttam, 
úgy  elkerültem  (hogy  az  előttük  elmenő  tudós 
előtt  ne  legyenek  kénytelenek  felállni).  Midőn  ezt 
Joszé  b.  Zebidának  elbeszéltem,  azt  mondta:  El 
kellett  volna  mellettük  menned,  hogy  meglássanak 
téged  és  hogy  fölkeljenek  és  így  istenfélelemre  tanít- 
hattad volna  őket,  ahogy  az  írás  mondja:  (III.  M. 
19.  32.)  Tiszteld  az  aggastyánt  és  félj  Istenedtől. 
(Búb.  Tanch.  Beliaaauszcho  20,  Num.  r.  15.) 

Mindezen  feljegyzései  a hagyománynak,  melyek 
korántsem  kimerítőek,  mutatják,  hogy  a rabbik  éle- 
tükben a szerénység  és  alázatosság  erényeit  mindenek 
fölött  becsülték.  De  nem  csoda,  hiszen  Istentől  vélték 
tanulni,  ki  mindenhatósága  mellett  maga  is  szerény, 
alázatos,  annak  tünteti  fel  az  írás  jól  értelmezett 
szava.  Simon  b.  Ázzai,  a 18.  zsoltár  36-ik  versében 
említett  isteni  » szerénységet*,  a Genezis  első  szavára 
való  utalással  értelmezi.  A földi  hatalmas,  így  mondja* 

előbb  megszerzi  nevét,  azután  teljes  titulusát,  N.  N, 
Augustus  vagy  N.  N.  prótatos  (első);  Isten  azonban 
előbb  említi  művét,  a teremtést,  csak  azután  említi 
Nevét.  (Gén.  r.  I.  Tancb.  ed  Búb.  Beresisz  4,  Soch. 
Tob  e helyhez.)  » Jöjj  és  lásd«,  kiált  fel  r.  Eleázár 
b.  Pedath , »nem  hasonlatos  az  ember  tulajdonsága 
Isten  tulaj donságához«.  Ha  az  ember  magas  polcon 
van,  csak  a magasat  figyeli,  nem  pedig  az  alacsonyt. 
Isten  azonban  magas  és  mégis  nézi  az  alacsonyt, 
amint  írva  vagyon : Noha  felséges  az  Örökkévaló, 
mégis  meglátja  az  alázatost.  (Zsolt.  138.  6.  Szóta 
5a.)  Ha  az  emberhez  jön  a szegény  kéréssel,  úgy 
nem  hallgat  reá,  — mondja  ugyan  ő,  más  alkalomkor, 
— ha  azonban  gazdag  jő,  úgy  mindjárt  teljesíti  kíván- 
ságát. Isten  előtt  azonban  mindannyian  egyenlőek. 
Ugyancsak  ő utal  arra,  hogy  a Szentírás  hét  helyén 
Isten  magát  egy-  sorba  helyezi  az  elnyomottakkal  és 
alázatosokkal.  (V.  M.  10.  17. ; Zsolt.  138.  6. ; Jes.  57. 
15.;  Jes.  66.  1.;  Zsolt.  10.  16.;  Zsolt.  68.  5.;  .Zsolt. 
146.  5.;  Tanch.  Vajéra  Kezd.,  BuS.  Vajéra  2.)  ít.  Jő - 
széf  tanítja : Mindig  tanuljon  az  ember  Teremtőjétől, 
hiszen  a Szent,  dicsértessék  Ö,  elkerülte  az  összes 
hegyeket  és  dombokat,  és  lakoztátta  szentségét  a 
Szinaj  hegyén,  elkerülte  a szép  fákat  mind,  és  lakoz- 
tatta  szentségét  a csipkebokorban.  (Szóta  5a.)  Hasonló 
szellemben  utal  R.  Jochanan  arra  a körülményre, 
hogy  mindenütt,  ahol  az  írás  kiemeli  Isten  hatalmát, 
ott  egyúttal  kiemeli  leereszkedő  voltát.  így  van  ez  a 
tórában  (V.  M.  10.  17.),  ismételtetik  a Prófétákban 
(Jes.  57.  15.)  és  harmadszor  kiemeltetik  ez  a Hagio- 
graphákban.  (Zsolt.  68.  5.  Megilla  31a.)  Jonctihan 

K Eleázár  következőkben  látja  élőképéivé  Isten  leeresz- 
kedő voltát.  Midőn  Mózes  írta  a tórát  és  elérkezett 
a passzushoz : ?>  Alkossunk  embert«  (I.  M.  1.  26.), 
félbeszakította  írását  és  felkiáltott:  » Világ  Ura! 
Alkalmat  adnál  vele  (t.  i.  a használt  többesszámű  for- 
mával) az  eretnekeknek,  hogy  tévedjenek. « De  Isten  vá- 
laszolt : Csak  írjad  tovább.  Tévedjen  az,  ki  tévedni  akar. 
A többesszám  azt  jelenti,  hogy  az  ember  teremtése 
tanácskozás  eredményeképen  foganatosíttatott ; tanítá- 
sul szolgáljon  ez  a nagyoknak  az  emberek  közt,  hogy 
ők  se  tartsák  méltóságukon  alulinak  a.  kisebbekkel 
való  tanácskozást.  Aki  ezt  nem  akarná  megtenni, 
annak  mondhatod : Tanulj  Alkotódtól,  aki  terem- 
tője az  alsó  és  felső  lényeknek  egyaránt,  aki  azon- 
ban az  ember  teremtésekor  meghallgatta  a szolgálat- 
tevő  angyalok  tanácsát.  (Gén.  r.  c.  8.)  Isten  leeresz- 
kedő kegyességéről  példázatban  mondja  Abba  i.  Acha : 
(Tanch.  Búb.  Beresit.  4.)  Ha  tanítvány  ül  tanítója 
előtt  és  átveszi  annak  tanítását,  annak  végén  hálál- 
kodik és  bocsánatot  kér  mesterétől:  Oh,  mennyire 
fárasztottalak!  De  a tanitás  után,  melyben  Isten 
Izraelt  részesítette  a Szinaj  hegyén,  Isten  volt  az,  ki 
Izraelhez  így  szólt : Oh,  mennyire  fárasztottalak  ben- 
neteket! Elég  ideig  ültetek  már  e hegynél.  (Y.  M.  1.  6.) 

Nem  csoda,  ha  ilyen  ideál,  mely  az  alázatosság 
netovábbja,  gyűlöletes  és  kerülendő  bűnnek  minősíti 
a dölvföt,  és  legfőbb  erényképpen  dicsőíti  az  alázatos; 
ságot,  a szerénységet.  Lángoló  szavakkal  ostorozzák 
a hagyomány  tanítói  a felfuvalkodottságot,  mely  az 
ember  vesztét  okozza,  R.  Ászt  Jób  24,  24-gyel  kapcso- 
latosan tanítja:  Mindenki,  kiben  dölyf  lakozik,  kicsiny 


SZERÉNYSÉG,  ALÁZATOSSÁG,  BÜSZKESÉG,  GŐG.  4:9 

és  jelentéktelen  lesz.  »Ha  magasra  törtök,  kevés  idő 
múlva  kevéssé  lesztek. « Sőt  » máris  nincsenek «.  Ha 
megtér,  akkor  áldásban  múlik  el  e világtól,  mint  a 
pátriárkák ; ha  pedig  nem,  akkor  »levágatnak  mint  a 
búzakalász«.  (Szóta  5a.)  Ki  önnönmagát  alázatosság- 
ban lealacsonyítja,  azt  felemeli  Isten ; de  aki  döly- 
fösségben  hivalkodik,  az  lealacsonyíttatik.  Ki  a tisz- 
teletet hajhássza,,  attól  menekül  az ; és  aki  menekül 
a tisztelet  elől,  azt  a tisztelet  nyomon  követi;  és  aki 
az  időt  hajszolja,  az  az  idő  által  hajszoltatik.  (Eru- 
bin  135.)  Még  a bölcshöz  is  illik  a szerénység.  Aki 
tudása  miatt  felfuvaikodott  — tanítja  Prov.  30,  32-vel 
kapcsolatosan  AJciba  — hasonlatos  az  úton  heverő 
állathullához,  mindenki,  aki  mellette  elhalad,  befogja 
az  orrát  és  sietve  tovább  megyen.  (Ab.  d.  r.  Kát. 
11/1  Gén.  r.  81.)  Ki  dölyfösséggel  viseltetik,  hasonló 
a bálványimádóhoz ; mint  utóbbiról,  úgy  előbbiről  a 
Szentírás  e kifejezést  használja:  »ITtálatosság«  (Prov. 
16,  5.  Y.  M.  7.  26.  Szóta  45.),  így  tanítja  Simon 
5.  Jóchaj . Halkan  beszélj,  tanítja  ugyancsak  ő,  ha 
magadról  dicséretest  jelentsz,  de  annál  hangosabban, 
ha  gáncsolni  valót  bevallasz.  (Szóta  325.)  Szállj  le 
és  feljutsz ! kiált  fel  Jászé  5.  Cháláfta . Aki  még  a 
tóra  miatt  is  hivalkodik,  az  lealacsonyul ; aki  azon- 
ban a tóra  miatt  lealacsonyul,  az  felmagasztaltatik. 
(Ab.  d.  r.  Kát.  11/.)  »Jobb  tíz  ökölnyi  (magasság- 
ban), mint  öt  könyöknyi  magasságból  leesni.*  (U.  o.  Ifi) 
Cháma  5.  Chanina  szerint  a fennhéjázás  oly  súlyos 
bűnszámba  megy,  mint  a vérfertőzés  vétke ; mindkettő 
»útálatosságnak«  minősíttetik.  (Prov.  16.  5.  III.  M. 
18.  27.  Szóta  45.)  »Nem  az  égben  van  a tóra.« 

(Y.  M.  30.  12.)  Nem  találhatod  azt  a dölyf  ősöknél,, 
tanítja  Jóchanan . (Erubin  55 a.)  Istent  tagadja  a fenn- 
héjázó, ahogy  az  írás  mondja:  Ha  felfuvalkodik  szí- 
ned, úgy  megfelejtkezel  az  Örökkévalóról,  a te  Iste- 
nedről (Y.  M.  8.  14.),  tanítja  ugyancsak  ő (Szóta  46.) ; 
feltétlenül  bűnbe  keveredik  és  a legnagyobb  vétektől 
sem  riad  vissza.  (U.  o.)  Kiben  büszkeség  lakozik, 
mondja  R.  Alexander , azt  a legkisebb  szélmözgás  is 
megzavarja.  A tengerhez  hasonló  (Jes.  57.  20.),  me- 
lyet a legkisebb  szél  is  felkavar.  (Szóta  5a.)  R.  Józsua 
b.  Lévi  tanítja:  Még  négy  rőfnyi  távolságra  se  menj 

a 

teljesen  kiegyenesedve,  mert  az  Ur  dicsőségével  van 
telve  a föld.  (Jes.  6.  3.  Kiddusin  31a.)  Ikertestvérek 
a hízelgés  és  a dölyf ! így  kiált  fel  Simon  b.  Jóchaj 
(Szanhedrin  24a.)  Bálványoltárt  épít  az,  ki  dölyfös, 
tanítja  TJtta.  (Szóta  46.)  »A  tetőkre  felmenők « alatt, 
kiknek  Jezsajás  kilátásba  helyezi  Isten  szörnyű  bün- 
tetését, (22.  1.)  képletesen  a fennhéjázókat  kell  érteni? 
mondja  R.  Lévi.  (Echa  r.  prooem.  24.  elején.)  Kissé 
erőteljes  képet  használ  a dölyf  jellemzésére  Simon  b. 
Eleázár,  midőn  azt  mondja:  Az  emberi  test  a vála- 
dékainak kivezetésére  szolgáló  szerveivel  hasonlatos  a 
királyi  palotához,  melyen  keresztülfolyik  egy  timár- 
nak  a kloakája.  Milyen  szép  volna,  mondják  a mel- 
lette elmenő  emberek,  ez  a palota,  ha  ez  a csatorna 
azt  be  nem  szennyezné.  Milyen  furcsa,  hogy  az  ember 
dölyfösen  letekint  a teremtményekre,  milyen  nagy 
volna  a felfuvalkodottsága,  ha  ezen  orgánumok  nem 
volnának  testében.  (Ab.  di  r.  Nát.  19.)  Nem  jöhet 
addig  a Messiás,  míg  a dölyfösek  ki  nem  vesztek 
Izraelben,  mondja  Chanina  b.  Cháma,  (Szanhedrin 

98a.)  Szörnyű  büntetés,  vár  ezért  a büszkére.  B.  Hosája 
tanítja : Ki  dölyfösködik,  az  a pokol  mélyére  kerül. 
(Ab.  Zára  186.;  B.  bátr.  786.)  Bélpoklossággal  bűn- 
hődik, mondja  Jonathan  b.  Eleázár.  (Arachin  16a.; 
Lev.  r.  17/1)  Megérdemli,  hogy  úgy  vágassák  ki  az 
élet  erdejéből,  mint  a pogány-berek  (V.  M.  7.  5.): 
nem  lesz  részese  a feltámadásnak,  mert  csak  azok 
támadnak  fel,  kik  életükben  alázatosságuknál  fogva 

szomszédosak  voltak  a föld  porával;  ezt  mondja  Jezsa- 
/ 

jás : Ébredjetek  fel  és  ujjongjatok  ti,  kik  a porban 
lakoztatok  (26.  19.);  még  az  istenség  is  panaszba  tör 
ki  a dölyfös  felett,  tanítja  Eleázár  b.  Pedát.  (Szóta  5 a.) 
Isteni  végzés  és  parancs,  — mondja  Lévi,  — hogy  a 
dölyfös  tűzben  szenved;  a vízözön  nemzedéke  dölyfös 
volt,  azért  lángok  martalékává  lett:  hasonlóan  jártak 
a Szodomabeliek,  Fáraó  és  Sziszra,  Számié rib  és 
Kebukadnecar ; a dölyfös  Rómára  is  tűz  vár.  (Lev 
r.  7/1  végén.  Taneh.  Cáv.  elején.  Soch.  Tob.  Zsolt. 
11.  5.)  A főpap  ruhái  közül  a dölyfösség  engesztelé- 
sére  szolgált  a fejdísz,  mint  a legmagasabb  helyen 
hordott  ruhadarab,  mondja  Chanina  b.  Cháma.  (Ze- 
bachim  886.;  Arach.  27a.) 

* Ikertestvére  a döiyfnek  a hiúság,  mely  könnyen 
bűnbe  viszi  a halandót.  E.  Ammi  tanítja:  A gonosz 
hajlam  nem  mellékutakon  járogat,  hanem  a nagy  és 
széles  országút  közepén;  ha  valakit  lát,  ki  hiú  ön- 
tetszelgésben  forgatja  szemeit,  haját  igazgatja,  sarkát 
emelgeti,  akkor  azt  kiáltja : Ez  az  én  emberem ! 
(Gén.  r.  22/1)  A jámbor  Simon , a nagy  gyülekezet 
utolsója,  a tiszta  életű  főpap,  kit  Jézus  Sziracli  nem 
bír  eléggé  dicsőíteni,  kiről  azt  mondja : Mily  fenséges 

4* 


52 


ETIKA  A TALMUDBAN. 


volt  Simon,  midőn  a szentélyből  kijött!  Tíindöklött 
mint  csillagzat,  mely  a felhőkből  előbukkan,  mint  a 
nap,  mely  beragyogja  a szentélyt,  mint  a legbájosabb 
rózsa,  mely  felfakad  .. . (Szirach  50/.) — ellengége  volt 
minden  aszkézisnek,  nem  kívánta,  hogy  az  ember 
lemondjon  a földi  élet  örömeiről,  nem  evett  azért 
sohasem  abból  az  áldozatból,  melyet  Názir  hozott, 
aki  fölösleges  módon  tett  tartózkodási  fogadalmat. 
(IV.  M.  6/.)  Csak  egyszer  — így  beszéli  ő maga  — 
(Toseft.  Názir  IV.  Jer.  Názir  I.  516.  B.  Názir  46stb.) 
eltértem  e szokásomtól.  Egy  ízben  jött  egy  gyönyörű 
szépszemű,  pompás  termetű  ifjií,  kinek  hollófürtjei 
dúsan  omlottak  vállára.  Názirnak  mutatta  be  magát. 
Miért  akarod  pompás  hajfürtjeidet  elpusztítani?  kér- 
dém  tőle,  mire  ő azt  válaszolta  : Pásztor  vagyok, 
atyám  nyáját  őrizem.  Egyszer  a forráshoz  mentem, 
hogy  vizet  merítsek,  akkor  megpillantottam  alakomat 
a víz  tükrében  és  gonosz  hiúság  akart  úrrá  lenni  fölöt- 
tem, de  uralkodni  akartam  fölötte  szóval,  tettel. 
Haszontalan,  — így  szóltam  magamnak  — miért 
akarod  magad  oly  világ  karjaiba  dobni,  mely  nem 
a tiéd?  Illik-e  büszkélkedned  oly  dolog  miatt,  mely 
valaha  maroknyi  porrá  leszen  ? Ezért  felfogadtam, 
hogy  e hajfürtöket  az  Eg  tiszteletére  levágom.  így 
szólt  hozzám  az  ifjú.  Akkor  felkeltem  székemről, 
homlokon  csókoltam  őt  és  felkiáltottam:  Fiam!  Vajha 
sok  hozzád  hasonló  Názir  élne  Izraelben!  Mennyivel 
mélyebb  etikumot  tartalmaz  ez  elbeszélés,  mint  az 
ismeretes  görög  NarJcissos- monda,  melynek  hőse  bűnös 
szerelemre  gerjed  saját  tükörképe  iránt,  melyet  a 
thespiai  forrás  visszatükrözte!  neki. 

A kevélységgel,  dölyffel  és  hiúsággal  szemben 
szünös-szüntelenül  az  alázatosságot  és  szerénységet 
prédikálják  a bölcsek.  Légy  nagyon,  de  nagyon  alázatos  ! 
— ez  jelmondata  a Jabneből  való  Levitásnak  (Abót 
V.  4.),  hiszen  reménysége  az  embernek  — a féreg,  és  a 
halandónak  — a nyű  (a  sír  enyészetében!  Ab.  di  r. 
N.  II.  versio  34 /*.).  A fennhéjázás  vétke  ellen  védelmi 
eszközül  Ben  Azzai  az  önszemlélés  ama  módját 
ajánlja,  melyet  öregebb  kortársa  Akábjá  b.  Mehálálel 
hangoztat  jelmondatában : (Abót  Hl.  1.)  Ki  négy 
dolgot  tart  szem  előtt  és  ápol  szívében,  sohasem 
vétkezik.  Honnan  származik  ? (az  anyaméhből,  a sötét- 
ség és  tisztátlanság  honából),  hová  megyen  ? (a  sötét- 
ség helyére,  a sírba,  és  mint  halott  másokat  tesz 
tisztátalanokká),  ki  a bírája  P (az  összes  teremtmények 
Ura),  és  hogy  mivé  válik?  (a  férgek  prédájává,  Jób 
25.  6.).  (Derech  erec  r.  3/.)  Az  erkölcsi  tökéletes- 
bülés  tíz  foka  közt  az  alázatosság  Pinchasz  ben  Jair 
felsorolásában  a nyolcadik,  mely  a bűntől  való  tar- 
tózkodásra vezet,  melynek  következménye  az  inspirá- 
ció, mellyel  Isten  megihleti  a prófétát.  (Ab.  Zára  206.) 
Egy  másik  verzió  e mondásban  az  alázatot  a kilence- 
dik foknak  mondja.  (Jer.  Sekalim.  1.  Toszafot.  f.  i.  h. 
s.  v.  Anáváh.)  Próféta  is  csak  akkor  méltó,  K.  Jochanan 
szerint,  Isten  ihletére,  ha  alázatos.  (Nedárim  38a.) 
A könyörületességgel  és  jótékonysággal  együtt  az 
igaz  zsidónak  díszét  képezi.  (Lev.  r.  9/.)  ít.  Eliezer 
hákkáppár  mondja:  Ne  légy  olyan,  mint  a felső 
küszöb,  melyet  nem  tnd  emberi  kéz  elérni,  sem 
mint  a szemöldökfa,  mely  eltekint  az  arcok  fölött, 
sem  olyan,  mint  a közép  küszöb,  melybe  belebotlik 

az  ember  lába ; hanem  légy  hasonlatos  az  alsó 
küszöbhöz,  melyet  mindenki  tapos  ugyan,  de  ha  az 
épület  össze  is  dől,  az  a helyén  megmarad.  (Ab.  di 
i\  N.  26/!  végén.)  A túlvilág  örök  üdvössége  jut 
osztályrészül  a szerénynek,  az  alázatosnak.  (Pszkt.  r. 
45.)  Aki  eltekint  kiváló  tulajdonságaitól  (kellőképen 
szerény),  annak  hibáitól  is  eltekintenek.  (Ros  hás. 
17 a).  Hárman  örvendenek  különösen  Isten  szere- 
tetének : aki  nem  haragszik,  ki  nem  iszákos  és 
aki  nem  hivatkozik  makacsul  jo  tulajdonságaira. 
(Peszach.  113&.)  Igaz  szerénységre  szert  tehet  pedig 
az,  ki  elmélyed  Isten  tanában.  (Mathná  mondása 
Ernbin  54 a)  Isten  tórája  szerénységgel  és  istenféle- 
lemmel övezi  az  embert,  mondja  R.  Meir , és  alkal- 
massá teszi  arra,  hogy  igazságos,  jámbor  és  hűséges 
maradjon.  (Kinjan  Tóra  1.)  »A  tóra  nincs  az  égben « 
(Y.  M.  30.  12.)  — tanítja  Chanina  b.  Chánia  — 
azt  akarja  mondani,  hogy  a tórával  az  eléréséhez 
szükséges  szerszámok  is  az  ember  rendelkezésére 
állanak : Alázat,  igazságosság,  egyenesség ; de  a tórá- 
val járó  jutalom  is  eléri  a vele  foglalkozót.  (Deut.  r. 
30.  17-hez.)  Chanina  b.  Idi  mondja:  A Tan  szavai 
hasonlatosak  a vízhez  (Jes.  55.  1.):  Valamint  a víz 
folyik  a magasabban  fekvő  helyről  a mélységbe, 
úgy  a tannak  ismerete  csak  annál  marad  meg  tar- 
tósan, kinek  lelke  alázatos.  (Táánit.  7 a.)  Ezért  ne 
legyen  a bölcs  büszke  a tudására.  Mondja  is  R. 
Jóchanan  b.  Zakkai : Ha  sok  tórát  tanultál,  ne  szá- 
mítsd ezt  magadnak  valami  nagy  érdemedül^  hiszen  e 
végre  teremtettél!  (Abóth  II.  4.)  Nem  szabad  azért 
tanítónak  kicsinylőleg  nyilatkoznia  elődjeiről,  sem  pedig 

tekintélyvédés  ürügye  alatt  állhatatosan  ragaszkodnia 
véleményéhez.  Legszebb  példát  adja  tanítványainak, 
ha  alázatosan  belátja  a tanító  is  hibáit. 

Jöjj  és  lásd,  milyen  tekintélyben  állanak  Isten 
előtt  az  alázatosak ! — így  kiált  fel  Józsua  b.  Lévi.  — 
amíg  a jeruzsálemi  szentély  fennállott,  ha  valaki 
valamelyes  áldozati  fajt  bemutatott,  várhatta  annak 
jutalmát;  akinek  azonban  lelkülete  alázatos,  azt 
olyannak  tekinti  a Szentírás,  mintha  valamennyi 
áldozati  fajt  bemutatta  volna  (Zsolt.  51.  19.)  és  imá- 
ját nem  veti  meg  Isten.  (Szóta  55.  Szanhedr.  435.) 
Ugyancsak  ő tanítja:  Az  ember  saját  házában  legyen 
alázatos,  hát  még  felebarátja  házában  (Soch.  Tob.  Zsolt. 
101.  7.)  Abbá  b.  Judain  mondja:  Amit  az  Isten  az 
állatnál  áldozat  gyanánt  megtiltott,  azt  az  embernél 
alkalmasnak  minősítette.  A testi  fogyatkozással  súj- 
tott állat  nem  hozható  az  oltárra  (III.  M.  22.  2.), 
de  az  embernél  Isten  nem  veti  meg  a megtört  és 
szétzúzott  szívet.  (Zsolt.  51.  19.  Peszikta  1585.  Lev, 
r.  7.  2.)  A bölcsekhez  is  illik  a szerénység,  tanácsolja 
Simon  b.  Azzai.  Ülj  két  vagy  három  üléssel  hátrább 
a téged  megillető  helynél ; mert  jobb,  ha  azt  mondják 
neked:  Jöjj  fellebb,  mintha  azt  parancsolják:  Menj 
lejebb.  (Ab.  d.  r.  N.  25.  II.  vers.  33/!)  »Gryűlöld  az 
űrhatnámságot.«  Mások  helyezzék  a koronát  a fejedre, 
de  ne  tedd  azt  magad  fel,  amint  mondja  az  írás: 
Dicsérjen  téged  idegen  és  nem  szájad,  más  és  nem 
saját  ajkad.  (Prov.  27.  21.  Ab.  d.  r.  N.  11/.) 
Jicchák  b.  Eleázár  tanítja:  Aki  a szerénységet  teszi 
feje  koronájává,  az  a szerénységet  teszi  ezáltal  lába 
sarkává.  Az  istenfélelem  a bölcsesség  1[» fej e«  (Zsolt. 

111.  10.)  és  » sarok « a szerénység.  (Prov.  22.  4.  Jer. 
Sabbat.  3e.  fent.)  Zeira  mondja : Ki  a tanítók  szavai 
kedvéért  magát  kicsinyíti  e világon,  az  naggyá  lesz 
a jövendő  világban,  és  ki  magát  »szolgává«  teszi  itt 
a földön,  az  szabad  lesz  a túlvilágon.  (Kapcsolatosan 
Jób  3.  19.  verssel  B.  Mec.  855.)  Eleázár  b.  Pedath 
möndja : Maradj  alázatosan  a homályban,  ezáltal 
életben  fogsz  maradni.  Világosabban  dicsőíti  az  aláza- 
tosságot, mint  a hasonló  hangzású  Ovidiusi  mondás : 
bene  vixit,  qui  bene  latuit  (Szanhear.  14a.  92a,  Ovid. 
Tristia  III.  4.  25.)  Ugyancsak  ő magyarázza  Micha 
6.  fejezetének  nyolcadik  versét:  »Igazságot  csele- 
kedni^ az  az  igazságszolgáltatás;  »a  szeretetet  ked- 
velni«,  jelenti  a kegyes  cselekedetek  végrehajtását; 
»és  alázatosan  járni«,  értelme:  gyakorolni  alázatosan 
a halottak  eltakarítását,  a menyasszonyok  kiházasí- 
tását.  Ha  ezen  kegyes  cselekedetek,  melyek  a nagy 
nyilvánosság  előtt  szoktak  megtörténni,  végrehajtá- 
sában követeli  a tóra,  hogy  alázatosságban  járjunk, 
minél  inkább  követeli  ezt  oly  tetteknél,  melyeket 
amúgy  is  titokban  kell  végrehajtani.  (Szukka  495. 
Makkot  245.)  Jicchák  rabbi  az  58.  zsoltár  második 
versét  ekkép  magyarázza:  Mi  legyen  az  ember  mes- 
tersége (omnom=iimniisz)  e földön?  Alázatosságban 
hasonlóvá  legyen  a némához  (illém)  ! Vájjon  akkor  is, 
ha  Isten  tanáról  van  szó?  Nem.  Akkor  ^igazsággal 
beszéljetek*.  Vájjon  büszkélkedjék  benne  az  ember? 
Nemi  »hanem  igazsággal  ítélkezzetek  ti  ember  fiai*. 
(Chullin  89a.)  Abahu  mondja:  Csak  azok  érdeme 
folytán  áll  fenn  a világ,  kik  alázatosan  úgy  tekintik 
magukat,  mintha  nem  léteznének.  (Chullin  89a.) 

A bölcsek  mindezen  kijelentései  méltóan  magya- 
rázzák és  mélyítik  a próféta  örök  értékű  tanítását : 
így  szól  az  Örökkévaló : ne  dicsekedjék  a bölcs  az  ő 
bölcsességével,  ne  dicsekedjék  a hős  az  ő hősiességével, 
ne  dicsekedjék  a gazdag  az  ő gazdagságával;  hanem 
avval  dicsekedjék  a dicsekedni  vágyó,  hogy  megért 
és  megismer  engem,  mert  én,  az  Örökkévaló  vagyok 
az,  ki  szeretetet,  jogot  és  igazságot  gyakorol  a föl- 
dön, mert  ezekben  találok  gyönyörűséget,  így  szól  az 
Örökkévaló.  (Jerem.  9.  22.  23.) 


IX. 

A CSALÁDI  ÉLET. 

>A  szemek  fennhéjázása  és  a szívnek  telhetetlen- 
sége  a gonoszok  számára  bűnnek  barázdája«,  így  tanít 
a Példabeszédek  könyve.  (21.  4.)  Szerénység,  jóság,  a 
léleknek  Isten  szent  törvényeihez  való  alkalmazkodása, 
minden  erénynek  előfeltétele,  alapja  a családi  élet 
boldogságát  biztosító  erényeknek  is  — ez  a talmud 
bölcs  mestereinek  a fölfogása.  Másokkal  együtt  szö- 
vetségben, szent  kötelékben,  ^áborítlan  békességben, 
önzetlen  és  hűséges  áldozatkész  szeretetben  csakis  a 
jó  és  nemeslelkű  ember  élhet.  A zsidóságnak  mindenkor 
dicsősége  volt  a családi  élet  tisztasága  és  bensősége. 
A biblia  magasztos  fölfogása  mellett  a talmud  meste- 
reinek tanítása  is  nagymértékben  megerősítette  a 
családiasságnak  azt  a szellemét,  mely  valláserkölcsi 
komolyság,  önzetlen,  meleg  szeretet  és  tiszta,  mély 
hűség  egymásrahatásával  fejlődött  olyanná,  aminő 
volt  és  lett  a zsidóság  életének  erős  vára,  Hóseás 
próféta  szavai : »eljegyezlek  téged  örökre  és  eljegyezlek 
törvénnyel  és  joggal,  szeretettel  és  gyöngédséggel  és 
eljegyezlek  hűséggel«,  azt  a komoly  szellemet  tükröz- 
t étik, amely  a házasság  fölfogásában  uralkodott.  A Példa- 

beszédek  könyve  (2.  17.)  e szavakban:  »A  meggon- 
dolt elv  őrizzen  téged,  idegen  asszonytól,  ki  elhagyja 
ifjúsága  társát  és  elfelejti  Istentől  való  szövetségét «, 
bizonyságot  tesz  arról,  hogy  vallási  szentséget  tulaj- 
donítottak már  régi  időkben  a házasságnak.  A házasság 
szentséges  jellegét  láthatjuk  abban  is  kifejezve,  hogy 
a házassági  frigy  hasonlata  Isten  és  Izrael  szövet- 
ségének. »Megesklivém  neked  és  frigybe  léptem  veled 
és  enyém  lettél,  úgymond  az  Ur.«  (Ezek.  16.  8.)  Az 
allegorikus  bibliamagyarázat  az  Énekek  énekét  ezen 
analógia  alapján  magyarázza  Isten  és  Izrael  szövet- 
ségére. A házasságot  Isten  alapítja  jneg  a bibliai 
teremtés  története  szerint,  midőn  szól  az  Űr : »nem 
jó  az  embernek,  hogy  egyedül  legyen,  alkotok  melléje 
segítő  társat !«  (Mózesi.  2.  18.)  E szentséges  jelleg  a 
kiddusin  elnevezésben  is  kifejezésre  jut,  noha  a törvény 
a házasságnak  csak  jogi  oldalát  tartja  szem  előtt, 
mint  mindenütt  a törvény  a jogi  abstrakciót  tekinti. 
A házasság  erkölcsi  célja  gyermekek  fölnevelése 
(Jebám.  46.),  de  akinek  már  vannak  gyermekei  és 
özvegyen  maradt,  az  is  kössön  újabb  házasságot,  így 
tanít  a talmud,  mert  »nem  jó  az  embernek,  hogy 
egyedül  legyen«.  R.  Eleázár  mondá : a férfi,  akinek 
nincs  házastársa,  nem  nevezhető  igazán  embernek, 
mert  a biblia  mondja:  »férfinak  és  nőnek  teremté 
őket  és  nevezé  őket  embernek«.  (Jebám.  63a.)  Tehát 
a férfi  a nő  által  lesz  a szónak  nemesebb  értelmében 
emberré.  Akinek  nincs  felesége,  az  nem  tökéletes, 
mivel  írva  van : »megáldá  őket  Isten  és  nevezé  őket 
embernek « — ketten  együtt  neveztetlek  a Szentírásban 
embernek.  (Bér.  r.  17.)  »Nem  szabad  eladni  tóra- 

tekercset  semmi  szín  alatt,  csak  arra  a célra,  hogy  a 
tulajdonos  magát  a tóra  tudományában  kiképezze,  vagy 
hogy  házasságot  köthessen.  (Megilla  27a.)  Ennyire 
fontosnak  tartották  a házasságot.  R.  Chanilaj  azt 
tanítja : Akinek  ^jiincs  felesége,  az  öröm,  áldás, 
boldogság  nélkül  marad.  (Jebám.  626.)  R.  Jákob 
mondá:  Akinek  nincs  felesége,  az  boldogság,  öröm, 
áldás,  támasz  és  bűnbocsánat  nélkül  marad.  (Bér. 
r.  17.) 

Az  első  feleség,  az  ifjúkorban  elvett  hitves,  az 

ember  boldogságának  forrása.  »Nem  talál  az  ember 

igaz  boldogságot,  csak  első  feleségével^  — mondja 

R.  Jűda  — mert  írva  van : »legyen  a te  forrásod 

áldott  és  örvendj  ifjúságod  hitvesével !«  (Szanhedr.  22a.) 

Már  Maleachi  próféta  mondja:  »Ifjúságod  hitveséhez 

/■ 

ne  légy  hűségszegő,  mert  az  elválást  gyűlöli  az  Ur, 
úgymond  az  Örökkévaló  Izrael  Istene !«  (Mai.  2.  15.) 
s Aki  elválik  első  feleségétől,  az  oltár  is  könnyeket  önt 
az  olyan  ember  fölött «,  így  olvassuk  a talmudban. 
(Gittin  906.)  A családi  otthon  fénye,  az  élet  derűje, 
mind  az  asszonytól  függ.  Az  igaz  derék  asszony  dícsé- 
retét megkapó  meleg  költészettel  zengi  a példabeszédek 
könyvének  utolsó  fejezete.  Az  otthon  és  az  asszony 
cserefogalmak  -- — »az  ember  háza  az  ő felesége « 
(Jóma  2a.)  mondják  a talmud  bölcsei,  de  nemcsak 
a háza,  hanem  egész  világa  az  igaz  asszonytól  nyeri 
fényét,  azért  » minden  ember  fölött,  akinek  felesége 
elhal  életében  — elsötétül  az  egész  világ « (Szanh.  21a.), 
akinek  pedig  első  felesége  hal  meg,  olyan  gyásza  van, 
»mintha  az  ő napjaiban  pusztult  volna  el  a jeruzsálemi 
szentély*.  (U.  o.  22a.) 

Az  ember  becsülje  meg  feleségét  és  legyen  iránta 
jóakarattal  eltelve.  »ítáb  mondá : az  ember  nagyon 
vigyázzon,  nehogy  felesége  megsértődjék,  mert  könnye 
gyorsan  ered  és  így  az  ember  könnyen  esik  vétségbe, 
megszegve  a sértés  tilalmát. « (Bába  m.  59a.)  R.  Chelbó 
mondá:  »az  ember  nagyon  vigyázzon,  hogy  feleségét 
tiszteletben  tartsa,  mert  minden  áldás  csak  a feleség 
érdeméből  száll  az  embernek  házába. « (U.  o.)  »Az 
ember  táplálkozzék  módján  alul,  öltözködjék,  ruház- 
kodjék  tehetsége  szerint,  de  becsülje  meg  feleségét  és 
gyermekeit  módján  felül,  mert  azok  tőle  függnek,  ő 
pedig  attól  függ,  akinek  szavára  keletkezett  a világ.* 
(Ohulin  845.) 

De  még  se  kössön  az  ember  meggondolatlanul, 
hirtelen  elhatározással,  könnyelműen  házasságot,  ha- 
nem előbb  teremtse  meg  a biztos  megélhetést,  azután 
keressen  magához  való  élettársat.  »Az  élet  rendjét 
tanítja  a tóra,  hogy  az  ember  előbb  építsen  házat, 
azután  ültessen  szőlőt  és  azután  vegyen  feleséget. « 
(Szóta  44a).  Aki  magához  méltó  élettársat  keres, 
számíthat  rá,  hogy  Isten  fiúgyermekkel  áldja  meg. 
(Nidda  705.)  A férj  hűséges  és  áldozatkész  gondos- 
kodásával szemben  viszont  a nőnek  is  megvannak  a 
maga  kötelességei.  Férjét  tiszteletben  tartja  és  ottho- 
nának él.  »Feleséged  legyen  olyan  mint  a gyümölcs- 
termő  szőlőtő  (de  ne  olyan,  mint  a gyümölcstelen 
szőlőtő);  ám  csak  akkor  lesz  gyümölcscsel  teli  dús 
szőlőtő,  ha  házad  falai  között  él,  mint  a zsoltár 
mondja:  feleséged  gyümölcstermő  szőlőtő  házad  falai 
közt?,  és  ha  ez  így  van  akkor  teljesül  a zsoltár  to- 
vábbi igéje : gyermekeid  mint  olajfacsemeték  asz- 

talod  körül’,  — az  olajfa  táplál  gyümölcsével,  kenetet 
ad  és  világít  olajával  minden  mécsben;  így  ha  a nő 
otthonában  él,  gyermekei  hasonlók  lesznek  az  olaj- 
fához, lesznek  közöttük  szentirásismerők,  misnatudók, 
talmudot  értők,  tevékeny,  hasznos  eredménnyel  mun- 
kálkodó emberek,  bölcsek  és  tudósok. « 

Az  asszony  legyen  dolgos  és  szorgalmas.  »Ha 
száz  rabnőt  hozott  is  férje  házához,  mégis  rá  kell 
bírni  a nőt,  hogy  dolgozzék,  gyapjút  fonjon,  mert  a 
tétlenség  erkölcstelenségre  vezet.  (Kethubot  596.) 
Általános  elv  az,  hogy  a nő,  aki  nem  visz  szolganőt 
férje  házához,  maga  köteles  férje,  illetve  családja  szá- 
mára a kézimalmon  őrölni,  kenyeret  sütni,  mosni, 
főzni,  gyermekét  táplálni,  ágyat  vetni,  a gyapjúból 
szövetet  készíteni ; mennél  több  cselédet  hoz  magával, 
annál  több  házi  munka  alól  szabadul  föl,  de  a tét- 
lenségnek nem  engedheti  át  magát.  (U.  o.)  Bizonyos 
munkákra  azonban  a nő  egyáltalán  nem  kényszerít- 
hető, ilyen  pl.  a jószág  etetése,  a kender  földolgozása 
stb.  A nőknek  a vallási  életben  fontos  szerep  jut, 
noha  a töryények  egy  részének  megtartása  alól  anyai 
hivatásuk  folytán  föl  vannak  mentve.  A családi  élet- 
ben a tiszta  erkölcs,  a hitvesi  hűség,  a legmagaszto- 
sabb  erények  szentelik  meg  a nőt,  üdvös  befolyást 
gyakorol  férjére  és  gyermekeire,  ő hívja  gyermekeit 
a gyülekezet  házába  j(a  templomba),  ő kíséri  férjét  a 
vallástudomány  mestereinek  akadémiáiba  (Berachot 
17a.),  ahová  a férfiak  járnak  tanulni,  a nők  hallgatni, 
a gyermekek,  hogy  odavezetőik  megl  egyenek  (Istentől) 
jutalmazva  (Chagiga  3a.);  ő tartja  be  a tisztaság 
törvényeit,  különíti  el  a Challa-áldozatot  és  gyújtja 

meg  a szombat-  és  ünnep-előesti  mécset  otthonában. 
A hitves  és  az  otthon  rokonfogalmak,  »az  ember 
háza  az  ő feleségei  (Jóma  2a.)  Rabbi  Józé  azt 
mondja  magáról:  »sohase  neveztem  feleségemet  fele- 
ségemnek, hanem  házamnak «.  (Sabb.  118&.) 

A család,  az  otthon,  a szülei  ház : a szeretet  köre. 
De  a gyöngéd  szeretet  mellett  a szülő  elsőrendű  ko- 
moly kötelessége  a gyermekek  nevelése . A legfőbb 
kötelességek  a családi  életben  elsősorban  a családfőre, 
az  apára  tartoznak.  O gondoskodik  családjáról,  a 
létfönntartás  szükségleteit  ő tartozik  biztosítani  vagyo- 
nával és  munkájával,  ő vezeti  be  gyermekét  a vallás 
szövetségébe,  ő foglalkozik  vallási  és  erkölcsi  nevelé- 
sével, ő gondoskodik  tanításáról,  kiképeztetéséről,  úgy 
a vallási  ismeretekben,  mint  a leendő  foglalkozásával 
járó  ügyességekben.  Az  apa  köteles  fiát  tórára  taní- 
tani. (Kiddusin  29&.)  Ha  az  apa  maga  is  tanulni 
akar  és  nem  győzi,  hogy  fiát  is  taníttassa,  ki  előbbre 
való?  Ha  a fiú  buzgó  és  tehetséges,  és  amit  tanul, 
megmarad  kezében,  akkor  a fiú  előbbre  való.  (U.  o.) 
R.  Chijja  b.  Abba  egy  kiváló  bölcs  mestert  látott 
(R.  J ózsua  b.  Lévit)  kora  reggel,  aki  felületesen  öltöz- 
ködve rohant  unokájával  a zsinagógába,  kérdezte  tőle, 
miért  sietsz  úgy,  mire  az  így  felelt : Oly  csekélynek  tartod 
az  írás  parancsát : » avasd  be  azokba  gyermekeidet  és 
unokáidat  is«  ? holott  közvetlen  utána  az  áll  a Szentírás- 
ban : » emlékezz  a napra,  midőn  állott  ál  az  Örökkévaló, 
a te  Istened  előtt  Hórebnél«.  Az  időtől  fogva  R.  Chijja 
nem  ízlelt  ételt,  mielőtt  nem  tanította  volna*  unokáját 
mái*  ismert  és  új  szentírási  szövegekre.  Rabba  b.  R. 
Huna  nem  ízlelt  ételt,  míg  el  nem  vitte  unokáját  a 

tanházba.  (Kiddusin  30a.)  Elsősorban  az  apát- 
ián árvák  kedvéért  kell  iskolákat  létesíteni,  akik- 
nek nincs  apjuk  (nagyapjuk),  aki  taníthatná  őket. 

De  a legfontosabb  : a gyermek  neveléséről  gondos- 
kodni. »R.  Jűda  közli  Ráb  nevében : üdvre  legyen  em- 
lítve az  a dicső  férfiú  — Józsua  ben  Gramala  a neve  — 
mert  nélküle  feledésbe  veszett  volna  a tóra  és  ki- 
pusztult volna  Izraelből;  kezdetben  ugyanis,  akinek 
volt  apja,  tanította  tórára,  akinek  nem  volt  apja,  nem 
tanult  tórát ; úgy  intézkedtek  tehát  és  a gyermekek 
számára  tanítókat  iktattak  be  Jeruzsálemben  — később 
minden  városban .. .«.  (Bába  batra  21a.)  Egy  úsai 
határozat  értelmében  12  éves  koráig  türelmesen,  enyhe 
eszközökkel,  enyelegve  szoktassa  az  apa  fiát  tanulásra 
azon  túl,  ha  kell,  kemény  szigorral  is.  (Ketubot  50a.). 
A Szentírás  ismeretébe  a leányok  is  bevezetendők. 
(Ked.  35&.)  Az  apa  kötelessége  gyermekeit  beavatni 
és  bevezetni  a 'vallásgyakorlatba  (Szukka  42a.),  tiltott 
dolgok  élvezetétől  távoltartani  (Jeb.  1135.),  jó  maga- 
viseletre nevelni  és  fegyelmezni  (Jalk.  ad  prov.  13. 
24 — 950.  §.),  megelégedettségre  tanítani,  hogy  szerény 
legyen  igényeiben  és  hozzá  legyen  szokva  kevéssel  be- 
érni (Chulin  84a),  mesterségre,  kenyéradó  foglalko- 
zásra kiképeztetni.  (Kidd.  30&.)  R.  Júda  szerint,  aki 
nem  tanítja  fiát  valami  kézművességre,  olyan,  mintha 
rablónak  nevelné,  (u.  o.  folyt.)  mert  előállhatnak  olyan 
helyzetek,  amikor  csak  keze  munkája  után  élhet  meg 
becsületesen.  »Aki  szereti  feleségét  mint  önmagát  és 
nagyobb  megbecsülésben  részesíti  mint  önmagát,  aki 
fiait  és  leányait  a helyes  útra  irányítja  és  megházasítja 
a kellő  időben,  arra  áll  a Szentírás  szava:  tudhatod, 

hogy  béke  a te  sátrad !«  (Jebam.  62&.).  A tízparan- 
csolatban az  5.  ige  a kettős  táblán  párhuzamos  a 
10.  igével  (a  zsidó  hagyomány  beosztása  szerint),  a 
szülők  tiszteletének  kötelme  tehát  összefügg  a bűnős 
vágy  tilalmával,  nem  úgy  mint  azoknál  a barbároknál, 
akik  egymás  feleségét  elrabolják  és  megtörténik  az, 
hogy  valaki  megöli  apját,  nem  is  tudva,  hogy  az  az 
apja  (Peszikta  rabb.  a 10.  igéhez,  21.  szak.  18.  §.),  vagyis 
a családi  élet  szent  törvényei  összefüggő  egységet 
alkotnak.  Mennyire  összecseng  ezamidras  Arany  János 
megrázó  versszakával : » Midőn  apát  öl  a fiú,  Rokont  öl 
a rokonság  S csökkenti  bűne  tudatát  a Kétes  vérazon- 
ság«.  — A szülők  iránti  tisztelet  föltétlenül  kötelező, 
és  ebben  titlmén  az  Isten  iránt  való  tiszteleten  is,  mert 
nemcsak  belső  érzésből  és  tiszteletnyilvánításból  áll, 
hanem  áldozatkészséggel  is  jár;  az  Isten  iránt  való 
tisztelet  anyagi  áldozatkészséget  csak  akkor  követel, 
mikor  az  embernek  van  miből  födöznie,  amint  írva 
van : » tiszteld  az  Istent  a te  vagyonodból  és  minden 
termésed  elejéből*  (Prov.  3 9.),  de  a szülőkre  vonat- 
kozólag minden  föltétel  nélkül  egyszerűen  áll : » tiszteld 
atyádat  és  anyádat «.  Az  ember  hogyan  tiszteli  Istent 
vagyonából  ? Elkülöníti  a tarlót,  a künnfeledett  kévét, 
a termés  szélét,  az  első  tizedet,  a második  tizedet,  a 
szegény  tizedet,  a tésztából  a Challa-áldozatot,  készít  ün- 
nepi sátort,  pálmacsokrot,  táplálja  az  éhezőket,  itatja  a 
szomjazókat,  öltözteti  a mezíteleneket,  beszerez  sófart, 
homlokra  és  karra  való  imajelvényt,  imarojtot,  mezu- 
zát ; minderre  kötelezve  vagy,  ha  van  miből ; de  ha 
nincs,  nem  vagy  kötelezve ; ellenben  amikor  az  apa  és 
anya  tiszteletéről  van  szó,  akkor  is  tartozol  mindent 

megtenni,  ha  kéregetned  kellene  idegen  ajtókon. « 
(Jernsalmi  Pea  I.  fejezet  és  Peszikta  rabb.  23.  8.)  Más- 
helyen azzal  emelik  ki  a talmudi  mesterek  a szülők 
iránti  tisztelet  nagy  fontosságát,  hogy  az  Isten  iránt 
való  tisztelettel  helyezik  párhuzamba.  »Egy  sorba 
állítja  a Szentírás  a szülők  iránti  tiszteletet  az  Isten 
tiszteletével. « (Kidd.  30a.)  Ha  az  ember  tiszteli  atyját 
és  anyját,  így  szól  az  Önökkévaló : olybá  veszem,  mint- 
ha közöttük  lakoznám  és  engem  tisztelnének.  (U.  o.  30&.). 
Midőn  Rabbi  meghalt,  szólott  gyermekeihez : nagy 
gonddal  legyetek  a tiszteletre  anyátok  iránt,  a mécs 
legyen  meggyújtva  helyén,  az  asztal  legyen  megterítve 
helyén,  az  ágy  legyen  megvetve  helyén.  R.  Tarfon  anyja 
sétált  kertjében  és  levált  véletlenül  sarujának  talpa ; 
fia,  a főpapi  nemzetségből  való  nagy  tudós  és  korának 
első  tekintélye,  tenyereit  rakta  előtte  a földre,  hogy 
azokon  lépdeljen  házába ; mikor  anyja  ezt  elbeszélte  a 
bölcseknek,  azt  mondták : ha  milliószor  ennyit  tett 
volna,  még  sem  érte  volna  el  a szülők  iránti  tisztelet 
kötelmének  felét.  (Jerus.  Pea  és  Pesz.  idézett  helyen). 
Meddig  terjed  hát  a szülők  iránti  kötelem  ? kérdez- 
ték R.  Eliezertől  kortársai,  és  ő felelt : tőlem  kérditek  P 
Kérdezzük  mindnyájan  Dáma  ben  Neszinától,  a 
pogánytól,  aki  mikor  elveszett  a főpap  mellvértjeről  a 
jáspiskő  Benjámin  nevével  és  a bölcsek  hozá  utaztak, 
mert  hallották,  hogy  nála  van  hasonló  drágakő,  meg- 
mutatta, mily  nagy  benne  a szülők  iránt  való  gyermeki 
tisztelet.  Száz  arany  dénárt  kínáltak  neki  érte,  mire  ő 
bement  a házba,  de  látva,  hogy  apja,  ki  a láda  kulcsát 
őrizte,  alszik:  visszament  a bölcsekhez  és  így  szólt': 
nem  hozhatom^  ki  ^ektek.  Erre  amazok,  gondolván 

hogy  magasabb  árt  akar,  fölmentek  ezer  dénárig  és 
Dáma  még  mindig  csak  azt  ismételgette : nem  hoz- 
hatom ki.  Közben  fölébredt  az  apa  és  Dáma  kihozta 
az  ékkövet.  Erre  a bölcsek  meg  akarták  neki  adni  a leg- 
magasabb árt,  amit  utoljára  kínáltak,  Dáma  azonban 
így  felelt : csak  nem  fizettetem  meg  magamat  azért, 
hogy  a szüléimét  tisztelem!  Isten  meg  is  jutalmazta, 
mert  Isten  legott  megjutalmazza  a pogányokat,  ha 
valami  nemeset  és  jót  cselekesznek.  (Jerus.  Pea  és  Pe- 
szikta  r.  u.  o.  Más  verzió  Kidd.  31a.) 

A szülők  iránti  tisztelet  túlterjed  a földi  élet 
határán.  A szülő  holta  után  a fiúgyermek  11  hónapon 
át  mondja  reggel-este  a Kaddis-imát  és  minden  évben 
a halálozás  évfordulónapján  egész  életén  át.  A tal- 
mud  szerint,  ha  a bölcs  valamely  mondást  idéz, 
melyet  apjától  hallott,  annak  holta  után  ne  így  tegye : 
»ezt  mondta  apám«,  hanem : »ezt  mondta  uramapám, 
legyek  én  sírjának  engesztelése«,  így  beszéljen  róla 
12  hónapig  a halála  után,  később  pedig  így  mondja: 
»legyen  emléke  áldás  a jövendő  világ  életére «.  (Kidd.  31  &.) 

A nevelésnek  az  ifjúság  erkölcsi  tisztaságára 
kell  irányulnia.  A castitas  fogalmát  József  történe- 
tében ragyogó  példává  avatja  a biblia,  a talmud 
pedig  a neveléssel,  a szülői  ház  szellemével  hozza 
összefüggésbe,  midőn  azt  mondja,  hogy  a kísértés 
órájában  az  tartotta  vissza  a bűntől  Józsefet,  hogy 
képzelete  előtt  föltűnt  galambősz  atyjának  képe. 
A paráználkodás  tilalma  a tízparancsolatba  van  föl- 
véve,  mely  magasztos  tanításával  még  a bűnös  vágy 
keletkezésével  szemben  is  vértezi  a halandót  az  utolsó 
igében,  midőn  az  erkölcsi  eszmét  állítja  a vággyal 

szembe,  a biblia  kategorikus  imperativusát : ne  kívánd ! 
A Proverbiák  könyve  mélyen  vési  be  az  ifjúnak  lei- 
kébe a családi  élet  tiszteletét,  a bűnös  szenvedélytől 
visszariadó  erkölcsi  fölfogást.  » A meggondolt  elv  őrköd- 
jék fölötted,  az  erkölcsi  belátás  óvjon  meg  téged . . . hogy 
megmentsen  idegen  asszonytól,  másnak  asszonyától, 
aki  simává  teszi  beszédeit,  aki  elhagyja  ifjúsága  élet- 
társát  és  Istenétől  való  szövetségét  elfelejti,  mert 
a halál  felé  sülved  az  ő háza  és  az  enyészet  lakói- 
hoz vezetnek  ösvényeid  (Misié  2.  11 — 18).  »Mert 
méztől  csepegnek  áz  idegen  nő  ajkai  és  olajnál- 
simább  az  ínye,  de  a vége  keserű,  mint  az  üröm,  ve- 
szedelmes, mint  a kétélű  kard . . . Tartsd  távol  tőle 
utadat  és  ne  közeledj  háza  ajtajához ...  Oltsd  szom- 
jadat  tulajdon  kutadnál  és  találj  üdülést  a te  forrá- 
sodnál... legyen  az  egyedül  a tiéd  és  nem  másoké 
veled,  legyen  kútfőd  áldott  és  örvendj  ifjúságod  hit- 
vesével.« (Misié  5.)  »Mert  mécs  az  isteni  törvény  és 
a tan  világosság  és  az  erkölcsi  intés  az  életnek  útja, 
hogy  megőrizzen  téged  bűnös  asszonytól,  az  idegen 
nő  sima  nyelvű  csábításától.  Oh,  ne  kívánd  szépségét 
szívedben  és  ne  fogjon  meg  téged  szempilláival,  mert 
romlott  asszonyért  utolsó  kenyérig  jut  az  ember  és 
a házas  nő  drága  lelket  is  áldozatul  ejt.  Vájjon  ko- 
torhat-e  az  ember  parazsat  ölébe,  anélkül  hogy  ruhái 
meg  ne  gyulladnának,  járhake  az  ember  tüzes  zsarát- 
. nokon,  anélkül  hogy  lábai  oda  ne  égnének  ? így,  aki 
barátjának  felesége  után  jár,  nem  marad  büntetlen, 
aki  csak  hozzá  ér ! . . . Aki  asszonyt  bűnre  csábít, 
balgatag,  esztelen;  aki  önmagát  megrontja:  az  cse- 
lekedjen így ! (Misié  6.)  Hasonló  szellemű  Ben  Szira 

tanítása,  mely  a talmudban  is  meg  van  őrizve  : 
»rejtsd  el  szemedet  a szépséges  asszonytól,  nehogy 
fogva  maradj  hálójában,  ne  térülj  férjéhez  bort  és 
italt  vegyíteni  véle,  mert  szép  asszony  bája  folytán 
sokan  romlásba  jutottak  és  számosak  áldozatai ; a 
vándorló  pipereárusoknak  sok  sebesültje  van,  kik 
bűnhöz  szoktatják  az  embert,  mint  szikra,  mely  tűzre 
lobbantja  a hamvadó  zsarátnokot ; mint  a galambdúc 
tele  van  madárral,  úgy  a házaik  tele  vannak  csel- 
szövéssel.« (Jeb.  636).  »Es  újból  láttam  én  a hiába- 
valóságot a nap  alatt. « Kohelet  ezen  versét  (4.  7) 
a Midras  rabba  ilyen  megjegyzéssel  világítja  meg 
(u.  o.):  »Ez  a halál  angyalának  palástja !«  — vagyis 
a léhaság,  a könnyelműség,  a bűnös  káprázat,  az 
élet  sok  csalóka  hiábavalósága  eltakarja  az  alatta 
lappangó  halálos  pusztítóerőt  és  a danse  macabre 
bódulásában  palástként  borul  arra  a csontvázra,  a 
pusztulás  rémére,  mely  a bűnös  tomboló  menetet 
hangos  zeneszóval,  szédítő  varázzsal  vezeti.  Megragadó, 
sokat  kifejező  kép  ez,  röviden  odavetve  a hagyo- 
mány bölcs  tanítóinak  szokása  szerint. 

Mily  fönséges  erkölcsi  szigorral  őrködtek  a misna  • 
és  talnrud  bölcsei  a családi  élet  tisztasága  fölött,  annak 
beszédes  tanúbizonysága  /Seoía-traktatusa,  a hűtlenség- 
gel gyanúsított  és  az  elbukott  asszonyról  szóló  tör- 
vényét és  rendelkezések  egész  sorával.  Ezek  a törvé- 
nyek és  rendelkezések  a bibliai  előírásra  mennek  ugyan 
vissza  (mely  Mózes  IV.  5.  fejezetében  olvasható),  de 
tanúsítják  azt  az  utolérhetetlen  erkölcsi  komolyságot 
és  puritán,  meg  nem  alkuvó  szigorúságot  is,  mely  a 
talmudi  írásmagyarázókat  eltöltötte.  Hasonló  szellem 

nyilatkozik  meg  nemcsak  a haláchákban,  hanem  az  aga- 
dikus  részletekben  is.  Érdekes  a talmudi  bölcsek  lélektani 
fölfogása.  Lehetetlennek  tartják  a bölcsek,  hogy  az  alá- 
zatos lelkű,  az  isteni  akaratnak  magukat  alávető  embe- 
rek a családi  élet,  a házassági  kötelék  szentsége  ellen 
egyéni  bűnös  vágyat,  alacsony  szenvedélyt  juttathassa- 
nak érvényesülésre ; a házasságtörés  sötét  bűnét  lélek- 
tanilag összefüggésben  állónak  látják  nemcsak  magá- 
val a féktelen  szenvedéllyel,  mely  áttör  minden  kor- 
láton, hanem  első  sorban  a féktelen  önteltséggel,  az 
önző  fölfuvalkodottsággal,  az  egyéni  gőggel  és  hiúság- 
gal, a dacos,  autocentrikus  érzülettel  és  elbizottsággal 
is,  azért  főképen  ezen  lelki  bűnök  ellen  emeli  föl  első 
helyen  szavát  az  Agada  mestere  Szóta  traktátus  első 
fejezetében  és  csak  azután  tér  át  a tulajdonképeni 
törvényre.  »Az  ember  nem  esik  bűnbe,  csak  ha  meg- 
szállja őt  az  őrület  szelleme«,  mondja  r.  Simon  ben 
Lákis.  R.  Jóchanan  azt  tanítja:  akiben  gőgös  fölfuval- 
kodottság  lakik,  végül  házasságtörés  bűnébe  jut.  R. 
Eleázár  mondja:  »az  olyan  ember,  akiben  gőgös  föl- 
fuvalkodottság  lakik,  megérdemli,  hogy  kiirtassék,  mint 
a bálványliget. « » Az  olyan  ember,  akiben  gőgös  fölfuval- 
kodottság  lakik  — mondja  Mar  Ukba  — nem  fér  meg 
az  Istennel  egy  világban.«  Ugyancsak  R,  Eleázár 
mondja : a gőgös  ember  fölött  az  isteni  Sechina  zokog\ 
Ellenben  az  alázatos  lelkitek  R,  Józsua  b.  Lévr  taní- 
tása szerint  — nagyok  Isten  előtt.  Ezen  fejtegetések 
után  közli  a talmud  azt  a megrázó  ősi  jelenetet  leíró 
hagyományt,  mely  a hűtlenség  bűnével  vádolt,  illetve 
a házasságtörő  nővel  szemben  követett  eljárás  képét 
őrzi  meg : » A mértékkel,  mellyel  az  ember  mér,  mér- 

nek  vissza  neki.  így  látjuk  ezt  a liázasságtörő  nő 
esetében  is.  0 háza  kapujába  állott,  hogy  mutatkoz- 
zék az  idegen  férfi  előtt,  azért  a Kőkén  közszemlére 
állítja  őt  Nikánor  kapujában  és  szégyenét  nyilvánossá 
teszi  mindenek  előtt;  ő ékesítette  fejét  drága  szudá- 
riumokkal  az  idegen  férfi  kedvéért,  most  a pap  leveszi 
fátyolát  és  lába  alá  veti ; ő kendőzte  arcát,  most  arca 
elzöldül ; ő színezte  szeme  környékét,  hogy  szemei  föl- 
tűnőbbek  legyenek,  most  kidüllednek  szemei ; ő bodo- 
rította  hajfürtéit  kedvese  számára,  most  szétzilálják 
hajfürtéit;  ő díszítette  magát  drága  övékkel,  most  a 
pap  előkeres  egy  egyiptomi  kötelet  és  átfonja  keblén 
fölül ; ő itatta  kedvesét  drága  serlegekkel,  fűszeres 
italokkal,  most  a Kóhén  itatja  őt  cserépedényből 
keserű  itallal;  ő vétkezett  titokban  és  most  föltárul 
bűne  és  szégyene  a nyilvánosság  előtt «. 

A komoly  erkölcsi  fölfogás,  mely  a talmud  böl- 
cseik vezeti,  arra  készti  őket,  hogy  őrködjenek  a családi 
elet  tisztasága,  nyugalma  és  boldogsága  fölött.  A társas - 
élet  örömei  között  oltalmazzák  a női  méltóságot.  El- 
ítélik, ha  valaki  a lakománál  serleg  bort  küld  férjes 
asszonynak,  akár  puszta  kedveskedésből,  férje  tudta 
nélkül,  még  ha  az  áldásmondásra  használt  serleg  is. 
Rabbi  Eleázár  (b.  Azarja)  300  kürt  kíséretében  hir- 
dette ki  — kétségtelenül  valamely  gyászos  eset  követ- 
keztében — hogy  nem  szabad  a menyasszony  kezéből 
serleg  bort  elfogadni  idegen  férfinak.  (Kallah  tr.  I.  f.) 
A társaséletben  őrizkedjék  minden  ember  beszédben 
vagy  dalban  frivol  kifejezések  használatától.  »Amíg 
a Szinhedrion  tekintélye  megvolt  Izrael  fölött,  nem 
mondottak  léha  szót  dalban  sem  soha,  de  midőn  meg- 

szűnt  a Szinhedrion  tekintélye,  már  megcselekedtek «, 
így  szól  egy  régi  hagyomány.  »Ha  valaki  előad  egy 
verset  az  Énekek  énekéből  és  olyanná  teszi,  mintha 
közönséges  dal  volna,  az  olyan  ember  özönvizet  hoz 
a világra,  mert  a tóra  gyászt  ölt  és  megáll  Isten 
előtt  és  szól:  fiaid  olyanná  tettek  engem,  mint  egy 
hárfa,  melyet  istenkár  omlók  pengetnek «,  tehát  még  a 
bibliai  költészet  gyöngyeit  se  szabad  világi  érzelmek 
kifejezésére  fölhasználni,  ha  ez  érzelmek  nem  magasz- 
tosak és  tiszták.  (U.  o.)  A frivolitást  szigorúan  elíté- 
lik, lenézik  és  megvetik  a zsidó  bölcsek,  »Az  egész 
világ  tudja,  mért  lép  az  ara  a mennyezet  alá,  de  aki 
tisztességtelen  megjegyzést  tesz  és  frivol  szót  ejt  ki 
száján  — még  ha  hetven  esztendei  boldogság  is  volna 
számára  a sors  könyvében  megírva,  elveszti  azt  és 
kimért  boldogsága  boldogtalansággá  változik. « (Kethub. 
8 b és  Sabbath  33a  ezzel  a bevezetéssel:  »A  frivol 
beszéd  bűne  miatt  sok  szerencsétlenség  és  súlyos  végzet 
szakad  a világra:  Izrael  ifjai  árván  pusztulnak  el  és 
az  özvegyek  siránkoznak,  jajveszékelnek,  de  Isten  nem 
hallgatja  meg  őket«.) 

Tiszta  és  üde  legyen  a bölcsek  akarata  és  taní- 
tása értelmében  az  emberi,  a társadalmi,  a családi  élet! 
A vallási  elvek  és  tanítások  szentségével  veszi  körül 
a talmud  és  a hagyományos  irodalom  és  védelmezi  az 
asszonyt,  a női  becsületet,  a hitvesi  méltóságot,  a 
hajadon  ártatlanságát,  a szűzi  szemérmet,  a lélek  rom- 
latlanságát,  az  erkölcsös  érzelmet.  A Nazireusról  vett 
hasonlattal  mondják:  egymás  mellé  állítja  a tóra  a 
Nazireus  |ejezetét  és  a Szóta  fejezetét,  mert  Isten 
szól  a Nazireushoz : te  megfogadtad,  hogy  nem  iszol 

bort,  így  akarod  magad  távol  tartani  a bűntől,  ne 
mondd  tehát : élvezhetem  talán  a szőlőt ; azért  szólott 
Isten  Mózeshez:  tanítsd  a Xazireust  tör  vény  eleve,  hogy 
mindentől  tartózkodjék,  amiben  szőlő  nedve  van.  — 
Az  asszony  is  a szőlőtőhöz  hasonlatos,  tilalmas  neked, 
hogy  megérintsed  őt:  őrizkedj  mindentől,  ami  a bűn- 
höz vezet,  mert  megmondotta  bölcs  Salamon : nem 
marad  büntetlen,  aki  csak  ujjal  érinti  őt.  (Ex.  Rabba 
16.)  ...  Jellemző  erre  az  erkölcsi  nemességre  az  az 
életelv,  mely  a haláchában  is  szerepel  és  mely  a hagyo- 
mányos irodalomnak  a házasságra,  a családi  életre,  az 
érzületi  tisztaságra  vonatkozó  tanításait  áthatja  és 
eltölti . ^Szenteld  meg  magadat  abban  is,  ami  meg 
van  számodra  engedve!  (Zeb.  20a.)  Törvény  és 
tanítás  körülbástyázza  a családi  élet  erkölcsi  értékeit, 
de  te  jóra  törekvő,  tiszta  érzésű  ember,  menj  tovább  a 
törvény  rendelkezéseinél,  ne  maradj  el  a törvény  mögött^ 
hanem  menj  buzgósággal  és  erkölcsi  szigorral  az  ön- 
megtartóztatásban és  a hímtől  való  őrizkedésben  azon 
túl  és  szenteld  meg  magad  abban  is,  ami  meg  van 
engedve  számodra !« 


X 

NEM-ZSIDÓKRÓL. 

Az  emberiség  egy  családot  alkot.  Egy  ember- 
pártól származik  a biblia  tanítása  szerint  az  egész 
emberi  nem.  Gyűlölet  helyett  szeretetnek  kell  ural- 
kodnia a testvérek,  ember , és  ember  között.  A tóra 
erkölcsi  nevelésének  tárgya  az  emberi 

» Őrizzétek  meg  rendelteimet  és  törvényeimet, 
amiket  ha  megtart  az  ember,  életben  marad  általuk. 
(III.  M.  18.  5.)  Miből  következteted,  hogy  a pogány 
is,  ki  a tóra  szerint  él,  hasonlatos  a főpaphoz  ? Az  írás 
azon  szavaiból,  mely  így  hangzik : Ezeket  ha  megtartja 
az  ember , életben  marad  általuk.  Hasonlóképpen  mondja 
a Szentírás : Nyissátok  ki  a kapukat,  hogy  bejöjjön 
azokon  az  igazságos  nép,  mely  megőrzi  a hűséget. 
(Jes.  26.  2.)  Nem  mondja  az  ige:  Hogy  bejöjjenek 
kohaniták,  leviták,  izraeliták,  hanem  az  igazságos  nép. 
Továbbá  szól  az  írás : Ujjongjatok  ti  igazságosak  az 
Örökkévalóban.  (Zsolt.  33.  1.)  Kohanitákról,  levitákról 
és  izraelitákról  nem  történik  itt  külön  említés,  hanem 
igazságosakról  szól  a zsoltár.  És  írva  vagyon:  Tégy 
jót  ó Örökkévaló  a jókkal . (Zsolt.  125.  4.)  Kohani- 
tákrólj  levitákról,  izraelitákról  nincs  itt  szó,  hanem 

jókról.  Mind  e helyek  arra  tanítanak,  hogy  a pogány 
is,  ki  a tóra  szerint  él,  olybá  vétetik,  mint  a főpap. « 
(Szifrá.  Achré  13.  B.  Kam.  38a.) 

A hagyománynak  e helye  jellemzi  leginkább  a tal- 
mud  bölcseinek  felfogását.  Minden  ember,  bármily 
fajhoz  vagy  valláshoz  tartozzék,  ha  erkölcsös  életet 
él,  ha  a Noé  fiainak  adott  hét  erkölcsi  alaptörvényt 
szem  előtt  tartja,  erkölcsi  cselekedetei  által  arra  a magas- 
latra emelkedhetik,  melyen  Izrael  legnagyobb  tekintélye, 
a főpap  áll.  Erkölcsi  tetteinek  jutalmát  élvezi,  nem 
záratik  ki  az  örök  üdvösségből.  Chászidé  ummausz 
kóaulom  jés  lóhem  chélek  leaulom  habó.  Minden 
erkölcsös  ember,  a világ  bármely  nemzetéhez  tartozzék, 
részese  a túlvilági  boldogságnak,  — tanítja  Józsua 
ben  Ghánán  ja , Izrael  ünnepelt  mestere.  (Szanhedrin 
105a.)  Oly  tanítás,  mely  visszhangzik  Péter  apostol 
száján,  midőn  azt  mondja:  Minden  nemzetben  kedves 
ő előtte,  aki  őt  féli  és  igazságot  cselekszik.  (Ap.  csel. 
10.  33.)  Az  egész  pogány  világ  exclusivitásával  szemben, 
mely  minden  téren  alsóbbrendű  lénynek  minősíti  a nem 
véréből  származót,  hatalmasan  emelkedik  ki  e tanítás, 
mely  nem  a származástól  vagy  a hitvallástól  teszi 
függővé  az  üdvösség  lehetőségét.  A pátriárka  Júdától 
egy  római  pogány  nagy  űr,  ki  vele  meghitt  barátságban 
élt,  azt  kérdezte : Részese  leszek-e  a túlvilági  üdvös- 

' ségnek  ? Igen ! volt  a válasz.  De  hiszen  azt  mondja 
/ / 

az  írás:  Nem  marad  senki  sem  meg  Ezsau  házából 
(Obadja  18.  v.),  mondá  a pogány.  Az  csak  arra  vonatko- 
zik, ki  Ezsauhpz  hasonlóan  cselekszik,  hangzik  a válasz. 
(Ab.  zár.  105.)'  Hűséggel  viseltetett  egyébként  is  Júda. 
pogány  barátjával  szemben.  Midőn  halála  hírét  vette, 

fájdalmasan  felkiáltott : Ó jaj ! Szétszakadt  a köte- 
lék. (U.  o.)  Hasonló  módon  kiált  fel  Babilónia  leg- 
ünnepeltebb  amorája,  Ráü  is,  midőn  Adracon  nevű 
pogány  barátjának  haláláról  értesül.  (U.  o.) 

Az  isteni  képmást  kell  tehát  e felfogás  szerint 
tisztelnie  a zsidónak  embertársában,  legyen  az  bár- 
milyen származású  és  bármilyen  vallási!  Aki  egy 
nem-zsidó  bölcset  lát,  tanítja  a hagyomány,  következő 
benedikció  elmondására  köteles  : Dícsértessék  az 
Örökkévaló  Istenünk,  a világ  királya,  ki  bölcsességéből 
juttatott  teremtményeinek.  (Bér.  58a).  Ki  nem-zsidó 
királyt  lát,  az  mondja:  Dícsértessék  az  Örökkévaló 
Istenünk,  a világ  királya,  ki  dicsőségéből  juttatott 
halandónak.  (U.  o.)  Mint  a zsidó  aggastyán  előtt, 
úgy  a nem-zsidó  aggastyán  közeledtekor  tisztelet- 
teljesen  fel  kell  állni,  járásában  pedig  támogatni. 
Rabbi  Jóchanan  felkelt  öreg  pogány  emberek  köze- 
ledtekor. Ó,  mennyi  viszontagság  vonulhatott  el  már 
fejük  fölött ! így  kiáltott  fel.  (Kiddusin  33a.)  A nem- 
zsidó halottnak  is  meg  kell  adni  azt  a tiszteletet,  a 
mi  zsidó  halottnak  kijár;  közeledtére  fel  kell  állni  és 
a halotti  kísérethez  csatlakozni.  (GrittinAÖla.)  Nem- 
zsidó rabszolgát  sem  szabad  kínozni,  emberséges 
bánásmódban  kell  részesíteni.  » Vájjon  megvetettem-e 
szolgám  és  szolgálóm  jogát,  midőn  pörük  volt  velem  ? 
Mert  ugyan  mit  tehetnék,  ha  felemelkednék  Isten,  és 
ha  számon  kérné,  mit  felelhetnék  neki.  Hiszen  aki 
engem  alkotott  az  anyatestben,  az  őt  is  alkotta  és 
formálta  egyforma  anyaméhben.«  (Jób.  31.  13 — 15.) 
Ez  volt  vezérelve  a talmud  tanítóinak  a pogány  rab- 
szolgákkal szemben  ugyanakkor,  amidőn  Rómában 

a gazdag  emberek  halastavaiban  rabszolgák  tes- 
tével táplálták  a halakat.  Ha  rabbi  Jóchanan 

étkezett,  lakomáját  megosztotta  rabszolgáival,  ha 
ivott,  borából  szolgáinak  is  juttatott,  mert  azt 
szokta  volt  mondani : Hiszen  ki  engem  alkotott . . . 
(Jer.  B.  Kain.  VIH6.)  A halhatatlan  Maimuni 

Mózes  következő  szavakba  foglalja  össze  törvény- 
könyvében  a hagyományos  irodalom  idevágó  intézke- 
déseit: Kegyetlenség  és  keményszívűség  csak  bálvány- 
imádóknál található ; Izrael  azonban,  Ábrahám  iva- 
déka, melynek  Isten  a tórát  kinyilatkoztatta,  melyben 
igazságos  törvények  és  rendeletek  foglaltatnak,  irgal- 
mat gyakorol  mindenkivel  szemben,  hiszen  Isten 
tulajdonsága  is  az  irgalom,  őt  tartozunk  ebben  is 

követni,  mint  az  írás  mondja:  Irgalmassága  minden 
teremtménye  fölött  vagyon.  (Zsolt.  145.  9.  Misne 

Tóra:  Hilch.  Avódim  9.  8.) 

Mipné  dárhé  sólaum , a béke  miatt,  a humanitás 
szent  nevében  egész  sereg  intézkedést  sorol  fel  a hagyo- 
mány, mely  a zsidó  és  nemzsidó  közti  viszonyt  szabá- 
lyozza. A tóra  útjai  a kellemetesség  útjai,  minden 
ösvénye  maga  a béke  (Példab.  3.  16.  Gittin  596.), 
mondják  a bölcsek,  és  ezért  minden  teremtményre 
kiterjesztendő  a humanitás.  Kern  volt  szabad  pogány 
szegény  embert  elriasztani  aratáskor  zsidónak  meze- 
jéről, mikor  még  Izrael  úr  volt  saját  országában,  ha 
ez  a mező  szélén  meghagyott  kalászokat  levágja,  vagy 
ha  szedegeti  a szegény  ember  járandóságát  képező 
lehullott  búzakalászokat,  vagy  ha  hazavitte  a mezőn 
felejtett  kévét.  (III.  M.  19.  9.  V.  M.  24.  19.  Gittin 
596.)  A nemzsidó  szegények  ellátandók  a zsidó  szegé- 

nyekkel  egyetemben,  nemzsidó  betegek  meglátogatan- 
dók  zsidó  betegekkel,  nemzsidó  halottak  eltemetendők 
zsidó  halottakkal,  mondja  a misna  rendelkezése.  (Gittin 
61a.)  Oly  Tárosban,  melynek  vegyes  volt  lakossága,  zsidó 
elöljárók  mellett  nemzsidó  elöljárókat  is  választottak, 
és  a nem  zsidó  lakosság  teljesen  egyenlő  jogokban  és 
kötelességekben  részesült,  mint  a zsidó.  (Jer.  Grittin 
47c.  Toszeft.  u.  o.  V.)  A szombatévben,  mikor  a zsidó- 
nak tilos  volt  minden  földművesmunka,  pogánynak 
szabad  volt  legmesszebbmenő  segítséget  nyújtani  mező- 
gazdasági  tevékenységében.  (Grittin  61a.)  Barátságosan 
kell  köszönni  a pogánynak.  Oly  időben,  midőn  Hellasz 
és  Róma  büszke  polgára  mélységes  megvetéssel  visel- 
kedik minden  barbárral,  azaz  nem  rómaival  vagy  görög- 
gel szemben,  a talmud  előírja,  hogy  a pogányt  köszön- 
tem kell.  (Grittin  61a.)  R.  Jóchanan  b.  Zakkai  meg- 
előzte őt  köszönésében  (Bér.  17a.);  szintúgy  R.  Chisda 
(Gittin  61a.)  Nemzsidó  munkásnak  éppúgy  mint  zsidó 
munkásnak,  kijárt  a köszönés : Legyen  sikeres  a te 
munkád ! Zsidót,  ki  vétkest  és  konok,  nem  kell 
anyagilag  támogatni,  sem  pedig  kölcsönnel  kisegíteni, 
ellenben  nemzsidó  szegényt  köteles  a zsidó  anyagilag 
is  támogatni,  mert  Isten  is  : J óságos  mindenkivel  szem- 
ben és  irgalma  minden  teremtménye  fölött  vagyon 
(Zsolt.  145.  9.)  és  írva  vagyon:  Utjai  a kellemetesség 
útjai  és  minden  ösvénye  maga  a béke,  (Példab.  3.  16. 
Jore  Bea  251,  1.  Maim:  Hilch.  Melochim  10,  12.) 
Ugyanazon  szellem  hatja  át  a bölcsek  mondásait, 
melyek  arra  tanítanak,  hogy  még  az  ellenség  bukásán 
sem  szabad  örvendeni,  hiszen  ő is  ember,  Istennek 
képmása.  Milyen  fenségesen  hangzik  Jóchanan  mon- 

dása:  Mielőtt  az  egyiptomiak  a Vörös  tengerbe  fúltak, 
az  angyalok  kara  Istent  dicsőítő  dalba  akart  fogni. 
De  az  Űr  reájuk  szólt:  Kezem  művei  a tengerben 
alámerülnek  és  ti  éneket  akartok  mondani?  (MegiL 
10a.)  Ugyancsak  ő mondatja  Istennel  a harc  alkal- 
mából, melyet  Izraelnek  ellenségeivel  szabadságáért 
a messiási  időben  viselnie  kell,  a szavakat:  Mindkét 
fél  kezeim  alkotásai,  bogy  veszíthetem  el  az  egyik  félt 
a másiknak  kedvéért.  (Szanbedr.  98&.)  A nágy  tanító, 
Sámuel , kinek  jelszava:  Midőn  ellenfeled  elesik,  ne 
örvendj ; midőn  megbotlik,  ne  ujjongjon  a szíved,  mert 
látja  Isten  és  visszatetszenék  szemeiben  (Példab.  24. 
17.,  18.  Abot  IV.  24.),  ugyanezen  szellemtől  áthatva 
tanítja,  hogy  a pogányt  még  szavakkal  sem  szabad 
félrevezetni.  (Cbullin  94a.) 

A legnagyobb  bűnt,  chiliül  hásém , Isten  nevének 
megszentségtelenítését  követi  el  az,  ki  a nemzsidót  meg- 
csalja ; Jciddus  hásém , Isten  nevét  megszenteli  az,  aki 
vele  szemben  becsületes.  Például  szolgál  erre  Simon  b 
Setách  és  r.  Chanina.  (L.  I.  rész  100.  és  köv,  old.) 
Hasonló  esetet  beszél  a hagyomány  Abba  Ősidről, 
ki  Turia  városából  származott.  Ruhamosással  kereste 
meg  kenyerét.  Egy  ízben  a folyónál  drága  ékszert 
talált,  melyet  egy  matróna  elvesztett.  Visszavitte 
neki.  A matróna  így  fogadta:  Miért  hoztad  vissza, 
hiszen  sok  szebb  és  jobb  ékszerem  van  még?  Osia 
válaszolta : A tóra  megparancsolja,  hogy  gazdátlan 
jószág  visszaadassék  tulajdonosának.  Dicsértessék  a 
zsidók  Istene  ! kiáltott  fel  a matróna.  Egy  ízben  drága 
ékszert  vesztett  el  a császárné  Rómában.  Sámuel  b . 
Susarti  megtalálta  azt,  A császárné  kihirdettette 

Rómában:  Aki  harminc  napon  belül  visszahozza  az 
ékszert,  nagy  jutalmat  nyer,  de  életével  lakói  az, 
ki  harminc  napon  túl  magánál  tartja.  A harminc- 
egyedik  napon  Sámuel  visszahozta  az  ékszert.  Csodál- 
kozva kérdé  a császárné : Nem  hallottad-e  a hirdetést  ? 
Bizony  hallottam  — hangzott  a válasz  — meg- 
akartam azonban  mutatni,  hogy  sem  a jutalom  nem 
kecsegtetett,  sem  a büntetéstől  való  félelem  nem  riasztott 
engem.  Isten  iránti  tiszteletem  vezérel  tettemben. 
Belkiáltott  erre  a császárné : Dicsértesséh  a zsidók 
Istene!  (Jer.  Bab.  Mec.  II.  8c.)  Zsidó  munkás,  ki 
nemzsidónak  dolgozik  szüretkor  vagy  aratáskor, 
munka  közben  semmit  sem  élvezhet  abból,  mit  szüretel 
és  learat,  habár  zsidó  törvény  szerint  zsidó  munka- 
adónál ez  megengedett  dolognak  minősíttetik.  Nem- 
zsidó nem  ismeri  a törvényt  és  így  könnyen  tolvajnak 
minősíthetné  a munkást.  (Chos.  Misp.  337.)  Hamis 
mérleg,  hamis  súly  a nemzsidóval  szemben  is  aljas 
bűnnek  minősíttetik.  (L.  I.  rész  101.  old.)  Ábáji  a 
negyedik  század  második  negyedében  élő  éleseszű 
amóra  tanítja : Mindig  legyen  az  ember  óvatos  az  isten- 
félelemben, szerény  válasszal  lecsillapíthatja  a haragot 
(Példab.  15.  1.),  keresse  a békés  egyetértést  testvérei- 
vel, rokonaival,  minden  embertársával,  még  a pogány- 
nyal is,  ki  az  utcán  van.  Ezáltal  kedvelt  lesz  odafönt 
és  szeretett  idelent.  (Berach.  17#.) 

J ellemzők  JR.  Mose  Coucy , a XIII.  század  egy  ünne- 
pelt tanítójának  szavai,  melyek  Nagy  Törvénykönyvé- 
ben olvashatók.  (Szemág  H.Tilalm.)  Prédikáltam  — úgy- 
mond — Izrael  száműzötteinek,  hogy  mindazok,  akik 
nemzsidóval  szemben  hazudnak  vagy  meglopják,  azok- 

lioz  tartoznak,  kik  Isten  nevét  megszentségtelenítik.  Azt 
okozzák,  hogy  a nemzsidók  azt  hiszik,  hogy  Izraelnek 
nincs  erkölcstana.  Azt  mondja  az  írás : Izrael  mara- 
déka ne  gyakoroljon  jogtalanságot,  ne  beszéljen  hazug- 
ságot és  szájában  ne  találtassák  a csalárdság  nyelve. 
(Cefan.  3. 13.)  Továbbá  olvassuk  az  Atyák  szakaszában : 
Aki  Isten  nevét  titokban  megszentségteleníti,  az  majd 
nyilvánosan  bűnhődik.  (IY.  5.)  Maimuni,  ki  a talmud 
szellemét  teljesen  átértette,  ennek  nevében  a következőt 
kodifikálja  nagy  talmudi  törvénykönyvében  : Ha  valaki 
zsidóval  vagy  pogánnyal  van  összeköttetésben,  meg- 
szegi az  isteni  törvényt,  ha  hamis  súlyt  vagy  mértéket 
használ;  ily  esetben  kártérítésre  köteles. Éppúgy  tilos 
számadásban  pogányt  megcsalni,  pontosan  és  figyel- 
mesen kell  vele  leszámolni,  ahogy  az  írás  mondja  : 
És  számoljon  le  vevőjével.  (III.  M.  25.  50.)  Ez  vonat- 
kozik a Szentföldre,  ahol  a pogány  neked  alárendel- 
tetett; mennyivel  inkább  tartozol  így  viselkedni  ott, 
ahol  ez  nem  forog  fenn.  Bennefoglaltatik  ez  az  írás  sza- 
vában : Mert  útálatos  az  Örökkévaló  előtt,  a te  Istened 
előtt,  aki  ezeket  teszi,  mindenki,  aki  jogtalanságot 
elkövet.  *(V.  M.  25.,  16.  HiL.  Genév.  7.  8.  L.  még 
Maimuni  misna-kommentárját.  Kélim  12.  7.) 

Ugyanilyen  szellemben  dönt  Káro  József  a Sulchan 
Aruchban , midőn  azt  írja : Tilos  a legkisebb  lopást  is 
elkövetni,  még  tréfából  is,  vagy  ha  az  a szándéka  is, 
hogy  a lopott  holmit  visszaadja,  vagy  ha  azért  lop, 
hogy  ezáltal  a kárvallottnak  a dupláját  visszajuttassa, 
vagy  hogy  zavarba  hozza.  Mindez  tilos,  hogy  hozzá 
ne  szokjék  ehhez  az  ember.  Ki  a legkisebb  értéket  is 
ellopja,  megszegi  a bibliai  törvényt : Ne  lopj,  akár 

zsidótól,  akár  nemzsidótól.  (S.  Ar.  Chos.  Misp.  348.  3.) 

Továbbá  tilos  a legcsekélyebb  dolgot  is  erőszakkal 

valakitől  elvenni,  vagy  a reábízott  dolgot  elsikkasztani, 

akár  zsidótól,  akár  nemzsidótól.  (U.  o.  359.  1.) 

íme  így  nem  tesz  a talmud  és  a rajta  felépülő 

hagyomány  különbséget  ember  és  ember  közt.  »Min- 

denütt,  ahol  az  Ember  megnyilatkozik,  jelen  van  az 

Űr.  íme,  én  előtted  állok  majd  ott  a sziklán  a Hóreben. 

/ 

(II.  M.  17.  6.)  Evvel  azt  akarja  mondani  az  Ur,  a szent, 
dicsértessék  ő,  Mózesnek:  Mindenütt,  ahol  emberi 
lábak  nyomát  látod,  ott  jelen  vagyok  előtted. « (Me- 
chilta  II.  M.  17.  6-hoz.)  * 


* 

A zsidó  bölcseséget,  amint  a bibliában  és  az 
abból  fakadó  hagyományban,  a talmudban  és  az  ezt 
követő  nagy  irodalomban  jelentkezik,  a gyakorlatiasság 
jellemzi.  Jellegzetes  vonása  a józanság,  kerüli  a légies 
elméleteket,  a nagy  kijelentéseket,  a csillogó  szava- 
kat. Nincs  héber  szó  az  akarat  autonómiájára,  a 
kategorikus  imperativusra,  az  altruizmusra  és  ha- 
sonlókra. 

E szép  szavak  tartalmát  azonban  egyszerű  zsidók 
a valóságban  megtestesítették,  rendszerint  hívebben, 
mint  a csillogó  elméletek  feltalálói  és  hirdetői.  Vannak 
a zsidó  emberszeretetnek  is  élvei,  de  nincsenek  elmé- 
letei, forrása  a zsidó  isteneszme  és  annak  hatása  alatt 
a jámbor  lélek,  a melegen  érző  szív,  a nem  reflektáló 
tiszta  akarat.  A zsidó  emberszeretet  nem  filozófia, 
sem  nem  szociológia,  hanem  belső  érzés  és  abból 
eredő  tevékenység,  amely  a jótevés  minden  mezejére 
és  irányára  kiterjed.  Nem  is  egyes  kiváló  egyéniségek 
vagy  társadalmi  csoportok  eszméje,  hanem  az  egész 
zsidó  népé.  Ha  az  arabsnak  sok  szava  van  a kard 
megnevezésére,  más  népeknek  meg  egyebekre,  a héber 

nyelvnek  a legtöbb  szava  a szeretetve  van.  Magában 
a bibliában  van  tíz,  mert  a szerelmet  jelentő  szók  is 
rendre  átalakultak  a felebaráti  szeretet  szavaivá.  Az 
emberszeretet  nem  idegen  termék,  melyet  a zsidó  nép 
idegen  könyvekből  tanult  meg,  vagy  melyet  hetenként 
emlékezetébe  kell  idézni,  hanem  érzésének  és  gondol- 
kozásának alkateleme.  Amióta  a zsidó  nép  a történet 
színpadán  mozog,  az  emberszeretetet  hirdeti  és  gya- 
korolja. A modern  népek  zsidó  apostolok  és  zsidó 
szerzőktől  eredő  iratok  útján  vették  át  a »caritas« 
eszméjét,  sőt  annak  hat  ágát  is,  amint  Máté  evangé- 
liumában elő  van  adva.  Az  emberszeretet  eszméjét 
a zsidó  irodalomban  3000  évig  követhetjük  visszafelé, 
amióta  ez  az  irodalom  — a legrégibb,  amely  él  — egy- 
általában létezik.  Az  emberszeretet  széles  területet  fog- 
lal el  benne,  szélesebbet,  mint  bármely  más,  akár 
régi,  akár  új  irodalomban.  Kern  mellékes  vagy  efemer 
jelenség,  annyira  nem,  hogy  a zsidó  vallás  corpus 
iaris&i,  utoljára  a 16.  századbeli  »Sulchan  Aruch«-a, 
törvénykönyvei,  külön  szakaszban  kodifikálják  az 
emberszeretet  törvényeit.  E gazdag  anyagot  itt  elő 
nem  adhatjuk,  össze  sem  foglalhatjuk,  csupán  képet 
adunk  róla,  hitfeleink  buzdulására  és  minden  elfogu- 
latlan ember  okulására. 


1. 

A biblia  24  könyvének  főtartalma:  történetek, 
törvények,  beszédek,  zsoltárok,  bölcselkedés.  Ilyenek- 
ben más  népek  írói  emberszeretetről  nem  igen  beszél- 
nek, a bibliában  pedig  kereken  500-szor  találjuk  csu- 

pán  az  »aliaba«  és  »cheszed«  két  szeretetet  jelentő 
szó  különféle  alakjait.  Már  ez  a statisztikai  adat 
önmagában  véve  mutatja,,  hogy  az  emberszeretet 
mily  eleven  volt  és  mily  széles  tért  foglalt  el  a bibliai 
írók  és  azon  nép  lelkében,  melyből  származtak  és 
melynek  kebelében  -éltek.  Ezek  az  írók  valamennyien, 
a legfiatalabbak  is,  2000  évnél  régiebbek ; irataik,  me- 
lyeket a zsidóság  az  akkori  irodalomból  mint  szent 
iratokat  kiválasztott,  a zsidó  nép  szellemének  ter- 
mékei és  a zsidó  nép  lelkének  megnyilvánulásai.  Azok 
a férfiak,  kik  az  emberszeretetet  először  hirdették, 
nem  voltak  sem  filozófusok,  sem  szociológusok,  hanem 
magasszellemű,  Istentől  ihletett,  bár  sokszor  egyszerű 
emberek,  kiket  a belső  tűz  késztetett  szólásra : Izrael 
prófétái.  A tűz,  amely  egykoron  az  istentől  ihletett 
férfiak  lelkében  lobogott,  évezredek  múlva  is  szikrá- 
zik még  szavaikból  és  lángra  kelti  az  emberi  szívben 
szunnyadó  felebaráti  szeretetet.  Az  egész  zsidó  tant 
három  pontba  foglalta  össze  Mika  próféta,  ebben  a 
mondatban : »Megmondotta  néked,  ó ember,  mi 
a jó  és  mit  kíván  tőled  az  Örökkévaló : cselekedj  igaz- 
ságosan, gyakorolj  szeretetet  és  járj  alázatosan  az 
Örökkévaló , a te  Istened  előtt. « (6.  8.)  Emberről  be- 
szél, nem  izraelitáról,  zsidóról.  » Szeretetet  kívánok, 
nem  áldozatot.  Térj  meg  Istenedhez,  szeretetet  és  igaz- 
ságot gyakorolj.  (Hósea  6.  6.  és  12.  7.)  En  vagyok  az 
Örökkévaló,  ki  szeretetet,  jogot  és  igazságot  gyakorol, 
ezeket  kívánom.  (Jeremiás  9.  23.)  így  szól  az  Örökké- 
való, a seregek  Ura,  mondván : igazságosan  ítéljetek, 
szeretetet  és  könyörületességet  gyakoroljatok  egyik  a 
másikkal ; özvegyet  és  árvát,  idegent  és  szegényt  el 

ne  nyomjatok  és  egymás  ellen  rosszat  ne  forraljatok 
szívetekben.  (Zakariás  7.  9.  10.)  Mosakodjatok,  tisz- 
tuljatok, távolítsátok  el  gonosz  cselekedeteiket  szemeim 
elől,  ne  tegyetek  többé  rosszat;  tanuljátok  meg  a 
jótevést,  keressétek  a jogot,  terítsétek  jó  útra  az  erő- 
szakost, szerezzetek  jogot  az  árvának,  vigyétek  az 
özvegy  perét.«  (Ezsaiás  1.  16.  17.)  A próféták  eszmény- 
képül Istent  állítják  az  ember  elé,  »az  Örökkévaló 
összes  útjai  pedig  szeretet  és  hűség,  és  a föld  telve 
van  az  Örökkévaló  szeretetével«.  (Zsoltárok  25.  10. 
és  33.  5.)  Az  egész  föld,  nemcsak  a Szentföld  és 
annak  népe.  A biblia  számos  nyilatkozata  szól  azok- 
ról a kötelességekről,  melyekkel  embertársaink  iránt 
tartozunk.  Igazságosságra,  hűségre,  békességre,  egyet- 
értésre, jóságra,  békülékenységre,  jótékonyságra  inte- 
nek, oly  mértékben  és  oly  sűrűn,  mint  semmiféle  más 
könyv  a világon.  Az  emberi  méltóság  tiszteletét  már 
a teremtés  története  domborítja  ki,  midőn  azt  mondja, 
hogy  az  embert  Isten  teremtette,  és  pedig  saját  kép- 
mására. A zsoltárköltő  poétikusan  ezt  így  fejezi  ki : 
»Csak  kevéssel  tetted  csekélyebbé  Istennél,  fénnyel  és 
dísszel  koronáztad.«  (8.  6.) 

Jób  az  ártatlanul  szenvedő  makulátlan  ember 
prototípusa  a bibliában.  A róla  szóló  bölcseleti  könyv 
hősét  nem  tünteti  fel  zsidónak  és  a talmud  sem  tartja 
annak.  Általános  bölcselkedés  Isten  kormányzásáról 
és  az  emberi  szenvedésekről  és  e kettő  között  az 
ember  erkölcsi  öntudatának  küzdelmeiről.  A bölcselet 
e gyöngyében  a hős,  idumeus  barátaival  folytatott 
vitájában,  kik  valamely  bűnt  tételeznek  fel  szenve- 
dései okául,  azt  hangoztatja,  hogy  ő mindent  meg- 

tettj  ami  az  ember  kötelessége.  Egyebek  közt  ezeket 
mondja : 

»A  fül,  mely  hallott,  boldognak  mondott  engem, 
_és  a szem,  mely  látott,  tanúskodott  mellettem.  Mert 
megmentettem  a szegényt,  ki  esedezett,  és  az  árvát, 
kinek  nem  volt  segítője.  A veszendőnek  áldása  reám 
szállt  és  az  özvegynek  szívét  derűssé  tettem.  Az  igaz- 
ságot magamra  öltéin  és  az  igazság  belém  öltözék, 
palást  és  föveg  volt  jogosságom.  Szeme  voltam  a vak- 
nak, lába  a sántának,  apja  a szegényeknek,  az  isme- 
retlennek perét  megvizsgáltam.  Összetörtem  az  erőszakos- 
nak zápfogait,  fogai  közül  ragadtam  ki  a zsákmányt. « 
(29.  11 — 17.)  »Ha  megvetettem  volna  rabszolgám  és 
rabszolganőm  jogát,  mikor  pöröltek  velem,  mit  teszek 
majd,  ha  Isten  feltámad  ellenem,  s mit  felelek,  ha 
számon  kéri  tőlem,  hiszen  ki  engem  alkotott  az  anya- 
méhben, alkotta  őt  is,  egy  Isten  formált  bennünket 
az  anyaméhben.«  (31.  13 — 15.)  Minden  ember  közös 
származásából  származtatja  le  a bibliai  író  az  ember 
kötelességét  embertársával  szemben,  nem  véve  ki  a. 
rabszolgát  sem,  kit  az  összes  népek  emberszámba  sem 
vettek.  Folytatja  Jób  azzal,  hogy  nem  vonta  meg  a 
szegénytől,  amit  kívánt,  támogatta  az  özvegyet,  nem 
evett  falatot,  hogy  ne  adott  volna  belőle  az  árvának, 
saját  gyermekének  tekintette,  ruhával  látta  el  a mez- 
telent, takaróval  a szegényt.  Jób  a zsidó  nép  ideálja 
a tökéletes  emberről,  sem  ő,  sem  cselekedetei  nem 
jelennek  meg  sem  hitfelekezeti,  sem  fajbeli  mezben. 
Yilágosan  mondja:  Nem  örültem  ellenségem  elbukásán, 
nem  ujjongtam,  ha  baj  érte.  Az  idegen  nem  hált  meg 
az  utcán,  az  út  felé  tártam  ki  ajtaimat.  »Gyűlöljétek 

a rosszat  és  szeressétek  a jót«,  mondja  a legrégibb 
írópróféta,  (Amosz  5.  15)  — ^ egész  etika  egy  mondat- 
ban. A próféták  lángoló  szavakkal  ostorozzák  a tár- 
sadalmi bűnöket,  amelyek  mind  az  emberek  rosszasá- 
gából erednek.  Évszázadokig  tart  a harc,  sok  beszéd- 
jükben egy  nyilatkozat  sem  található,  amely  az  ember- 
szeretet  és  művei  tekintetében  ember  és  ember  között 
különbséget  tett  volna.  Van-e  még  irodalom,  amelyről 
ez  állítható  ? 

A próféták  magasztos  eszméinek  megfelel  a 
vallási  törvény  betűje  és  szelleme.  Döntő  az,  amit  a 
Törvény  mond,  különösen  a vallás  által  megszentelt 
törvény.  Ilyen  volt  a zsidóknál  Mózes  törvénye,  a 
T&ra.  Ennek  minden  imperatív  rendelkezése  kötelező 
erővel  bír,  akár  a Tízparancsolat.  Mózes  harmadik' 
könyve  a 19-ik  fejezet  18-ik  versében  azt  parancsolja: 
» Szeresd  felebarátodat , mint  tenmagadat  én  vagyok 
az  Örökkévalód  Rövid,  egyszerű,  világos  parancsolat. 
Minden  . ember  megérti,  az  emlékezetet  nem  terheli, 
az  elmét  nem  erőlteti.  Aranyszabály,  amely  semmi- 
féle bonyolult  helyzetben  cserben  nem  hagyja  azt, 
aki  szerinte  cselekedni  akar.  Az  ember  és  ember 
közötti  viszony  végtelen  területét  minden  vonatkozá- 
saiban, minden  korrá  és  minden  országra  szabatosan 
és  biztosan  határozza  meg.  Az  egész  erkölcstan  gom- 
bostűfejben. Az  etikai  műveknek  száma  légió,  de  nincs 
közöttük  egy  sem,  amely  a bibliai  parancsolattal 
vetekedhetnék  — valósággal  világhatása  volt  és  van. 
A világtörténetnek  legjelentősebb  három  szava  az  a 
három  héber  szó,  amely  a felebaráti  szeretet  paran- 
csát magába  foglalja,  melléje  csupán  a Tízparancsolat 

első  három  szava  volna  állítható,  amely  az  egyisten - 
séget  hirdeti  a világnak  és  amely  így  hangzik : »Én 
(vagyok  az)  Örökkévaló,  (a  te)  Istened «. 

Vannak,  akik  a biblia  parancsolatát  korlátozott 
értelemben  magyarázzák,  hogy  t.  i.  a héber  »réa« 
alatt  csak  a fajbeli  felebarát  értendő,  nem  pedig 
minden  ember.  Ezek  a magyarázók  nem  zsidók,  rend- 
szerint teológusok,  akik  a felebaráti  szeretet  eszméjét 
a kereszténységnek  reklamálják.  Hogy  ezt  az  erőszakolt 
kérdést  tisztázzuk,  kérdezzük  meg  magát  a bibliát, 
az  evangéliumot  és  a talmudot,  más  szóval  a forrás- 
szöveget  és  ősi  magyarázóit.  Ezek  a kompetensek, 
már  csak  azért  is,  mert  saját  felfogásuk  szerint 
cselekedtek,  nenypedig  közép-  vagy  újkori  (nem  zsidó) 
héber  filológusok  vagy  teológusok  magyarázata  szerint, 
akár  elfogultak,  akár  elfogulatlanok  ezek. 

Már  rámutattunk  arra,  hogy  a biblia  az  emberi- 
séget egy  emberpártól  származtatja  és  hogy  Isten  az 
embert  saját  képmására  teremtette.  A zsidó  népet 
nem  külön  teremtette  isten,  ahogy  számos  ó-  és 
újkori  nép  önmagáról  gondolta,  minden  ember  egyen- 
lően az  Egyisten  gyermeke,  ki  egyaránt  áll  közel 
hozzá.  Egy  az  Isten,  egy  az  ember.  Az  egyisten  esz- 
méje a legnagyobb  etikai  érték.  Ezt  jól  tudják,  mikor 
babiloniaknál  és  más  népeknél  2500  év  múltával  utó- 
lagosan konstruálják  a »monoteisztikus  mozgalmat«, 
csak  éppen  akkor  nem  tudják,  mikor  zsidókról  van 
szó  és  még  azok  sem  tudják,  kik  a felebaráti  szere- 
• tetet  az  általuk  is  elfogadott  »ótestamentom«-ban 
megtalálják.  Idéztük  már  fent  Jóbot  és  a Zsoltárost. 
kik  a szobanforgó  magyarázók  szerint  is  minden 

^mber  egyenlő  voltát  hirdették.  Maga  a zsidó  nép  az 
^gyistenséget  és  az  embereknek  egy  -emberpártól  való 
származását  a legnagyobb  erkölcsi  jelentőségűnek  tar- 
totta. Többször  beszél  róla  a talmud  és  a következő- 
ket mondja : » Adám  egyedül  teremtetett.  Miért  terem- 
tetett egyedül  ? Hogy  a jámborok  ne  mondhassák : mi 
jámbor  ember  fiai  vagyunk,  és  a gonoszok  ne  mond- 
hassák : mi  gonosz  ember  fiai  vagyunk.  Más  nézet : 
Hogy  a családok  ne  torzsalkodjanak.  Most  is,  hogy  egy 
embertől  származnak,  torzsalkodnak,  ha  két  embertől 
származnának,  hát  még  akkor  hogy  torzsalkodnának  1 
Más  nézet:  Az  erőszakosok  és  rablók  miatt.  Most  is, 
hogy  e9V  embertől  származnak,  rabolnak  és  erőszakos- 
kodnak,  hát  még  ha  Jcettötöl  származnának !«  (Tószefta 
Szanh.  VIII.  4.)  A babilóniai  talmud  (Szanh.  37 a.  is 
38a.)  variálja  a tételt  ily  formában  : Hogy  ne  mond- 
hassa egyik  a másiknak:  ősöm  nagyobb  (előkelőbb) 
volt  a tiednél.  A talmud  szerzői,  a zsidó  nép  tanítói, 
vallásos  tanainak  elismert  magyarázói,  világos  tudatá- 
ban voltak  annak,  hogy  az  egyisten  eszméje  és  az, 
hogy  csak  egy  embert  teremtett,  erkölcsi  jelentőség- 
gel bír  az  irányban,  hogy  minden  ember  nemcsak 
embertárs , hanem  egyúttal  felebarát.  Hogy  ez  a fel- 
fogás már  1800  év  előtt  mily  mélyen  gyökerezett  a 
zsidók  lelkében,  mutatja  az,  hogy  a biblia  oly  szavá- 
ban is  megtalálták,  ahol  modern  filológus,  filozófus, 
szociológus,  historikus  — teológusról  nem  is  beszélve  — 
Nobel-díjért  sem  találná  meg.  A nevezettek  elővehetik 
a bibliát  és  jelentkezhetnek,  mielőtt  tovább  olvasnak, 
ha  a szóbanforgó  bibliai  szót  megtalálták.  Nincs 
messze,  már  talán  tűi  is  vannak  rajta,  ha  öt  percig 

olvastak.  Mózes  I.  könyvének  5-ik  fejezete  felsorolja 
azt  a tíz  nemzedéket,  amely  a vízözön  előtt  élt,  vagyis 
Adám  ivadékait  Noéig,  akik  irigylésre  méltó  nagy 
kort  értek  el,  a legnagyobbat  a ma  is  híres  Matu- 
zsálem, aki  969  évet  élt.  Szép  és  tanulságos  elbeszé- 
lés, de  hogy  ebben  az  egyhangú,  száraz  felsorolásban 
arról,  hogy  hány  éves  volt  az  atyja,  mikor  a fia  szü- 
letett és  hogy  ezután  még  hány  évig  élt  és  ez  a két 
évtétel  összesen  mily  évösszeg,  mondom,  hogy  a bib- 
liának ebben  a fejezetében  találja  meg  valaki  a val- 
lás- és  erkölcstan  legnagyobb  tételét,  valóságos  csoda, 
ellenkezik  a modern  tudományok  valamennyi  kipró- 
bált módszerével.  Millió  és  millió  ember  olvasta  és 
olvassa  a bibliát,  tudós  és  tudatlan,  2000  év  óta 
minden  rendű  és  fajú  nemzsidó  is,  de  csak  Ben 
Azaj,  a kereken  1800  év  előtt  virágzó  talmudista 
látta  a fejezet  címében,  ezekben  az  egyszerű  szavak- 
ban: »Ez  az  ember  történetének  könyve«  Mózes  tana - 
nak  legnagyobb  tételét , mert  az  emberiség  egységének 
kifejezését  látta  benne. 

Ezt  a nézetet  Rabbi  Akibával  való  vitájában 
állította  fel  Ben  Azaj.  Idézhetjük  az  egészet,  mind- 
össze pár  szó  a talmud  lapidáris  stílusában.  Olvasható 
Mózes  harmadik  könyvének  a szentföldi  írástudóktól 
eredő  kommentárjában  (Szifra  89ö  = palesztinai  tal- 
mud Nedárim  41c,  36;  Beresit  rabba  24,  7)  és  így 
hangzik  . » Szeresd  felebarátodat,  mint  tenmagadat. 
(Mózes  III.  könyv  19.  fejezet,  18.  vers.)  Rabbi  Ákiba 
azt  mondja:  Ez  a Törvény  főszabálya.  Ben  Azaj 
azt  mondja':  Ez  a vers : »Ez  az  ember  történetének 
könyve*  (Mózes  í.  5.  1.),  még  ennél  is  nagyobb 

alapvető  elv*«  Ez  a vita  a jeruzsálemi  szentély  el- 
pusztulása után  folyt  oly  két  férfiú  közt,  kik  ezt  a 
végpusztulást  átélték  és  akik  a zsidó  nép  nagyjai 
voltak.  Rabbi  Akiba,  ki  nemzetének  második  szabad- 
ságharcában, a Hadrián  római  császár  elleni  felkelés- 
ben vértanúhalált  halt,  minden  idők  legnagyobb 
talmudistája  volt.  Róma  súlyos  keze  nehezedett  a 
zsidó  népre,  amely  utolsó  nemzeti  küzdelmében  a 
népektől  csak  gyűlöletet  tapasztalt  és  mégsem  tántoro- 
dott  meg  etikai  hitében,  sem  ő,  sem  Ben  Azaj,  méltó 
vitatársa.  A szomorú  tapasztalatok  dacára,  melyet  a 
depossedált  szentföldi  zsidó  nép  később  is  tett,  a később 
keletkezett  gyűjteményekbe  is  felvették  az  embersze- 
retet magna  chartáját.  A Ben  Azaj  tétele  annál  jellem- 
zőbb, mert  az  írás  szava  valójában  csak  azt  jelenti : 
■*»Ez  Adám  nemzetségének  könyve^.  Az  emberszeretet 
rajongója  saját  leikéből  vitte  bele  az  egyszerű  mon- 
datba »az  ember«  gondolatát. 

A bibliamagyarázat  nem  zsidó  múltjában  ez  a 
vers  nem  is  szerepel  -etikai  vonatkozásban,  csakis  a 
»Szeresd  felebarátodat,  mint  tenmagadat«.  Ezt  mai 
napig  sűrűn  emlegetik  a zsidók  ellen.  Vannak  ugyanis, 
— mondottuk  — akik  azt  állítják,  hogy  parancsola- 
tunk tartalma  korlátolt,  amennyiben  a »réa«  héber 
szó  alatt  csak  a fajbeli  értendő.  Ha  ez  igaz  volna, 
akkor  az  emberszeretet  érzésének  és  eszméjének  klasz- 
szikus  formulája  egy  lélekzet  alatt  szeretetet  és 
gyűlöletet  hirdetne.  Lélektani  lehetetlenség.  Aki  a 
fajbelit  szereti,  a nem  fajbelit  sem  gyűlöli,  aki  a 
nem  fajbelit  gyűlöli,  a fajbelit  sem  szereti,  mert  nincs 
benne  szeretet.  Más  az  emberszeretet  és  más  a faj- 

elmélet;  az  emberszeretet  etika,  a fajelmélet  politika. 
(Más  helyen  behatóan  tárgyalja  ezt  a kérdést  tizen- 
négy év  előtt  az  Izr.  Magyar  Irodalmi  Társulat  1907. 
Évkönyve),  jelen  célunkhoz  képest  csupán  a fődologra 
szorítkozunk.  Már  előbb  idéztünk  a bibliából  bizonyí- 
tékokat, hogy  a zsidók  már  a szürke  ókorban  az  álta- 
lános emberszeretetet  hirdették.  Különösen  jellemzőek 
Jób  nyilatkozatai,  amelyek  még  a rabszolgát  is  fel- 
ölelik, akiket  a népek  dologi  vagyonnak  tekintettek. 
A biblia  önmagával  jönne  ellentétbe,  ha  egy  helyen 
általános  emberszeretetet  hirdetne,  a másik  helyen 
pedig  csak  fajszeretetet.  Modern  ember  felteheti,  mert 
gondolkodásával  összefér,  hogy  a biblia  egyes  könyvei 
egymásnak  ellenmondanak,  de  a régi  zsidók,  akik  a 
biblia  mind  a 24  könyvét  szentnek,  Isten  szellemétől 
áthatottnak  nyilvánították,  ilyen  ellenmondást  nem 
tehettek  fel.  Magukra  nézve  pedig  a zsidók  kompeten- 
sek. Zsidó  felfogásban  Mózes  törvénye  a » felebarát « 
alatt  minden  embert  értett.  Maga  a biblia  gondos- 
kodott róla,  hogy  alapvető  tételét  félremagyarázás 
ellen  megvédje,  mert  16  verssel  alább  az  idegen 
szeretetét  még  egyszer  megparancsolja,  még  pedig 
ugyanazokkal  a szavakkal.  A nevezetes  parancsolat  így 
szól : »Ha  idegen  tartózkodik  nálad  országotokban, 
ne  nyomjátok  el.  Mint  az  őslakó  közületek,  olyan 
legyen  az  idegen,  ki  nálatok  tartózkodik,  és  szeresd 
öt , mint  tenrnagadat , mert  idegenek  voltatok  ti  is 
Egyiptom  országában,  én  vagyok  az  Örökkévaló. « (Mózes 
III.,  19.  33 — 34.)  A biblia  tehát  egy  és  ugyanazon 
fejezetben  ellenmondana  önmagának,  ha  először  esalc  a 
fajbelinek,  azután  pedig  az  idegenek  szeretetét  is  meg- 

parancsolná.  Nincs  ókori  törvénykönyv,  melyben  az 
idegenről  ilyen  parancsolat  foglaltatnék.  A legújabb 
világtapasztalatról  ne  is  beszéljünk.  Mózes  Y.  könyvé- 
ben a felebarát  szeretetéről  nincsen  szó,  de  a minden- 
ható, félelmetes  Isten  nevében  követeli  az  idegen 
szeretetét  a következő  szavakban : » Az  Örökkévaló  a 
ti  Istenetek,  ő a legfelsőbb  hatalom,  az  urak  Ura,  a 
nagy,  hatalmas  és  félelmetes  Isten,  aki  nem  tekint 
személyt  és  nem  fogad  el  megvesztegetést,  aki  igazat 
szerez  az  árvának  és  özvegynek  és  szereti  az  idegent, 
adván  neki  kenyeret  és  ruhát.  Szeressétek  ti  is  az 
idegent , mert  idegenek  voltatok  Egyiptom  országában.« 
(10.  18.  19.)  Aki  azt  mondja,  hogy  az  »idegen« 
(héberül  gér ) szintén  korlátozott  értelemmel  bír,  hogy 
t.  i.  csak  a hitbelileg  részben  behódoltra  vonatkozik, 
hogyan  érti  a megokolást,  »mert  ti  is  idegenek  voltatok 
Egyiptomban  ?«  Hiszen  a zsidók  hitbelileg  nem  hódol- 
tak be  az  egyiptomi  vallásnak.  Mózes  törvénye  minden 
letelepedettet  (gér)  az  »idegen«  szóval  jelöl  és  ezeket 
az  özvegyekkel  és  árvákkal  egyenlő  támogatásban 
részesíteni  parancsolja.  így  a föld  szélének  termése, 
a mezőn  felejtett  kéve  és  a hetedik  év  egész  termése 
az  idegennek,  az  özvegyeknek  és  árváknak  hagyandó. 

Az  újtestamentom  írói  is  azt  mondják,  hogy  a 
felebaráti  szeretetet  a farizeusok,  kiket  egyébként 
mélységesen  gyűlöltek,  nyilvánították  az  egyik  fő- 
parancsnak. Máté  evangéliumában  olvassuk : »A  fari- 
zeusok hallván,  hogy  Jézus  a szadduceusokat  elnémí- 
totta, összegyűltek  és  az  egyik  közülük,  egy  írástudó 
(mai  nyelven  talmudista)  próbára  tette  ezzel  a kér- 
déssel: Mester,  mi  a törvény  fő  parancsa?  Ő pedig 

mondá  nekik : Szeresd  az  Urat,  Istenedet,  egész  szí- 
v veddel  és  egész  lelkeddel  és  egész  gondolkozásoddal. 
(Mózes  Y.  6.,  5.  = a mai  napig  szokásos  mindennapi 
zsidó  reggeli  és  esti  ima.)  Ez  az  elsőrendű  fő  paran- 
csolat. Egy  második,  elithez  hasonló : Szeresd  felebará- 
todat, mint  tenmagadat  (Mózes  III.  19.,  18.)  Ezen 
a két  parancsolaton  függ  az  egész  Törvény  és  a 
Próféták.«  (22.,  34 — 40.)  Márkus  még  hozzáteszi : »Es 
az  írástudó  azt  mondá  neki : Helyes,  Mester,  az  igaz- 
ságot mondtad  stb.«.  (12.,  28 — 31.)  Lukács  pedig  ezt 
fűzi  hozzá : » Az  írástudó  ezt  mondá  neki : Helyesen 
feleltél,  cselekedj  így  és  élni  fogsz«.  (10.,  25 — 28.) 
A szinoptikusok  tehát  maguk  konstatálják,  hogy  a 
farizeusok,  más  nyelven  a zsidók,  voltak  azok,  akik  a 
felebaráti  szeretetet  fő  parancsnak  nyilvánították,  és 
kettő  szerint  Jézus  külön  dicséretet  kapott,  mert  ezt 
ő is  vallotta.  Arról,  hogy  ez  valami  új  eszme  volna, 
szó  sincsen,  sőt  réginek  van  feltüntetve.  A fődolog 
pedig  az,  hogy  szó  sincsen  arról,  hogy  az  evangélium- 
ban a felebaráti  szeretet  általános,  minden  népre 
kiterjedő  parancsolat,  míg  Mózes  könyvében  csak  a 
»fajbelire«  volna  értendő.  Ha  ez  a fundamentális 
különbség  csak  távolról  is  felmerülhetett  volna,  akkor 
az  evangélium  erről  nem  hallgathatott  volna  és  nem 
tüntethette  volna  fel  a dolgot  úgy,  hogy  Jézus  és  a 
farizeus  a fő  parancsra,  azaz  a felebaráti  szeretet 
parancsára  nézve  egyetértenek,  holott  egész  világ 
feküdt  volna  a két  felfogás  között.  Pál  apostol  szintén 
Mózes  III.  könyvéből  idézi  a » szeresd  felebarátodat, 
mint  tenmagadat « parancsot  és  azt  mondja,  hogy  ez: 
a fő  törvény.  Arról,  hogy  ezt  a parancsolatot  a Tör- 

Tény  csak  a fajbelire  értette,  Pál  nem  szól,  holott 
mint  a pogányok  apostola,  erről  nem  hallgathatott 
Tolna.  Egyébiránt  magát  azt  a gondolatot,  hogy 
Tan  fő  törTény  és  hogy  melyik  az,  szintén  a zsidó 
köztudatból  Tették  át. 

A felebaráti  szeretet  eszméje  oly  mély  gyökeret 
Tért  a zsidó  nép  lelkében,  hogy  azt  már  időszámí- 
tásunk előtt  a zsidó  Tallás  fundamentális  tanának 
tekintette  és  hirdette.  A nagy  térítőmunka,  melyet 
a zsidóság  az  ókorban  kifejtett,  még  pedig  tiszta 
lelkesedésből,  melyet  semmiféle  politikai  Tagy  anyagi 
' érdek  nem  homályosított  el,  időszámításunk  előtti 
időre  esik,  ez  tette  lehetővé  a Tallásfordulást.  A térí- 
tésnél egy  kátét  használt,  amelyet  »Didaché«  név 
alatt  némi  toldásokkal  és  átalakításokkal  az  őskeresz- 
ténység is  átvett  és  ezért  görög  nyelven  mai  napig 
megmaradt.  Ebben  a fő  tétel  a felebaráti  szeretet  és 
pedig  abban  az  alakban,  melyet  a talmudban  is 
találunk,  még  pedig  Hillél  pátriárka  nevében.  Ezt 
olvassuk  ugyanis  (Sabbath  31a.) : Sammaj  iskolá- 
iéhoz jött  egy  pogány  és  azt  kérte,  hogy  tanítsa  meg 
az  egész  zsidó  tanra,  amíg  fél  lábán  áll.  Sammaj 
elutasította,  erre  elment  Hillél  iskolafőhöz  és  ugyan- 
arra kérte,  mire  Hillél  azt  mondta  neki : » Ami 
neked-  nem  tetszik,  azt  ne  tedd  másnak  sem.  Ez 
az  égész  Törvény,  a többi  csak  magyarázat;  menj, 
tanulj «.  Ezt  az  életszabályt  arameus  nyelven,  az  Elő- 
Azsiában  akkor  uralkodó  köznyelven  pogány  ember- 
nek ajánlotta  a pátriárka,  nem  lehet  tehát  kétséges, 
hogy  embertársak  alatt  minden  embert  értett.  Aján- 
lotta pedig  az  akkori  zsidóság  hivatalos  képviselője, 

ki  30-ban  időszámításunk  előtt  már  öreg  ember  volt, 
nem  mint  egy  szabályt  a sok  közül,  hanem  mint  az 
egész  zsidó  vallás  foglalatját.  Hillél  nem  tagadott 
meg  egyetlen  egy  vallásos  törvényt  sem  és  mégis 
tudatosan  vallotta,  hogy  a fő  törvény  a felebaráti 
szeretet.  A biblia  pozitív  alakú  parancsa : »Szeresd 
felebarátodat,  mint  tenmagadat«,  nála  negatív  alakot 
ölt : » Ami  neked  nem  tetszik,  azt  ne  tedd  másnak 
sem«.  A biblia  formulája  szebb,  de  a Hillél  formu- 
lája népiesebb.  A szellemi  és  erkölcsi  műveltség  leg- 
alsó fokán  álló  ember  talán  nem  tud  felemelkedni  a 
Szeresd  felebarátodat,  mint  tenmagadat«  erkölcsi 
magaslatára,  de  a »Ne  tedd  másnak,  ami  neked  sem 
tetszik«,  manapság  is  a legkülönbözőbb  változatok- 
ban forog  minden  nép,  sőt  a gyermekek  ajkán  is. 
Hillél  a mondást  nem  találta  fel,  hanem  a zsidó  nép 
ajkáról  vette  át.  A szabály  a zsidó  nép  leikéből 
fakadt , Hillél  csak  találóan  alkalmazta.  A zsidó  nép 
ezt  a szabályt  vallotta,  hangoztatta,  gyakorolta,  ugyan- 
ezért a zsidó  vallásra  való  áttérésre  jelentkező  pogány - 
nak  a zsidó  életszabályt  ajánlotta.  Az  említett  »Di- 
daché«  szó  magyarázatot  jelent  és  teljesen  egybevág 
a Hillél  által  használt  arameus  szóval.  Ez  a térítő- 
káté  szintén  abban  az  alakban  fejezi  ki  a felebaráti 
szeretetet,  amelyben  Hillél  is  kifejezte,  sőt  a bibliának 
palesztinai  aram  fordítása,  amely  lényegében  régibb 
a 3.  században  időszámításunk  előtt  készített  görög 
bibliafordításnál,  a biblia  ezen  szavait : » Szeresd 
felebarátodat,  mint  tenmagadat«  a szóbaníorgó  for- 
mulával írja  körül  *.  » Ami  neked  nem  tetszik,  azt 
ne  tedd  másnak  sem«.  Mindez  azt  bizonyítja,  hogy 

a felebaráti  szeretet  már  jóval  időszámításunk  előtt 
a zsidó  vallás  alfájának  és  ómegájának  deklarálhatott 
és  a vallástérítésnél  mint  első  és  fő  törvény  szerepelt. 
Midőn  az  őskereszténység  az  említett  »Didaché«  nevű 
kátét  átvette,  folytatta  az  évszázados  gyakorlatot. 
Ez  oly  mélyen  gyökerezett  a köztudatban,  'hogy  az 
evangélisták  formulája  sem  tudta  kiszorítani.  Az  evan- 
géliumokban ugyanis  ez  a szabály  pozitív  alakot  ölt 
és  így  hangzik : » Mindent,  amit  akartok,  hogy  az 
emberek  veletek  cselekedjenek,  azt  cselekednétek  ti  is 
ővelük,  mert  ez  a Törvény  és  a Próféták «.  (Máté, 
7.  12.  Lukács  6.  31.)  Mikor  az  evangélium  már 

mint  újszövetség  szerepelt,  még  akkor  is  megtartotta 
a prozeliták  kátéja  a felebaráti  szeretetnek  régi, 
Hillél-féle  zsidó  formuláját : »Ami  neked  nem  tet- 
szik. azt  ne  tedd  másnak  sem«.  Oly  népszerű  lett 
a pogányok  közt  is  ez  a fundamentális  erkölcsi  sza- 
bály, hogy  Alexander  Severus  római  császár  palotá- 
jára vésette  fel.  Jellemző  meggy ökeresedésére  az  is, 
hogy  egy  késői  keresztény  sírfelirat  szintén  így  hang- 
zik : »írva  van : mit  nem  akarsz,  hogy  neked  tegye- 
nek, ne  tedd  másnak«.  Látjuk  ebből,  hogy  a felebaráti 
szeretetnek  népies  formulája  szintén  évszázadokon  át 
zsidó  alakjában  élt.  Találjuk  ezt  Tóbit  könyvében  is 
azon  tanok  között,  melyeket  Tóbit  fiának  ad,  mielőtt 
az  Médiába  utazik.  A Plató  stílusában  író  zsidó 
vallásbölcsész  Philo , kinek  filozófiája  az  egyházatyákat 
uralja,  a magas  görög  stílus  kárára  szószerint  for- 
dítja le  a felebaráti  szeretetnek  ezt  a zsidó  nép  ajkán 
forgó  szabályát.  Máténál  5.  34  ezt  olvassuk : » Hallot- 
tátok, hogy  mondva  van : szeresd  felebarátodat,  mint 

tenmagadat  és  gyűlöld  ellenségedet.  De  én  azt  mon- 
dom nektek:  szeressétek  ellenségeiteket  stb.«.  Mózes 
harmadik  könyvének  idézett  helyén  azonban  nem  áll 
az,  hogy  az  ellenséget  gyűlölni  kell.  Megállapítható, 
hogy  a zsidó  irodalomban  sehol  nem  található  olyan 
társadalomerkölcsi  tanítás,  hogy  az  ellenséget  gyű- 
lölni kell. 

Az  etika  fokmérője  az  a hatás,  amelyet  az  aka- 
ratra gyakorol,  és  az  a cselekvés,  melyet  vallójából 
kivált.  A legszebb  elméletek  és  rendszerek  meddők, 
ha  nincs  gyakorlati  hatásuk.  A felebaráti  szeretet  a 
zsidóknál  nem  puszta  eszme  volt,  a bölcselkedők 
elmejátéka,  hanem  az  élet  főparancsolata;  amely  mellé 
jelentőségre  nézve  csupán  az  egyisten  eszméje  állít- 
ható. A felebaráti  szeretet  tartalmát  konkrét  paran- 
csolatokban fejezte  ki  a biblia  é%  a természetes  fejlő- 
désnél fogva  fokozott  mértékben  a talmud , amely  a 
későbbi  korokat  is  uralta,  a korviszonyoknak  meg- 
felelően új  meg  új  intézmények  alkotására  sarkalva 
az  emberszeretet  híveit,  amiről  jórészt  a rabbiniJcus 
irodalomból  értesülünk.  Ebben  »a  jótékonyság  és  em- 
berszeretet « már  rendszerbe  van  foglalva  és  a Tör- 
vénykönyv fontos  szakaszát  alkotja.  A rendelkezésre 
álló  térhez  képest  erről  vázlatot  adunk. 

A felebaráti  szeretetnek  két  megnyilvánulása  van  : 
a felebarát  anyagi  támogatása  és  a személyes  szíves 
szolgálat.  Ezt  a kétféle  jótevést  a talmud  formulázza, 
az  első  »cedáía«,  a második  »gemilut  chaszádim «. 
A cedáka,  amely  a biblia  nyelvén  igazságot  jelent, 

a talmiul  nyelvén  a jótékony  adomány  makifejezése. 
Az  idegennek,  árvának,  özvegynek,  szegénynek  adni 
az  igazság  parancsolja.  A mező  szélének  termése,  a 
mezőn  felejtett  kéve,  az  elhullott  kalász  nem  a birto- 
kosé, hanem  a nevezett  szegényeké,  A termés  egy 
tizede  a levitáké,  a második  tizede  minden  harmadik 
és  hatodik  évben  a szegényeké.  A hetedik  év  termése 
nem  a föld  tulajdonosáé,  hanem  szabad,  vagyis  min- 
denkié. Ezek  a törvények  állami  intézkedések  a szük- 
ségben szenvedők  számára,  valamint  az  is,  hogy  a fel- 
szabaduló rabszolgát  gazdagon  kell  megajándékozni. 
A szegénynek  kölcsönt  adni  is  kötelesség.  »Ne  ke- 
ményítsd meg  szívedet  és  ne  zárd  be  kezedet  szegény 
testvéred  előtt,  hanem  nyisd  ki  kezedet  és  adj  neki 
annyit,  amennyire  szüksége  van«.  (Mózes  Y.  15.  8.) 
Ezeket  a törvény  mintegy  adóknak  tekinti,  amelyekkel 
a tehetősek  a reászorulóknak  fizetni  tartoznak.  A gon- 
dolat a bibliában  azf  hogy  a szegény  az  Isten  népe. 
» Istennek  ad  kölcsön,  ki  a szegényen  könyörül,  jótettét 
majd  megfizetik  (Példabeszédek  19.  17.)  ^Boldog  az. 
aki  a szegényre  ügyet  vet,  a baj  napján  Isten  meg- 
menti«.  (Zsoltár  41.,  2.)  A derék  nő  » tenyerét  ki- 
nyitja a szegény  számára  és  kezét  kinyújtja  a szű- 
kölködő felé. « (Példabeszédek  31.  20.)  Ezsaiás  próféta 
58.,  7.  így  szól:  Mi  az  igazi  böjt?  »Törj  kenyeredből 
az  éhezőnek,  a hajléktalan  szegényt  vidd  házadba,  ha 
meztelent  látsz,  ruházd  fel. « A jótevés  emberi  köte- 
lesség, mellyel  minden  embernek  tartozunk,  bármely 
néphez  tartozik.  A példák  vonatkoznak  idegen  né- 
pekre is.  . (Móz.  Y.  23.  5.;  I.  Királyok  20.  31.; 
Amosz  1.  11.;  2.  1.) 

Szaporíthatnánk  az  idézeteket  a bibliából,  de  a 
bibliát  is  túlhaladja  a talmud.  Hivatkozom  a talmud 
iránt  bizonyára  el  nem  fogúit  tanúra,  arra  a teoló- 
gusra, aki  a legújabb  keresztény  teológiai  lexikonba 
a keresztény  szeretet  tevékenységéről  szóló  cikket  írta. 
Cikkét  így  vezeti  be:  >>A  késői  zsidóság  túlhajtott- 
sága  (Yerstiegenheiten),  amely  az  alamizsnát  az  igaz- 
sággal teszi  egyenlővé,  a legerősebb  befolyást  gyako- 
rolta a szeretet  tevékenységére,  mert  Cyprian  óta  a 
kereszténységben  is  ismétlik.  Tobit  azt  mondja:  »Az 
alamizsna  megvált  minden  bűntől  és  a haláltól^, 
a talmud  pedig  azt  mondja:  »Aki  idegennek  szállást 
ad,  a paradicsomba  kerül,  és  aki  beteget  látogat  meg, 
a pokolból  mentetik  ki.«  Julián  császár  pedig  (363.) 
a közömbös  pogányok  fölött  érzett  haragjában  dicséri 
a zsidókat,  hogy  közöttük  nincsenek  koldusok«.  (Eeli- 
gion  i.  Yerg.  u.  Gegenwart  III..  2131.)  Plató , a görög 
bölcs,  a koldusokat  kikergetteti  és  a beteg  munkást 
meghalatja,  a talmud  minden  földi  jót  és  mennybéli 
just  ígér  azoknak,  akik  jótékonyságot  gyakorolnak. 
A bibliai  »cedáka«  (igazság)  nála  a jótékony  adomány 
(a  zsidó  köznyelvben  mai  napig  járatos  »cedókó«)  értel- 
met kapja  és  a zsidóktól  vették  át  az  arabok  is  e szót 
zadaTcát.  Yalóban  túlhajtottak  voltak  a zsidók,  a 
jótékonyságot  a biblia  oly  szavában  is  megtalálták, 
ahol  azt  semmiféle  exegéta  nem  is  sejtheti.  Az  Énekek 
éneke  szerelmes  leányzójának  híres  szavát : »En 
alszom,  de  szívem  ébren  van«  (5.  1.),  az  ókori  zsina- 
gógái szónok  Izrael  gyüleJcezetére  vonatkoztatja.  »Én 
alszom  « a parancsolatokra  nézve,  »de  szívem  ébren 
van«  az  emberszeretet  műveire;  »én  alszom«  a jóté- 

kony  adományokra  nézve  (mikor  t.  í.  nincs  miből  adni), 
»de  szívem  ébren  van«,  hogy  szeretném  gyakorolni  (Sir. 
r.  5.  2.).  A tórának  eleje  és  vége  a szeretet  gyakor- 
lása (Szóta  14a),  más  szóval  a szeretet  a tóra  alfája 
és  ómegája.  A régi  írásmagyarázónak  nincs  ugyan 
igaza  betii  szerint,  de  annál  jellemzőbb  arra,  aki 
mondta,  és  azokra,  akiknek  mondta,  akik  ezt  hallani 
szerették.  A szeretet  érzése  annyira  átjárta  a talmud- 
korabeli  zsidók  szívét,  annyira  foglalkoztatta  elmé- 
jüket, hogy  elméletet  állítottak  fel  a szeretet  nyil- 
vánulásairől. 

Bizonyos,  hogy  velejében  csak  egyféle  van, 
az  emberszerető  szív  tényei,  melyek  csak  nyilvá- 
nulásukban  sokfélék.  De  a talmudnak  két  műszava 
van,  a eedaka  (adomány)  mellett  még  a gemilut 
chaszádim  (a  szeretet  cselekvései).  Ebből  kiindulva 
különbséget  állít  fel  a kettő  közt.  »Három  dologban 
nagyobb  a szeretet  cselekvése  (gemilut  chaszádim) 
a jótékony  adománynál  (cedáka).  A cedákát  pénzével 
gyakorolja  az  ember,  a szeretetet  pénzével  és  sze- 
mélyes szolgálattal;  a cedákát  csak  szegényekkel,  a 
szeretetet  szegénnyel  és  gazdaggal  egyaránt ; a cedákát 
csak  élőkkel,  a szeretetet  élőkkel  és  halottakkal. 7 
(Szukka  495.)  Rabbi  Eleázár,  a III.  század  máso- 
dik felében  Babilóniából  a Szentföldre  bevándorolt 
tudós,  ki  szegénysége  dacára  senkitől  semmit  el  nem 
fogadott,  a talmud  idézett  helyén  a következő  kije- 
lentéseket teszi:  Nagyobb  a.  cedáka  az  összes  áldo- 
zatoknál. Jsagyobb  a szeretet  cselekvése  a cedákánál. 
A cedáka  csak  annyit  ér,  amennyi  benne  a szeretet. 
Aki  cedákát  és  igazságot  gyakorol,  olyannak  tekintendő. 

mint  aki  az  egész  világot  szeretettel  tölti  meg.«  Isten 
előtt  alázattal  járni  (Mika  próféta  6.  4.)  azt  jelenti, 
hogy  a;  halott  eltemetéséhez  és  a menyasszony  kiháza- 
sítááahoz  adott  pénzről  az  ember  ne  beszéljen,  titokban 
tartsa.  A többi  mondását  is  a biblia  egy-egv  nyilat- 
kozatában találta  meg  a rabbi.  Találja  ki  modern 
bibliaismerő,  hogy  hol  ? » A cedáka  és  a szeretet  cse- 
lekvése felér  az  összes  parancsolatokkal. « (J.  Péa) 
Jeruzsálemet  is  csak  a cedáka  fogja  megváltani. 
(Sabb.  138a.)  A szeretet  cselekedete  egyike  azon  három 
oszlopnak,  amelyen  a világ  áll  (Abót  I.  2.),  az  egész 
világ  pedig  táplálékát  csak  a könyöradománv  fejében 
kapja.  (Berákót  175.)  A talmudisták  szíve  oly  melegen 
ver  a szegényekért,  mint  a prófétáké,  nyilatkozataiknak 
se  szeri  se  száma.  Mindenfélekép  variálják,  sokfélekép 
formulázzák,  Isten  szavába  finoman  begöngyölik,  az 
emberek  leikébe  belelopják.  A hatás  óriási  volt, 
akárhány  ember  mindenét  odaadta  a szegénynek, 
úgyhogy  az  usai  rabbizsinaton,  amely  a zsidó  nép 
ügyeit  a Hadrian  elleni  felkelés  leverése  után  ren- 
dezte, a romokban  heverő  ország  felépítésére  szolgáló 
rendelkezések  közé  azt  is  felvették,  hogy  senkinek  sem 
szabad  vagyonának  egy  ötödrészénél  többet  elaján- 
dékozni. (Ketubót  SOa.)  Szép  zsinati  határozat,  de 
még  szebb  az,  hogy  ilyen  határozatra  szükség  volt. 
Egy  jeles  német  tudósnál  azt  olvastam,  hogy  a zsidó 
etika  »hausbacken«,  nincs  »Elan«-ja.  De  azért  azt  is 
rendeli  a talmud,  hogy  asszonyok,  gyerekek,  sőt 
szegények  is  fizessenek  cedákát.  (Bába  K.  119a,  Gittin 
76.)  Aki  kivonja  magát,  szó  szerint : elfordítja  szemét 
a cedákától,  oly  bűnt  követ  el.  mintha  bálványt  ima- 

dott  volna,  (Gittin  68a.)  A legsúlyosabb  főbűnök  köze 
sorolt  bálványimádásnál  pedig  nagyobb  bűnt  sem  a 
biblia,  sem  a talmud  nem  ismer. 

Nagy  súlyt  vetettek  arra,  hogy  a jótékonyságot 
titokban  gyakorolják,  hogy  a szegényt  meg  ne  szégye- 
nítsék.  Aki  titokban  gyakorolja  a jótékonyságot,  nagyobb 
mint  Mózes,  mert  Mózes  »félt  a haragtól«  (Y.  9.  19) 
titokban  adott  adományról  pedig  a Példabeszédek 
(21.  14.)  azt  . mondják,  hogy  elhárítja  a haragot.  (Bába 
B.  95.)  Rabbi  Jaílnai  látott  egy  embert,  aki  nyilvá- 
nosan pénzt  adott  egy  szegénynek.  Erre  azt  mondta 
neki : Jobb  lett  volna,  ha  nem  adsz  neki,  mint  hogy 
megszégyenítetted.  Ezt  gondolja  a biblia  »rossz«  alatt. 
(Chagiga  5a.)  UJcba,  aki  nagy  űr  volt,  minden  nap 
négy  dénárt  dugott  egy  szegény  ajtajának  sarkába. 
Hogy  ne  tudja  meg  a szegény,  ki  az  adományozó,  forró 
kemencébe  bujt  el  előle,  nehogy  megszégyenítse.  Egy 
másik  szegénynek  minden  engesztelő  nap  előtt  400  dénárt 
küldött.  Egy  ízben  a fiával  küldte  a pénzt,  aki  vissza- 
hozta azzal,  hogy  nincs  az  illetőnek  szüksége  reá,  mert 
azt  látta,  hogy  óbort  ürítettek  ki  nála.  Erre  Ukba 
megkétszerezte  a~  pénzt.  Halála  előtt  keveselte  »Cedáka 
számláját «,  amely  csak  7000  dénárt  tett  ki,  »kevés  útra- 
való«  szólt  és  félvagyonát  hagyta  a szegényeknek 
(Ketubót  675.)  Az  elszegényedettnek  még  hátaslovat  is 
adtak,  ha  ahhoz  volt  előbb  szokva.  Hasonló  módon  élel- 
mezték. A szegény  árvát  kiházasították,  lakást  és  beren- 
dezést adtak  neki.  az  árva  leánynak  hozományt.  A jóté- 
konyság titokba  ntartásának  kötelességéről  még  csak 
egy  késői  példát  említünk.  Berlinben  még  mai  napig 
van  egy  egyesület,  amely  a gyászolókról  gondoskodik. 

Minden  gyászolóhoz  elküldik  az  egylet  perselyét, 
melyet  ő maga  nyit  ki.  Elmésen,  mondhatjuk  fur- 
Janggal,  úgy  van  rendezve  a dolog,  hogy  a gond- 
nokok sem  tudják,  mennyi  pénz  van  benne.  Mikor  a 
persely  visszakerül,  senkisem  tudja,  hogy  a gyászoló, 
akinél  a persely  volt,  kivett-e  a perselyből,  vagy  adott 
belé.  Aki  elfogad  adományt,  noha  nem  szorult  rá,  nem 
fog  meghalni,  mielőtt  rá  ne  szorulna.  De  azt  is  olvas- 
suk, hogy  aki  rászorul  a segítségre,  köteles  az  adományt 
elfogadni.  (J.  Pea.  215.)  Ha  nem  volnának  csaló  álsze- 
gények, Isten  elpusztítaná  a világot,  mikor  szívtelen 
emberek  szegényt  elutasítanak.  Kialakult  ebből  a zsidó 
közfelfogásban  egy  héber  nyelvű  közmondás,  amely  nincs 
a talmudban  és  amely  így  hangzik : » Aki  kezét  kinyújtja, 
annak  adni  kell«.  Egy  másik  hasonló  közmondás  így  szól , 
»Nem  kutatnak,  ha  élelmezésről  van  szó«.  A zsidók  a jó 
eszmét  másoktól  is  átvették,  ha  megfelelt  szellemüknek. 
Philo  (Mangey  II.  629.)  Mózes  nevében  közli  a régi 
athéniek  humanitárius  törvényeit,  amelyek  így  szólanak 
» Tüzet  kell  adni  mindenkinek,  aki  azt  kéri ; nem  szabad 
a folyó  gátját  átvágni ; élelmet  kell  adni  a koldusnak 
és  nyomoréknak ; tisztességes  temetést  kell  adni  az. 
elhagyott  halottnak;  nem  szabad  szenvedéseit  szapo- 
rítani a szenvedőnek;  nem  szabad  kegyetlenül  bánni 
a,z  állatokkal «.  Jo’sephua-,  a templom  elpusztulását  átélt 
és  leiró  zsidó  történetíró  (Apion  II.  29.)  szintén  Mózes 
törvényei  között  adja  elő  minden  emberre  vonatkozó-, 
lag  a következőt : » Mindenkinek,  aki  rászorul,  adni  kell 
tüzet,  vizet  és  élelmet,  mindenkinek  meg  kell  mutatni 
az  utat  és  nem  szabad  temetetlenül  hagyni  semmiféle 
halottat. « Egy  palesztinai  írástudó  Mózes  II.  18.  20. 

magyarázata  alapján  azt  mondja : Mutasd  meg  a 
szegénynek  a zsinagógát,  hol  hajlékot  kaphat ; látogasd 
meg  a beteget ; temesd  el  a halottat,  gyakorolj  szere- 
tetet  az  arra  rászorulóval ; tégy  többet,  mint  amennyit 
követelnek.  Az  elhagyott  halott  eltemetése  különös  érdem, 
neve  »(vallásos)  parancs  halottja^,  mert  isteni  parancs, 
hogy  az  elhagyott  halottat  tisztességesen  kell  eltemetni, 
amiről  sűrűn  van  szó  a talmudban.  Az  egyik  szabály 
így  hangzik:  »A  halott  tulajdona  a hely,  ahol  meghalt. « 
A Máté  evangéliumában  25.  35.  említett  jótékonyság 
mind  előfordul  a rabbinikus  irodalomban.  Ezek  a követ- 
kezők: 1.  enni-inni  adni  az  éhezőnek  és  a szomju- 
hozónak,  2.  felruházni  a meztelent,  3.  meglátogatni  a 
beteget,  4.  eltemetni  a halottat  és  ellátni  a gyászolókat, 
5.  kiváltani  a foglyokat.  6.  felnevelni  az  árvát  és  hajlékot 
adni  a hajléktalannak,  7.  hozományt  adni  a szegény 
leánynak.  A foglyok  kiváltása  céljából  a talmud  korá- 
ban megesett,  hogy  a zsinagógát  is  eladták.  Még  a 
19.  században  'voltak  ^Foglyokat  kiváltó  egyletek-, 
jótékony  »Leánykiházasító  egyletek  « mai  napig  vannak, 
valamint  a többi  jótevésről  is  vagy  a hitközségek, 
vagy  külön  egyletek  gondoskodnak. 

A zsidó  jótékonyság  már  az  ókorban  hivatalosan 
volt  szervezve.  A kurátorok,  akik  a mai  napig  használt 
»gabe«  (gabbai)  felügyelő  névvel  neveztettek,  a leg- 
előkelőbb emberek  voltak.  Ezek  családfáját,  mire  a 
régiek  sokat  adtak,  tisztáknak  tekintették,  úgyhogy 
vizsgálat  nélkül  házasodhattak  össze  a papsággal,  a 
zsidó  nép  nemeseivel.  (Kiddusin  IV.,  5.)  Minden  köz- 
ségnek volt  perselye  és  tála,  az  előbbi  a pénzbeli 
adományokra,  az  utóbbi  étel  gyűjtésére.  Aki  30 

napig  lakott  a községben,  szegény  adóra  kötelez  tetett. 
A legnagyobb  bűn  volt  az  ilyen  kivetett  adót  meg 
nem  fizetni.  Isten  azt  legsúlyosabban  bünteti.  Szabá- 
lyozva volt,  hogy  az  átutazó  szegényt  legalább  úgy 
kell  ellátni,  hogy  a legközelebbi  községet  elérhesse. 
A helybeli  szegények  előbbrevalók  voltak.  Kiadták 
nekik  pénteken  az  egész  hétre  valót,  tizennégyszer! 
étkezésre^  A visszaélések  meggátlásáról  külön  szabá- 
lyokkal gondoskodtak.  Némelyeknél  akkora  volt  az 
adakozókedv,  hogy  a jótékonysági  felügyelők  kikerül- 
ték őket.  A talmiul  (Grittin  61  a.)  röviden  kimondja  *. 
» Ellátják  a nem-zsidók  (gójim)  szegényeit  a zsidók 
szegényeivel^,  aminthogy  azt  is  elrendeli,  hogy  » el- 
temetik a nem-zsidó  halottat  a zsidóval«  és  » meg- 
látogatják a nem-zsidó  beteget^.  Finomielkűen  azt 
mondja:  >>  Vasárnap  nem  tartottak  böjtöt  a nem- 
zsidókra (nochrim)  való  tekintetből,  nehogy  azt  mond- 
ják: mert  mi  vasárnap  örülünk,  ők  azért  bőjtölnek«. 
(Szóferim  XVII.)  Sőt  kijelenti,  hogy  a Szentföldön 
kívül  lakó  pogányok  nem  tekintendők  bálvány- 
imádóknak, mivelhogy  csupán  őseik  szokásait  követik. 
(Chullin  135.)  »Isten  megeskettette  Izraelt,  hogy  nem 
fognak  fellázadni  a népek  ellen. « (Ketubot  1115.) 
A jeruzsálemi  szentélyben  70  tulkot  áldoztak  a világ 
70  népe  számára,  hogy  Isten  nekik  is  megbocsásson. 
(Szukka  555.)  A talmud  tehát  csak  következetes, 
midőn  a jótékonyság  gyakorlását  a nem-zsidókra  is 
kiterjeszti.  Teszik  ezt  Palesztinában,  hol  ők  voltak 
az  őslakók  és  ők  voltak  többségben  és  teszik  ezt  oly 
korban,  midőn  államuk  elpusztíttatott  és  a zsidó  népet 
a győztes  pogány  Róma  kizsarolta.  Tették  ezt  olyan 

emberekkel,  akiket  velük  szemben  mindenre  képeseknek 
tartottak.  Csak  egy  jó  tanácsot  idézek : »Ha  izraelita 
találkozik  az  úton  nem-zsidóval  (nocbri),  engedje  jobb- 
oldalán menni«  (ha  az  illetőnél  kard  van),  hogy  t.  i. 
könnyebben  védekezhessen,  ha  amaz  esetleg  hirtelen 
megtámadná.  De  azért  azt  is  mondja  a talmnd  r 
»Nagyobb  a gyűlölet,  mellyel  a tudatlan  zsidó  a 
tudósokat  gyűlöli,  mint  az  a gyűlölet,  mellyel  a népek 
a zsidókat  gyűlöük«.  (Peszáchim  ,496.)  A tanító- 
mester  nem  arat  nagy  hálát  sem  a fajbelinél,  sem  a 
nem-faj  belinél.  A talmud  nagy  tapasztalatokat  tett 
a gyűlölettel,  amint  a következő  mondása  is  mutatja : 
>Ei  hős  ? Aki  gyűlölőjét  barátjává  teszi«.  (Abót  Hátán 
XXIII.)  Viszont  a tudósok  jobban  szerették  a tudóst 
akár  a főpapot,  azt  mondva:  A pogány,  aki  a tórával 
foglalkozik,  nagyobb  a főpapnál.  (Abóda  Zára  3a.) 

A régi  zsidók  jámborsága  oly  fokon  állt,  hogy 
a tórával  foglalkozót  az  emberek  közt  a legelsőnek 
tekintették.  A tudósok  és  a nép  alsó  rétegei  közt  azonban 
ma  már  nem  egészen  érthető  gyűlölet  uralkodott.  Ennek 
visszhangja  az  evangéliumok  feketére  festett  » farizeusa* 
is,  amely  szó  ott  gyakran  tudóst  jelent.  Ez  a torzsal- 
kodás a talmudban  drasztikus  kifejezést  nyert.  íme 
néhány  nyilatkozat.  Rabbi  Akiba  egyik  mondása  így 
hangzik:  » Midőn  még  tudatlan  (am  háárec)  voltam, 
azt  mondtam,  ki  hoz  nekem  egy  tudóst,  megharapnám, 
mint  a ' szamár.  Rabbi  Eleázár  azt  mondja : Az  am 
háárecet  szabad  leszúrni  még  oly  szombaton  is,  amely 
az  engesztelő  szent  napra  esik  (amikor  férget  sem 
szabad  megölni). « Hangulatfestő  túlzások  ezek,  melyek 
természetesen  nem  vehetők  szószerint.  Rabbi  Jóchanan 

szerint : Szabad  az  am  háárecet  széjjeltépni,  mint  a 
halat. « (Peszácbim  49ö.)  A kommentátorok  zavarban 
vannak,  mert  mindez  ellenkezik  a talmud  büntető- 
jogával és  erkölcstanával,  az  egész  zsidó  vallással,  és 
ugyanezért  » magyaráznak «.  De  a helyeset  elmondta 
már  a nagyjámbor  Mózes  ben  Nachman,  aki  a XIII. 
század  közepén  rabbi  volt  Geronában  és  mai  napig 
olvasott  és  tisztelt  talmud-  és  bibliamagyarázó.  így 
szól : » A dolog  kétségtelenül  túlzás,  nem  akarták  meg- 
engedni a vérontást,  sőt  aki  megöli  (az  am  háárecet), 
halállal  lakói  érette.  Csak  gyűlöletből,  amellyel  a tu- 
dósok el  vannak  telve  a tudatlanok  ellen,  túloztak 
ily  módon. « (Lekutót  Haramban  11  a)  Velős  szólás. 
Ma  is  hallani  ilyeneket : Fel  kell  nyársalni,  akasztani 
való,  ki  kell  pusztítani,  s hasonló.  Nincs  ebben  kü- 
lönbség a népek  között,  valamennyi  kivágja  a rezet, 
ha  haragszik.  De  senkinek  sem  fog  eszebe  jutni,  hogy 
a népek  büntetőjogát  vagy  erkölcseit  ily  népies  ki- 
szólásokból  .ítélje  meg.  Még  kevésbé  a háborúban 
elhangzó  szólamokból : »01d,  vágd.  pusztítsd  az  ellen- 
séget^ hogy  az  enyhébbek  közül  idézzek.  Ebbe  az 
összefüggésbe  tartozik  a sokat  hánytorgatott : » A leg- 
jobb gójt  (pogányt)  öld  meg«.  A talmudban  magában 
elő  sem  fordul.  Szóferim  XV.  11  több  olvasata  van, 
épígy  a Mechiltában  Mózes  II.  könyve  14.  7-bez.  Vo- 
natkozik az  egyiptomiakra  és  a középkori  vulgáris 
szövegben  csakugyan  »Micrim«  áll,  sőt  az  is,  hogy 
» háborúban  «.  így  értették  a zsidók  minden  Jciiteő  nó- 
gatás nélkül  ezt  a nem  a talmudban  álló  helyet,  mert 
máskép  nem  kvadrált  felfogásukkal  és  mindazzal,  amit 
a talmudból  tudtak.  A Magyar  Zsidó  Szemle  1889. 

évfolyamában  257 — 268  oldalon  össze  vannak  állítva  a 
talmudnak  idevágó  törvényei,  amelyek  az  emberi  életet 
faj-  és  vallásra  való  tekintet  nélkül  védik,  a vérontást 
élesebben  tiltják,  mint  bármely  törvénykönyv  a régi 
világban  vagy  a középkorban.  A talmud  még  azt  is 
előírja:  »Az  ellenséget  engedd  futni. « Daun-f éle  stra- 
tégia. A szóbanforgó  mondás  természetét  a legszembe- 
ötlőbben az  összefüggés  világítja  meg.  így  hangzik : 
»A  szamárhajcsárok  többnyire  gonoszok,  a hajósok 
többnyire  jámborok,  a legjobb  orvos  is  a gyehennába 
kerül,  a legjobb  mészáros  Amálek  társa  (kegyetlen) . . . 
A legjobb  pogányt  (a  háborúban)  öld  meg,  a legjobb 
kígyónak  zúzd  be  fejét,  a legjámborabb  nő  varázsló, 
boldog  az,  ki  Isten  akaratát  teljesíti. « Velős  mondá- 
sok, melyektől  nem  fájul  meg  sem  az  orvosok,  sem  a 
mészárosok,  sem  az  asszonyok,  sem  a népek  feje.  A 
Mechiltában  az  összefüggés  ez.  Mózes  II.  9.  feje- 
zete szerint  a tízcsapás  egyike  az  volt,  hogy  az  egyip- 
tomiak műiden  élő  jószága  elpusztult.  Honnan  vettek 
tehát  az  egyiptomiak  állatokat  a harci  szekerekhez, 
melyekkel  az  izraelitákat  szorongatták  ? A jámbor 
egyiptomiakéi  voltak,  melyeket  Isten  megkímélt.  Látod 
tehát,  hogy  a jókból  is  csak  rossz  származik.  Mondja 
pedig  ezt  a Hadrian  császár  elleni  szabadságharcot  átélt 
Simon  ben  Jóchai,  amikor  az  egész  ország  elpusztult, 
városai  feldúlva,  lakosai  rabszíjra  verve,  az  emberek 
ruha  híján  meztelenül  járnak.  Es  közvetlen  utána  csak- 
ugyan a római  seregről  beszél,  csak  párhuzam  az  akkor 
már  másfélezer  éves  egyiptomi  kivonulás.  Ez  a mondás 
semmivel  sem  mond  többet,  mint  az  am  háárecről 
szóló  fent  idézett  mennydörgő  nyilatkozat.  Korholó  velős 

mondások,  melyek  a zsidókat  nem  foglalkoztatták , nem 
is  tudták , hogy  ilyenek  léteznek , törvénykódexeik  és 
erkölcsi  könyveik  épp  az  ellenkezői  tanítják.  Eisen- 
mengertöl  és  követőitől  tudták  meg,  hogy  ez  a szokat- 
lan szólam  is  létezik.  Gyűlöletes  nyilatkozatokat 
a pogányokról  egyébiránt  ugyanakkor  az  egyházatyák 
is  tettek,  még  pedig  elég  sűrűn.  A talmud  szerint 
(Szanhedrin  39i)  Isten  nem  engedte,  hogy  himnuszt 
zengjenek  neki,  mikor  az  egyiptomiak  elpusztultak, 
így  szólt:  » Teremtményeim  a tengerbe  fúltak,  ti  pedig 
himnuszokat  akartok  zengeni  ?« 

Szaporíthatnánk  a talmudból  és  az  utána  követ- 
kező rábbinikus  irodalomból  az  idézeteket,  melyek 
amellett  tanúskodnak,  hogy  a szeretet  művei  tekin- 
tetében semmiféle  vallás  nem  törte  le  annyira  a 
korlátokat,  mint  éppen  a zsidó  vallás.  De  a legéke- 
sebben szólnak  a tények,  a zsidók  jótevései  az  összes 
országokban  és  az  összes  századokban.  »Aki  kegyetlen, 
nem  Abrahám  ivadéka.«  »Izráel  fiai  könyörületesek, 
szemérmesek  és  jótevőek.«  A világraszóló  adakozás, 
melyet  az  utolsó  emberöltőben  a zsidók  az  egész 
világon  gyakoroltak,  az  a gyümölcs,  amelyről  a fát 
megismerni.  A zsidót  pedig  a talmud  nevelte,  mielőtt 
a modern  kultúra  varázskörébe  került.  Erről  a 
modern  jótékonyságról,  melynek  arányairól  a zsidók- 
nak maguknak  sincsen  kellq^  fogalmuk,  itt  képet  nem 
festhetek.  Midőn  egy  misszionárius  a német  zsidóság 
emberbaráti  intézményeit  ismertette  a »Nathanael« 
című,  a zsidókat  térítő  misszió  szolgálatában  álló  orgá- 
numban, azzal  végezte  be  cikkét,  hogy  minden  zsidó 
büszkén  vallhatja:  Judaeus  sum.  (Zsidó  vagyok.) 

Mindent  összefoglalva,  a való  tény  az,  hogy  nincs 
nagy  régi  mű,  amely  oly  kevés  gyűlöletes  nyilatkoza- 
tot tett,  mint  a talmud.  Háromezer  fólió-lapján  pár 
rövid  mondás  az,  amely  az  összefüggéstől  kiszakítva, 
kifogás  alá  esett.  Es  nincs  régi  törvénykönyv,  amely 
oly  meleg  emberszeretetet  hirdetne,  mint  a talmud. 
lmperatív  rendelkezései  kiterjednek  minden  népre, 
olyanokra  is,  amelyek  a zsidó  nép  ellenségei  voltak. 
Tette  ezt  a talmud  oly  időben,  midőn  a zsidó  nép 
állami  létét  megsemmisítették,  midőn  szeretetet  álig 
tapasztalt.  Sem  faji,  sem  vallási  különbséget  a szeretet 
gyakorlásánál  nem  ismert,  ilyen  rendelkezése  nincs. 
A zsidóság  példájának  hatása  e téren  sem  kisebb, 
mint  a vallás  terén. 


I 


xn. 

, BEFEJEZÉS. 

Az  ismertetett  idézetek  és  fölhozott  adatok  nem 
tarthatnak  számot  teljességre  és  nem  merítik  ki  az 
anyagot.  Köteteket  lehetne  írni  és  mind  nem  volna 
elegendő  ahhoz,  hogy  teljes  képét  adja  a talmudban 
megnyilatkozó  nemes  és  magas  etikai  szellemnek. 
De  nem  is  volt  célunk  mindent  bemutatni,  ami  a 
tárgyhoz  tartozik,  csupán  illusztráló  példákat  sorakoz- 
tatunk föl'  keveset  a sokból,  a talmudi  tanítások 
etikai  irányának  jellemzésére,  mindenkor  súlyt  helyezve 
a forrás  pontos  megjelölésére  és  az  adatok  hiteles- 
ségére. Csak  mutatványokat  adunk  a rengeteg  tömeg- 
ből, egyrészt,  hogy  a talmud  helyesebb  értékelését 
előmozdítsuk,  másrészt,  hogy  etikai  vademecumot 
adjunk  az  olvasó  kezébe. 

A fölhozottakból  is  eléggé  világos,  hogy  a talmud, 
mint  nevelő  tényező,  szigorú  becsületességet,  erkölcsi 
tisztaságot  és  nemes  emberbaráti  szeretetet  törekszik 
ápolni  és  fejleszteni.  A halácha,  mint  részletekbe 
elágazó  törvény  és  a^  erkölcsi  tanításokat  és  elveket 
költői  és  szónoki  formában  népszerűsítő  agáda  egy- 
mást kiegészítve  fennkölt.  erkölcsi  ideált  tartanak  szem 

előtt,  melynél  magasabb  és  tisztább,  de  egyszersmind 
meggondoltabb  és  helyesebb  alig  található. 

Hasztalan  igyekeztek  egyes,  rendszerint  félreér- 
tett, sokszor  félremagyarázott  részletek  fölhánytorga- 
tásával  és  a nemes  célzatok  elhomályosításával  vagy 
elferdítésével  a talmud  értékét  csökkenteni  és  annak 
szellemét,  mint  szűkkeblűt,  alantjárót  és  kicsinyest, 
méltatlanul  elítélni.  Volt  alkalmunk  egyes  ilyen  félre- 
magyarázásokra is  e tanulmány  során  nem  egyszer 
rámutatni. 

Ezek  'után  szinte  fölösleges,  ismételten  utalni 
arra,  hogy  a talmud  az  ember  fogalmából  nem  zárja 
ki  az  idegent,  mint  azt  oly  sokszor  állították.  Hogy 
a szentírásban  e kifejezés : ember  a talmudi  magya- 
rázatok szerint  csakis  a zsidóra  vonatkozik  — lehe- 
tetlen állítás.  A talmud  bölcsei  ilyen  kijelentést  nem 
is  tehettek,  hiszen  ismerték  Jeremiás  próféta  igéjét, 
(32.  20.)  mely  szerint  az  Űr  csodákat  tőn  »Izraelben 
és  az  emberben«  — ahol  az  »ember«  kifejezés  két- 
ségtelenül Izraellel  ellentétben  más  nemzeteket  jelöl. 
Csak  két  törvénnyel  összefüggésben  állítja  a talmud 

— még  pedig  a kenet  olajáról  és  a halóit  érintése 
után  kötelező  tisztálkodásról  szóló  törvények  kapcsán 

— hogy  a bibliában  használt  ember  kifejezés  nem 
vonatkozik  minden  emberre,  hanem  csak  az  izraeli- 
tákra. Az  egész  biblia  szelleme  az  ember  tiszteletét 
tükrözi  és  az  emberi  méltóságot  magasra  emeli;  kap- 
csolatosan és  következéskép  a hagyományos  irodalom 
is.  Szolgáljon  erre  példaképen  a már  idézett  midras- 
szöveg:  (Mechilta  exod.  17.  6.)  »Az  írás  szava  szerint 
így  szól  az  Űr:  ott  fogok  állani  előtted  a kősziklán 

Hórebnél,  — Isten  ezzel  azt  mondja  Mózesnek,  min- 
denütt, ahol  az  ember  lábanyomát  látod,  En  állok 
előtted !«  E költői  kijelentés  az  ember  igaz  meg- 
becsülését foglalja  magában  és  arra  tanít,  hogy  az 
ember  haladásának  nyomait  szemmel  kísérve  a törté- 
netben, Istent  kell  látnunk  magunk  előtt.  Ez  a mon- 
dás a régiek  nagy  stílusának  megragadó  példája. 

Bizonyára  nem  szűkkeblűség  sugallta  a tanítást : 
-Köteles  az  ember  szeretni  embertársát  és  őt  tiszte- 
letben részesíteni. « (Ab.  d.  R.  N.).  Kern  szűkkeblűség 
vezette  a talmudi  bölcseket,  amidőn  megengedték  az 
Ammoniták  és  Moabiták  fölvételét  a 'Zsidó  gyüleke- 
zetbe, a szentírási  törvény  ellenére.  Tehették  ezt  az 
írásmagyarázat  eszközeivel,  és  meg  is  tették,  előbb  a 
nőkre,  később  Rabbi  Józsua  értelmében  a férfiakra 
vonatkozólag  is,  azzal  a megokolással,  hogy  Ammon 
és  Moab  már  nem  laknak  eredeti  helyükön,  mert  rég 
elindult  Szanhérib  asszír  király  és  összekeverte  a 
nemzeteket,  amint  írva  van:  » Eltávolítottam  a népek 
határait. « Es  nem  szűkkeblűség  jele  Rabbi  Jirmijahu 
tanítása  (Torath  kohanim  acharé  18.)  » Honnan  követ- 
keztetjük, hogy  az  idegen,  ha  megtartja  a tórát,  éppen 
olyan,  mint  a főpap?  Onnan  következtetjük,  mert 
írva  van : amit  megcselekszik  az  ember  és  benne  él 
— továbbá  írva  van : ez  az  ember  tana ; nem  az  van 
írva:  íme  ez  a papok,  a leviták,  az  izraeliták  tana, 
hanem  az  ember  tana.«  Ez  az  érdekes  hely  azt  is 
bizonyítja,  hogy  az  ember  kifejezés  alatt  nem  pusztán 
az  izraelita  értendő.  Ugyanezt  a meggyőződést  em- 

phaticus  melegséggel  juttatja  kifejezésre  a Széder 

/ 

Elijaku  Rabba,  Pál  apostol  szavaira  emlékeztető  egy 

8*  ' 


116 


ETIKA  A TALMüDBAN. 


passzusában : (48.  fejezet.)  »Tanuűl  hívom  az  eget  és  a 
földet,  akár  zsidó,  akár  más  nemzetbeli,  férfi  vagy 
asszony,  rabszolga  vagy  rabnő : minden  a cselekvéstől 
függ,  aszerint,  amint  cselekszik,  rajta  nyugodhat  a 
szentség  szelleme. « Az  általános  emberszeretet  gyönyörű 
kifejezése  (Exod.  R.  19.)  a következő  is : » Jób  azt  monda, 
ne  háljon  künn  az  idegen,  ajtóimat  a vándornak  meg- 
nyitom,  Isten  nem  alázza  le  teremtményeit,  hanem 
mindegyiket  fölkeresi,  a kapuk  nyitva  vannak  folyton, 
minden  órán,  aki  be  akar  jönni,  jöjjön  be ; ne  háljon 
künn  az  idegen ; megemlékszik  a tóra  az  » idegenről 
kapuidban « ; én  is  megnyitom  ajtóimat  a vándor  előtt, 
Isten  miatt,  ki  összes  teremtményeit  hordozza. « 

A törvény  biztos  kalauzolásával  és  a buzdító 
tanítás  vonzó  erejével  becsületességre,  igazságszere- 
tetre,  jogtiszteletre,  testvériségre,  emberszeretetre, 
jóságra;  gyöngéd  érzésre,  erkölcsi  és  lelki  tisztaságra 
akar  tanítani  a biblia  szellemében  a talmud.  A ha- 
gyomány mesterei  előtt  magas  nevelési  ideál  lebeg 
és  annak  megvalósítására  törekszenek.  Ezt  az  ideált 
megközelíti  a farizeizmus,  melynek  neve  elkülönödést 
jelent  mindentől,  ami  az  életet  beszennyezi.  A farize- 
izmus kétségtelenül  magas  erkölcsi  kultűrfokot  jelent, 
mindazon  törekvések  ellenére,  melyek  ezt  a fogalmat 
a romlottság  és  képmutatás  cserefogalmává  igyekez- 
tek tenni.  A törvény  komoly  követése  minden  bizony- 
nyal üdvös  volt  és  az  érzületi  világ  gazdag  kincseit 
hozta  iölszínre.  Napjainkban  már  ezen  kérdés  körül 
is  dereng  a helyesebb,  a tudományos  fölfogás.  Nemrég 
jelent  meg  Travers  Herford  alapos  műve:  »What  the 
World  owes  to  the  Pharisees?«  — nem  zsidó  írónak 

munkája,  mely  meggyőzően  tárja  a nyilvánosság  elé, 
mit  köszönhet  a világ  a farizeusoknak. 

Talán  nem  lesz  érdektelen  ezzel  szemben  egy 
régi  zsidó  autorra  visszamenni  és  figyelemre  méltatni, 
milyen  színben  tűnt  föl  egy  hellén-római  műveltségű 
zsidó  férfi  előtt,  (aki  több,  mint  1800  évvel  ezelőtt  írta 
könyveit,)  a farizeus  életprogramra  és  a vele  kapcsolatos 
vallási  legalizmus  és  világszemlélet.  Josephus  Flavius 
szerint  Izrael  törvénye  Istenről  és  az  isteni  dolgokról 
a leghelyesebb  tanításokat  adja  (Ap.  1.  14.).  A zsidó 
nép  a legrégibb  azon  népek  között,  melyek  a törvé- 
nyes rendet  tették  meg  a közélet  alapjává  (u.  o.  2,  15.). 
A zsidó  törvény  lelke  az  a jog,  nfblyet  az  emberiség 
legjobbjai  tisztelnek  és  mely  híveinek  kötelességévé 
teszi  az  együttérzést  mindenekkel ; a kölcsönös  szeretet, 
melyet  tanít,  megérdemli  a népek  csodálatát  és  buzgó 
utánzását  (Bell,  2.  8.  14.)  Jámborság  egy  a törvény- 
tartással,  nemcsak  egy  része  az  erénynek,  hanem 
maga  az  erény,  minden  benne  van:  igazságosság  és 
szeretet,  türelem  és  önuralom  és  minden  üdvös  csele- 
kedet. (Ap.  2.  16.)  Bárki  jön  hozzánk  és  velünk 
meg  akarja  osztani  a törvényt,  szeretettel  fogadjuk, 
mert  a rokonság  nemcsak  a fajiságban  van,  hanem 
az  életifányban  is  (u.  o.  2.  10.).  Kötelesek  vagyunk 
igazságosan  viselkedni  az  idegennel  szemben,  a szű- 
kölködőt  segíteni  kell,  tüzet,  vizet,  táplálékot  nyúj- 
tani mindenkinek , aki  rászorul,  az  állattal  is  szelíden 
kell  bánni  (2.  29.).  A törvény  halhatatlan,  minden 
hatásnál  erősebben  vert  gyökeret  Izraelben  és  mint 
Isten  ereje  áramlik  a mindenségben,  úgy  halad  a tan 
az  emberiségben  (2.  23.).  Isten  egy,  tökéleses,  boldog, 

mindenek  fölött  uralkodó ; az  erény  gyakorlásában 
követjük  őt,  ez  a legszebb  istentisztelet.  Áldozatot 
csak  a pap  mutathat  be,  de  mindenki  imádkozhat. 
Áldozás  előtt  az  általános  jólétért  kell  könyörögnünk, 
csak  azután  szabad  önmagunkért.  Az  összesség  szá- 
mára, együttességre  születtünk  és  aki  ezt  a maga 
érdekének  eléje  helyezi,  a legkedvesebb  Isten  előtt. 
(2,  29). 

A törvények,  melyek  a misnában  és  a talmucl- 
ban  kijegecesedtek,  még  akkor  forrongóban  és  alakuló- 
ban voltak,  de  a farizeizmus,  mint  életirány  már 
régóta  élt.  Ennek  az  életprogrammnak  nagy  fontos- 
ságát természetesen  teljesen  fölismeri  a talmud  és  az 
embernevelés  magas  célpontjának  tekinti.  Mint  a 
biblia  példátlanul  áll  a világirodalomban  az  ember 
erkölcsi  nevelésére  irányuló  komolyságával,  úgy  a 
talmud  is  kimagaslik  ebben  és  nem  csekély  mérték- 
ben a jámbor  és  igaz  farizeusok  életideáljának  kiépí- 
tése és  megörökítése  által. 

Azonban  a talmud  nevelési  elve  nem  áll  meg 
ezen  a fokon.  Az  ember  valláserkölcsi  fejlődésének 
lépcsőzetét  egymást  követő  fokozatok  során  építi  föl 
és  szinte  a végtelen  felé  viszi.  így  olvassuk  Abóda 
Zara  20.  b.  alatt:  »A  tóra  tanulmányozási  vallási 
kötelességtudáshoz  vezet,  ez  pedig  vallási  buzgóság- 
hoz;  a buzgóság  visz  a gáncstalanság  felé,  ez  pedig 
a bűntől  elzárkózó  farizeizmus  felé;  innen  vezet  az 
út  a tisztasághoz  és  tovább  az  igaz  alázatossághoz, 
a bűntől  való  visszariadáshoz,  onnan  a szentséghez 
és  végül  a szentség  szelleméhez , a szentséges  lélekhez. 
Ezek  szerint  a talmud  a fokozatosság  elvét  követve, 

oly  erkölcsnevelési  ideált  kontemplál,  mely  az  emberi 
természet  határait  bár  figyelembe  veszi,  de  követke- 
zetes és  kitartó,  öntudatos  magasra  törekvést  követel, 
mely  addig  meg  nem  áll,  míg  emelkedett  színvonalra 
el  nem  ér,  azonban  ezen  színvonalon  túl  is  megnyitja 
az  utat  a legmagasabbra  törekvő  etikai  vágyódás 
előtt ; — megnyitja  az  utat  és  a perspektívát  a leg- 
magasabb erkölcsi  ideát  félé! . . . 

